মীর জুমলা
ফলে আওরঙ্গজেবকে মীর জুমলার সন্দেহ দূর করতে গা ঘামাতে হয়েছিল। যখন তাঁর পিতা সম্বন্ধে আওরঙ্গজেব খুব কড়া মন্তব্য এবং চড়া মনোভাব প্রকাশ করতেন, সেখানে কর্ণাটক বিষয়ে তাঁর পিতার সিদ্ধান্তে তিনি নরম সুর প্রকাশ করায়, কর্ণাটক বিষয়ে তাঁর উদ্দেশ্য নিয়ে মীর জুমলার সন্দেহ জাগে। মীর জুমলাকে আশ্বস্ত করার ভাষাটিও একই নরম সমঝোতার ধরণের বলে মনে করলেন। তিনি তাঁর শত্রুদের প্রতি বিশ্বাসভঙ্গ, পরশ্রীকাতরতা এবং মিথ্যাচারের অভিযোগ আনলেন, বললেন শয়তনি পরিকল্পকদের পরিকল্পনায় কর্ণাটকের কি হাল হয়েছে তা বর্ণনা করলেন এবং বিষয়টা শান্ত রাখতে তাঁকে কোন কোন পদক্ষেপ করতে হয়েছে তাও তিনি বললেন। তাঁর বন্ধুকে উদ্বিগ্নতা থেকে উদ্ধার করতে তিনি গোয়েন্দা সমীক্ষা, আমলা আর অন্যান্য শুভচিন্তকদের দেওয়া অভিযোগপত্র এবং সম্রাটকে পাঠানো তাঁর আবেদনপত্র মীরজুমলাকে লেখা চিঠিতে জুড়ে দিলেন। ১৬৫৬ সালের আগস্ট মাসে উজিরকে তাঁর পদক্ষেপে আস্থা পেশ করতে বলে লিখলেন, ‘সাম্রাজ্যিক সমস্ত কাজে চিন্তামুক্তভাবে জুড়ে থাক, ভেবোনা আমি তোমার ভাল চাই না। (কবিতা) তুমি সকলের হৃদয়ে রয়েছ। কেউ তোমার সমকক্ষ নয়।’
এ ছাড়াও অরেক চিঠিতে তিনি লিখছেন, সম্রাটের তাঁর ওপর অবিশ্বাসে নানান কাজে তাঁর হাত বাঁধা থাকা সত্ত্বেও তিনি কিভাবে সদা সতর্কভাবে, সুচারুরূপে কর্ণাটকে সেনার পরিমান বাড়ানো এবং কিলাদার এবং সীমান্তে থাকা সেনানায়কদের দায়-দায়িত্ব পালন এবং সদা সতর্ক থাকার নির্দেশ দিয়ে গিয়েছেন তাঁর বর্ণনা দিয়েছেন। বারবার তিনি উজিরকে বলেছেন তিনি কোনভাবেই তাঁর জায়গিরের ব্যবস্থাপনায় ঢিলে দিচ্ছেন না এবং তাঁর শত্রুদের আক্রমণকে তিনি কোঁনভাবেই ছোট করে দেখছেন না, যতটুকু পদক্ষেপ করার করছেন।
৫। মীর জুমলার কর্ণাটক বাঁচানোয় আওরঙ্গজেবের পদক্ষেপ সমূহ
বাস্তবে, মীর জুমলার অনুপস্থিতিতে যে দুর্যোগের পরিবেশ তৈরি হয়েছে কর্ণাটকে তাঁর বিরুদ্ধে প্রয়োজনীয় পদক্ষেপ করার কাজ করেছেন বন্ধু আওরঙ্গজেব। গোলকুণ্ডায় মুঘল হাজিব কাবাদ বেগকে প্রয়োজনীয় নির্দেশ দিয়েছেন, যাতে তিনি হায়দ্রাবাদ এবং সিদ্ধাঔতের মধ্যের ডাকচৌকি স্থাপন করেন। দেওয়ান মুর্শিদকুলি খানকে প্রবীন আমলা মহম্মদ তাহিরকে নির্দেশ দিলেন তুহুলদারদের আওতায় থাকা গোমস্তাদের বকেয়া কাজগুলি সম্পাদনে সচেতন করে দেওয়ার। তিনি আগ্রাসী সুতলানকে সরাসরি জানিয়ে দিলেন যে কোনভাবেই যেন বর্তমান স্থিতাবস্থা ভাঙ্গা না হয় এবং মীর জুমলা দিল্লি না পৌছলে কোন প্রশাসনিক রদবদল এবং ডাকচৌকির ওপর হামলাকে প্রশ্রয় দেওয়া হবে না। সম্রাটের ফরমান ছাড়া সুলতানের কর্ণাটক দখল করা শুধু হঠকারী হবে তাই নয় অপরিণামদর্শীও হবে বলে হুঁশিয়ারি দিলেন। যদি মীর জুমলা তাঁর বিরুদ্ধে সম্রাটের কানে অভিযোগ তোলেন, তাহলে কিন্তু কর্ণাটকে আগুণ জ্বলতে পারে। তিনি সুলতানকে বললেন কর্ণাট সীমান্ত থেকে সেনাবাহিনী সরিয়ে নিয়ে সম্রাটের নির্দেশের অপেক্ষা করুণ। বারংবার আওরঙ্গজেবের হুঁশিয়ারি সত্ত্বেও দারার উস্কানিতে সুলতান ডাকচৌকির ওপর হামলা বন্ধ করলেন না এবং সীমান্ত থেকে আবদুল জব্বারকে সরিয়েও নিলেন না। তখন আওরঙ্গজেব মীর জুমলাকে এই কথাগুলি জানিয়ে তাঁর গভীর চিন্তা প্রকাশ করলেন। মীর জুমলা এই বিষয় নিয়ে সরাসরি সম্রাটের সঙ্গে কথা বলেছেন, সেই নির্দেশক্রমে আওরঙ্গজেব সুলতানকে জানালেন, কয়েকজনকেমাত্র মহালগুলির প্রশাসনে রেখে তিনি যেন আবদুল জব্বারকে সীমান্ত থেকে তুলে নেন এবং ইসমাইল বেগের নেতৃত্বে বাহিনী পাঠিয়ে ডাকচৌকিগুলি সারানোর ব্যবস্থা করেন। মীর জুমলা সম্রাটের কাছে জোর আর্জি পেশ করেন যে মহম্মদ শরিফকে হায়দ্রাবাদের পাঠিয়ে ডাকচৌকিগুলি সারাবার ব্যবস্থা করা হোক এবং আওরঙ্গজেবকে অনুরোধ করলেন তাঁর দূত মার্ফত সুলতানকে এবিষয়ে চিঠি পাঠাতে। নিজের লেখা চিঠি এবং মহম্মদ শরিফ মার্ফত(আগস্ট ১৬৫৬) আওরঙ্গজেব সুলতানকে হুঁশিয়ারি দিলেন যাতে তিনি সম্রাটের ফরমান অবজ্ঞা না করেন। উদ্বিগ্ন মীর জুমলা কাবাদ বেগকে ডাকচৌকি সারানোর কাজে দেরি হওয়ায় দোষী ঠাওরালেন। এই এবং নানান গুরুত্বপূর্ণ বিষয়ে নির্দেশ অমান্য করা অযত্ন, অদক্ষ এবং দীর্ঘসূত্রী মনোভাবের জন্য তাঁকে দায়ি করলেন। মীর জুমলার অনুরোধে তিনি কাবাদ এবং তাঁর হিন্দু বন্ধুদের শাস্তির ব্যবস্থা করলেন যাতে এই উদাহরণে সংশ্লিষ্টদের চৈতন্য হয়। তাঁকে হাজিবের পদ থেকে সরিয়ে আহমদ বেগকে নিয়োগ করা হল এই মনোভাবে যে তিনি নির্দেশ সঠিকভাবে পালন করবেন এবং ঘটনাবলী আর সুলতানের মনোভাব আর চাহিদা সম্বন্ধে সম্রাটকে সঠিক এবং তথ্যসন্ধানী সমীক্ষা পাঠাবেন। ১৬৫৬র শেষের দিকে আওরঙ্গজেব নির্দেশনামা জারি করে বললেন যে খানের(মুয়াজ্জম খান, মীর জুমলা) নামে হায়দ্রাবাদ থেকে কর্ণাটকের মধ্যে যে ক’টি ডাকচৌকি রয়েছে সেগুলি ঠিকঠাক চালাতে এবং তাঁর সুরক্ষা দান করতে সরাসরি সাম্রাজ্যের সেবায় অন্তর্ভূক্ত হল (সরকারইজাহানমদার) এবং কুতুব খানকে এ বিষয়ে সাবধান থাকতে বললেন।
কাম্বামের ব্যাপারটা আওরঙ্গজেব সমাধান করতে গেলে নিজের জামাই মার্ফত আওরঙ্গজেবকে সুলতান অনুরোধ পাঠিয়ে বলেন সেখানে যেন তিনি ইসমাইল বেগকে না পাঠান। শাহজাদা এই চিঠিটা আওরঙ্গজেবকে পাঠিয়ে দিলেন কিন্তু সঙ্গে সঙ্গে শ্বশুরকে হুঁশিয়ারি দিয়ে জানিয়ে রাখলেন ‘তাঁর শয়তানি অযত্নের ফল তিনি পাচ্ছেন এবং তাঁর ফলে কর্ণাটকে যদি কোন হানি ঘটে বা গোলযোগ শুরু হয়, তাহলে তাঁর ফল ভোগ করবে আপনার উত্তরাধিকারী(তাজালউল কাওয়াঈদ উইলিয়ত মাউরুসি)’।
আওরঙ্গজেব, সুলতানের হিন্দু বিদ্রোহে উসকানির বিষয়টি নিয়ে অসন্তোষ প্রকাশ করলেন এবং বললেন, ‘এই বিদ্রোহের কি কারণ আমি বুঝতে পারছি না, যার ফল শুধুই ক্ষতি এবং তুমি আর তোমার জমিদারেরা এই অব্যবস্থা থেকে কোন লাভ পাবে? জমিদারদের সতর্ক করতে চিঠি লেখ, তোমার আধিকারিকদের তুলে নাও নাহলে... তুমি লজ্জায় নিজের দাঁতে নিজের আঙুলই কাটবে।’ যখন শুনলেন যে কর্ণাটকের ভার মীর জুমলার হাতে দেওয়া হয়েছে, তিনি হাজি শফি মার্ফত প্রত্যেককে, বিশেষ করে জমিদারদের, কর্ণাটকে থাকা তাদের সেনাপতিদের, সেখানকার মুঘল আধিকারকদের(কাজি মহম্মদ হাশিম, কৃষ্ণা এবং খ্বাজা মহম্মদ আরিফ কাবাদ বেগ হাজিব) এবং কুতুব শাহকে চিঠি লিখলেন। বিশেষ করে রয়ালকে লেখা চিঠিতে ভয় এবং আশার(বিম ও উমিদ) কথা বললেন। কাজি মহম্মদ হাশিম, কৃষ্ণা এবং অন্যান্যদের নেতৃত্বে একটি মুঘল বাহিনী সিদ্ধাঔতে গিয়ে আবদুল জাব্বারকে পরাজিত করল। কিছু দিনের জন্য হতাশায় এবং ক্ষতিতে সুলতান নিজেকে সংযত রাখলেন। ডাকচৌকি আগের মত কাজ করতে লাগল।
১৬৫৬ সালের শেষের দিকে আওরঙ্গজেব সরাসরি কুতুব শাহকে হুঁশিয়ারি দিলেন যে তিনি যদি জমিদারদের উস্কানি দেওয়া বন্ধ না করেন, এবং যে সব সাম্রাজ্য-নিয়ন্ত্রিত মহাল তারা দখল করেছেন, সেখান থেকে তাঁর সেনা তুলে না নেন, এবং এই কাজে দায়িত্বপ্রাপ্ত কামগার বেগের হাতে (প্রশাসনের ভার) তুলে না দেন তাহলে তিনি তাঁর রাজ্য দখলের অভিযান শুরু করবেন। মহালগুলির যত রাজস্ব সুলতান তুলেছেন সেগুলি নিয়ে কামগারের সঙ্গে আলোচনা শুরু করতেও নির্দেশ দিলেন তিনি।
বীজাপুরের বিষয়ে ২১ জুন ১৬৫৬ তারিখে মীর জুমলার সুলতানের কাজকর্ম বিষয়ে উল্লেখ করে চিঠিটি পাওয়ার আগে মালুজি - যার ভাই জিঞ্জি দখলে কিলাদারের সঙ্গে যুদ্ধ করেছিল, তাঁর জন্য মীর জুমলা সাম্রাজ্যের কাজে নিয়োগ করারও সুপারিশ করেছিলেন, তাঁর ভাইকে নিজের দেহরক্ষী হতে বললেন। বুঝলেন দিল্লির সভায় বীজাপুরের বিরুদ্ধে আনা কোন আভিযোগ টিঁকবে না, তিনি মীর জুমলাকে তাঁর সাংকেতিক ভাষায় চিঠি লিখতে বললেন এবং সুলতানকে বীজাপুরের মুঘল হাজিব মার্ফতও হুমকি দিলেন।
যদিও আওরঙ্গজেব মীর জুমলা আধিকৃত কর্ণাটকে বিভিন্ন দাক্ষিণাত্যের ক্ষমতাবানদের আভিযানের উৎসাহ নানাভাবে বিশেষ করে হুমকি চিঠি দিয়ে আটকাচ্ছিলেন, কিন্তু তার পাশাপাশি কূটনীতিও প্রয়োগ করতে তিনি ভুল করেন নি। মীর জুমলার নির্দেশে শাহজী ভোঁসলার সঙ্গে বহু চিঠিচাপাটি আদান প্রদান করে তাঁকে আলাপালোচনার গতিপ্রকৃতি জানিয়ে রাখছিলেন। মীর জুমলার কর্ণাটক রক্ষায় শাহজীর সাহায্য তিনি নিয়েছিলেন সুলতানের সঙ্গে দারার চক্রান্ত রুখতে, তার বদলে তিনি তাঁকে বিশেষ কিছু সুবিধেও দিয়েছিলেন। ভবিষ্যতে পুরস্কারের প্রতিশ্রুতি দিয়ে, হিন্দু বিদ্রোহ রুখতে শাহজীকে চিঠি লেখেন আওরঙ্গজেব, প্রয়োজনে মীর জুমলাকেও চিঠি লিখতে অনুরোধ করে বললেন সম্রাটের কাছে শাহজী বিষয়ে যে আবেদনটি পড়ে রয়েছে – যিটি ছিল আদিল শাহের বাহিনীর ওপর শাহজীকে আক্রমণের ছক - সেই পরিকল্পনার ভবিষ্যত দাঁড়াল তা তাঁকে জানানো হোক। তাঁর চিঠিটি শেষ করছেন এই বলে, ‘আদিল শাহের মত অবিশ্বাসী মানুষের ওপর আঘাত করলে কি হতে পারে, সে বিষয়ে আমার বিন্দুমাত্র মাথা ব্যথা নেই, বরং এটি অতীব প্রয়োজনীয় কর্ম বলে আমি মনে করি। (কবিতা) তোমার যা ভাল, তা আমারও ভাল।’।
৬। আওরঙ্গজেবের প্রতি মীর জুমলার যুক্তিহীন অবিশ্বাস
মীর জুমলার কর্ণাটক বাঁচাতে আওরঙ্গজেব কি কি ভূমিকা নিয়েছিলেন, সে সম্বন্ধে মুন্সি কাবিল খানের যে অসাধারণ বর্ণনা রয়েছে, তাতে প্রমান দাক্ষিণাত্য জয়ের প্রশংসা তাঁর প্রাপ্য। নানান তথ্যের সমাহারে আমরা দেখতে পাচ্ছি, আওরঙ্গজেব কর্ণাটক বাঁচাতে কিছু নিজের বিচারবুদ্ধিমত উদ্যোগ নিয়েছিলেন আর কিছু মীর জুমলার পরামর্শক্রমে নিয়েছিলেন, এবং প্রত্যেকটি পদক্ষেপের যুক্তি বর্ণনা করে মৃদুভাষায় যে সব চিঠি আওরঙ্গজেব আর তাঁর মুন্সি, মীর জুমলাকে লিখেছিলেন, তাতে প্রমান হয় যে মীর জুমলার দখল করা ভূখণ্ডটি রক্ষায় আওরঙ্গজেব যথেষ্ট আন্তরিক ছিলেন; তাই তাঁর প্রতি মীর জুমলার সন্দেহ শুধু ভিত্তিহীন ছিল তাই নয়, আওরঙ্গজেব ভীষণ দুরবস্থার মধ্যে যে সেই কাজটি করেছেন, সেই সম্মানটুকু তাঁর প্রাপ্য ছিল। দূরে বসে খবর পাওয়ার দেরিতে মীর জুমলার মনে ক্ষোভ জমেছে এই অভিযোগ করাই যায়, বিশেষ করে যেভাবে ডাকচৌকিগুলির ওপরে আক্রমণ নেমে আসছিল, সেই সংবাদে মাথা ঠাণ্ডা রাখা খুব কঠিন ঠিকই – কিন্তু আওরঙ্গজেবের ওপর অবিশ্বাস যে খুব একটা ন্যয় সঙ্গত এ কথা মোটেই বলা যাবে না। সে ঘটনাগুলি ঘটেছিল, তা কিন্তু সম্রাট আর তাঁর উজিরের কাজকর্মের নীতিতেই হচ্ছিল। দুজনেই চেয়েছিলেন এলাকায় থাকা আওরঙ্গজেব কর্ণাটকের নিরাপত্তায় দায়িত্ব নিন। কিন্তু অকুস্থলে দাঁড়িয়ে থেকে তিনি যে রণনীতি আর কূটনীতি অনুসরণ করেছিলেন, তা ছিল তাতক্ষণিক সিদ্ধান্তের ফল। সেগুলি ক্ষতস্থনা হয়ত উপশম করে কিন্তু আরোগ্য করে না। তাঁর হাতে প্রয়োজনীয় সেনাবাহিনীর জোর ছিল না, যথেষ্ট সেনা রাখার অনুমতিই ছিল না। একটা বিষয় পরিষ্কার, যে মীর জুমলা কর্ণাটক থেকে প্রস্থানের পরে সেখানকার বাহিনীর পরিমান কমিয়ে দেওয়া হয়। এছাড়াও বহু ঘটনা তাঁর নিয়ন্ত্রণের বাইরে থেকে গিয়েছিল। যেমন এর আগে আমরা দেখেছি, দারার উচ্চাশা পুরণের গোপন চক্রান্ত কুতুব শাহের গোঁ বাড়তে এবং আওরঙ্গজেবের বারংবার হুমকিকে উপেক্ষা করতে সাহায্য করেছিল। দারার উতসাহে দুজন দক্ষিণী সুলতানই আওরঙ্গজেবের হুঁশিয়ারি প্রকাশ্যে অমান্য করার সাহস পেয়েছিল এবং তারা বুঝতে পারছিল আওরঙ্গজেবের ওপর শাহেনশার পুরোপুরি বিশ্বাস নেই, এবং সম্রাট তাঁর থেকে বার বার জবাবদিহি চেয়ে পাঠাচ্ছেন, এমন গুজবও কৌশলে ছড়িয়ে দেওয়া হচ্ছিল। আওরঙ্গজেব প্রকাশ্যেই মীর জুমলাকে বলেছিলেন আমার বক্তব্য বা লেখার কোন প্রভাব পড়ছে না। তিনি উজিরকে বলেন যে ডাকচৌকিগুলি ঠিকঠাক কাজ করা মুশকিল কেননা, ইন্দোর আর বুরহানপুরের জায়গিরের মধ্যেকার ডাকচৌকিগুলিতে থাকা মানুষেরা মন দিয়ে কাজ করছে না।
৭। গোলকুণ্ডা আক্রমণের দ্বিতীয় পরিকল্পনায় বাধ সাধলেন মীর জুমলা
১৬৫৬র মাঝের দিকে মীর জুমলার মনে কর্ণাটক এবং তাঁকে নিয়ে যে সব রটনা ছিল সেগুলি দূর করার চেষ্টা করলেন আওরঙ্গজেব। তাঁর বক্তব্য ছিল সমস্যা সমাধানের সূত্র আসতে হবে দিল্লি থেকেই। দাক্ষিণাত্যের সুবাদারের ইচ্ছে ছিল যে এই বিষয়ে মীর জুমলা সম্রাটের সামনে তাঁর রাজনীতি সঠিকভাবে প্রয়োগ করুক, যাতে তিনি দুই সুলতানকেই চিঠি লিখে তাদের শয়তানি কাজকর্মে দাঁড়ি টানতে সক্ষম হন। কিন্তু ক্রমশঃ তিনি বুঝছিলেন দাক্ষিণাত্যের অবস্থা শুধু আর হুমকি দিয়ে সামলানো যাচ্ছিল না, প্রয়োজন ছিল সরাসরি মেঠো রণনীতি বিশেষ করে আক্রমণের রাস্তা অবলম্বন করার। দারার চক্রান্ত আর উস্কানি রুখতে তিনি সুলতানি রাজ্য দুটিকে আক্রমন করার প্রস্তাব মীর জুমলাকে দিলেন। ‘’তুমি যদি মনে কর যে আমি তোমার কাজে অবহেলা করছি, তাহলে আমি বলব তোমারও মনে রাখা উচিত এই দুর্বিসহ অবস্থাকে সামলানোর একটা দায় সম্রাটের ওপরও বর্তায়, যাতে কর্ণাটক বিষয়ে(নীতি গ্রহণে) কোন ত্রুটি না থেকে যায়’। তিনি আবারও বললেন, ‘তুমি গোলকুণ্ডার অবস্থা ভালভাবেই জান। এই বিষয়ের তদ্বির নির্ভর করছে সম্রাটের সুখ-ইচ্ছার ওপর, এবং আশাকরব, তুমি বিষয়টি তাঁর সামনে এমনভাবে উপস্থিত করবে যাতে কর্ণাটক বিষয়ে যারা লোভ করছে তাদের বিচ্ছিন্ন ও নির্বিষ করে দেওয়া যায়।’ হিন্দু বিদ্রোহ দমন করতে আওরঙ্গজেব চেয়েছিলেন দিল্লির বাহিনী এসে যেন ‘আমাদের কাজ’ কর্ণাটকের সামনে চোখ রাঙিয়ে দাঁড়িয়ে থাকা আবদুল জব্বারের নেতৃত্বে কুতিব শাহী বাহিনীকে হঠিয়ে দিক, কেননা এখন আর শুধু চোখ রাঙ্গানিতে কাজ হচ্ছে না। ঘটনা যখন পেকে উঠল, মুঘল দূত হাজি শফি কোন রকমে প্রাণ বাঁচিয়ে কর্ণাটক থেকে বহু কষ্টে ফিরে এলেন, সে সময় আওরঙ্গজেব সরাসরি মীর জুমলাকে প্রস্তাব দিয়ে বললেন অন্তত একবারও যেন খুব দেরি হয়ে যাওয়ার আগে তিনি সম্রাটের অনুমতি নিয়ে দাক্ষিনাত্যে আসেন। দিনের পর দিন অবস্থা নিয়ন্ত্রণের বাইরে চলে যাচ্ছে, তুমি যা ভাল মনে কর, কর। তুমি যদি একে সামলাতে চাও তাহলে তাড়াতাড়ি চলে এস, যাতে আমরা দুজন হাতে হাত মিলিয়ে কাজ করতে পারি। ভবিষ্যতে কিন্তু কোন উদ্যমই যথেষ্ট বলে প্রমাণিত হবে না। আমি জানি তুমি কত বড় সেবার কার্যে আছ, তোমার জ্ঞান প্রজ্ঞা দূরদৃষ্টি অতুলনীয়; তাই তাড়াতাড়ি বিষয়টাকে নিয়ন্ত্রণে আনতে পরিকল্পনা প্রস্তুত কর, অমনযোগী হয়ো না।
আওরঙ্গজেব শেষ পর্যন্ত কুতুব শাহী রাজত্ব উচ্ছেদ এবং তাঁর জন্য একটি বাহিনীর নেতৃত্ব দিয়ে তিনি যেন দিল্লি থেকে চলে আসেন এমনও প্রস্তাবটা দিয়ে ফেললেন মীর জুমলাকে। ‘সুলতানের মনোভাব আর অদূরদৃষ্টি সম্পন্ন মানুষদের চক্রান্তের কথা অবিদিত নেই তোমার কাছে। এই জন্য আমি কুতুবউলমুলককে উচ্ছেদ করতে চাই এবং তাঁকে ক্ষমতায় রাখার প্রস্তাব আমাকে কেউ দিক চাই না। কর্ণাটকের ভবিষ্যতের জন্য এবং সময় সারণী দেখে আমার মনে হয়েছে যত তাড়াতাড়ি সম্ভব এই কাজটা সমাধা করতে ফেলতে হবে। এই বিষয়টা সুলতানকে পাঠানো চিঠিতে বিশদে বলা হয়েছে, এবং চিঠিটির বিষয়টি নিয়ে তুমি নিশ্চই সম্রাটকে বোঝাবে এবং দেখবে এটিকে যত তাড়াতাড়ি সম্ভব যাতে বাস্তবে রূপায়িত করা যায়, এবং তাঁর জন্য দেরি না করে ফর্মান জারি করার ব্যবস্থা করবে।’ ততক্ষণ দাক্ষিনাত্যে তিনি তাঁর বাহিনী বাড়াবার প্রস্তাব দিলেন, বললেন প্রয়োজনে কাজি মহম্মদ হাসানের নেতৃত্বে একটি বাহিনী যত তাড়াতাড়ি সম্ভব কর্ণাটক আসার ব্যবস্থা নিতে।
এটা পরিষ্কার যে আওরঙ্গজেব সরাসরি মীর জুমলাকে দাক্ষিনাত্য অভিযানে নেতৃত্ব দিতে বলছেন। ঘটনাগুলি পরিষ্কার করে তাঁর সামনে পেশ করলেন – সুলতানেরা সাম্রাজ্যের নির্দেশিকা, সুবাদারি নিশান এবং হুঁশিয়ারি অমান্য উপেক্ষা করেছেন, সুলতান হিন্দু রাজা জমিদারদের উষ্কানি দিয়েছেন যাতে তারা বিদ্রোহ করে, এবং বীজাপুরের সহায়তায় একটা বড় ধরণের সামরিক অভিযানের পরিকল্পনা করছে সুলতান, এবং এই ছোট বাহিনী নিয়ে তাঁর পক্ষে মীর জুমলার জায়গির বাঁচানো মুশকিল – মীর জুমলাকে তিনি স্পষ্ট জানিয়ে দিলেন, হয় তিনি সম্রাটকে রাজি করিয়ে আওরঙ্গজেবের সামরিক অভিযানের অনুমতি নিন, না হয় তাঁর ১২ বছরের শ্রমের ফল দখল রাখার কথা মন থেকে মুছে ফেলুন। দাক্ষিনাত্যের অবস্থা এবং তাঁর সমাধান সম্পর্কে এক মত হয়েও দুজন পরিকল্পক এক মত হতে পারলেন না। আওরঙ্গজেব চাইলেন মীর জুমলা কর্ণাটকের রাজনীতির মাধ্যমে দাক্ষিনাত্যের সমস্যার সমাধান করুণ, আর মীর জুমলা চাইলেন যে এই কাজটা শুরু হোক বীজাপুর দিয়ে। এই বিষয়ে দুজনের মধ্যে ছোটখাট বিরোধ দেখা দিল। উজির দিল্লিতে বসে বুঝতে পারছিলেন না কেন আওরঙ্গজেব তাঁর প্রস্তাবে দ্বিধান্বিত হচ্ছেন এবং সাড়া দিচ্ছেন না। আওরঙ্গজেব জানালেন তিনি অতীতে বারংবার উজিরের প্রস্তাবে কাজ করেছেন - কেন তুমি এখানে আমার অবহেলা দেখছ, যার মূল্য অঙ্কের খাতায় ধরে না? আর এই দেশটার নিয়ন্ত্রণ আমাদের হাতের বাইরে বেরিয়ে যাক, এবং আমাদের শত্রুরা উৎসাহিত হয়ে আমাদের নিয়ে মৃত্যুমিছিল করুক সেই পরিকল্পনায় আমি কি করে সায় দেব? সর্বশক্তিমান না চান, এই চিন্তা আমার মন কুরে কুরে খাচ্ছে। অবাক হয়ে যাচ্ছি তুমি একে বাধ্যতা ধরে নিলে।
কর্ণাটকের নিয়ন্ত্রণ কার হাতে থাকবে, এই প্রশ্নে এবং এবং সম্ভাব্য সামরিক অভিযানে যখন সারা দাক্ষিনাত্য উত্তাল, বীজাপুরি সুলতানের হঠাত মৃত্যু দাক্ষিণাত্যের রাজনীতিতে নতুন বাঁকের সৃষ্টি করল এবং বীজাপুরের দিকে সবার নজর ঘুরে গেল।
৮। ১৬৫৭-৫৮ সালে বীজাপুর আক্রমণের সময় কর্ণাটক
বীজাপুর আক্রমনে নিজেকে প্রস্তুত করতে করতে তিনি সম্রাটকে বাধ্য করলেন বেটুল নির্ভর বীর পরগণার শাহ বেগ খানকে তাঁর সহায়ক হিসেবে দিতে, যাতে কর্ণাটকে হিন্দুদের জোরালো প্রভাবশালী বিদ্রোহ দমন করা যায় এবং মীর জুমলাকে আক্রমণে পাঠানো হচ্ছে – সুলতানের মাধ্যমে এই বার্তা দিয়ে তিনি দক্ষিণী সুলতানদের রক্ষণাত্মক খোলসে ঢুকিয়ে অতিরক্ত ভয় দেখাবার ব্যবস্থা করলেন। মীর জুমলার প্ররোচনায় আওরঙ্গজেব গোটা বাহিনী জোগাড়ের জন্য বিন্দুমাত্র দেরি না করে, তক্ষুণি হাতে যে বাহিনী রয়েছে(৫০০০ ঘোড়সওয়ার) তা নিয়েই খানকে অভিযানের নির্দেশ দিলেন এবং রাস্তায় মীর জুমলার গোমস্তা কাজি মহম্মদ মহসিনের সঙ্গে যোগ দিতে বললেন। ১৬৫৬ সালের ৩০ নভেম্বর সরফরাজ খান, যদু রায় এবং তাঁর ভাই, জওহর খান এবং উদাচারম – শাহ বেগ বীর থেকে বের হয়ে ইন্দোরে পৌছলেন ১৫ ডিসেম্বর কুতুব শাহের রায়তদের লুঠ আর মীর জুমলার এলাকাগুলিতে রায়তদের ক্ষতি না করে তাঁর মূল গন্তব্যের দিকে রওনা হলেন। উদ্বিগ্ন উজিরকে শান্ত করতে আওরঙ্গজেব তাঁকে কাজির শেষতম ডাক এবং তাঁর সঙ্গে শাহ বেগ খানকে তাঁর নিজের নির্দেশটি – যাঁর কর্ণাটকে পৌছবার তারিখ ছিল ৭ জানুয়ারি, ১৭৫৭, জুড়ে পাঠালেন।
শাহ বেগকে অভিযানে পাঠানো কার্যকর প্রমান হল। আবদুল জাব্বার হায়দ্রাবাদে হঠে এলেন। অভিশপ্ত রয়ালকে আওরঙ্গজেব অকম্মা করে দেন এবং অন্যান্য জমিদার মীর জুমলার কর্ণাটক থেকে বীজাপুরী কর্ণাটকে পালিয়ে গেলেন।
কয়েকটি মহালের রাজস্ব তোলা নিয়ে কুতুব শাহ আর মীর জুমলার আধিকারিকদের মধ্যে ঝগড়া, সীমান্ত নিয়ে গোলযোগ পর্যন্ত পৌঁছল। সুলতান সম্রাটকে অভিযোগ করে বললেন, মীর জুমলা হয় তাঁকে প্রতিশ্রুত বছরে দেয় ৪ লাখ হুণ(কুড়ি লাখ টাকা) দিন, না হয় সম্রাট তাঁকে এল্লোর আর রাজামুন্দ্রির মত কৃষ্ণার দক্ষিণের অঞ্চলের তাঁর জায়গির থেকে বকেয়া উদ্ধার করতে সাহায্য করুণ।
মীর জুমলা তখন দিল্লিতে বীজাপুর আভিযানে সম্রাটের অনুমতি নেওয়ার চেষ্টা করছেন। তিনি তখন(২৬ নভেম্বর ১৬৫৬) উদ্ধার করা পেশকাশের মধ্যে ১৫ লক্ষ টাকা ৯ তাং(২৬ রতি বা ২১৬ সুর্খ) ওজনের বড় হিরে যার দাম ২,১৬,০০০ টাকা সহ অন্যান্য দামি গয়না, ২০টা হাতি – চারটি সোনা আর রূপার শিকলিতে মোড়া উপহার দিলেন। সম্রাট সুলতানকে তাঁর উত্তরাধিকারীদের উদয়গিরি দূর্গ দখল রাখতে নির্দেশ দিলেও মীর জুমলার ক্ষেত্রতে হাত না বাড়াতে নির্দেশ দিলেন। সম্রাট লিখলেন, ‘কর্ণাটকে প্রচুর হিরের খনি রয়েছে... (মুয়াজ্জম)খান আমাকে সেই খনির একটি ৯ তাংএর বড় হিরে উপহার দিয়েছে... তুমি আমায় এ ধরণের পেশকাশ বা উপহার দাও নি। ফলে ঐ এলাকার দায়িত্ব আমি মীর জুমলাকেই দিলাম... তুমি কর্ণাটক আর তাঁর খণিগুলির ওপর তোমার দাবি তুলে নাও। অনভিজ্ঞ মানুষের পক্ষে আদিল শাহ এবং অন্যান্য অবিশ্বাসীর হাত থেকে ঐ এলাকা রক্ষা করা সম্ভব নয়।’ আর যদি সম্রাটের নির্দেশ অমান্য করা হয় তাহলে পাদশাহ প্রস্তাব দিলেন, মুহম্মদ আমিন খানকে বড় বাহিনীর দায়িত্ব দিয়ে পাঠিয়ে তাঁর পিতার জায়গির শাসন এবং জমিদারদের থেকে সেটিকে বাঁচানোর আদেশ দেওয়া হল।
সম্রাটের আদেশে সন্তুষ্ট না হয়ে কুতুব শাহ বীজাপুর অভিযানের সুযোগ নিয়ে কর্ণাটক দখলের পরিকল্পনা করলেন। তিনি আওরঙ্গজেবকে বললেন মীর জুমলার কিছু আধিকারিক কুতুব শাহী এলাকা কাম্বাম এবং উদগির দখল করার চেষ্টা করছে, এবং এই এলাকাগুলি সম্রাট মীর জুমলাকে দিয়েছেন। আওরঙ্গজেব সতর্ক হয়ে শাহ বেগ খানকে বললেন,
১) যত তাড়াতাড়ি সম্ভব কর্ণাটক পৌঁছন এবং মীরের আদেশের জন্য অপেক্ষা করুণ
২) অভিজ্ঞ এবং সৎ বক্সী এবং ওয়াকিয়ানবিশকে বলা এই বিবাদ মিটিয়ে একটা সমীক্ষা পেশ করতে,
৩) কাজি মহম্মদ হাশিমের সাহায্যে বিষয়টার সমাধান খুঁজতে
৪) আর মীর জুমলার ডাকচৌকিগুলি কর্মক্ষম করতে।
কিন্তু এদিকে মীর জুমলা সম্রাটের সামনে অভিযোগ করে বললেন কুতুব শাহের আধিকারিকেরা কাম্বাম এবং উদগিরের মধ্যের এলাকা দখল করে নিয়েছে, এবং মীর জুমলার কর্ণাটকের জায়গিরের ১৬০ মাইল ভেতরে তাদের সীমান্ত টেনিয়ে এসেছে। এই সংবাদ পেয়ে আওরঙ্গজেব শাহ বেগ খানকে নির্দেশ দিলেন আবদুল মোবাদকে না পাঠিয়ে নিজেই তদন্ত করতে। যদি মীর জুমলার অভিযোগ সত্য হয়, শাহ বাগ যে শুধু সুলতানের কর্মীদের ভর্তসনা করবেন তাই নয়, তাদের তাড়িয়ে দিয়ে দেখবেন, যাতে একটাও কোস গ্রাম সুলতানের অধীনে না থেকে যায়।
১৬৫৭র জুলাইতে দেখা গেল সুলতানের অভিযোগ মিথ্যা, শুধু উদগির নয়, একটাও গ্রাম মীর জুমলার অধিকারে আসে নি। সুলতান শুধু এই অঞ্চলটি দখল করতে মিথ্যা অভিযোগ করেছিলেন এবং সম্রাটের নির্দেশনামা উল্লঙ্ঘন করেছেন। এই সংবাদে আওরঙ্গজেব শাহ বেগকে নির্দেশ দিয়ে বললেন শাহী সেনা কত পরিমান রাজস্ব আদায় করেছে সেই পরিমান জানাতে এবং উদগির ছাড়া সেই গ্রামগুলিতে মীর জুমলার বাহিনীকে বসিয়ে দিতে এবং উদগীর দূর্গে শুধু কেল্লাদারকে রেখে শাহী বাহিনীকে সেই এলাকা ছাড়া করতে।
ইতিমধ্যে শাহজী ভোঁসলা বীজাপুর এবং কর্ণাটকে মুঘল দখলের খবরে কুর্ণুলের হাবসি কিলাদার সিদ্দি জৌহরের সহায়তায় কর্ণাটকের কিছু অংশ দখল করে নেন। কিন্তু মুঘলদের বীজাপুর অভিযানের খবর পেয়ে সিদ্দি তাঁর পাশ থেকে সরে যায় এবং শাহজীর মীর জুমলার বাহিনীর হাতে একের পর এক হার হতে থাকে।
বীজাপুর অভিযান মীর জুমলার কর্ণাটকের ওপর অন্য প্রভাব ফেলল। এর ফলে মাদ্রাজের কাছে থাকা তাঁর বাহিনীর কাছে খাদ্য সামগ্রী পৌছনোর কাজে ব্যঘাত ঘটল – সেই এলাকাটি জমিদারেরা দখল করে নিয়ন্ত্রণ করছিল। মীর জুমলার সেনানায়ক টুপাকি কৃষ্ণাপ্পা নায়ক একটি হঠাত আক্রমণ শানিয়ে রয়ালের লুঠেরা বাহিনীকে পরাস্ত করে। এই গেরিলা আক্রমণে ১০০ বেশি নিহত হয় নি, কিন্তু একি পরাজয়ের ফলে হিন্দুদের মনোবলে জোর আঘাত হানে। রয়াল এবং তাঁর সাহায্যকারী শাহজী জিঞ্জির কাছে বড় দুর্গ আর্নির দু মাইল ভেতরে ঢুকে যেতে বাধ্য হন। তাঁরা বীজাপুরীদের সঙ্গে যোগ দিয়ে বাহিনীর মনোবল বাড়াবার চেষ্টা চালালেও, টুপাকির আবার আক্রমণে তাদের সে প্রচেষ্টা ব্যর্থ হয়।
কর্ণাটকের অবস্থা কিছুটা উন্নতি ঘটলে আওরঙ্গজেব শাহ বেগ খানকে ফিরে আসতে নির্দেশ দিলেন। তিনি কোক্কানুর এবং তাঁরই নির্দেশে গোরুমকোণ্ডায় কাজি মহম্মদ হাশিম এবং অন্যান্য সেনানায়কের নেতৃত্বে একটি বাহিনী রেখে এলেন।
আওরঙ্গজেবের কর্ণাটকের নীতি এবং কর্ম নির্ধারণে মীর জুমলার ভূমিকা খুব কম ছিল না। আওরঙ্গজেব সংক্রান্ত ব্যাপারে তিনি বাস্তবিকই স্নায়ুচাঞ্চল্যে ভুগছিলেন – আমরা আগেই দেখেছি, আওরঙ্গজেবের কর্ণাটকের বিষয়ে কর্মসম্পাদনের আন্তরিকতা নিয়ে তাঁর সন্দেহ অমূলক ছিল, কিন্তু সেই চাঞ্চল্য স্বাভাবিকও ছিল। অকুস্থলে দাঁড়িয়ে আওরঙ্গজেবকে প্রত্যেক (দুঃ)ঘটনায় নতুন নতুন সিদ্ধান্ত নিতে হয়েছে। আওরঙ্গজেব কিন্তু উজিরকে নিয়ে কিছুটা শঙ্কিতই ছিলেন, কিন্তু তাঁর প্রস্তাব বাস্তবের মাটিতে রূপায়িত করতে বিন্দুমাত্র দ্বিধান্বিত হননি। মীর জুমলা তাঁকে প্রয়োজনীয় কূটনীতি(যেমন শাহজীরর সঙ্গে সম্পর্ক) এবং সেনাবাহিনী কিভাবে যাবে, আধিকারিকদের কোথায় বদলি করতে বা শাস্তি দিতে(যেমন কাবাদ বেগ) হবে, সেসব বিষয়ে নিয়ত নির্দেশ দিতেন। যেহেতু প্রত্যেকটার সঙ্গে সম্রাটের নির্দেশ জুড়ে থাকত, ফলে তাঁর পক্ষে স্বতঃপ্রণোদিত হয়ে সিদ্ধান্ত নেওয়ার কোন সুযোগ ছিল না, বরং মীর জুমলার প্রত্যেকটি সিদ্ধান্ত বাধ্য হয়ে মেনে নিতে হয়েছিল যাতে সম্রাটের প্রিয়পাত্র মীর জুমলা, সম্রাটের বিশ্বাসের পাত্র দারাকে কোণঠাসা করে তাঁর দাক্ষিণাত্যে আগ্রাসী নীতি অনুমোদন করিয়ে নিতে পারেন। এই কাজে মীর জুমলার ছিল অসীম ধৈর্য, অসম্ভব কূটনৈতিক দক্ষতা এবং যোগ্যতা, প্রভাবিত করার ক্ষমতা, দাক্ষিণাত্য বিষয়ে সুনির্দিষ্ট জ্ঞান, এবং সব থেকে বড় কথা অসীম সম্পদ ভাণ্ডার – এই সব জড়ো করে তিনি অন্যান্য দক্ষ আধিকারিকদের টপকে সম্রাটের দাক্ষিণাত্য নীতির বিষয়ে প্রভাবিত করতে পেরেছিলেন। এইসবগুলি বিবেচনা করে দ্বিধাহীনভাবে বলা যায় ১৬৫৬-৫৭ সালের মুঘল সাম্রাজ্যের দাক্ষিণাত্য নীতির মূল মাথা ছিলেন মীর জুমলা।
৯। দিল্লির সিংহাসন দখলের লড়াইএর সময় এবং তাঁর পরের কর্ণাটক
দিল্লির সিংহাসন পাদশাহ শাহজাহানের কোন পুত্র দখল নেবেন সেই লড়াইএর শুরুতে মীর জুমলাকে দৌলতাবাদে ছদ্ম-গ্রেফতার করেন আওরঙ্গজেব, সেই সঙ্গে তাঁর সম্পত্তি এবং গোলাবারুদ অস্ত্রশস্ত্রও ১৬৫৮ সালের জানুয়ারি মাসে দখল নেয় আওরঙ্গজেব পাদশাহের প্রশাসন। সেই সঙ্গে তাঁর কর্ণাটক তালুকও সাম্রাজ্যের পক্ষে দখল করেন আওরঙ্গজেব সরকার। কর্ণাটকের রাজনৈতিক অবস্থার এই তাত্ত্বিক পরিবির্তন করা হয়েছিল যাতে তার সঠিক আভ্যন্তরীণ নিরাপত্তা বিধান করা যায়। ফলে ফেব্রুয়ারিতে উত্তরের দিকে সৈন্যবাহিনী নিয়ে এগিয়ে চলা আওরঙ্গজেব তাঁর পূর্বের সহৃদয়তার কথা মনে করিয়ে দিয়ে কুতুব শাহকে হুঁশিয়ারি দিয়ে লিখলেন যে তিনি যেন মানুষ জনকে হেনস্থা না করেন, কৃষকদের দুর্দশায় না ফেলেন, এবং মুঘল সেনা বাহিনীর অবর্তমানে কর্ণাটকে কোন গোলযোগ তৈরি করার চেষ্টা না করেন, এবং চেষ্টা করুণ যাতে কর্ণাটকের প্রশাসন তত্ত্ব থেকে সহজেই প্রায়োগিকতার স্তরে পৌঁছতে পারে। সুলতানের সঙ্গে বন্ধুতের কড়ার করে তিনি লিখলেন, রুঢভাষী এবং দুর্বিনীত দূতের স্থানে মহম্মদ সৈয়দের যায়গায় প্রয়োজনে মৃদুভাষী আবদুল মাবুদকে দূত করার নির্দেশ দিন এবং কর্ণাটকের সীমান্তকে শত্রুর হাত থেকে রক্ষা করার উদ্যোগ নিন।
কিন্তু আওরঙ্গজেবের উত্তরের অভিযানের সুযোগে, সেনা বাহিনী হ্রাসের কারণে কুতুব শাহ গোলকুণ্ডা এবং সিদ্ধঔত মীর মিরজুমলার বাহিনীর হাত থেকে ছিনিয়ে নেন ফলে কর্ণাটক নতুন গোলযোগের দ্বারপ্রান্তে এসে দাঁড়ায়। এবারে দ্বিধাহীনভাবে কর্ণাটকের দিকে নজর দিতে পারলেন আওরঙ্গজেব, নিজেকে হিন্দুস্তানের রাজা হিসেবে ঘোষণা করায়। তিনি কুতুব শাহকে সরাসরি বললেন তাঁর চক্রান্ত এবং হুড়মুড়করে নেওয়া সিদ্ধান্ত থেকে সরে এসে মীর জুমলার দখল করা এলাকা ফিরিয়ে দিয়ে কর্ণাটক্ম থেকে নিজস্ব সেনা বাহিনী তুলে নিতে। ততদিনে তিনি ছদ্ম-কারাগার থেকে মীর জুমলাকে ছেড়ে দেওয়ার পরিকল্পনা রচনা করে তাঁকে খণ্ডেশের সুবাদার ঘোষণা করার সিদ্ধান্ত নিয়ে ফেলেছেন। একই সঙ্গে তিনি মীর জুমলা হায়দ্রাবাদ থেকে কর্ণাটক পর্যন্ত যে সব ডাকচৌকি স্থাপন করেছিলেন, সেগুলিকে কোন রকম অব্যবস্থার মধ্যে না ফেলতেও নির্দেশ দিলেন।
তবুও কুতুব শাহ তাঁর আগ্রাসী মনোভাবে এড়ে রইলেন। আগস্ট ১৬৫৬ সালে মীর জুমলার বাহিনী হঠিয়ে পুনামাল্লি দখল নিলেও পরে মীর জুমলার সেনাপতি টুপাকি কৃষ্ণ সেটি দখল করলেও, সেটি ঘিরে থাকা শাহী বাহিনীর আত্মক্ষার্থে আরও বড় বাহিনী পাঠালেন। কৃষ্ণ একই সঙ্গে ডাচেদের পুলিকট এবং ব্রিটিশদের কুঠি অবরোধ করেন। অক্টোবরে গোলকুণ্ডার সেনানায়ক কুতুব বেগ টুপাকিকে শুধু হারলেন তাই নয়, তাঁকে আহত করে গ্রেফতার করলেন মাদ্রাজ এবং স্যান থোমের আশেপকাশের অঞ্চল দখল করলেন।
আজমেড়ে(মার্চ ১৬৫৯) দারার বাহিনীকে হারিয়ে সুজার সঙ্গে যুদ্ধ করতে করতে দাক্ষিণাত্যে সুলতানের দিকে নজর দিলেন আওরঙ্গজেব। এতদিন সাম্রাজ্যের দূত কৃষ্ণ রাওএর সঙ্গে সুলতান, কর্ণাটক নিয়ে কোন কথাই বলেন নি, আলোচনাও করেন নি এবং মীর জুমলার কর্ণাটক দখলের আশাও ছাড়েন নি। সম্রাট আওরঙ্গজেব হুঁশিয়ারি দিয়ে বললেন হিন্দুস্তানের যুদ্ধ শেষ হয়ে গেলেই, তিনি গোলকুণ্ডা এবং কর্ণাটক দখল করতে দাক্ষিণাত্যের দিকে যাওয়া যে কোন সেনাবাহিনীর নেতা করে দেবেন মীর জুমলাকে। ‘কর্ণাটক মীর জুমলাকে দেওয়া হয়েছে... কোনভাবেই তা ফেরত নেওয়া যায় না... তোমার বাহিনীকে বল দূর্গ আর মহলগুলি মীর জুমলার বাহিনীর হাতে ছেড়ে (গোলকুণ্ডায় সরে)আসতে... কিন্তু তুমি যদি তোমার উদ্দেশ্যপথ না পাল্টাও, তা হলে এই বর্ষার পরে হিন্দুস্তান থেকে শত্রুর নাম মুছে দেব। মীর জুমলা গোলকুণ্ডা আর কর্ণাটক বলপূর্বক দখল করে নেবে... সময় এসেছে তোমায় উপড়ে ফেলার। মুহূর্তের মধ্যে তোমার সম্মান পথের ধূলায় লুটোবে। তোমার দেশ থেকে তোমার সব নিয়ন্ত্রণ চলে যাবে।’ সুজা রাজমহল ছেড়ে তাণ্ডার দিকে যেতে শুরু করলে, দক্ষিণে মীর জুমলার বাহিনীর সঙ্গে সুলতানের বাহিনীর লড়াই লাগলে আওরঙ্গজেব গোলকুণ্ডার দিকে মীর আহমদ খোয়াফি ওরফে মুস্তাফা খানকে পাঠালেন। আমরা দেখলাম মীর জুমলার কর্ণাটক বিষয়ে আওরঙ্গজেবের প্রতিক্রিয়া তার নিজস্ব চাহিদা, পেশা এবং সিংহাসন দখলের ভাগ্যের ওপরে নির্ভরশীল ছিল।
মীর জুমলা মুঘল উজির এবং তার পরে দাক্ষিণাত্যে গমনে তার কর্মচারী টাপা টাপ(তাবাতাবাই?) গোলকুণ্ডায় তার স্বার্থ এবং সম্পত্তি রক্ষায় গোলকুণ্ডা এবং মছলিপত্তনমে থেকে গেলেন। বন্দরে কুতুব শাহের কর্মচারীরা বন্দরে তার জাহাজের পণ্য বাজেয়াপ্ত করলে টাপা টাপ(তাবাতাবাই?)এর সঙ্গে তাদের সরাসরি বিরোধের অবস্থা তৈরি হয়। এ বিষয়ে পাদশাহের আপত্তি নিয়ে কুতুব লিখলেন, ‘বন্দরের এই সাম্রাজ্যের জাহাজ আটকানোর কোন ক্ষমতা নেই সেখানকার আধিকারিকদের, শুধু জাহাজটিকে দাঁড় করিয়ে রাখা হয়েছে মাত্র, ১০% শুল্ক দিয়ে দিলে সেটিকে ছেড়ে দেওয়ার নির্দেশ দেওয়া হয়েছে।’ তিনি জানালেন শুধু মীর জুমলাই নয়, অন্যান্য জাহাজের পণ্যের ওপর শুল্ক নেওয়া গোলকুণ্ডার বহুদিনের প্রথা।
গোলকুণ্ডাতেও টাপা টাপ, তাঁর কর্মদাতার মৃত্যুর পরও তাঁর সম্পত্তি গোলকুণ্ডার আওরঙ্গজেবের প্রসাসন দখল করে নেওয়া থেকে বাঁচাতে, তাঁর গুদামঘর থেকে বহুমূল্য সম্পদ সরয়ে নিয়েছিলেন। মীর জুমলা নামটা এতই প্রভাবশালী ছিল যে, তাঁর মৃত্যুর চার বছর পরও তাঁর পুত্র মহম্মদ আমিন খুব বিখ্যাত হয়ে যান। এবং তাঁর দালাল মীর মহম্মদ হুসেইন তাফা টাপা বন্দরের কার্যত প্রধান হিসেবে কাজ করেন।
তৃতীয় খণ্ড
বীজাপুর অভিযান ১৬৫৭-৫৮
১। মীর জুমলার বিজাপুর অভিযানের পরিকল্পনা রূপায়ন
মীর জুমলা উজিরের পদে আসীন থাকার সময়ই ১৬৫৭-৫৮ সালে বীজাপুর অভিযানের পরিকল্পনার ভাবনা আসে। আগের বছরের গোলকুণ্ডা অভিযানের মতই মীর জুমলা এবং আওরঙ্গজেব উভয়েই এই পরিকল্পনাটির রচয়িতা। কিন্তু গোলকুণ্ডার ক্ষেত্রে ভাবনাটা যেমন এসেছিল আরঙ্গজেবের মাথা থেকে, বীজাপুর অভিযানের পরিকল্পনাটা সূচিত হয়েছিল মীর জুমলার পক্ষ থেকে। আগের অধ্যায়েই আমরা দেখেছি আওরঙ্গজেব কিভাবে কর্ণাটক বিষয়ে শাহী সুলতান আগ্রাসী মনোভাব নেওয়ার জন্য তাঁকে শাস্তি দিতে এবং গোলকুণ্ডা দখলের গোপন ইচ্ছে পূরণ করতে, কর্ণাটক সমস্যা সমাধানে যেতে এবং সামগ্রিকভাবে দাক্ষিণাত্য অভিযান করতে মীর জুমলাকে সম্রাটের অনুমতি নেওয়ার জন্য চাপ দেন। ঠিক একই সঙ্গে কর্ণাটক সমস্যা সমাধানের জন্য একটা বাহিনী নিয়ে দাক্ষিণাত্য অভিযানের জন্য বারবার এত্তেলা পাঠিয়ে মীর জুমলাকে যে চাপ দেন তা কিন্তু সফল হয় নি। মীর জুমলার ধারণা ছিল কুতুব শাহ আর রয়াল উভয়েই শেষ হয়ে যাওয়া আগ্নেয়গিরি, এদের নিয়ে মাথা ঘামানোর প্রয়োজনই নেই, বরং বীজাপুর শত্রু হিসেবে যথেষ্ট ভীতিপ্রদ এবং খুব তাড়াতাড়ি এই রাজত্বকে ধ্বংস করে ফেলা দরকার তারপরে সুলতানের শাস্তিস্বরূপ কর্ণাটকের নিরাপত্তা এবং দাক্ষিণাত্যের শান্তির কাজে তাঁকে বাধ্য করে কাজে লাগানো যাবে। হয়ত এই কারণেই মীর জুমলা আওরঙ্গজেবকে প্রস্তাব দেন যাতে তিনি দুই সুলতানের আদত উদ্দেশ্য নিয়ে বিস্তারিত তথ্য পাদশাহকে পাঠান, যাতে তিনি নিজে সম্রাটকে দারার শান্তি উদ্যম দমন এবং বীজাপুর অভিযানের জন্য অনুমতি নিয়ে রাখতে পারেন। উজির, নিজের জায়গায় শাহ বেগ খানকে পাঠানোর উদ্দেশ্যটাই ছিল যে নিজেকে বীজাপুর অভিযানের জন্য তুলে রেখে দেওয়া। ১৬৫৭ সালের অক্টোবর মাসে আওরঙ্গজেব মীর জুমলাকে লিখছেন, ‘এই বিষয়ের প্রথম থেকে শেষ পর্যন্ত তোমার নির্দেশে সব কাজ করে গিয়েছি, কোন কাজের বিরুদ্ধতা করি নি, অন্যান্য প্রস্তাবের শুরু থেকেও আমি তোমার ইচ্ছেতেই কাজ করব।’ এবং যেহেতু তাঁর পক্ষে আদিল শাহকে শান্ত রাখা জরুরি হয়ে পড়ছিল, তাই তিনি লিখলেন, মীর জুমলার শয়তানি চক্রান্তে (বাধ্য হয়ে)আমি আপনার এবং গোলকুণ্ডা আক্রমণ করেছি।
বাস্তবে, দুই পরিকল্পক অনতিদূর অতীত থেকেই কুতুব শাহের কর্ণাটক বিষয়ে আগ্রাসী মনোভাবের সুযোগে বীজাপুর দখলের চেষ্টা চালাচ্ছিলেন। মহম্মদ আদিল শাহের মৃত্যুর আগে থেকেই মীর জুমলা আর আওরঙ্গজেব বীজাপুরী আমলা আর সেনা নায়কদের মন কিভাবে জেতা যায় এবং সম্রাটের অনুমতি নেওয়া যায় তার পরিকল্পনা করছিলেন। মীর জুমলা কিভাবে সম্রাটকে প্রভাবিত করতে পেরেছিলেন সে গল্পসম ইতিহাস আজ আর পাওয়া যায় না; তবে পারস্যদের কবল থেকে কান্দাহার উদ্ধারের স্বপ্ন বাতিল করে, তার যায়গায় আদিল শাহের মৃত্যুর পরে উদ্ভুত পরিস্থিতিতে দাক্ষিণাত্যে সেনা বাহিনী পাঠানোর সিদ্ধান্তে সম্রাটকে রাজি করাতে মীর জুমলার অন্তত চার মাস সময় লেগেছিল। এই সংবাদে আওরঙ্গজেব অতীব প্রীত হয়ে মীর জুমলাকে লিখলেন, আমি জানতে পেরেছি, আদিল খানের মৃত্যুর পর তুমি এই দিকে আসার অনুমতি পেয়েছি... আমার বিশ্বাস তুমি এই ঘটনাপ্রবাহের তবদিরে তোমার মানসিক অবস্থা ঠাণ্ডা এবং স্থিতিশীল রাখবে, যাতে এই কাজটি করতে কোন কর্তব্যচ্যুতি দেখা না দেয়। অন্তিম লক্ষ্যর দিনে নজর রেখে একাগ্র হও যাতে পরিপূর্ণ শান্তি আসে এবং তোমার শ্রম নিরর্থক না হয় আর যা চাইছি সেই পথে যেন অভিষ্ট সিদ্ধি হয়।
২। মীর জুমলার সামনে কর্তব্য
৪ নভেম্বর ১৬৫৬ সালে আদিলশাহের মৃত্যুর খবর শুনে বিজাপুরের মুঘল হাজিব ১০ নভেম্বর আদিল-পুত্র মহম্মদ আমনকে দ্বিতীয় আলি আদিল শাহ উপাধি দিয়ে সিংহাসনে অভিষেক করান। এই সংবাদটি আওরঙ্গজেব সম্রাটের কানে পৌঁছে দিয়ে বীজাপুর আক্রমণের অনুমতি চান। এ প্রসঙ্গে মীর জুমলাকে লিখলেন, ‘বিজাপুরের খবরটি যদি ঠিক হয়, এবং সেই রাজ্য সংক্রান্ত বিপুলাকৃতির পরিকল্পনাটিকে যদি আমাদের সফল করাতে হয়, তাহলে তুমি এই বিষয়টি সম্রাটের সামনে পেশ করে যা করার দরকার কোরো।’
মীর জুমলার সামনে দুটি পরিষ্কার কাজ ছিল, দারার উদ্দেশ্য বিফল করতে সম্রাটের থেকে বীজাপুরের অভিযানের পরিকল্পনার সম্মতি সাধন এবং একই সঙ্গে এই পুরো কাজে দাক্ষিণাত্যের সুবাদারের চাহিদা অনুযায়ী সমগ্র পরিকল্পনা রূপায়নে সেনা আর মালামাল নিয়ন্ত্রণে আওরঙ্গজেবের নিয়ন্ত্রণের সম্মতি নেওয়া। দারার শঙ্কা ছিল, আওরঙ্গজেবের অবস্থান আরও জোরদার হবে যদি মীর জুমলার নেতৃত্বে সাম্রাজ্যের সেনা বীজাপুরের অভিযানে নামে। তাই দারার প্রস্তাব ছিল দাক্ষিণাত্যে পাদশাহ নিজে সেনাবাহিনীর নেতৃত্ব দিন। শায়েস্তা খানের নিয়ন্ত্রণে থাকা মালওয়ার সেনা বাহিনী নিজের অধিকারে নেওয়ার পরিকল্পনা নেন আওরঙ্গজেব। দারা বোঝে যে এই পরিকল্পনায় আওরঙ্গজেবের হাত শক্ত হবে, এবং সেই পরিকল্পনায় বাদ সাধেন সফলভাবে। আওরঙ্গজেব তখন মীর জুমলাকে অনুরোধ করলেন তিনি যেন স্বতঃপ্রণোদিতভাবে উদ্যোগী হয়ে সম্রাটকে বোঝান যততাড়াতাড়ি সম্ভব মালওয়া সেনা বা তার একটা অংশ মীর জুমলা নিজের অধীনে নিয়ে তার সঙ্গে অবিলম্বে যোগ দেওয়া যায়। তিনি লিখলেন মালওয়ার সেনা নিয়ে আসাটা জরুরি। আমার ডাকে সক্কলে এগিয়ে আসবে না। আর যদি সম্রাট আসেন তাহলে সক্কলে আসবে। তিনি খুব যে উদ্গ্রীব তার প্রকাশ ঘটে উজিরকে লেখা চিঠিতে, এই ঝামেলাটা সামলাতে হবে। কিন্তু তবির ব্যবহার না করে বড় ঝামেলাটা হঠানো খুব বুদ্ধিমানের কাজ হবে না। তুমি কি সেনা বাহিনীতে ঢুকতে পারবে? তোমায় ছাড়া এই কাজে এগোনো এবং সাফল্য পাওয়া খুব মুশকিল।
ফলে আওরঙ্গজেব মনে করলেন, দাক্ষিণাত্য অভিযানের সাফল্যের একমাত্র পূর্ব শর্ত হল মীর জুমলার শীঘ্র উপস্থিতি। চিঠির পর চিঠি লিখে তিনি উজিরকে বোঝাতে চেষ্টা করে গিয়েছেন তার (দাক্ষিণাত্যে)আসা খুব জরুরি এবং দেরি করার অর্থ সুযোগ হাত ছাড়া করা। কাজের তদবিরের সফলতা নির্ভর করছে তোমার যাত্রাকালের সময়ের ওপর। এই দেশের সমস্যাগুলি সম্বন্ধে তোমার পরিচিতি যথেষ্ট; (তোমার আসার পর)আমাদের বৈঠকে তুমি অনেক কথা বলবে, এবং প্রত্যেক পদক্ষেপে কি করা দরকার আমায় জানাবে। আওরঙ্গজেব মনে করলেন মীর জুমলা না এলে আহমদনগরের বাইরে সেনা নিয়ে বেরোনো তার পক্ষে ঠিক হবে না। তিনি লিখলেন, তুমি যদি সত্যিকারে এখানে আসার মন করে থাক তাহলে যত তাড়াতাড়ি সম্ভব চলে এস, সব কিছুই খুব তাড়াতাড়ি সমাধান করতে হবে...। ১৬৫৬র মাঝ বরাবর সময়ে আওরঙ্গজেব আবার মীর জুমলাকে লিখলেন, তোমার সঙ্গে মিলনের ইচ্ছে আর আগ্রহ দিনের পর দিন বেড়েই চলেছে, তাঁকে তাড়াতে পারছি না। তাড়াতাড়ি চলে এস, সময় বয়ে যায়, যত তাড়াতাড়ি সম্ভব ব্যাপারটার সুরাহা করতে হবে। তাড়াতাড়ি কাজ শেষ করাই মঙ্গল।
বীজাপুর অভিযানের সাফল্যের দ্বিতীয় শর্ত ছিল, প্রয়োজনমত গোলাবারুদের ব্যবস্থা করা। সম্রাটের নির্দেশে মীর জুমলা আওরঙ্গজেবকে জানালেন, দাক্ষিণাত্যের দুর্গগুলি থেকে কিছু পরিমান গোলাবারুদ বীজাপুর সীমান্তে পাঠানো যেতে পারে। মূলত দৌলতাবাদ দুর্গে প্রচুর পরিমান গোলাবারুদ রয়েছে, সাম্রাজ্যের গোলাবারুদ ভাণ্ডারের দারোগা মীর শামসুদ্দিনকে সম্রাট নির্দেশ দিলেন সেই ভাণ্ডারটি নিরীক্ষণ কড়ে সমীক্ষা পেশ করতে। নিরীক্ষণ শেষে আওরঙ্গজেবকে জানালেন, সেখানে শুধু ব্যবহার করার মত একটাই বড় কামান রয়েছে, সেটিকে বয়ে নিয়ে আসা খুব কঠিন, এবং নিয়ে এলেও সেটি যে চাহিদা মত কাজ করতে পারবে কি না সে সম্বন্ধে নিশ্চয়তা দেওয়া যাচ্ছে না। মুঘল দাক্ষিনাত্যের অন্যান্য দুর্গের গোলাগুলি বা কামান গোলকুণ্ডা এবং অন্যান্য বীজাপুরী দুর্গের সুরক্ষা এবং নিরাপত্তা বেড়া ভাঙ্গার জন্য যথেষ্ট নয়। আওরঙ্গজেব আবারও লিখলেন, যদি এই বিষয়ে দাক্ষিণাত্যে এসে আরও কিছু দূর এগোতে চাও তাহলে সম্রাটের অনুমতি নিয়েই নিজের গোলাবারুদ নিজের সঙ্গেই এনো। মীর জুমলাকেও বলা হল সম্রাটের এই দৃষ্টিভঙ্গী আওরঙ্গজেবকে জানিয়ে দিতে। উজির মীর জুমলার অতীত যুদ্ধ-সাফল্যে গোলাবারুদ খুব বড় ভূমিকা পালন করেছিল এবং সেই ভাণ্ডার দিল্লিতে নিয়ে আসার পথে সমস্তটাই কিন্তু তখনও নান্দেরেই ছিল। সেখান থেকে সেগুলিকে (আওরঙ্গজেবের সিবিরে)বয়ে নিয়ে যাওয়া খুব বড় কাজ ছিল না। পরে মীর জুমলার এসে পৌঁছনোর খবরে আওরঙ্গজেব তাঁকে সেইগুলি ধারারে পাঠানোর প্রস্তাব দিলেন।
একই সঙ্গে সেনাবাহিনীর মাথাদের মন জেতাটাও খুব গুরুত্বপূর্ণ কাজ ছিল। আওরঙ্গজেব বুঝলেন কোন জোটই এখন বাস্তবতার অনুকূল নয়, তাই তিনি মীর জুমলাকে বললেন শাহ নওয়াজ খান, মির্জা মহম্মদ মাশাদির মত তাঁর চেনা জানা কয়েকজন আওরঙ্গজেবপন্থী সেনানায়ককে রাজসভায় ডেকে (সম্রাটের)অনুমতি নিয়ে সঙ্গে নিয়ে আসতে। এছাড়াও কারখানা প্রধান, প্রয়াত তারবিয়ত খানের পুত্র দারোগা সইফুদ্দিনকে সঙ্গে নিতে বললেন।
৩। মীর জুমলা এবং আওরঙ্গজেবের বীজাপুরী আমলা ও সেনা নায়কদের প্রলুব্ধ করণ
ইতোমধ্যে আওরঙ্গজেব বীজাপুরি আধিকারিকদের সঙ্গে যোগাযোগের মাত্রাটা বাড়িয়ে দিলেন। যদিও মীর জুমলা তখনও দাক্ষিণাত্যে পৌছন নি, কিন্তু দক্ষিণী রাজসভা বিষয়ে আওরঙ্গজেবের অভিজ্ঞতা তাঁকে এই কাজে কয়েক কদম এগিয়ে রেখেছিল। প্রথমেই বীজাপুরী উজির মুজফফরুদ্দিন ইখলাস খান মানসিকভাবে শিবির বদল করলেন।
কিন্তু বীজাপুরের মুল্লা আহমদ নাটিয়ার সঙ্গে দরকষাকষি জোরদার হয়, প্রমান হল তিনি খুব কঠিন ঠাঁই। তার দৃঢতা ভাঙা আওরঙ্গজেবের পক্ষে কঠিন হয়ে পড়ে। ১৬৫৬র জুলাইতেই আওরঙ্গজেব, মীর জুমলাকে অনুরোধ করেন দুর্ভেদ্য দুর্গ নাটিয়ার রক্ষণ ভাঙতে। আওরঙ্গজেব জানতে পারলেন অন্যদের সঙ্গে তার সম্পর্কের কথা এবং তিনি নিজের কর্মদাতাকে ভুল বোঝানোর পরেও সুলতানের সঙ্গে মুঘলদের মধ্যে আলাপ আলোচনার ঘোরতর বিরোধিতা করেন। আওরঙ্গজেবের পক্ষে কাবিল খান মীর জুমলাকে জানালেন যে মীরের সঙ্গে যেহেতু নাটিয়ার ঘনিষ্ঠ বন্ধুত্বের সম্পর্ক, এবং সেই সম্পর্ক যদি থেকে থাকে, তাহলে তাঁকে স্বপক্ষে আনা দরকার। না হলে, দেরি না করে মীর জুমলা মুঘলদের তার সম্বন্ধে কিছু ইঙ্গিত দিন, কিভাবে নাটিয়ারের রক্ষণ ভেদ করে তাঁকে ব্যস্ত করে রাখা যায়। মুঘলদের পাশে থাকার জন্য অনুরোধ জানিয়ে মীর জুমলা কিছু চিঠি মুল্লার উদ্দেশ্যে পাঠিয়ে, তার নকল আওরঙ্গজেবকে পাঠালেন(৫ নভেম্বর ১৬৫৬)। এই কাজের জবাবে আওরঙ্গজেব বীজাপুরের মুঘল হাজিবকে এই চিঠিগুলি পাঠিয়ে সেগুলি হয় চরের মাধ্যেমে গোপনে অথবা প্রকাশ্যে হরকরা মার্ফত একটা জবাবি চিঠি লিখে মুল্লার কাছে পাঠাতে বললেন – যে পদ্ধতিটা মুল্লা পছন্দের। মীর জুমলার চিঠির উত্তরে আওরঙ্গজেব লিখলেন, তিনি(মুল্লা) যদি আমার প্রস্তাবে সম্মত হন, তাহলে ভাল এবং মঙ্গলজনক; না হলে আমাদের নেওয়া পদক্ষেপ সামলাতে তাঁকে চরম ভোগান্তি ভুগতে হবে। মীর জুমলা যেন বাস্তব সম্বন্ধে সচেতন করতে মুল্লাকে ঘুম থেকে জাগিয়ে তোলার কাজটি করেন এবং তাঁদের প্রস্তাবে সম্মত করান। ডিসেম্বরে সমাধান বেরিয়ে এল, আওরঙ্গজেব মুল্লা আহমদকে আশ্বাস দিলেন এবং ইখলাস খানের পরামর্শে মুল্লা বীজাপুরে মুঘল দূতের সঙ্গে দেখা করে আওরঙ্গজেবের প্রতি তার আনুগত্য প্রকাশ করেন। কিন্তু আওরঙ্গজেব তাঁকে সে মুহূর্তে বিশ্বাস করেন নি, মীর জুমলার আগমন পর্যন্ত অপেক্ষা করার সিদ্ধান্ত নিলেন, তোমার আসার পরেই তোমার মত অনুযায়ী সিদ্ধান্ত নেওয়া যাবে।
এছাড়াও যে কুর্ণুলের সিদ্দি জৌহার মীর জুমলার কর্ণাটকের কিছু গ্রাম(কোক্কানুর আর গোরুমকুণ্ডা?) তছনছ করেছিলেন, তিনিও আওরঙ্গজেবের পক্ষে যোগ দেওয়ার প্রস্তাব দিলেন।
১৬৫৬র ডিসেম্বরের শুরুর দিকে শিবাজীকে পক্ষে আনার প্রস্তাব পেশ করলেন মীর জুমলার কাছে। শিবাজীর দূত আওরঙ্গজেবের জন্য অপেক্ষা করে প্রস্তাব দিলেন বর্তমানে শিবাজী বীজাপুরী কোঙ্কণ নিয়ন্ত্রণ করছেন। তাঁকে যদি ভাল মনসব এবং উপযুক্ত তনখা(বেতন) দেওয়া হয়, তিনি তাহলে সেটি আওরঙ্গজেবকে উপহার দিতে পারেন। আওরঙ্গজেব তাঁকে কিছু শর্তে রাজি হওয়ার আশ্বাস দিলেন এবং শাহজীকে একই শর্ত দিলেন। মীর জুমলাকে জানালেন শিবাজীদের পক্ষ থেকে উত্তর পেলেই তাঁকে জানানো হবে। মীর জুমলাকে তিনি লিখলেন, তারা যদি আমার নির্দেশ মানে তো ভাল, না হলে সাম্রাজ্যের বাহিনীর হাতে অবধারিত শাস্তি লেখা রয়েছে।
মহম্মদ আদিল শাহের মৃত্যুর পর আমলাদের মধ্যে মত বিরোধ দেখা দেয়, তাতে মুঘলেরা সহজেই সেনাবাহিনীকে কব্জা করে নিতে পারার অবস্থায় চলে এল। ২৩ ডিসেম্বরের পরে একটা চিঠিতে আওরঙ্গজেব মীর জুমলাকে লিখলেন, আমার সমস্ত উদ্যম, যে কোন উপায়ে বীজাপুর মুঘলদের পক্ষে চলে আসা দেখা, এমন কি প্রখ্যাত সেনায়কেরাও ছোট্ট ধাক্কাতেই নিজেরাই এপক্ষে চলে আসার জন্য উন্মুখ। রণদৌলা খানের পুত্র গাজি খান, আবদুল কাদির ডাকতু, শেখ মুস্তাফা জুনায়েদি, হাজি খান মিয়ানা, যশোবন্ত, মুস্তাফা খান সহ অন্যান্য প্রখ্যাত সেনা নায়ক, মীর জুমলা আসার পরেই তাঁর সাহায্যে তাঁদের সঙ্গে আরও বেশি করে অভিজাত-চাকুরেকে জুটিয়ে আওরঙ্গজেবের পক্ষ নেওয়ার প্রতিশ্রুতি দিলেন।
বিজাপুরিদের স্বপক্ষে এনে সেনাবাহিনীকে এলোমেলো করে দেওয়ার যে পরিকল্পনা রচিত হল, সেটি সফল করতে যে প্রচুর অর্থ বরাদ্দের প্রয়োজন, তার কথাও উঠল। আওরঙ্গজেব বললেন, এটা জরুরি, অর্থ ছাড়া এত বড় ঘটনা ঘটানো যাবেই না, লোভ জাগিয়ে না তুলতে পারলে এই উচ্চপদস্থ আধিকারিকদের মন জেতা সম্ভব নয়। এই উপলক্ষে আওরঙ্গজেব মীর জুমলাকে দাক্ষিণাত্যের রাজকোষের অবস্থা নিয়ে একটা সমীক্ষা পাঠালেন। দৌলতাবাদ এবং আসিফ দুর্গের জন্য রাজকোষ থেকে ২০ কক্ষ টাকার বেশি এবং অন্যান্য দুর্গের জন্য ৩০ লক্ষ টাকার বেশি খরচ করার ক্ষেত্রে সম্রাট যে নিষেধাজ্ঞা জারি করেছিলেন, তাতে মুঘল দাক্ষিণাত্যের এক বছরের খরচও চালানো সম্ভব ছিল না। ফলে সুবাদার, এই সব বিষয় তার থেকে বেশি জানা উজিরকে লিখলেন, গোলকুণ্ডার জন্য সম্রাটের থেকে অবিলম্বে ১০ লক্ষ টাকার খেসারত জোগাড় করতে হবে, এবং তার পরে আমরা দৌলতাবাদে বসে ঠিক করব আরও কিছু গুরুত্বপূর্ণ খরচ(আমলাদের ঘুষ দেওয়ার) কিভাবে সামলানো যায়।
৪। মীর জুমলার দাক্ষিণাত্য যাত্রা
দারার সমস্ত বিরোধিতা নিশ্চিহ্ন করে, বিচক্ষণ উজির রাজসভায় আওরঙ্গজেবের নীতিগুলি মনযোগ সহকারে এবং সফলভাবে তোলার কাজ করে চললেন। মাঝেমধ্যে শাহজাহানকে মনমুগ্ধকর উপহার দিয়ে মীর জুমলা সম্রাটকে বুঝিয়ে ছেড়েছিলেন যে দাক্ষিণাত্য অভিযান বাচ্চার হাতের মোয়া এবং এই কাজটি মীর জুমলা স্বয়ং নিজের হাতে করে দেখাবেন। দাক্ষিণাত্যের হিরের খনিগুলি দখলের লোভে দারা আর জাহানারার সক্রিয় বিরোধিতা নস্যাত করে দিলেন সম্রাট। স্বয়ং তিনি অভিযানের নেতৃত্ব দিন, দারার প্রস্তাব বাতিল করে ২৬ নভেম্বর আওরঙ্গজেবের নেতৃত্বে এবং কষা পরিকল্পনায় সামগ্রিক রণসাজে দাক্ষিণাত্যে অভিযানের অনুমতি দিয়ে দিলেন।
মীর জুমলা মালওয়া সেনা না পাঠনোর দারার প্রস্তাব নাকচ করিয়ে আওরঙ্গজেবের শর্তে সম্রাটকে রাজি করিয়ে নিলেন। সম্রাট খান জাহান শায়েস্তা খানকে অবিলম্বে অতিদ্রুত দৌলতাবাদে আওরঙ্গজেব পৌঁছলে, তার সঙ্গে যোগ দিতে নির্দেশ দিলেন।৬০ জন মনসবদারের নেতৃত্বে ২০ হাজার সেনা সুবাদারের হাত শক্ত করতে রওনা হল। যারা তাঁদের বাড়িতে বা তাঁবুতে/শিবিরে আছেন তাঁদের অবিলম্বে আওরঙ্গজেবের সঙ্গে যোগ দিতে সম্রাটের নির্দেশ(ফরমান) পাঠানো হল। উজির, আমীর এবং মনসবদারেরা সরাসরি সম্রাটের থেকে নির্দেশ পেলেন। মীর জুমলা সম্রাটের এই নির্দেশবলে একটি বিশেষ খেলাত, হিরে জহরতে মোড়া একটি ছোরা(খঞ্জর মুরাসসা), সোনা আর রূপোর শৃঙ্খলে মোড়া দুটি ঘোড়া(একটি আরবি, একটি ইরাকি), রূপোর শৃংখলে মোড়া একটি হাতি, রূপোর হাওদাওয়ালা একটি মাদি হাতি এবং অন্যান্য নানান দ্রব্য উপহার পেলেন। প্রথম সাক্ষাৎ থেকে শুরু করে তিনি সম্রাটের থেকে উপহার পেয়েছেন ৭ লক্ষ টাকা যার মধ্যে ৫ লক্ষ নগদে, ঘোড়া, হাতি এবং অন্যান্য রূপো এবং দ্রব্য ২ লক্ষ টাকা।
উজিরের পুত্র মহম্মদ আমিনকে তার পিতা ফিরে না আসা পর্যন্ত দেওয়ানি দপ্তরটি দেখাশোনার ভার দেওয়া হল এবং তার পদ(৩০০০ জাট, ১০০০ সওয়ার) বাড়ানো হল ১০০০ জাট হিসেবে।
দারার বিরুদ্ধে মীর জুমলার জিত হল কূটনীতির চরম প্রয়োগে। কিন্তু শাহজাদার শেষ মুহূর্তের প্রতিবাদ জানানো এবং অন্য একটা পদক্ষেপ নেওয়ার সব চেষ্টা বিফল হয়ে গিয়েছিল মীর জুমলার সফলতায়। এবং মানুচির লেখাকে যদি সত্য ধরে নেওয়া হয়, তাহলে দারা শেষ মুহূর্তে মীর জুমলার ৮০ জন ফিরিঙ্গি সাঁজোয়া সেনা কিনে নিয়েছিলেন। উজির তার পুত্র এবং তার সমগ্র পরিবারকে বন্ধক রেখে দাক্ষিণাত্যের উদ্দেশ্যে রওনা হলেন।
সম্ভবত দারা শেষ মুহূর্তের এই পদক্ষেপেই মীর জুমলার যাত্রা কিছুটা দেরি হয়ে যায়। তিনি সম্রাটের কাছে ২৬ নভেম্বর তারিখ থেকে ছুটি নিয়েছিলেন, কিন্তু দিল্লি থেকে রওনা হলেন ১ ডিসেম্বর ১৬৫৬। গোয়ালিয়র এবং কুলারাস হয়ে দাক্ষিণাত্য যাওয়ার পথে তিনি নিয়মিত আওরঙ্গজেবকে চিঠি লিখতে লিখতে এগিয়ে চললেন সুবাদারের সঙ্গে মিলিত হতে। আওরঙ্গাবাদে পৌছলেন ১৮ জানুয়ারি ১৬৫৭। তার শ্লথ গতির কারণ হল সব মনসবদার রাস্তায় ঠিক সময়ে তার সঙ্গে যোগ দেন নি। কেউ কেউ দারাপন্থী, কেউ কেউ তাঁদের জায়গির ছাড়তে অলসতা করেছে, অনেকের নানান বাস্তব কারণেই দেরি হয়েছে। ১৬৫৬ সালের শেষের দিকে আওরঙ্গজেব মহবত খান, নাজাবত খান এবং মির্জা সুলতানকে বারংবার চিঠি লিখে মীর জুমলার সংগে যোগ দিতে দেরি না করার উপদেশ দিয়েছেন। উজিরকে আশ্বস্ত করে তিনি লিখলেন যারা দেরি করছে, তাঁদের শাস্তি পেতেই হবে। প্রয়োজনে তিনি যেন হরকরাদের মার্ফত সম্রাটকে অভিযোগপত্র পাঠিয়ে তাঁদের বিরুদ্ধে শাস্তির সুপারিশ করে রাখেন। এছাড়াও বললেন, মীর জুমলা যেন উত্তর ভারত থেকে যে সব অস্ত্রশস্ত্র আসার কথা তার জন্য অপেক্ষা না করেন, সেগুলি আওরঙ্গজেবের কাছে আসতে অন্তত ১৯ ফেব্রুয়ারি ১৬৫৭ পেরিয়ে যাবে।
আওরঙ্গজেব মীরজুমলার দেরিতে অসম্ভব অস্থির হয়ে উঠছিলেন। হয়ত শেষ পর্যন্ত তিনি মীর জুমলার জন্য আর অপেক্ষা করতে পারবেন না, কেননা তা হলে যে সুযোগ এসেছে সেটি হাতছাড়া হয়ে যেতে পারে – এটি জানিয়ে দিলেন। তবুও আবার তিনি তাঁকে শীঘ্র আসতে অনুরোধ করলেন। ২৪ ডিসেম্বরের মীর জুমলার কুলারাস থেকে পাঠানো চিঠির উত্তরে আওরঙ্গজেব লিখছেন, খুব তাড়াতাড়ি অভিযান শুরু করা দরকার, যাতে বীজাপুর যে দ’য়ে পড়েছে, তার সম্পূর্ণ সুযোগ নিতে পারে মুঘল বাহিনী, ক) খান মহম্মদ, আফজল, ফতে সারনাউবাত, বাহালোলের পুত্রদের মত সাধারণ সেনার মধ্যে অবিশ্বাসের পরিবেশ বেড়ে চলেছে, খ) নিজের ক্ষমতা দেখাতে শাহজী ভোঁসলা বিদ্রোহ করছে এবং তার সঙ্গে জোট গড়তে চলেছে শ্রীরঙ্গ রয়াল এবং তিনি কর্ণাটকের কিছু মহাল দখল করে নেওয়ার পরিকল্পনা করছেন। তিনি লিখলেন আমার আর দেরি করা চলে না, এরকম অবস্থা হয়ত আর আমি পাব না। খুব তাড়াতাড়ি এস, আমরা উভয়ে মিলে এই কাজটি সম্পন্ন করি। এখানে আমি তোমার জন্য অপেক্ষা করছি। সত্যিকারের তাই হয়েছিল। তার দেরি দেখে, মীর জুমলা কবে তার সঙ্গে দেখা করতে আসতে পারেন, সেই দিন গুণতে জ্যোতিষীদের আওরঙ্গজেব বসিয়ে দিয়েছিলেন।
৫। মীর জুমলার সঙ্গে আওরঙ্গজেবের রণনীতি বিষয়ে মন্ত্রণা
ঠিক সময়ে উজির দাক্ষিণাত্যে পৌছতে না পারার জন্য দাক্ষিনাত্যের সুবাদারের পক্ষে বীজাপুর অভিযানের সময় সঙ্কুচিত হয়ে আসছিল এবং তিনি আদৌ সম্রাটের নির্দেশ পালন করতে পারবেন কি না সে সম্বন্ধে সন্দিহান হয়ে পড়ছিলেন।
আদিল শাহের মৃত্যুর খবর পাওয়ার পর তার দেওয়া জবাব এবং মীর জুমলাকে দাক্ষিণাত্যে যাওয়ার নির্দেশ দেওয়ার পূর্বে সম্রাটের পরিষ্কার নির্দেশ ছিল, আওরঙ্গজেব মীর জুমলাকে সঙ্গে বীজাপুরের দিকে রওনা হয়ে যাবেন এবং সেই দেশ দখল করে নেবেন। না করতে পারলে আওরঙ্গজেব শুধু নিজামশাহীর(বিজাপুর থেকে ১৫৩৬ সালে আলাদা হওয়া) অধিকারের অংশটুইকুই দখল করবেন, বীজাপুরকে বাৎসরিক রাজস্বের বদলে তার স্বাধীনতা বজায় রাখবেন, সেখান থেকে তিনি গোলকুণ্ডা দখলে যাবেন, যে রাজ্য বীজাপুরের থেকেও সহজে জয় করা যায়। জ্যোতিষীরা আওরঙ্গজেবের বীজাপুরের দিকে যাওয়ার দিনক্ষণ ধার্য করেছিল ৮ জানুয়ারি। কিন্তু ডিসেম্বর পর্যন্ত জানা যায় নি বীজাপুর না গোলকুণ্ডা, কোনটা আগে মীর জুমলা আক্রমণ করতে চাইছেন। সম্রাটের দেওয়া আর আওরঙ্গজেবের চাহিদা মত সময়ে যে মীর জুমলা আওরঙ্গজেবের বাহিনীর সঙ্গে যে মিলতে পারছেন তা পরিষ্কার হয়ে যায়। আওরঙ্গজেবের মনে হচ্ছিল যে দেশ দখলের যে অবশ্যম্ভাবী যোগটা তৈরি হয়েছে সেটা না হাতছাড়া হয়ে যায়। তিনি প্রথমে বীজাপুর দখল করে, কুতুব শাহকে দেখে নেওয়ার পরিকল্পনা করে তার হাত থেকে মীর জুমলার অধিকৃত কর্ণাটক ছিনিয়ে নেওয়ার কথা ভেবেছিলেন। তাঁর মতে গোলকুণ্ডা যে কোন সময়েই দখল নেওয়া যায়। ১১ এবং ১৪ ডিসেম্বরের মীর জুমলার দুটি চিঠির উত্তরে আওরঙ্গজেব লিখলেন, এ বিষয়ে(আক্রমণের রণনীতি) উজিরের মত তিনি জানতে উতসুক, তা তার পরিকল্পনা রূপায়নে সাহায়তা করবে। যদি মীর জুমলা তাঁকে প্রস্তাব দেন যে প্রথমে বীজাপুর অভিযান করে – পুরো বা আংশিক দেশটা দখল করে এবং সুলতানের থেকে বিপুল পরিমান ক্ষতিপূরণ চেয়ে তারপরে গোলকুণ্ডা দখল এবং তার পরে হয় সেই বছরে বা পরের বছরে কর্ণাটকের দিকে এগোনো যাবে – তাহলে আওরঙ্গজেব তার মস্তিষ্ককে বিশ্রাম দিয়ে সঠিক দিনক্ষণ মিলিয়ে বীজাপুরের দিকে অগ্রসর হতে পারেন।
সম্রাটের অনিশ্চয় অবস্থায় যে আওরঙ্গজেব বিপদে পড়েছেন সেটা তিনি মীর জুমলাকে স্পষ্টতই জানিয়ে দিয়েছেন। কিন্তু তিনি একা এই অভিযানে যাওয়ার সিদ্ধান্ত নিতে চাইছিলেন না। ঠিক করলেন, যতক্ষণ মীর জুমলা এসে না পড়েন, ততক্ষণ তিনি শিকার(বীজাপুর সীমান্তে রামদোয়ায়) করেই বেড়াবেন, এবং সঠিক সময়ে উজির এসে পড়লে অভিযানের দিন ঠিক করবেন। ১৬৫৭ সালের মধ্য জানুয়ারিতে তিনি জানতে পারলেন যে মীর জুমলা ১৮ তারিখে এসে পড়ছেন এবং তিনি এলেই অভিযানের পথ ঠিক হবে। আওরঙ্গজেবের প্রস্তাব ছিল যে তাঁদের মধ্যে প্রথম মোলাকাতের দিনে শিকারে যাওয়া হবে এবং সেই সুযোগে রণনীতিও ঠিক হবে। যদি ঠিক হয় বীজাপুরের দিকে যাওয়া হবে তাহলে তো হয়েই গেল, না হলে গোলকুণ্ডার দিকে যাওয়া হবে।
৬। বীজাপুরী অভিযানে মীর জুমলার ভূমিকা
১৮ জানুয়ারি মীর জুমলা আহমদনগরে পৌঁছেই, সেই দিন আওরঙ্গজেবকে নিয়েই বীজাপুরের দিকে যাত্রা করার সিদ্ধান্ত নিলেন।বিপুল আস্ত্রশস্ত্রে সজ্জিত সাঁজোয়া বাহিনীর গতি খুবই ধীর ছিল। ২৮ ফেব্রুয়ারি আন্দুরে পৌঁছে ওয়ালি মহলদার খানকে সেখানের সরবরাহ আর রাস্তার সুরক্ষার জন্য রেখে বিদর দুর্গের কাছে গিয়ে শিবির গাড়লেন।
প্রায় দুর্ভেদ্য বিদর দুর্গ দখল করা দাক্ষিণাত্য এবং কর্ণাতক দখলের অন্যতম প্রধান চাবিকাঠি। সেটির নিরাপত্তার দায়িত্বে ছিলেন প্রবীন কিলাদার সিদ্দি মারজান, ছিল ১০০০ ঘোড়সওয়ার আর ৪০০০ গোলান্দাজ, তুফাং চি, হাউইদার এবং তোপান্দাজ। তিনি কেল্লার সুরক্ষা এবং আক্রমণের রণনীতি নিশ্চিত এবং কেল্লায় ঢোকা বেরোনো নিয়ন্ত্রণ করেছিলেন। আওরঙ্গজেবের সঙ্গে মীর জুমলা দুর্গ নিরীক্ষণ করলেন এবং বাইরে পরিখা(মালছার) কাটা দেখলেন। দুর্গ থেকে নিরন্তর গোলাগুলি চললেও সেই পরিখা ভর্তি করে, দুদিনের মধ্যে কামানগুলি বসাতে সক্ষম হলেন মীর জুমলা এবং তাদের এই কাজে সমুচিত জবাব দিতে থাকল মুঘল বাহিনী। আক্রমন প্রতিআক্রমণে মুঘল বাহিনীর দিকে পাল্লা ভারি হতে থাকল। শেষে মুঘলেরা তাঁদের দুটি কামান ধ্বংস করে, বাইরের দিকের দেওয়ালের নিচের অংশ দুর্বল করে দিতে সক্ষম হয়। ২৯ মার্চ ১৬৫৭ সালে মহম্মদ মুরাদের নেতৃত্বে বানহিনী মীর জুমলার মালছারের উল্টোদিকের দেওয়াল বেয়ে দুর্গ বুরুজে উঠতে সক্ষম হয়। মীর জুমলার বাহিনীর ছোঁড়া হাউইয়ের স্ফুলিঙ্গ বারুদের গুদামে পড়ে বিষ্ফোরণে সিদ্দি আহত হন এবং দুর্গ মুঘলদের হাতে তুলে দেন।
বিদর দখল হওয়ার পরে মহবত খানকে পাঠনো হল বীজাপুর লুঠ আর ছারখার করতে এবং মুঘল বাহিনীর জন্য পথ উন্মুক্ত করতে।২৭ এপ্রিল বিদর থেকে রওনা হয়ে ৩ মে ৪০ মাইল দূরে মীর জুমলা আওরঙ্গজেবের সঙ্গে মিলিত হলেন ৩ মে কল্যাণীতে। ঐদিনই তারা দুর্গের নিরাপত্তা ঘুরে দেখলেন এবং তাঁদের ওপর নিরন্তর গোলাগুলি চললেও, তারা তারা পরিখা উন্নত(ভর্তি) করে দমদমা(বড় ব্যাটারি) রেখে যে কোন উপায়ে দুর্গে পৌছতে দৃঢ সংকল্প করলেন। মুঘলদের প্রত্যাঘাতে শত্রুর প্রচুর ক্ষয়ক্ষতি হল। তাঁদের ছোঁড়া টপ আর তুফাং মুঘল সেনানীদেরও প্রচুর ক্ষতি সাধন করল। রাতে পরিখাটি আরও ভরে ফেলার কাজ চলল। ২৩ মে পরিখার ২/৩ অংশ ভরে গেল এবং দুর্গটি দখলে আসা এখন সময়ের অপেক্ষা। বীজাপুরীরা আক্রমণকারীদের নজর তখন ঘুরয়ে দেওয়ার জন্য ব্যস্ত। মুঘল শিবিরের ৪ মাইল দূরে যখন ৩০০০০ বিজাপুরী সেনানী আক্রমণ করতে উপস্থিত, ২৮ মে আওরঙ্গজেব দুর্গের সামনে তাঁবুতে পর্দা ফেলে দিয়ে তাদের দিকে আগ্রসর হলেন। মীর জুমলা, নাজাবত খান, সুজন সিং বুন্দেলা, দিলির খানের নেতৃত্বে মুঘল বাহিনী ভালোলের নেতৃত্বাধীন আদিলশাহী বাহিনীর মুখোমুখি হল। প্রচণ্ড যুদ্ধ চলল। চতুর আদিলশাহী বাহিনী সব দিক থেকে মুঘল বাহিনীকে আক্রমন করেও হঠাতে পারল না। উল্টোদিকে মুঘল অশ্বারোহীরা প্রচণ্ড বেগে বিপক্ষকে আক্রমন করল। ইতিমধ্যে মীর জুমলার সঙ্গে শাহ নাওয়াজ খান, রাও ছত্রশাল, শামসুদ্দিন খোয়েসগি এবং মহাবত খান শত্রুকে চারপাশ থেকে নিপুণ আক্রমন করে পর্যুদস্ত করে ফেলল।
দুর্গের সামনে যে খনন করা পরিখা ভর্তি হয়েছে সেটি সুরক্ষার শর্ত হল সেখানে মুঘলদের অন্তত সন্ধ্যার সময়ে ফিরে যেতে হবে। কিন্তু ততক্ষণে বিপক্ষ শুকনো গাছপালা দিয়ে ভর্তি করা পরিখা ন্যাপথা, বারুদ ইত্যাদি দিয়ে পুড়িয়ে ছাই করে দিয়েছে। তাই নতুন করে আবার পরিখা বোজানোর কাজ শুরু হল। ২২ জুলাই ১৬৫৭ মীর জুমলা, নাজাবত খান, রাও ছত্রশাল, মির্জা সুলতান এবং দিলের খানের সঙ্গে তার বড় পুত্রকে পাঠালেন আদিলশাহী বাহিনীকে পরাস্ত করতে। তাদের প্রতি নির্দেশ ছিল তারা শত্রুর প্রতিরোধ এমনভাবে গুঁড়িয়ে দেবে যাতে তারা না উঠে দাঁড়াতে না পারে। ৪৮ মাইল গিয়ে মুঘল বাহিনী শত্রুর পতাকা দেখতে পেয়েই আলোর গতিতে এমনভাবে শত্রুব্যুহে ঢুকে গিয়ে আক্রমন করল যে শত্রুকে পিছিয়ে যেতে হল; তাতেও রক্ষা নেই, তাদের ৪ মাইল ধাওয়া করে খতম করল। ফেরার সময় তারা রাস্তার দুপাশে সমস্ত এলাকা লুঠ করে পুড়িয়ে দিয়ে দিনের শেষে কুলবর্গার কসবায় পৌছে শুধু সাধু সঈদ গিসে দারাজের মাজারটিকে বাদ দিয়ে লুঠের ঝাড়ু হাতে যেন সারা দেশ সম্পদ শূন্য করে দিল।
শেষে পরিখাটি পাথর আর কাদা দিয়ে পূর্ণ করে মীর জুমলার গোলান্দাজ বাহিনী বিপক্ষের সুরক্ষা কবচ ধ্বংস করে দেয় এবং ২৯ জুলাই আক্রমণকারীরা দুর্গের প্রাকারে উঠে বুরুজ দখল করে নেয়। ৩১ জুলাই দুর্গ রক্ষক দিলাওয়ার হাবসি আত্মসমর্পণ করে এবং ১ আগস্ট তিনি তাদের দুর্গের চাবি তুলে দেন।
সম্রাট আওরঙ্গজেব এবং অন্যান্য সেনানায়ককে উপযুক্তভাবে উপঢৌকন দেন। মীর জুমলাকে বিশেশ আংরাখা দিয়ে সম্মান জানিয়ে তার জন্য কর্ণাটক রাজ্যের ৪ কোটি দামের রাজস্বওয়ালা কয়েকটি মহলের অধীশ্বর(মহলইওয়ালিয়ত) বানানো হয়।
চতুর্থ ভাগ
১। উজিরত পদ থেকে মীর জুমলার বহিষ্কার
দাক্ষিণাত্যে, দাক্ষিণাত্যের সুবাদার আর উজির যখন বীজাপুর দখলের মুখে দাঁড়িয়ে, ঠিক তখন দিল্লির কিছু অশান্ত ঘটনা তাঁদের অগ্রগতিতে সরাসরি আঘাত হানল। মুঘল রাজসভার রাজনীতির খুব তাড়াতাড়ি উত্থানপতন নতুন করে তার মত চলতে শুরু করেছে – বীজাপুরীরা দারাকে আবেদন করল – দারার আওরঙ্গজেবের ঈর্ষা জনিত বিরোধিতা বেড়েই চলছিল – তারা সেটাতে নতুন করে ধুনো দিল। কয়েক মাস আগেই যে সম্রাট বীজাপুর আক্রমণের নির্দেশ দিয়েছিলেন, সেই সম্রাটই দারার প্ররোচনায় মীর জুমলাকে বীজাপুরের সঙ্গে শান্তি আলোচনার নির্দেশ দিলেন। আওরঙ্গজেবের কাছে এই নির্দেশ যেন পৃথিবী দ্বিধা হওয়ার সামিল। যিনি যুদ্ধ জেতার দোরগোড়ায় দাঁড়িয়ে অথচ তাঁকে শান্তি চাইতে বলা হচ্ছে। ১৬৫৭র চুক্তি অনুযায়ী বীজাপুরের সুলতান বিপুল অর্থের ক্ষতিপূরণ দেওয়ার সঙ্গে সঙ্গে পারেন্দা, নিজামশাহী কোঙ্কণ এবং ওয়াঙ্গির মহাল ছেড়ে দিতে সম্মত হলেন। ঠিক হল মীর জুমলা এগুলিতে থানা(সেনা ছাউনি) বসাবেন আর কাজি নিজামা ক্ষতিপূরণ উদ্ধার করলে মীর জুমলা ফিরে যাবেন রাজসভায়। মীর জুমলাকে কোঙ্কণের দুর্গগুলির দায়িত্ব দিয়ে আওরঙ্গজেবকে বিদরে ফিরে যেতে বলা হল।
এর থেকেও খারাপ অবস্থা অপেক্ষা করছিল মীর জুমলার জন্য। শাহজাহান ৬ সেপ্টেম্বরে অসুস্থ হয়ে পড়লেন এবং দারাকে তার উত্তরাধিকারী মনোনীত করে গেলেন। দারা আর তার উজিরের সঙ্গে আর কোন সম্বন্ধ রাখবেননা ঠিক করলেন। নির্দিষ্ট একটি ফর্মান জারি করে মীর জুমলাকে তার উচ্চপদ থেকে সরিয়ে দেওয়া হল। অবর্তমানে তার কাজে নিযুক্ত পুত্রের ওপর উজিরের দপ্তরে যাওয়ার ওপর নিষেধাজ্ঞা জারি হল। মহবত খান বা রাও ছত্রসালের মত আধিকারিকদের সভায় ফিরে আসার নির্দেশ গেলেও মীর জুমলাকে পারেন্দা দখলের কাজ শেষ করে আসার নির্দেশ জারি হল।
২। মীর জুমলাকে পারেন্দায় পাঠানো হল
দারা মীর জুমলাকে ক্ষমতা থেকে সরিয়ে দিতে পারলেও তার ওপর আওরঙ্গজেবের বিশ্বাস যেমন ছিল তেমনি রয়ে গেল। পরস্পর বিরোধী নানান উদ্যমে প্রায় মাথা ঘুরে বিহ্বল হয়ে যাওয়া আওরঙ্গজেব আরও বেশি করে মীর জুমলার পরামর্শের ওপর নির্ভরশীল হয়ে পড়লেন, যেভাবে একজন বৃদ্ধ জরাগ্রস্ত মানুষ তার সাথীর ওপর পুরোপুরি নির্ভর করেন। সম্রাটের নির্দেশে পেশকাশ উদ্ধার করে এবং চুক্তিতে উল্লিখিত দুর্গ আর প্রাসাদ কব্জা করে কল্যানী থেকে বিদরে ফেরার আগে ৪ সেপ্টেম্বর ১৬৫৭তে আওরঙ্গজেব মীর জুমলাকে ৩০ সেপ্টেম্বর পারেন্দায় পাঠালেন পেশকাশ নেওয়ার জন্য এবং তাঁকে বললেন, তিনি যেন কাজি নাজিমের বীজাপুরে যুদ্ধ-ক্ষতিপূরণ আদায়ের কাজ দেখা শোনা করেন, এবং প্রথম থেকেই সাম্রাজ্যের পক্ষ থেকে তাঁকে যে সব হাতি বা দামি রত্নরাজি উপহার দেওয়া হয়েছে তার মূল্য নিরূপণ করার কাজ করে রাখেন।
পান্দেরায় যাওয়ার আগে দীর্ঘক্ষণ ধরে মীর জুমলা আওরঙ্গজেবকে প্রায় প্রত্যেকটি সম্ভাব্য অঘটনের পূর্বাভাষ করে নানান উপযুক্ত পরামর্শ দিয়ে গেলেন। এমন কি মীর জুমলার চলে যাওয়ার পরেও প্রায় রোজই শেখ মীর আবদুল ফাতা(কাবিল খান) বা মহম্মদ শরিফএর মত বিশ্বস্ত কর্মচারী মার্ফত আওরঙ্গজেব তার সঙ্গে চিঠিতে এবং মৌখিকভাবে পরস্পরের সঙ্গে যোগাযোগ রেখে যান। আওরঙ্গজেবের ধারণা ছিল পান্দেরা খুব তাড়াতাড়ি কব্জা করা যাবে এবং তিনি মীর জুমলাকে জানালেন যে সেটি দখল নিয়েই তার প্রশাসনিক ব্যবস্থা নিতে হবে এবং নাসিরি খান দিল্লি চলে গেলে যে শূন্যতা সৃষ্টি হবে, সেই সুযোগে শিবাজির হঠাত আক্রমণ থেকে বীরকে বাঁচাতে হবে। অক্টোবরের শেষ প্রান্তে শিবাজীর বিরুদ্ধে সেনা পাঠানোর বিষয়ে মীর জুমলার মন্তব্য চেয়ে বসলেন। জুনারের নতুন মুঘল ফৌজদার মহম্মদ য়ুসুফ কল্যাণীর ছাড়িয়ে গিয়ে শিবাজীর জোট সঙ্গী হাবাস খানের মাথা কেটে দিলেও ফাঁকা জুনারে শিবাজীর সেনা ঢুকে পড়তে পারে এই আশংকাও ছিল তাঁর।
পারেন্দা দুর্গ দখল করা যতটা সহজ হবে আওরঙ্গজেব ভেবেছিলেন, মীর জুমলার পক্ষে কাজটা ততটাই কঠিন হয়ে দাঁড়াল। আওরঙ্গজেবের কল্যাণী ছেড়ে চলে আসায় সেই শূন্যস্থানটি বীজাপুর দখল করতে উদ্গ্রীব হয়ে পড়ে এবং ভীমা নদী পার হয়ে কল্যাণী এবং বিদর জেলা দখল করার লক্ষ্যে যাত্রা করা দল বিচ্ছিন্ন মুঘল সেনাপতি আফজল খানকে আক্রমণের পরিকল্পনা করার সুযোগ এনে দেয়। নালদুর্গ মৌজায়, বিশেষ করে মুজামগাঁওতে মুঘল রাজস্ব আদায়কারীদের ওপর স্থানীয় দুর্গের কর্তারা ৮ অক্টোবর হামলা করে। এর পরে আনকালকাটের থানেদার আবদুল হামিদ ডেকানি আলুন্দে এলেন। বীজাপুরীদের এই চলাচল মুঘলদের ভয় পাইয়ে দিল। আওরঙ্গজেব থানাগুলি রক্ষার পক্ষে সায় দিলেন, এবং বললেন মীর জুমলা যেন ইব্রাহিম খান এবং ইখলাস খানকে নির্দেশ দেন যাতে রজস্ব আদায় হওয়ার মধ্যের সময়ে কিছু দিনের জন্য বীজাপুরীদের হামলা আটকানো যায়। যদি মীর জুমলা থানাগুলি রক্ষায় ব্যবস্থা না নেন তাহলে আওরঙ্গজেব সেনাবাহিনী তুলে নেবেন ঠিক করলেন। সঙ্কেতে লেখা মীর জুমলাকে উদ্দেশ্য করে চিঠি এবং সুবাদারের দিল্লির দূতের প্রতি শাহজাহানের স্বাস্থ্য এবং ছোট ভাইদের প্রতি সুজার সম্ভাব্য মনোভাব জিজ্ঞাসা করে লেখা গোপন চিঠি বীজাপুরীরা নানদুর্গে আটকাল। তারা বুঝতে পারল যে আওরঙ্গজেব এখন দিল্লির মসনদ বিষয়ে লড়াইকে অনেক বেশি গুরুত্ব দিচ্ছেন, ফলে তাদের এখন কিছু দিনের জন্য মুক্তি।
গোপন চিঠি ধরা পড়ে যাওয়ায় নিয়মিত খবর আদানপ্রদান করা কঠিন হয়ে গেল। এমন কি মীর জুমলার বার্তাবাহকেরা হয় বোকা, না হয় দূরদৃষ্টিহীন না হয় বিশ্বাসঘাতক বেরোতে থাকল। তাদের নিয়মিত শাস্তি দেওয়া হল। হরকরা মীর গাজি এবং আবদুল হাসানের ওপরে একজন পরিদর্শক বসিয়ে দেওয়া হল এবং তাদের নিয়ন্ত্রণ করা হল। গোপন হরকরার পুত্রকে সেনাবাহিনী থেকে ছাঁটাই করা হল। মীর জুমলার চিঠি আর এখন একজন সরকারি আধিকারিক ছাড়া অন্য কারোর মার্ফত পাঠানো হয় না। এর ফলে খবর আদানপ্রদানে দেরি হতে লাগল। এই সব ঘটনাবলীতে মীর জুমলার পক্ষে শান্তিচুক্তির ধারাগুলি প্রয়োগ করা বড্ড ঝামেলাদার হয়ে দাঁড়ায়। তিনি আওরঙ্গজেবকে অনুরোধ করলেন ডাকচৌকি বসাতে। প্রস্তাব আওরঙ্গজেব অনুমোদন দিলেন, কেননা বর্তমানে আশেপাশের অঞ্চল থেকে আরও বেশি খবর জোগাড় করা জরুরি হয়ে দেখা দিচ্ছিল।
৩। আওরঙ্গজেবের পথপ্রদর্শক রূপে মীর জুমলা
শুধু শান্তিচুক্তি অনুসারে পান্দেরা উদ্ধার করার জন্য আওরঙ্গজেব, মীর জুমলার ওপর নির্ভর করলেন না, তার থেকেও বেশি তিনি দিল্লির মসনদের লড়াইয়ের পরিকল্পনা রূপায়নে মীর জুমলাকে বেশি করে আঁকড়ে ধরলেন। তার ওপর সত্যিকারের নির্ভর করে তিনি কোন দিন কোন বিষয়েই মীর জুমলার প্রস্তাবে না বলেন নি, এবং সিংহাসনের লড়াইতেও তিনি মীর জুমলার পরামর্শ মতই লড়াইটা এগিয়ে নিয়ে যেতে চাইলেন। বাস্তবিকভাবে আওরঙ্গজেবের মনযোগ এখন দিল্লি এবং পান্দেরা, এই দুইভাগে ভাগ হয়ে পড়েছে, কিন্তু দিল্লি থেকে তার সভাদূত ঈশা বেগের সম্রাটের স্বাস্থ্য নিয়ে নিয়মিত পাঠানো খবরের প্রেক্ষিতে তিনি মীর জুমলাকে স্মরণ করলেন। যদি শাহজাহানের শারীরিক অবস্থা খারাপ হয়, তাহলে তিনি মীর জুমলাকে পান্দেরা ছেড়ে তক্ষুণি তার সঙ্গে যোগ দিতে বলবেন, আর যদি ভাল হয়ে ওঠে, তাহলে তিনি তাঁকে আরও কিছু দিন পাণ্ডেরায় থেকে যেতে বলতে পারেন। যখন আওরঙ্গজেব কোন খবর পান না, তখন চরম মানসিক উত্তেজনায় থাকেন, মনে হয় খারাপটিই ঘটতে চলেছে। এই সব অবস্থা বিশ্লেষণ করে তিনি মীর জুমলাকে কাছে এসে তাঁকে নিয়মিত পরামর্শ দিতে অনুরোধ করলেন।
১৭ সেপ্ট – ২৫ অক্টো এই ২৫ দিন সময়ের মধ্যে দিল্লির কোন খবর না পেয়ে তার ধারণা হল সম্রাটের এন্তেকাল ঘটেছে এবং তিনি সিংহাসনের লড়াইতে কোন দেরি না করে অবিলম্বে ঝাঁপিয়ে পড়ার সিদ্ধান্ত নিয়ে মীর জুমলাকে (অক্টোবরের মাঝামাঝি) জানালেন যে কোন উপায়ে কিলাদারকে হাত করে খুব তাড়াতাড়ি পান্দেরা ছেড়ে চলে আসতে। ১৫ অক্টোবর একজন বিশ্বস্ত নিশানইখাসের থেকে পাওয়া সংবাদে আওরঙ্গজেব বুঝলেন যে শাহজাহানের আর কোন নতুন করে একটাও সিদ্ধান্ত নেওয়ার ক্ষমতা নেই। তিনি মীর জুমলাকে দুতিন দিনের বেশি আর দেরি না করে চলে আসতে বললেন, কেননা তার পাশে এখন একজনও নেই যে তাঁকে সঠিক পরামর্শ দিতে পারে - তুমি যেটা ঠিক করবে সেটাই আমি সর্বান্তকরণে মেনে নেব। নতুন ঘটনাবলীতে উত্তেজিত হয়ে থাকা আওরঙ্গজেবের অবস্থায় মীর জুমলাকে আওরঙ্গজেবের সচিব দিল্লির ঘটনাবলীর বিবর্তন সম্বন্ধে বীজাপুরীদের সামনে মুখ না খুলতে অনুরোধ করলেন। তার আশা আওরঙ্গজেব মীর জুমলার উদ্ধারে সেনাবাহিনী পাঠাবেন। সচিব মীর জুমলাকে বললেন, তুমি যদি মনে কর আওরঙ্গজেবের বিচ্ছেদ তোমার ক্ষেত্রে অসহনীয়, তাহলে ভেবে দেখ আওরঙ্গজেব কতটা মনঃপীড়াতে ভুগছেন, কেননা তিনি জানেন তোমার গুরুত্ব কি...। তার সামনে তোমার উপস্থিতি তাঁকে চাঙ্গা করার জন্য যথেষ্ট। এই মুহূর্তে তুমি ছাড়া তাঁর আর কোন শুভচিন্তক নেই।
৮ অক্টোবর শাহজাহানের স্বাস্থ্য আরও খারাপের সংবাদ পেয়ে হতিবুদ্ধি আওরঙ্গজেব মীর জুমলার পরামর্শে ১৮ তারিখে বিদর ত্যাগ করলেন। বীজাপুরীরা সেই খবর ইতোমধ্যে পেয়েগিয়েছে, তাই তার পরেও সেখানে থাকা আত্মহত্যার শামিল বলে মীর জুমলা মনে করলেন। তাঁকে পাথরি যেতে বললেন মীর জুমলা এবং সেখানে তিনি যেন সম্রাট সম্বন্ধে নতুন খবরের আশায় অপেক্ষা করেন। এক্ষুনি তাঁর বুরহানপুরে যাওয়া অসমীচীন হবে, সম্রাটের মৃত্যুর আগেই মুহম্মদ সুলতানকে দিল্লির উদ্দেশ্যে পাঠানো দরকার বলে মত প্রকাশ করলেন আওরঙ্গজেব। দিল্লির ঘটনায় তার আগ্রহ বেশি আন্দাজ করে দুই সুলতান শান্তিচুন্তি রূপায়ন করতে গড়িমসি করার চেষ্টা করবেন। এই তত্ত্বটি বুঝে, তিনি মীর জুমলাকে আহমদনগরে একজন শাহজাদা পাঠাতে বললেন। হতবুদ্ধি আওরঙ্গজেব আবার তাঁকে(১৯ অক্টোবর) পান্দেরা দুর্গ দখল করতে নির্দেশ দিলেন। আওরঙ্গজেব স্বীকার করলেন তার বুদ্ধিশুদ্ধি সব গুলিয়ে যাচ্ছে, ঘটনার ওপর তার নিজের কোন নিয়ন্ত্রণ থাকছে না। আমার মন এতই ছড়িয়ে যাচ্ছে যে আমি নিজে কোন কিছুই সিদ্ধান্ত নিয়ে উঠতে পারছি না, কোন পরিকল্পনা কষে উঠতে পারছি না। তুমি ছাড়া আমার কোন বিশ্বাসী বন্ধু এবং পরামর্শদাতা নেই। সর্বশক্তিমানের ইচ্ছেয় তোমার শুভচিন্তা আমায় সঠিক পথে থাকতে সাহায্য করে। প্রত্যেক বিষয়ে আমার পদক্ষেপ কি হওয়া দরকার সে বিষয়ে তুমি আমাকে পরামর্শ দেবে, যাতে আমি সঠিক দিশায় এগোতে পারি। ২১ অক্টোবর সম্রাটের কিছুটা স্বাস্থ্য উন্নতির খবর পেয়ে তিনি মীর জুমলাকে জানালেন পান্দেরা উদ্ধার করেই তিনি তার সঙ্গে যোগ দিন।
অক্টোবরে আগ্রার রাজস্ব আধিকারিকের থেকে খবর পেয়ে তার মনে হল, হয় শাহজাহান মারা গিয়েছেন, না হয় ঘটনাবলীর ওপরে তার আর কোন নিয়ন্ত্রণ নেই। দুটি অবস্থাতেই খুব দেরি হয়ে যাওয়ার আগেই বড় করে ভাবার সময় এসেছে। তিনি মীর জুমলাকে লিখলেন পান্দেরায় আর দেরি না করে অবিলম্বে পরামর্শের জন্য তার কাছে চলে আসতে, কেননা আর দেরি করলে ঘটনাবলীর প্রবাহটি হাতের বাইরে চলে যেতে পারে। আর যদি শাহজাহান সেরে উঠে (পান্দেরার বিষয়ে )তার কাছে কৈফিয়ত দাবি করেন, তাহলে কেন তিনি পান্দেরা উদ্ধার করতে পারলেন না, সে বিষয়ে উপযুক্ত উত্তর দিতে পারবেন।
২২ অক্টোবর দিল্লিতে দারার ক্ষমতায় আরোহণের সংবাদে তিনি ঠিক করলেন মুহম্মদ সুলতানকে বুরহানপুরে সেনাবাহিনী নিয়ে পাঠাবেন যাতে নাসিরি খানের মত সেনানায়কেরা দিল্লির ফর্মান এলেই স্থানীয় জমিদারদের থেকে সেনা জোগাড় করে উত্তরের দিকে যেতে পা পারেন। কিন্তু এটি সেহেতু সরাসরি সম্রাটের নির্দেশ উল্লঙ্ঘন এবং বিরুদ্ধাচরণ, ফলে সেই বিষয়টা তাঁকে বোঝানো যাবে কি না সে বিষয়ে আওরঙ্গজেব যথেষ্ট সন্দিহান ছিলেন। ফলে বুরহানপুরের দিকে মহম্মদ সুলতানকে পাঠানো উচিত হবে কি না এই প্রশ্নে মীর জুমলার মত জানতে চিঠি দিলেন আওরঙ্গজেব। ... এই বিষয়ে প্রথম থেকে শেষ পর্যন্ত, আমি তোমার পরামর্শই নিয়ে চলেছি, এবং তার বাইরে কিছুই করি নি, এর পরের অন্যান্য বিষয়েও তোমার পরামর্শ পেতে অধীর হয়ে উঠেছি, এই খবর(দারার ক্ষমতায় আরোহণ)টা পাওয়ার পরে তুমি যদি পরামর্শ দিতে চাও তাহলে আমি খুশিই হব। পান্দেরা হয়ত হাতছাড়া হবে বীজাপুরীদের আক্রমণে। তুমি কি মনে কর মহম্মদ সুলতানকে বুরহানপুরে পাঠানো উচিত হবে? আমি তাঁকে আহমদনগরেও পাঠাতে পারি, সেখান থেকে সে পান্দেরা পৌঁছে যাবে সহজেই। ঠাণ্ডা লোহায় হাতুড়ি মারার মত ফলহীন কাজ হল পান্দেরাকে রক্ষার চেষ্টা করা, শুধু সময়ের অপচয়, সে যুদ্ধক্ষেত্র ত্যাগ কর, একটা আহদনামা চুক্তি করে আওরঙ্গাবাদে ফিরে এস, যাতে তোমার সঙ্গে আলোচনা করে বিশালকায় পরিকল্পনাটা আমরা সাজিয়ে নিতে পারি। মহম্মদ সুলতান আমার সেনা নিয়ে পাথরিতে যাচ্ছে। ততদিনে তোমার চিঠির আশা করছি। তুমি রাজি থাকলে মহম্মদ সুলতানকে আহমদনগর পাঠিয়ে আমি আওরঙ্গাবাদে যেতে পারি অথবা তাঁকে বুরহানপুরেও পাঠিয়ে আমি সেখানে তোমার জন্য দিন গুণতে পারি। তাড়াতাড়ি উত্তর দাও, তোমার মত পাঠাও। মহম্মদ সুলতানকে বুরহানপুরে পাঠাবার প্রস্তাবে মীর জুমলা রাজি হলেন না, অবশ্য মীর জুমলার চিঠি আসার আগেই আওরঙ্গজেব স্বয়ং এই পরিকল্পনা বাতিল করে দিয়েছিলেন, যেহেতু সাম্রাজ্যের অভিজাতরা ততদিনে নারবাদা পেরিয়ে গিয়েছিলেন।
৪। পারেনদা জয়ে মীর জুমলার বিফলতা
মীর জুমলার পরামর্শে আওরঙ্গজেবের অগাধ বিশ্বাস এবং প্রতি কাজে তার ওপর নির্ভরতা থাকলেও দুজন বন্ধুর লক্ষ্যের পার্থক্য পরিলক্ষিত হয়। আশা, উদ্বেগ, পরিকল্পনা এবং নড়বড়ে চিন্তায়পূর্ণ এই মাসগুলিতে আওরঙ্গজেব কিন্তু পারেনদা দখলকর্ম, তার দিল্লির সিংহাসনের দিকে লক্ষ্যচ্যুতি এবং বড় পরিকল্পনাটা রূপায়নে তার আশা ধ্বংস করুক সেটা চান নি। অন্যদিকে মীর জুমলা অন্যান্য ঝামেলা, অসুবিধে ঝেড়ে ফেলে পারেনদা দখলকেই তার পাখির চোখ করে এগিয়েছেন। তার প্রাথমিক উদ্দেশ্য ছিল পারেনদার কিলাদারকে তার পক্ষে নিয়ে আসা। ১৪ নভেম্বরের মীর জুমলার এই প্রস্তাবে আওরঙ্গজেব কিলাদারকে ১৭ নভেম্বর একটি নিশান লিখে পাঠান, যাতে বলা ছিল যে মীর জুমলার হাতে কোন দেরি না করেই যেন তিনি কেল্লার চাবি তুলে দেন। বিদর ছাড়ার আগেই প্রশাসনিক ব্যবস্থাপনায় দক্ষ মীরজুমলাকে আওরঙ্গজেব লিখে পাঠালেন, যে কোন উপায়ে কিলাদারকে জিতে নিন। মীর জুমলার প্রস্তাবে তিনি বীজাপুরের মুঘল হাজিব মহম্মদ আমনকে একটি নিশান পাঠান এবং একই সঙ্গে মীর জুমলাকে বলেন তিনি কি চান, সেটা বীজাপুরী প্রধানমন্ত্রী ইখলাস খানকে লিখুন।
কিন্তু সোনার চাবির নীতি সফল হল না। মীর জুমলা বাধ্য হয়ে বল প্রয়োগ করলেন। মহম্মদ সুলতানকে বুরহানপুরে পাঠানোর সিদ্ধান্ত কন্ডেম করে তিনি আওরঙ্গজেবকে বললেন পাথরি থেকে সেনা পারেনদায় পাঠাতে এই আশায় যে বড় শক্তি দেখলে বীজাপুরীরা পিছু হঠতে পারে। কিন্তু আওরঙ্গজেব পালটা প্রশ্ন করলেন সেনা কোথায়? কিছু শাহজাদার সঙ্গে যাবে, আর কিছু আমার সঙ্গে?অবশ্যি যারা এখানে রয়েছে তারা আমার সঙ্গে থাকবে কিনা ঠিক হয় নি, সেটা ঠিক হবে নির্দেশ আসার পরে।মহম্মদ সুলতানের নেতৃত্বে খুব কম পরিমান সেনা তোমার দিকে যাওয়ার প্রস্তাব আমার পছন্দ নয়। আর যারা হিন্দুস্তান যেতে চায়, তাদের ইচ্ছেতেও যদি আমি বাধ সাধি, তাহলেও কি এই ক’টিমাত্র সেনা নিয়ে তোমার ইচ্ছে পূর্ণ করা সম্ভব? তেমন বড় বাহিনী না নিয়ে মহম্মদ সুলতানের পক্ষে তোমার কাছে যাওয়া কতটা সঠিক হবে? যা আছে তা নিয়ে তোমার কাছে গিয়ে কি কোন কাজ হবে? দ্বিতীয়ত, আওরঙ্গজেব মনে করতেন দারা ক্ষমতায় আসায় যে রাজনৈতিক পরিবেশ তার বিরুদ্ধে যাচ্ছে, তাতে বীজাপুরে সেনা মোতায়েন করা কাজের কাজ হবে না। আওরঙ্গজেবের বা মীর জুমলার কোন প্রস্তাবেই সম্রাট কান দেবেন না। গুজরাটের সুবাদারের পদচ্যুতি ঘটেছে। মালওয়ায় শায়েস্তা খানের বদলি অবশ্যম্ভাবী। ফলে আওরঙ্গজেবের একটাই দাওয়াই বিন্দুমাত্র দেরি না করে সিংহাসনের লক্ষ্যে পরিকল্পনা তৈরি করা। তার দাবি যে তার ধারণাটিই ঠিক।
মীর জুমলার প্রস্তাবটাকে দারুণ পরিকল্পনারূপে বর্ণনা করলেও তার ভাবনাটা আওরঙ্গজেবের এক্কেবারেই পছন্দ হয় নি। কিন্তু তাঁকে সান্ত্বনা দিতে ৪ নভেম্বর এধার ওধার থেকে কয়েকজন সৈন্য খাড়া করে মহম্মদ সুলতানকে পারেনদার দিকে পাঠান, এবং ছেলেকে মীর জুমলার নির্দেশ অক্ষরে অক্ষরে অনুসরণ করতে বলে দেন, কেননা, সেটি তাদের উজ্জ্বল ভবিষ্যতের জন্য একান্তই প্রয়োজনীয়। তিনি মীর জুমলাকেও তার পুত্রকে পথ দেখাতে অনুরোধ করলেন।
সম্ভবতঃ ঠিক সময়ে তিনি যে পারেনদা দখল করতে পারেন নি, সে বিষয়ে দিল্লি তার প্রতি অসন্তুষ্ট, এমন একটি ধারণা মীর জুমলা আওরঙ্গজেবকে লিখে পাঠিয়েছিলেন, যার উত্তরে আওরঙ্গজেব তাঁকে সান্ত্বনা দিয়ে বলেন বীজাপুরীদের এ বিষয়ে কি মনোভাব এবং কিলাদারের সিদ্ধান্ত না নিতে পারার প্রেক্ষিতের বিষয়টা হয়ত সম্রাট জানেন। দিল্লিতে আধিকারিককে ডেকে পাঠানোর কল্পনায় জল ঢেলে আওরঙ্গজেন লিখলেন, নবাব! তোমার ওপর শান্তি বর্ষিত হোক। দিল্লির ফরমানে যখন অভিজাতরা রাজধানীর দিকে রওনা হয়ে গিয়েছে, তার ফল কি ঘটবে তুমি জান। তারা (বীজাপুরীরা) সর্বশক্তিমানের উদ্দেশ্যে প্রার্থনা করছে যাতে এই ধরণের ঘটনা আরও ঘটে; কিন্তু বার বার আমি তোমায় বলছি, এ সব বিষয়ে মন দিও না আমি সেনা পাঠাচ্ছি যাতে তোমার এত দিনের কাজ নষ্ট না হয়ে যায়, আমি সময় নেব না। এবারে আওরঙ্গজেবের আশা জাগল, মীর জুমলা সব কিছু ছেড়ে তার সঙ্গে দেখা করতে আসবেন।
বলপ্রয়োগ করার মীর জুমলার নীতি বিফল হল। মুহম্মদ সুলতানের পৌঁছবার এক সপ্তাহের মধ্যে মীর জুমলা আওরঙ্গজেবকে লেখা এক চিঠিতে(৯ নভেম্বর) তার নীতির ব্যর্থতা স্বীকার করলেন। কাজি নিজামা তখনও বীজাপুরীদের থেকে ক্ষতিপূরণ সংগ্রহ করতে পারেন নি, কেননা তারা তাদের সঙ্গে দারাকে পেয়ে গিয়েছে। সান্ত্বনা দিয়ে আওরঙ্গজেব মীর জুমলাকে লিখলেন, বিজাপুরী এবং দিল্লির সিংহাসন দুটোরই কি নীতি হতে পারে তা জানাও, কেননা সাম্রাজ্যের সেনাবাহিনীর গুপ্ত তথ্য, স্থানীয় বাহিনীগুলির যাতায়াত, রাজস্বের অবস্থা, শত্রুপক্ষকে আক্রমণের তথ্য, সময়, অবস্থা সব কিছুই তোমার নখদর্পণে রয়েছে।
৫। বীজাপুরীদের সঙ্গে সমঝোতা করে মীর জুমলার পারেনদা ত্যাগ
কয়েক মাসের উদ্বেগ, সুশ্চিন্তা, বিফল শ্রম সত্ত্বেও আওরঙ্গজেব দিল্লি, গুজরাট এবং বাঙলার সমস্ত ঘটনা এবং তার নিজস্ব প্রস্তুতির খবর মীর জুমলাকে জানিয়ে গিয়েছেন নিয়মিতভাবে যতে তিনি দ্বিধাহীনভাবে তাঁকে এসব বিষয়ে পরামর্শ দিয়ে যেতে পারেন। সম্ভবত তিনি আওরঙ্গজেবকে মুরাদ, সুজা বিষয়ে তাঁকে তার ভাবনা বলেছেন, যদিও কি বলেছেন তা এখন আর জানা যায় না।
দাক্ষিণাত্য থেকে অভিজাতদের দিল্লিতে ডেকে নেওয়া, সম্রাট যে দিল্লিতে ঘটে চলা সমস্ত ঘটনা বিষয়ে কোন সিদ্ধান্তই নিতে পারছেন না এবং সে দায় নিজের কাঁধে তুলে নিয়ে দারা ক্ষমতায় আরোহণ করেছে এই সংবাদ প্রকাশ হওয়ার সঙ্গে সঙ্গেই আওরঙ্গজেব নিশ্চিত হয়ে গিয়েছিলেন যে পারেনদায় বলপ্রয়োগ করেও মীর জুমলা সমস্যার সমাধান করতে পারবেন না। স্বাভাবিকভাবেই আওরঙ্গজেব কিভাবে দিল্লির রাজসিংহাসন দখল করবেন সে পরিকল্পনা ছকতে এবং সেটি বাস্তবায়নের কাজে ব্যস্ত ছিলেন। এই কাজ যে মীর জুমলাকে সঙ্গে না পেলে কঠিন হয়ে যাবে সেটা তিনি জানতেন। কিন্তু মীর জুমলা মাথা উঁচু করেই পারেনদা ছাড়বেন সেটাও আওরঙ্গজেবের কাছে স্পষ্ট ছিল। তিনি এবারে পারেনদা সমস্যা সমাধান করতে মীর জুমলার পাশে দাঁড়াবার সিদ্ধান্ত নিলেন। যদি পারেনদা সহজে জয় না করা যায়, তাহলে তাহলে অন্তত অবস্থা যা রয়েছে তার থেকে খারাপ হতে দেওয়া যাবে না, অথচ বাস্তবটা অনুধাবন করাও খুব জরুরি, পিছিয়ে আসার সময় মীর জুমলার মাথা উঁচু করে পিছোনোও দরকার। তাই মীর জুমলার প্রাথমিক কাজ হল আওরঙ্গজেবের উত্তরের দিকে রওনা হওয়ার সময় যেন দুই সুলতান দাক্ষিণাত্য জুড়ে কোন বিপদ সৃষ্টি না করেন তা নিশ্চয় করা। ১৬৫৭র অক্টোবরের শেষের দিকে আওরঙ্গজেব এই প্রসঙ্গে লিখলেন দাক্ষিণাত্যে বিকাশের ভিত্তি স্থাপন করতে দুই সুলতানকে পাশে পাওয়া আর শান্ত রাখা জরুরি। আওরঙ্গজেব আদিল শাহকে চিঠি লিখে বীজাপুর অভিযানের সমস্ত দায় চাপিয়ে দিলেন মীর জুমলার ওপরে, তার শয়তানি প্ররোচনায় আমি বীজাপুর আর গোলকুণ্ডা অভিযান করেছি। তিনি ইচ্ছে প্রকাশ করে বললেন, পারেনদা দুর্গ এবং তার আশেপাশের জায়গাগুলি, কোঙ্কণ এবং ওয়াঙ্গির মহাল যেগুলি সাম্রাজ্যের অন্তর্ভূক্ত করে নেওয়া হয়েছিল, এবং তার সঙ্গে কিছু দুর্গ এবং মহাল যেগুলি মীর জুমলার অংশ হিসেবে খালসাইসরকারের অন্তর্ভূক্ত করে নেওয়া হয়েছিল, সেগুলি বাদে গোটা কর্ণাটক তাঁকে ফিরিয়ে দেওয়া হল।
আওরঙ্গজেব বীজাপুর সমস্যা সমাধানের একমাত্র অনুঘটক হতে পারেন মীর জুমলা বুঝেই তাঁকে এই সমস্যা সমাধানের জন্য এগোতে বললেন। তিনি মীর জুমলাকে লিখলেন, সার্বিকভাবে, পেশকাশ সংগ্রহের আর দেশ জয়ের ভাবনা ছেড়ে দাও। শুধু দেখ তারা যেন তোমার দেখানো ভালবাসাকে আঘাত করতে না পারে, তাহলেই আমরা এই ঝামেলা থেকে মুক্ত হতে পারব। তোমার প্রস্তাব এবং প্রতিশ্রুতিতে প্রভাবিত হয়ে হয়ত বীজাপুরীরা খুব একটা ঝামেলা পাকাবে না। তাহলেই নতুন সেনাবাহিনী তৈরি করা যাবে। জোর করতে গেলে হিতে বিপরীত হবে, তার সময়ও এখন নেই। এই রকম চরম অবস্থায় তোমায় বন্ধুত্বের মুখোশ পরা খুব জরুরি। দেখ বেশি সময় না নিয়ে কত দূর এগোন যায়।
আওরঙ্গজেব যে কর্মপদ্ধতি মীর জুমলাকে বাতালেন সেটি আদতে প্রচ্ছন্ন হুমকি আর কূটনৈতিক সান্ত্বনার কুশলী মিশেল। মীর জুমলা শাহজাদা মহম্মদ সুলতানের আর আওরঙ্গজেবের আবির্ভাবের খবর ছাপিয়ে দিলেন, যাতে বীজাপুরীদের ওপর যথেষ্ট চাপ সৃষ্টি করা যায়। মুঘল-পন্থী শান্তিবাদী বীজাপুরী প্রধানমন্ত্রী ইখলাস খানের মন জেতার জন্য সমস্ত কূটনৈতিক দাঁওপ্যাঁচ প্রয়োগ করেদিলেন। তাঁকে বীজাপুরীদের বোঝাতে বলা হল যে যুদ্ধটা তাদের ওপর চাপিয়ে দেওয়া হয়েছিল সেটি ঘটেছিল সম্রাটের ফরমানে। এখন যেহেতু তিনি রাষ্ট্রের ওপর সমস্ত নিয়ন্ত্রণ হারিয়েছেন, ফলে সেই যুদ্ধের আর কোন প্রয়োজন নেই। ইখলাস খান এবং মীর জুমলা, আওরঙ্গজেবের সঙ্গে অনাগ্রাসন চুক্তি নিয়ে দরকষাকষি করছেন। মীর জুমলা ক্ষতিপূরণ আর এলাকা দখলের দাবি থেকে সরে আসবেন ঠিকই কিন্তু একই সঙ্গে বীজাপুরকেও চুক্তির মান রাখতে হবে এবং বিদর, কল্যাণী এবং তার সঙ্গে জোড়া অন্যান্য এলাকার দাবি ছাড়তে হবে আর মুঘলদের বিরুদ্ধেও যুদ্ধ করা যাবে না। মীরকে এমনভাবে বিষয়টা বোঝাতে হবে যাতে বীজাপুরীদের মনে হয় তারাই এই ঘটনায় সব থেকে বেশি লাভবান হচ্ছে।
কিন্তু এই পরিকল্পনাও সফল হল না, মুঘল বিরোধী, মুল্লা আহমদ নাটিয়ার প্ররোচনায় খুন হয়ে গেলেন ইখলাস খান ১১ নভেম্বর। ফলে নীতির ঘোমটা সরিয়ে এখন মীর জুমলাকে উদ্ভুত পরিস্থিতি অনুযায়ী পরিকল্পনা ছকতে হল। তার হাতে এখন নাটিয়াকে পাশে টানা ছাড়া অন্য কোন উপায় নেই। আওরঙ্গজেবকে এই প্রস্তাব দিয়ে চিঠি লিখলেন এবং সঙ্গে তাঁকে লেখা নাটিয়ার একটি চিঠিও জুড়ে দিলেন। সতর্ক ভাষায় আওরঙ্গজেব মীর জুমলার এই পদক্ষেপকে সমর্থন জানাতে বাধ্য হলেন।
৬। পারেন্দা থেকে মীর জুমলার পশ্চাদপরণ
বীজাপুরী সম্ভাব্য আক্রমণের খোরাক হয়ে, শাহজাদার সঙ্গে দুর্গের বাইরে পরিখার ধারে ঘাঁটি গেড়ে থাকা সুবুদ্ধির কর্ম নয় বুঝেই আওরঙ্গজেব, সীমান্ত নির্ধারণের কাজ আগামী দিনে কোন এক সময়ের জন্য মুলতুবি করে মীর জুমলাকে পশ্চাদপসরণের নির্দেশ দিলেন। মীর জুমলাকে প্রলুব্ধ করতে আওরঙ্গজেব প্রস্তাব দিলেন কুতুব শাহের কবল থেকে কাম্বাম দখল করতে একট আভিযানের। যদি মনে হয়, মীর জুমলা মহম্মদ সুলতানকে আহমদনগর পাঠিয়ে দিয়ে কয়েকদিন সেখানে তাকে বসিয়েও রাখতে পারেন।
অন্যদিকে মীর জুমলা আওরঙ্গজেবকে পালটা প্রস্তাব দিলেন(১৮ নভেম্বর) তার সঙ্গে যোগ দিয়ে বীজাপুরীদের শায়েস্তা করতে। আওরঙ্গজেব বললেন, খান মহম্মদের হত্যার কারণ দেখিয়ে এক্ষুনি তাদের শাস্তি দিতেই পারি, সেটা তাদের জন্য বাকিও আছে, কিন্তু ব্যক্তিগতভাবে তার সেখানে যাওয়া ঠিক হবে না বলেই মত প্রকাশ করলেন। জীবিত থাকা কালীন খান মম্মকদ আমায় বলেছে, যে বীজাপুরীরা বিশ্বাসঘাতক এবং মিথ্যাচারী। মুল্লা আহমদ সারা বছর ধরে আপ্রাণ চেষ্টা করেছে, কিন্তু সে সফল হয়নি। এটা এই মুহূর্তে সফল হওয়ার নয়। সেনারা সম্রাটের স্বাস্থ্য ভাঙ্গার খবরে এবং অন্যান্য ঘটনায় হতোদ্যম হয়ে পড়েছে। তারা এতই গোলযোগে পড়ে রয়েছে যে সেটা ব্যখ্যার অতীত। তিনি তাই মীর জুমলাকে বললেন বীর থেকে এই নষ্ট ঘটনায় সময় ক্ষয় না করে সেই মুহূর্তেই ফিরে আসুন।
তার চিঠির উত্তর পাওয়ার জন্য পান্দেরায় অপেক্ষা করে থেকে থেকে মীর জুমলা বীরের উদ্দেশ্যে রওনা হয়ে যাওয়ার সিদ্ধান্ত নিলেন মহম্মদ সুলতানকে সংগে নিয়ে। ২৬ নভেম্বরের শাহজাদার চিঠিতে এই সংবাদ পেয়ে লিখলেন, কিছু দিন বীরে থেকে যেতে, যদি তিনি অভিযান শুরু করে থাকেন, আর যদি না করেন তাহলে পারেন্দাতেই এক পক্ষকাল শাহজাদাকে নিয়ে অপেক্ষা করতে।
মীর জুমলার চিঠির উত্তরে সাঙ্কেতিক ভাষায় আওরঙ্গজেব লিখলেন, অসম্ভব মানসিক যন্ত্রণায় তিনি কাটাচ্ছেন এবং কেন মীর জুমলার তার সঙ্গে অবিলম্বে যোগ দেওয়া দরকার সেটাও জানালেন, না হলে তিনি হয়ত সিংহাসন দখলের সুযোগটাই হারাবেন(ইতোমধ্যে সম্রাটের মারা যাওয়ার খবর আসে) যদি বীজাপুর সমস্যা তাদের দুজনকে আরও দীর্ঘকাল ব্যস্ত রাখে আর তার ছড়িয়ে ছিটিয়ে থাকা সেনাবাহিনীকে তিনি একত্র না করতে পারেন।
৬ ডিসেম্বর নাগাদ পারেন্দা থেকে আওরঙ্গজেব মহম্মদ সুলতানকে ডেকে নেন, বুরহানপুরের জমিদারদের দমন করতে এবং নর্বদা পর্যন্ত এলাকাকে বিদ্রোহী মুক্ত করতে। শাহজাদা মহম্মদ মুয়াজ্জমের সঙ্গে সেনাবাহিনীর একটি অংশ দিয়ে পারেন্দায় পাঠালেন এবং মীর জুমলাকে বললেন বীরে তার সঙ্গ দিতে, যাতে বীজাপুরীদের সবক শেখানো যায়। এখানে মধ্য ডিসেম্বরে মীর জুমলা আওরঙ্গজেবের সচিবের সঙ্গে তিনিটি গোপন বৈঠক করেন।
৭। মীর জুমলাকে দরবারে ডেকে পাঠানো হল
৬ নভেম্বরের মহম্মদ আমীন খানের পাঠানো চিঠির সূত্রে মীর জুমলা ইঙ্গিত পেয়ে গিয়েছিলেন, যে দারা তার বিরুদ্ধে দরবারে ঘুঁটি সাজাচ্ছেন এবং এই বিষয়ে তিনি তার পুত্রকে চিঠি লেখার আগে আওরঙ্গজেবের পরামর্শ চেয়ে পাঠান। ৯ নভেম্বরের চিঠিতে আওরঙ্গজেব লিখলেন, অজ্ঞকে প্রজ্ঞা শেখানো যায় না। তাকে কিভাবে আঘাত করবে তা তোমার নিজস্ব প্রজ্ঞার ওপর নির্ভর করবে। বড় শাহজাদা(দারা)র নির্দেশের প্রেক্ষিতে তোমার দীর্ঘকালের সঞ্চিত প্রজ্ঞার ওপর নির্ভর করে একটি সুদীর্ঘ ভূমিকা লিখে তার সাজানো মিথ্যাকে খণ্ডন কর। তুমি যা মনে করে সেটাই লেখ।
কিন্তু মীর জুমলা দারার চাল নিষ্ফল করতে পারলেন না। ডিসেম্বর ১৬৫৭র শুরুতেই মুরাদ এবং সুজার সঙ্গে আওরঙ্গজেব হাত মিলিয়েছেন এই খবর দারার কাছে ছিল, শাহজাহানের নাম নিয়ে দারা দাক্ষিণাত্য থেকে মীর জুমলা এবং সেনাপতিদের ডেকে পাঠালেন কেননা তাদের বেশি দিন দাক্ষিণাত্যে থাকা আওরঙ্গজেবের সেনা সাজানোয় সাহায্য করবে এবং তার ভবিষ্যতের পক্ষে আশংকার হবে। ১৯ তারিখ এই ফরমানটি হাতে পেলেন আওরঙ্গজেব। এটি আওরঙ্গজেবকে হতাশার সর্বনিম্ন অতলে ছুঁড়ে ফেলে দিল। মীর জুমলার দাক্ষিণাত্য থেকে প্রস্থান তার পক্ষে সব থেকে অমঙ্গলজনক ইঙ্গিত যেমন, তিনি একই সঙ্গে খবর পাচ্ছেন, দারা সুজার বিরুদ্ধে যুদ্ধে জয়ী হচ্ছে। তবে তার সব থেকে বড় সাথী মীর জুমলার দাক্ষিণাত্যে থাকাটা খুব জরুরি বলেই মনে করলেন। ২২ তারিখ হতাশ সুবাদার মীর জুমলাকে একটা চিঠি লিখলেন নিজের হাতে, সাম্রাজ্যের মন্ত্রীকে বন্ধু সম্বোধন করে, সর্বশক্তিমান তোমায় সাহায্য করুণ! আমার নিজের অশান্তি নিয়ে কি আর বলব! আমি জানি দিন কিভাবে কেটে যাচ্ছে! আমার হাতে কোন নিদান নেই। ধৈর্য ধর!
৮। মীর জুমলাকে গ্রেগতার করলেন আওরঙ্গজেব
অবশেষে আওরঙ্গজেব নিজেকে ফিরে পেলেন। অভিজ্ঞ, দক্ষ, বুদ্ধিমান, কুশলী, কূটনীতিতে দক্ষ, অভিজ্ঞ সেনানায়ক, এবং সব থেকে বড় কথা বিপুল ঐশ্বর্যের অধিকারী মীর জুমলা যদি ক্ষমতায় থাকা শাহজাদার সঙ্গে যোগদেন, সেটা তার পক্ষে হবে সব থেকে বড় দুর্ভাগ্য আর অভিশাপের কারণ। ফলে দাক্ষিণাত্যের সুবাদারকে সক্রিয় হয়ে শাহজাদার শেষতম অভিসন্ধি বিফল করতে মাঠে নামতেই হল। আওরঙ্গজেব জুমলাতউলমুলক মীর জুমলাকে মহম্মদ মুয়াজ্জমকে নিয়ে বীর ছাড়তে নির্দেশ দিলেন ২৭ ডিসেম্বর। কিন্তু বলে দিলেন, তার সঙ্গে দেখা না করে যেন কেউই দিল্লির পথ না ধরেন। তার জীবনের সব থেকে খোশামুদে চিঠি লিখলেন আওরঙ্গজেব মীর জুমলাকে – তাকে বললেন সব থেকে বড় বন্ধু, আত্মনিবেদনকারী শুভচিন্তক, এবং তার প্রজ্ঞার প্রতি তার আসীম সম্মান রয়েছে। আমি জানি তুমি নিজের কথার ওজনকে সব থেকে বেশি গুরুত্ব দাও। তোমার হিন্দুস্তানে যাওয়া যে আমার ক্ষমতা, শক্তি এবং শৌর্য বাড়াবে তাই নয়, তোমার সফলতা আমার সফলতারূপে চিহ্নিত করবে। আমার হৃদয়ের শুভেচ্ছা রইল। তুমি সাক্ষাতে প্রায়ই বলতে তোমার জীবনে তুমি আমায় সিংহাসনে বসা দেখতে চাও, এবং সেই লক্ষ্য পূরণে তোমার জীবন তোমার সম্পদ সব উতসর্গীকৃত। এখন সময় এসেছে তোমার নিজের কথাকে নিজের নিবেদনকে সত্য প্রমান করার। যতক্ষণ তুমি জীবিত রয়েছে, ততক্ষণ আমি আমার জীবনে কাউকে এত গুরুত্ব দিই না। তোমার প্রতি ভালবাসা, পক্ষপাত দেখাতে কেউ আমায় রুখতে পারবে না। আমার কাছে এস। তোমার পরামর্শক্রমে আমি সিংহাসনের পথে অগ্রসর হওয়ার পরিকল্পনা রচনা করব।
১৬৫৮ সালের ১ জানুয়ারি মীর জুমলা আহমদনগরে পৌঁছলেন। অবিলম্বে তিনি তাকে গ্রেফতার করে দৌলতাবাদ কারাগারে বন্দী করলেন। তার সব সম্পত্তি, ইওরোপিয়দের ব্যবস্থাপনায় রাখা গোলাবারুদ এখন আওরঙ্গজেবের কবলে পড়ল। যে সময় তার প্রচুর সম্পদ দরকার, সেসময় মীর জুমলার সম্পত্তি তার হাতে এসে পড়ায়, তার লক্ষ্য পূরণ সহজ হয়ে গেল।
৯। এই পর্বে মীর জুমলার ভূমিকা
রাজদরবারে ডেকে পাঠানোর পর্বকে সামলানোর পরিকল্পনা মীর জুমলার কূটনীতিকের জীবনে সব থেকে বড় পরীক্ষা হয়ে দাঁড়াল। তার ক্ষেত্রে এটা হয়ে উঠল দায়িত্ব এবং স্বার্থের চিরকালীন দ্বন্দ্ব। আরও তীক্ষ্ণভাবে বলতে গেলে তার বন্ধু দাক্ষিণাত্যের সুবাদার এবং সম্রাটের মধ্যে যে কোন কাউকে বেছে নেওয়ার পালা। সমস্যার যায়গাটা জটিল হল এইভাবে যে, তার বন্ধু এবং যার সঙ্গে তার জোট, তার প্রতিদ্বন্দ্বী(দারা) সম্রাটকে করায়ত্ত্ব করে রেখেছে। এটা পরিষ্কার যে তার আনুগত্য কিন্তু সবসময়ে ছিল তার চাকুরিদাতা সম্রাটের প্রতি, দাক্ষিণাত্যের সুবাদারের প্রতি, এবং তার পরিবারের প্রতি, সেগুলি তাকে কুরে কুরে খাচ্ছে এবং সে সমস্যা সহজে সমাধানের নয়। অবশ্যই আওরঙ্গজেবের বন্ধু-জোট পক্ষ হিসেবে সে দরবারে যেতে বিন্দুমাত্র ইচ্ছুক ছিল না। আইনত ভাবে সে সাম্রাজ্যের আধিকারিক, তাই কোন সম্ভাব্য যুক্তিপূর্ণ কারণ ছাড়া তার পক্ষে দরবারে না যাওয়াও সম্ভব নয়। দরবারে যোগ দেওয়ার নির্দেশ অমান্য করার অর্থ সাম্রাজ্যের বিরুদ্ধে প্রকাশ্য বিদ্রোহ ঘোষণা। এবং তার ফলে দারার রোষে পড়বে দিল্লিতে থাকা তার পরিবার। তার সামনে সমস্যা দেখা দিল যে তার সাম্রাজ্য আনুগত্য বজায় রেখে কি করে সে বন্ধুর সম্মান বজায় রাখতে পারবে আর তার পরিবারকেও সুরক্ষা দিতে পারবে।
তার কূটনীতির চতুরতা তাকে এই দ্বন্দ্ব থেকে বেরিয়ে আসার সুযোগ করে দিল। ১৬৫৮ সালের ১ জানুয়ারি প্রকাশ্যে ঘোষণা করে দিলেন, সম্রাটের নির্দেশনামা অনুসরণ করে তিনি আগ্রায় যাচ্ছেন। আওরঙ্গজেবের আগ্রাসী পরিকল্পনায় ভীত হয়ে তিনি বললেন, আমার পক্ষে সুবাদারের সঙ্গে দেখা করা অসম্ভব, সম্রাট আমায় আদেশ দিয়েছেন, সেটি মান্য করা ছাড়া আমার সামনে অন্য কোন উপায় খোলা নেই। আওরঙ্গজেব মহম্মদ সুলতানকে মীর জুমলার সঙ্গে থাকতে বলে, বললেন, আকাশে ওড়া সম্পদশালী বাজকে আমার কাছে ধরে নিয়ে এস। তিনি শাহজাদা মার্ফত মীর জুমলাকে একটি বন্ধুত্বপূর্ণ বার্তা পাঠিয়ে বললেন, তার প্রতি কোন রকম অবিশ্বাস না পোষণ করতে, তিনি তাকে আজও তার শুভচিন্তকই ভাবেন। আগ্রা যাওয়ার আগে তিনি যেন কয়েকটি গুরুত্বপূর্ণ বিষয় সমাধান করতে তার সঙ্গে দেখা করেন। আওরঙ্গজেব মীর জুমলা মার্ফত সম্রাটকে একটা মৌখিক বার্তা পাঠাতে চান। শাহজাদা তার প্রতি তথাকথিত শান্তিবার্তাটি মীর জুমলার কাছে পৌঁছে দিয়ে তাকে প্ররোচিত করেন সুবাদারের সঙ্গে দেখা করতে। যেই মুহূর্তে মীর জুমলা আলোচনার জন্য আওরঙ্গজেবের খাস কামরায় (খিলাতগা) প্রবেশ করলেন, তাকে গ্রেফতার করা হল।
আলমগীরনামা সূত্রে জানতে পারছি, আওরঙ্গজেব রাজনৈতিক কারণে মীর জুমলাকে গ্রেফতার করেন, কারণ তার বিশ্বাস ছিল, মীর জুমলা যদি দরবারে যোগ দেন তা হলে তার সিংহাসন দখল এবং তৎসংক্রান্ত রাজনৈতিক ভবিষ্যৎ অন্ধকার হয়ে পড়বে। অন্যদিকে আরংনামা, বলছে তিনি প্রথমে মীর জুমলাকে দারার বিরুদ্ধ-দলে, তার সঙ্গে যোগ দেওয়ার প্রস্তাব দেন। তার ঠিক পরেই মীর জুমলা বলেন আওরঙ্গজেবের পক্ষে প্রকাশ্যে যোগ দিলে দিল্লিতে তার পরিবারের অস্তিত্ব সঙ্কটে পড়ে যাবে। তিনি বলেন প্রয়োজনে প্রকাশ্যে তাকে গ্রেফতার করে তার সমস্ত সম্পত্তি, গোলাবারুদ সেনা বাহিনী যা কিছু রয়েছে সব দখল নিয়ে মুরাদের সহায়তায় দারার বিরুদ্ধে যুদ্ধে অগ্রসর হ’ন। এই চাতুরতায় একমাত্র আওরঙ্গজেবের আগ্রাসন এবং তার পরিবার রক্ষার মত দুকুলই বজায় থাকবে। আওরঙ্গজেব একজন সঈদকে গ্রেফতার করে কারাগারে নিক্ষেপ করার সিদ্ধান্তে কিছুটা ইতস্তত করছিলেন, কিন্তু মীর জুমলা বলেন তিনি স্বইচ্ছেতেই গ্রেফতার হচ্ছেন, এখানে আওরঙ্গজেবের কোন পাপ হবে না। তখন তাকে সরকারিভাবে প্রকাশ্যে গ্রেফতার করা হয়। যতদূর সম্ভব এই সমঝোতা সেই দিন হয় নি, বরং অনেক আগে থেকেই এই নাটকের খসড়া তৈরি করা হচ্ছিল। মীর জুমলা আন্দাজ করছিলেন যে তাকে দরবারে ডেকে পাঠানো সময়ের অপেক্ষামাত্র। তার প্রতি দারার প্রতিকূল মনোভাব তাকে জানিয়ে দিয়েছিলেন দিল্লিস্থ-পুত্র। মীর জুমলার সঙ্গে আওরঙ্গজেবের বিভিন্ন পত্র বিনিময় এবং ডিসেম্বরে বীরএ আওরঙ্গজেবের সচিবের সঙ্গে তার তিনটে বৈঠক এটা প্রমান করে যে দুই রাজনৈতিক ব্যক্তিত্ব বহু আগে থেকেই দারার পরিকল্পনা বানচাল করতে ভেতরে ভেতরে পরিকল্পনা সাঁটছিলেন। মীর জুমলার উদ্দেশ্যে কাবিল খানের দৌত্য থেকে জানতে পারি যে তাদের গোপন আলোচনাগুলি সচিব মহোদয় এতই গোপনীয়তায় মুড়ে রেখেছিলেন যে পাঠকের বুঝতে কষ্ট হয় না যে দুজনের মধ্যে কিছু না কিছু চরম গোপনীয় আলোচ্য বিষয়ে রয়েছে এবং এই আলোচনা লিপিবদ্ধও করেন নি কেউই, এবং সেই আলোচনার সারৎসার তিনি আওরঙ্গজেবকে মৌখিকভাবে জানান। এটা পরিষ্কার যে মীর জুমলার গ্রেফতারি হয়েছিল তার নিজেরই সুপারিশে, নিজেদের স্বার্থ সিদ্ধির প্ররোচনায়। হয়ত দুজনের মধ্যে গ্রেফতারির সময় বা স্থান নিয়ে বিতর্ক থাকতেই পারে, কিন্তু ঘটনাটা নিয়ে নয়। দারার আশংকা ছিল পারস্পরিক স্বার্থবদ্ধ দুজনেই যৌথভাবে(বর সাজিশ ও ইত্তিফাক) কিছু একটা ঘটাবে। তিনি এই ঘটনাটা সম্রাটকে জানিয়ে মহম্মদ আমিন খান বক্সীকে কোন একটা তুচ্ছ কিছু দায়িত্ব সঠিকভাবে না পালন করার ঝুটা মামলায় ফাঁসিয়ে গ্রেফতার করার অনুমতি নিয়ে নিজের বাড়িতে নজরবন্দী করে রাখেন। শাহজাহান তাকে নির্দোষ জেনে তিন চার দিন বাদে তাকে মুক্ত করার আদেশ দেন।
এটা পরিষ্কার যে মীর জুমলার কূটনীতিক চাল এক্ষেত্রে অসাধারণ সফল হয়েছিল। তিনি গোটা ব্যাপারটা এতই চতুরতায় ঘটিয়েছিলেন যে শাহজাহানের মনে হয়েছিল যে মীর জুমলার প্রতি আওরঙ্গজেব অবিচারই করলেন। অপাপবিদ্ধ সঈয়দীর হয়ে শাহজাহান আওরঙ্গজেবকে একটি চিঠি লেখেন – সে সম্রাটের নির্দেশেই দিল্লি যাচ্ছিল। কর্তব্যবোধে তাদের অনৈতিকভাবে গ্রেফতারির এবং তাদের সম্পত্তি দখল নেওয়ার বিরুদ্ধে সম্রাট সোচ্চার হলেন। তিনি আওরঙ্গজেবকে নির্দেশ দিলেন অবিলম্বে তাদের মুক্তি দেওয়ার।
১০। মীর জুমলার মুক্তি
সাম্রাজ্যের প্রতিবাদপত্র হাতে পাওয়ার আগেই আওরঙ্গজেব সম্রাটকে জানিয়ে দেন যে তার ধারণ হচ্ছিল মীর জুমলা ভেতরে ভেতরে দক্ষিণী সেনানায়কদের সঙ্গে মিলে সাম্রাজ্যের বিরুদ্ধে ঘোঁট পাকাচ্ছেন, সেই জন্য তাকে গ্রেফতার করা হয়েছে, না হলে তিনি বাগী দক্ষিণী সেনানায়কদের দলে যোগ দিতেন। আওরঙ্গজেব যে যুক্তি দেখিয়েছেন, সেই ধারণাটি আদতে সে সময়ের দাক্ষিণাত্যের জনগণের মুখে মুখে ঘুরত। ২৬ জানুয়ারি ১৬৫৮ একজন ব্রিটিশ কুঠিয়াল মন্তব্য করেছিলেন যে নবাব, গোলকুণ্ডার রাজার সঙ্গে ষড় করে দিল্লির সিংহাসন দখল করার চেষ্টা করছিলেন। সেই জন্য তাকে গ্রেফতার করা হল।
দারার হারের পর যখন সাম্রাজ্য আর ধর্ম সংস্থাপন ঘটল, সরকারি ঐতিহাসিক লিখছেন, তখন আর মীর জুমলাকে গ্রেফতার করে রাখা জরুরি ছিল না। বরং সুজার বিরুদ্ধে যুদ্ধে তাকে কাজে লাগানো খুব জরুরি কাজ। আওরঙ্গজেব তাকে ছদ্ম-কারাগার থেকে মুক্তি দিলেন। এই সুযোগে মুন্সী কাবিল খানকে একটি লিখিত কৈফিয়ত প্রকাশ করার দায়িত্ব দেওয়া হল। আওরঙ্গজেব লিখছেন, কোন এক কারণে আমি তোমায় গ্রেফতার করেছিলাম, ...ত্রুটি স্বীকারের সময় এসেছে, তবে তোমার মত বন্ধু, শুভচিন্তকের আমার দরবারে থাকা খুবই গুরুত্বপূর্ণ। অন্য একটি চিঠিতে আওরঙ্গজেব লিখলেন বিশ্বাসঘাতকতার জন্য তোমায় গ্রেফতার করা হয় নি... তোমার চেহারায় শ্রান্তি ফুটে উঠছিল...অথচ তুমি দরবারে যেতে বদ্ধ পরিকর ছিলে। সেই ভুল সময় দিল্লি যাওয়া তোমার পক্ষে ক্ষতিকর হত। আমি তা হতে দিই নি। আমি তোমায় বোঝাতে চেষ্টা করেছিলাম, কিন্তু তুমি বুঝতে চাওনি। ফলে আমার ইচ্ছের বিরুদ্ধে, তোমায় বাধ্য হয়েই গ্রেফতার করতে হয়েছিল। সর্বশক্তিমানের ইচ্ছেয় আমার চাওয়া পূর্ণ হয়েছে, নতুন রাজধানী এবং ধর্মের বাগানে নতুন জীবন যাপন কর। আমার শত্রুরা পরাস্ত হয়েছে। তোমাকে এর বেশি সময় বন্দীরাখা অমানবিক হবে। আমি চাইনা তোমার মত বুদ্ধিমান মানুষ বেকার জীবনযাপন করুক। এই ক্ষমা প্রার্থনা আদতে দুটি মানুষের চক্রান্তের ওপর রঙ্গিন পর্দা ফেলার তাগিদ ছাড়া আর কিছু নয়। মহম্মদ মুয়াজ্জমকে একটি নির্দেশ দিয়ে দৌলতাবাদের কারাগার থেকে মীর জুমলাকে মুক্ত করার নির্দেশ দিলেন আওরঙ্গজেব এবং বুরহানপুরে যা পড়ে রয়েছে সেগুলি তাকে ফিরিয়ে দেওয়ারও নির্দেশ দিলেন তিনি, সঙ্গে প্রশাসনিক কাজ চালানোর জন্য একলাখ টাকা নগদ। বর্ষা শেষ না হওয়া পর্যন্ত মহম্মদ মুয়াজ্জমকে নির্দেশ দেওয়া হল দৌলতাবাদের মহাকোট দুর্গের প্রাকারের নিচে যে প্রাসাদ রয়েছে সেখানে তার থাকার ব্যবস্থা করতে।
মীর জুমলাকে ২৯ মে, ১৬৫৮ তারিখে তার পুত্রের আসার খবর দেওয়া হল। আওরঙ্গজেব মীর জুমলাকে বললেন, তার প্রতি যে অনুগ্রহ দেখানো হয়েছে তার জন্য কৃতজ্ঞ থাকতে। আগামী দিনে আরও বড় উপহারের জন্য প্রস্তুত থাকতে বলে তিনি তার সরঞ্জাম সামলানোর জন্য আরও নগদ পঞ্চাশহাজার টাকা দিয়ে মহাকোট থেকে দরবারে আসার নির্দেশ দিলেন। এই কাজ সামলানোর দায়িত্ব দেওয়া হল শাহজাদাকে এবং মীর জুমলাকে দ্রুত আওরঙ্গজেবের সঙ্গে দেখা করতে বলা হল।
ডাক পড়লেও ব্যক্তিগতভাবে মীর জুমলা কর্ণাটকে গিয়ে কুতুব শাহের হাত থেকে তার মহালগুলি উদ্ধারের কথা ভাবছিলেন। তার পুত্রের থেকে মীর জুমলার ইচ্ছের কথা জানতে পেরে আওরঙ্গজেব বললেন, যদি মীর জুমলা বেশ কিছুদিন সেখানে না থাকেন তাহলে সে কাজ তার পক্ষে করা সম্ভব নয়। তিনি স্বয়ং কুতুবশাহকে সেখান থেকে তার সেনা তুলে নিতে নির্দেশ দিলেন। ১৬৫৮এ অক্টোবরের শেষের দিকে মীর জুমলাকে বুরহানপুরের ৬০০০ জাট ৬০০০ সওয়ারওয়ালা সুবাদার নিযুক্ত করা হল। আওরঙ্গাবাদে বদলি হয়ে যাওয়া ওয়াজির খানের যায়গায় তাকে খণ্ডেশের মহাল জায়গির হিসেবে অর্পণ করা হল। মীর জুমলাকে বলা হল কর্ণাটক, বুরহানপুর এবং অন্যান্য যায়গার সঙ্গে তার হিসাব কিতাব বুঝে নিতে, বিভিন্ন যায়গায় ছড়িয়ে ছিটিয়ে থাকা তার জাহাজ এবং অন্যান্য কিছু সামলাতে, বুরহানপুর এবং কর্ণাটকের মধ্যে ডাকচৌকি নতুন করে স্থাপন করতে, স্থানীয় জমিদার এবং আধিকারিকদের সঙ্গে আলাপ আলোচনা শুরু করতে, সেনাবাহিনী গড়া এবং সেটি জোরদার করতে আর সব কিছু বিষয়ে তার নিজের নিয়ন্ত্রণ কায়েম করতে।
প্রথম পর্ব
খ্বোয়াজার লড়াই
১। কোরায় মীর জুমলার আওরঙ্গজেব দর্শন
খণ্ডেশ এবং কর্ণাটকের বিষয়গুলি তখন মীর জুমলা সমাধান করার চেষ্টা করছেন। অন্যদকে আওরঙ্গজেব দারার বিরুদ্ধে পূর্ণদ্যমে লড়াই করার পরিকল্পনা রচনা করে দিয়েছেন। ১৬৫৮র সেপ্টেম্বরের শেষের দিকে আওরঙ্গজেবের যে সব সেনাপতি দারার বিরুদ্ধাচরণ করছিল, তাদের পাঞ্জাব থেকে দিল্লিতে ডেকে নিয়ে আসা হয় সুজার আগ্রগমণ রোধ করার জন্য। মীর জুমলাকে সম্রাট শীঘ্র দিল্লিতে ডেকে পাঠান। তিনি খণ্ডেশের প্রশাসন কিছু বিশ্বস্ত প্রশাসকের হাতে দিয়ে আসেন। সম্রাটের ইচ্ছে বাঙলার নবাবের বিরুদ্ধে যুদ্ধের কাজে মীর জুমলা তাঁকে পরামর্শ দিন, পথ দেখান, এবং জেতার পথ তৈরি করুণ। নভেম্বরের শেষে সুজার পথ রোধ করার জন্য আগ্রা থেকে আওরঙ্গজেব এলাহাবাদের দিকে মহম্মদ সুলতানের নেতৃত্বে একটি বিশাল বাহিনী পাঠান। শাহজাদাকে নির্দেশ দিলেন খুব তাড়াতাড়ি যুদ্ধে না গিয়ে উজির এবং তাঁর আগমণের জন্য অপেক্ষা করতে। পাদশাহ ২১ ডিসেম্বর কামান ইত্যাদি সাঁজোয়া অস্ত্র না নিয়ে ঝাড়া হাতপায়ে বড় বাহিনী নিয়ে শাহজাহার এবং কোরা-গৌতমপুরের সাম্রাজ্যের সৈন্যের খ্বোয়াজার থেকে আট মাইল দূরে ২ জানুয়ারি ১৬৫৯তে যোগ দেন। সুজা সেখানে ৩০ ডিসেম্বর পৌঁছে একটি বড় সমতল এলাকায় হাতে কাটা হ্রদের ধারে তাঁবু ফেলেন তার ইওরোপিয়দের নেতৃত্বের বিপুল দক্ষ গোলান্দাজ বাহিনী নিয়ে। সেখানে খবর পেলেন শাহজাদা তার পথ রোধ করেছেন। মীর জুমলাও খণ্ডেশ থেকে রওনা হন ছোট বাহিনী নিয়ে, পৌঁছন যুদ্ধের দু দিন আগে ৩ জানুয়ারি।
২। খ্বোয়াজায় মীর জুমলা
মীর জুমলার আগমণে সাম্রাজ্যের সেনার প্রস্তুতিতে চনমনে ভাব এল। ৩ জানুয়ারি আওরঙ্গজেব সম্ভবত মীর জুমলার পরামর্শে তার তৈরি করে দেওয়া প্রত্যেক বাহিনীর অবস্থান এবং যুদ্ধ সাজের রণনীতি সজ্জা করতে ব্যস্ত হয়ে পড়েন। পরের দিন। পরের দিন সকালবেলা থেকেই ছোটখাট গুলিবারুদ আদানপ্রদান হতে হতেই সুজার গোলান্দাজ বাহিনী তার প্রাথমিক শিবিরের অবস্থান ত্যাগ করে একটু উঁচু যায়গায় উঠে যায়। সেনায়কের মত যুদ্ধের পরিবর্তিত পরিস্থিতি বোঝার মত সহজাত দক্ষতায় সুজার বাহিনীর ছেড়ে যাওয়া স্থানটি দখল করে নেন মীর জুমলা। সেখানে খুব পরিশ্রম করে ৪০টি কামান তুলে নিয়ে শত্রুর সেনার দিকে তাক করে পরের দিনের সকালের জন্য অপেক্ষা করতে থাকেন। আওরঙ্গজেব প্রত্যেক সেনানায়ককে তাদের বাহিনী যুদ্ধের জন্য চূড়ান্তভাবে তৈরি রাখার নির্দেশ দিলেন। সন্ধ্যে থেকে মাঝ রাত পর্যন্ত মীর জুমলা স্বয়ং তাদের সেনা বাহিনীর প্রস্তুতি ঘুরে ঘুরে খুঁটিয়ে দেখেন এবং রক্ষীদের সজাগ থাকার নির্দেশ দিলেন।
৪ তারিখ রাতের যুদ্ধে আওরঙ্গজেবের সেনাবাহিনীর পক্ষে থাকা যশোবন্ত সিং বিশ্বাসঘাতকতা করে সুজার হয়ে আওরঙ্গজেবের বাহিনীর ওপর গোলা ছুঁড়তে শুরু করেন। মানুচি বলছেন, এই বিপদগ্রস্ত সময়ে মীর জুমলা নিজে রণনীতি তৈরি করে নতুন করে সেনা সাজান এবং আওরঙ্গজেবকে পরামর্শ দেন সুজার পরামর্শেদাতা আলবর্দী খানকে ব্যক্তিগত ইঙ্গিতভরা চিঠি লিখে তাকে যুদ্ধের মাঝেই নিজের হাতির হাওদা থেকে নেমে আসার পরামর্শ দিতে, এবং তার জন্য তাঁকে যথেষ্টভাবে পুরষ্কৃত করা হবে। তবে সেই সময়কার কোন পার্সি সূত্র এই তথ্যকে সমর্থন করে না। তবে ভীমসেন বলছেন, যশবন্তএর শিবিরে মীর জুমলা তার পরিকল্পনা নিয়ে স্বয়ং পৌঁছে যেতে সক্ষম হন, এবং একটি ছোট্ট বৈঠকে তাকে রাজি করান এবং ফিরে এসে তাদের কথা আওরঙ্গজেবকে জানান। যাই হক যশোবন্তের বিশ্বাসঘাতকতার ব্যপকতাকে কিছুটা হলেও সামাল দিতে সমর্থ হন মীর জুমলা।
আগের দিনের সেনা সাজানোর পরিকল্পনা একই রেখেশুধু ডান দিকের যশোবন্তের বাহিনীকে নেতৃত্ব দিতে ডাকা হয় ইসলাম খানকে এবং বাহিনীর সামনে নিয়ন্ত্রণহীন খোলা মাঠ ছেড়ে দিয়ে মোতায়েন করা হয় সঈফ খানকে। তবে আওরঙ্গজেব মীর জুমলাকে ক্ষমতা দিলেন যুদ্ধের অভিমুখ লক্ষ করে সেনাবাহিনীতে যা খুশি পরিবর্তন আনার।
খ্বোয়াজার যুদ্ধ দুপক্ষের মোটামুটি কামান, হাউই, গাদাবন্দুক এবং হাতে ধরা গ্রেনেড সজ্জিত সাঁজোয়া বাহিনীর লড়াই ছিল। দুপক্ষই দুপক্ষকে সমান তালে আক্রমণ করতে থাকে। যুদ্ধের দিনগুলিতে মীর জুমলা নিজেকে সম্রাটের হাতির পিছনের হাতিতে বসে তাঁকে যুদ্ধ চলাকালীন নানা রকম পরামর্শ দিচ্ছিলেন। সুজার বাঁ দিক থেকে তিনটি উন্মত্ত হাতি নিয়ে সাম্রাজ্যের ডানদিকের সৈন্য স্তম্ভে সৈয়দ আলম আক্রমণ করলে দাক্ষিণাত্যের বহু পোড়খাওয়া সেনা নায়কের সেনা ছত্রভঙ্গ হয়ে যায়। শত্রু, কেন্দ্রে বসে থাকা সম্রাটকে আক্রমন করে। তাকে পাহারা দিচ্ছিলেন মাত্র ২০০০ সেনা। এটিই ছিল যুদ্ধের নির্ণায়ক সময়। সম্রাটের পালিয়ে যাওয়ার অর্থই হতবুদ্ধি হয়ে পড়া গোটা বাহিনীর পশ্চাদ্ধাবন। বরাবরের মত যুদ্ধে শান্ত, অকুতোভয়, পাহাড়ের মত স্থির হয়ে সম্রাট দাঁড়িয়ে থাকলেন। হাতির পাগুলি দৃঢভাবে জমিতে শৃঙ্খল দিয়ে আটকানোর নির্দেশ দিলেন যাতে সেটি ভড়কে গিয়ে পালিয়ে যেতে না পারে। এইভাবেই তিনি যুদ্ধের মোড় ঘুরিয়ে দিলেন। তার পরে সম্রাট ছত্রভঙ্গ হওয়া ডান দিকের সেনাবাহিনীকে দেখলেন এবং নতুন করে সাজানোর নির্দেশ দিলেন অবিকৃত মুখে, যাতে তারা তার আশ্বাসে নতুন করে বল পায়। এরপরেই সম্রাটের ডান, বাম এবং মধ্য – এই তিন দিকের বাহিনী সুজা বাহিনীর কেন্দ্রে গিয়ে আঘাত করে। সুজা তার হাতি থেকে নেমে পড়ে ঘোড়ায় চড়ে যুদ্ধ ক্ষেত্র ত্যাগ করে পালিয়ে যায়।
সাম্রাজ্যের ঐতিহাসিকেরা এই যুদ্ধ জয়ের জন্য সর্বশক্তিমানের হাত দেখেছেন কেননা বহু সময়েই সুজার আক্রমণে আওরঙ্গজেবের বাহিনীর নানান ফাঁকফোকর খুলে হাট হয়ে পড়ছিল। আওরঙ্গজেবের শক্তি ছিল সেনাবাহিনীর প্রাচুর্য। অন্তত দ্বিগুণের বেশি সেনা ছিল আওরঙ্গজেবের বাহিনীতে। এছাড়াও সুজার সেনাপতিদের বিশ্বাসঘাতকতাও একটা বড় ভূমিকা পালন করেছে। কাম্বু বলছেন, মুরাদ কাম সাফাভি(মুকররম খান) এবং আব্দুল রহমান সুলতান(বলখের প্রাক্তন রাজা নজর মহম্মদ খানের পুত্র) পক্ষ পরিবর্তন করে সুজার সেনার দিকে আক্রমণ শানানোটাই সুজার ক্ষেত্রে অবাক হওয়ার মত ঘটনা এবং তার পরেই সুজার সমস্ত প্রতিরোধ ভেঙ্গে পড়ে। তবে কোন সরকারি বা অন্যান্য ঐতিহাসিক কেউই মীর জুমলার অবদানের কথা উল্লেখ করেন নি, হয়ত তাদের মনে হয়েছিল তাতে সম্রাটের সম্মান হানি হবে। তবে কিছু পারসিক ইতিহাস এবং মানুচির লেখাতেই মীর জুমলার অবদানের কথা লিখত রয়েছে বিশদে। বিশেষ করে ব্রিটিশ কুঠিয়ালদের সূত্র থেকে জানা যাচ্ছে যে সেই যুদ্ধে মীর জুমলা যুদ্ধের গতিবেগ সুজার থেকে আওরঙ্গজেবের দিকে নিয়ে আসতে তার ব্যক্তিগত দক্ষতার স্বাক্ষর পেশ করেছিলেন। মীর জিমলা যেহেতু আওরঙ্গজেবের দক্ষিণ হস্ত ছিলেন ফলে তার নিয়মিত মন্ত্রণাতেই আওরঙ্গজেব নিজের রণনীতি পাল্টেছিলেন, তার কুশলী বাক্য সম্রাটকে জোর দিয়েছিলেন বলা যায়। তবে মীর জুমলার বড় দক্ষতা ছিল সাঁজোয়া বাহিনীর গোলাগুলি ব্যবহারের কুশলতা তৈরি করানোয়। সাম্রাজ্যের ঐতিহাসিকেরা লিখছেন বাঁশের মধ্যে বারুদ ভরে বিশেষ ধরণের হাউই তৈরি করেছিলেন তিনি। সেটি গ্রনেডের তুলনায় অনেক বেশি কার্যকর ছিল। বালেশ্বরের কুঠিয়াল সুজার হারের নিদান খুঁজেছেন, যে যুদ্ধে সুজা রণনীতির ভুলের জন্য ১২০০০ পদাতিক হারান। কুঠিয়ালের বলা নিদান কাম্বুর দেওয়া সূত্রের সঙ্গে মিলে যাচ্ছে, সেটি হল হাত হাউই (হুক্কাদারণ) যা বাতাসের মত করে উড়ে গিয়ে পড়ত বিপক্ষের বাহিনীতে আর ছত্রভঙ্গ করে দিত।
দ্বিতীয় খণ্ড
বিহারের যুদ্ধ
১। সুজাকে ধাওয়া করলেন মীর জুমলা
৫ জানুয়ারি যুদ্ধে হেরে রণক্লান্ত, বিধ্বস্ত, হতাশ, বিষণ্ণ সুজা বিহারের পানে পালিয়ে গেলেন, যেন তার রেকাবে পা নেই, হৃদয়ে আর শক্তি অবশিষ্ট নেই। সুজাকে নিঃশ্বাস ফেলার সময় না দিয়েই, মীর মহম্মদকে তার পিছনে লাগিয়ে দিলেন আউরঙ্গজেব। নিজে খাজওয়ায় আরও এক সপ্তাহ থেকে গেলেন।
মীর জুমলাও সম্রাটের সঙ্গে রইলেন। ১১ জানুয়ারি সম্রাট তাকে ৭ হাজারি মনসবদার রূপে(হফত হাজারি হফত হাজার সওয়ার)সম্মানিত করলেন এবং সঙ্গে আরও কিছু তার পছন্দের উপহারও দিলেন সাম্রাজ্য সেবার জন্য। খ্বয়াজা ফেরার পথে পরের দিন মীর জুমলা সম্রাটের সঙ্গে গঙ্গার দিকে ঘুরতে গেলেন। ১৪ জানুয়ারি দিল্লির পথে রওনা হওয়ার আগে, সম্রাট তাকে তার পলাতক ভাইয়ের খোঁজে এবং স্থানীয়দের হাত থেকে বিহার-বাঙলা উদ্ধারের দায়িত্ব দিলেন। সবথেকে বড় কথা, তার পুত্রের আতালিক(দিগদর্শক) হওয়ার অনুরোধ করলেন। তাত্ত্বিকভাবে মুঘল সেনাবাহিনীর রীতি অনুযায়ী মীর জুমলা এবং শাহজাদাকে মিলিয়ে একটা যৌথ কামান তৈরি হল, কিন্তু বাস্তবিকভাবে মীর জুমলাকেই গোটা সেনাবাহিনীকে নিয়ন্ত্রণের এবং বহাল আর বরখাস্ত করার চূড়ান্ত ক্ষমতা দেওয়া হল। মীর জুমলা নতমস্তকে এই গুরু দায়িত্ব নিজের মাথায় তুলে নিয়ে বললেন তিনি শত্রুর হাত থেকে সিংহাসন এবং রাজমুকুট বাঁচিয়ে তাকে সমুদ্রের জলে ফেলে দেবেন।
১৪ জানুয়ারির কিছু সময় পরে শাহজাদা মহম্মদ সুলতানের বাহিনীকে জোরদার করতে চললেন্ম মীর জুমলা এবং তার যোগ দেওয়ার পরে সেই বাহিনীর সংখ্যা দাঁড়াল ৩০ হাজার। আলমগীরনামা সূত্রে মীর জুমলার সঙ্গে থাকা ২৭ জন সেনানায়কের নাম পাচ্ছি ১। জুলফিকার খান(তাবরেজি), ২। ইসলাম খান(বাদাকশি), ৩। কুঁয়র রাম সিং, ৪। দাউদ খান(কুরেশি), ৫। ফিদায়ি খান(বাখরাজি), ৬। রাজা ইন্দ্রদুম্ন ধামধেরা, ৭। রাও ভাও সিং হাদা(রাও ছত্রশালের পুত্র), ৮। ইশ্তিশাম খান, ৯। ফতে জং খান(রুহেলা), ১০। রাও অমর সিং চন্দ্রাওয়াত, ১১। ইখলাস খান খোয়েসগি, ১২। খাওয়াস খান, ১৩। এক্ককাতজ খান(আসল নাম আবদুল্লা), ১৪। রশিদ খান (আনসারি), ১৫। লোদি খান, ১৬। সৈয়দ ফিরোজ খান বারহা, ১৭। সৈয়দ শের খান বারহা, ১৮। সৈয়দ মুজাফফির খান বারহা(খানইজাহান), ১৯। জবরদস্ত খান(রুহেলা) ২০। আলি কুলি খান, ২১। কিজিল্বাস খান, ২২। ইস্কন্দর রুহেলা, ২৩। কাকার খান, ২৪। দিলোয়ার খান, ২৫। নেকনাম খান, ২৬। নিয়াজি খান, ২৭। কাদিরদাদ আনসারি এবং অন্যান্য। তিনি মীর জুমলাকে নির্দেশ দিলেন দুর্ধর্ষ রোজবিহানী সেনা – রাসুল, মহম্মদ এবং চিরাগকে সঙ্গে নিতে। তাদের প্রত্যেকেই চরম অভিজ্ঞ, দৌড়বীর, এবং আত্মনিবেদনের মূর্ত প্রতীক। বাদশাহ বললেন আহমদ এবং মহম্মদ মুরাদও খুব সাহসী এবং দাঙ্গাকারী, তাদেও সঙ্গে নিতে।
২। খাজওয়া-পাটনা
পলাতক শাহজাদা খাজওয়া থেকে ৩০ মাইল গেলেন চার দিনে। এলাহাবাদে গঙ্গা পেরিয়ে ঝুসিতে শিবির ফেললেন। সাম্রাজ্যের সৈন্য বাহিনী এগিয়ে আসছে খবর পেয়ে একদা এলাহাবাদের দারার সেনানায়ক, পরে সুজার দিল্লি অভিযানের সঙ্গী তাহাওয়ার খান উপাধি ওয়ালা বারহার সৈয়দ, সৈয়দ কাশিম, আওরঙ্গজেবের সেনানায়ক বাহাদুর খানের হাতে নিজের খানইদৌরাণ দুর্গ সঁপে দিলেন ১২ জানুয়ারি। বেনারসের পাঁচ মাইল পূর্বের গঙ্গার তীর বাহাদুরপুরে পৌঁছে বেনারসের তার পূর্ব-শিবিরের জন্য কাটা পরিখা এবং সুরক্ষা দেওয়াল সারালেন, ঢালু যায়গায়(র্যা ম্পার্ট) চুনার থেকে আনা ৭টি কামান বসালেন এবং অন্যান্য দুর্গ থেকে আরও কামান আনার পরিকল্পনা করলেন। তাঁর অনুসরণকারীদের এখানেই জবাব দেওয়ার জন্য মনস্থির করলেন, আর যদি বিপদ ঘণ হয়ে আসে তাহলে গঙ্গায় নোঙ্গর করা ছিপ নৌকোর বহর নিয়ে পালানোর ব্যবস্থা করে রাখলেন।
অন্যদিকে রাস্তায় কোন দেরি না করেই মীর জুমলা এলাহাবাদের মহম্মদ সুলতানের সঙ্গে যোগ দিলেন। শাহজাদার কানে বেনারসে উঁচু স্থানে রাখা ৭টি কামানের সুজার প্রস্তুতির খবর পৌঁছল, কিন্তু এটাও জানাগেল বাহাদুরপুরে তার কাকা ভরা গঙ্গা নদী পার হতে পারেন নি নৌকোর অভাবের জন্য। মীর জুমলা শাহজাদাকে পরামর্শ দিলেন চুনারের দিকে এগোনোর। গঙ্গার ওপরের প্রবাহের দিকে এগিয়ে মীর জুমলার পরামর্শে শাহজাদা এলাহাবাদের হেঁটে হেঁটেই নদী পার হয়ে ৪ দিনের মাথায় খেরি এবং কুন্তিত হয়ে চুনার পৌঁছলেন। সাম্রাজ্যের নির্দেশে অযোধ্যার সুবাদার ফিদায়ি খান গোরখপুর থেকে গঙ্গার উত্তর পাড় ধরে পাটনার দিকে এগোতে শুরু করলেন। শাঁড়াশি আক্রমণের সম্ভাব্যতার আশংকায় সুজা হতাশ হয়ে বাহাদুরপুর থেকে পাটনার পানে রওনা হলেন; শহরে না ঢুকে শহরের বাইর তিনি জাফর খানএর বাগানে উপস্থিত হলেন ১০ ফেব্রুয়ারি ১৬৫৯। শাহজাদা বেনারসের খনন করা পরিখা ঘুরে দেখলেন, দুদিন বিশ্রাম নিয়ে মীর জুমলার পরামর্শে এবং পথ দর্শনে পাটনার দিকে চললেন।
৩। পাটিনা-মুঙ্গের
পুত্রের বিয়ে উপলক্ষ্যে সুজা পাটনার পূর্ব দিকের অঞ্চলে বহুদিন নষ্ট করলেও শীঘ্র পাটনার ২০ মাইল পশ্চিমে পৌঁছলেন মীর জুমলার নেতৃত্বে সাম্রাজ্যের বাহিনী। সামনে বিশাল চওড়া উপত্যাকার নিরাপত্তাহীনতা, সুরক্ষার অভাবে চিন্তিত এবং আশংকিত হয়ে সুজা আরও পূর্বের দিকে সরে গিয়ে মুঙ্গেরে পৌঁছলেন ১৯ ফেব্রুয়ারি এবং তাকে ধাওয়া করা অগ্রগামী সাম্রাজ্যের সেনাবাহিনীর জন্য প্রবল প্রতিরোধ করার জন্য তৈরি হলেন(১৮ ফেব্রুয়ারি-৬ মার্চ)। শহরের নিরাপত্তা খুঁটিয়ে দেখে সেটির সুরক্ষা আরও জোরদার করলেন গঙ্গার তীর আর দক্ষিণের পাহাড়ের নিচের দুর্গের মাঝখানের পুরোনো নড়বড়ে দেওয়াল সারালেন, এবং শহর জুড়ে যে সব উঁচু এলাকা রয়েছে সেখানে আক্রমণাত্মক হাতিয়ার যেমন, কামানের সারি, হাতি-উটের সুভেল(?), হাউইওয়ালা, বন্দুকচি সাজিয়ে বসালেন। বিভিন্ন রণনৈতিক কোণে বিদেশি সেনানায়ক গোলান্দাজদের বসিয়ে পাহাড়ের তলার গুরুত্বপূর্ণ এলাকা(দামিনিকোহ)টি খড়গপুরের রাজা, রাজা বাহারোজের হাতে তুলে দিলেন।
সুজা পাটনা ছেড়ে যাওয়ার ৮ দিনের মাথায় ২২ ফেব্রুয়ারি পাটনায় পৌঁছে অপেক্ষারত ফিদায়ি খানের সেনার সঙ্গে যোগ দিলেন। আটদিন অবস্থান করে চলে যাওয়ার আগে, মীর জুমলা বিহারের সুবাদাররূপে নির্বাচন করলেন দাউদ খানকে। মুঙ্গেরের দিকে রওনা হয়ে যাওয়ার সময় খবর পেলেন জেকপুরায় বিরোধীপক্ষ জোরদার নিরাপত্তার চাদরে শহরটাকে মুড়ে ফেলেছে। মার্চের শুরুর দিকে মুঙ্গেরের পথে প্রচুর বাধা পেয়ে কি ধরণের রণনীতি অবলম্বন করা যায়, সে বিষয়ে শাহজাদা পরামর্শের জন্য মীর জুমলার দ্বারস্থ হলেন। সুজার ছিদ্রহীন নিরাপত্তায় আঘাত না করে মীর জুমলা ঠিক করলেন তার পিছনের সরবরাহের যে শিকলি সুজা তৈরি করেছেন সেটিকে যথা সম্ভব কেটে দেওয়ার। সোনাদানার উপঢৌকন আর হুমকি এবং ‘সঠিক’ পরামর্শে মোড়া চিঠি দিয়ে তিনি রাজা বাহারোজকে হাত করে খড়গপুর পাহাড়জুড়ে রাজমহলের কঠিন পথ চড়াইউতরাই ভরা ঘুরপথে পাহাড়ি হিংস্র জন্তু, পথ রোধ করা দ্রুম, পাহাড়ি সমাজভরা এলাকা, সে সময় যেটির নাম ছিল ‘বাড় জঙ্গল’, নিশানা লাগিয়ে সহজ করে নিলেন। মীর জুমলা শুধু শুধু মুখোমুখি লড়াই এবং অযথা শক্তি ক্ষয় না করে শুধুই পরিকল্পিত রণনীতির মাধ্যমে তার শত্রুর থেকে বহ পথ এগিয়ে গেলেন। জুলফিকার খানকে দিয়ে কাঠুরে লাগিয়ে তিনি পথের বাধা গাছগুলি কাটলেন। দ্রুমভরা পাহাড় পেরিয়ে শাহজাদাকে সঙ্গে নিয়ে এবারে মীর জুমলা মুঙ্গেরের সমতলে পৌছলেন।
৪। মুঙ্গের-গিরিডি
বিশ্বস্ত জমিদারের বিশ্বাঘাতকতা এবং সম্রাটের সেনাপতিদের তাদের বাহিনীকে হতবুদ্ধি করে দেওয়া রণনীতির প্রভাবে ৬ মার্চ সুজা পালালেন আবার। আলমগিরনামায় জায়গাটির নাম বলছে, তেলিয়াগিড়ি পেরিয়ে রাঙ্গামাটি। এখানে তিনি ১৫ দিন শিবির ফেলে(১০-২৪ মার্চ) নাওয়ারা(যুদ্ধ নৌকো সম্ভবত) নিয়ে নদী পাহারায় বসালেন এবং গড়ি বা তেলিয়াগড়িতের সুরাক্ষা সাজালেন নতুন করে। তিনি বীরভূম আর ছটনগরের জমিদার খ্বোয়াজা কমল আফগানকে গঙ্গা থেকে বীরভূম পর্যন্ত অঞ্চল রক্ষার দায়িতে দিলেন, যাতে পাহাড় থেকে নেমে আসা মীর জুমলার যে কোন ঝটতি আক্রমন প্রতিরোধ করতে পারেন।
মুঙ্গের থেকে ৪০ মাইল পূর্ব পিয়ালাপুরে অবস্থান করার সময়ে শুনলেন যে সুজা আরও পূর্বের দিকে পালিয়ে যাচ্ছেন। মহম্মদ সুলতানের নেতৃত্বে একটি বাহিনী এই নতুন দখল করা অঞ্চলে রেখে, প্রশাসনিক এবং বাকি সেনা না আসা পর্যন্ত দুর্গের সুরক্ষারভার অস্থায়ীভাবে মহম্মদ হুসেইন সালদুজের ওপর দিয়ে নিজে বাহিনী নিয়ে ছুটলেন সুজার পিছনে। পিয়ালপুরে শুনলেন সুজা গড়িতে তাঁবু ফেলেছেন, সেই মুহূর্তে তিনি সম্রাটের মহম্মদ সুলতানের বিপুল বাহিনী নিয়ে গেলেন রাজমহলে যাতে তিনি সুজার পালিয়ে যাওয়ার রাস্তায় বাধা তৈরি করতে পারেন। গঙ্গা থেকে দক্ষিণের পাহাড় পর্যন্ত সুজার সুরক্ষার ঢাল সাজানো ছিল বিপুল সাঁজোয়া বাহিনী দিয়ে আর গঙ্গার রাস্তা পাহারা দিচ্ছিল নাওয়ারার বিপুল বাহিনী। সেই সিময়ে বাঙলার প্রবেশপথ বলে পরিচির তেলিয়াগড়ি এবং সকরিগলিও এই সুক্ষার মধ্যে জুড়ে নেন সুজা।
সুজার জোরদার সুরক্ষার বহরের খবরে মহম্মদ সুলতান মীর জুমলাকে প্রশ্ন করলেন, তিনি কি সরাসরি গড়িতে সরাসরি গিরিসঙ্কট দিয়ে আক্রমণ করবেন। শোনা যায় মীর জুমলা তাকে কিছুটাই ব্যঙ্গভরে বলেছিলেন, ‘তোমার ক্ষেত্রে এটি অসম্ভব নয় কেননা তুমি প্রখ্যাত তৈমুরের বংশধর, এই কাজে তোলার উপযুক্ত কেউ নেই, কিন্তু, এই ধরণের (গিরি)যুদ্ধে প্রচুর মানবসম্পদ ক্ষয় হয়, ফলে এই যুদ্ধ করা উচিত নয়। যে কাজ কূটনৈতিক এবং কৌশলী কাজে সম্পন্ন করা যায়, সে কাজে কেন লোকক্ষয় করব? ফলে আমার সামনের মূল কাজ, যুদ্ধ না করে প্রজ্ঞা এবং নীতিকৌশলে(তবদির)কাজ উদ্ধার।’
৫। গড়ির কাছে মীর জুমলার রণকৌশল পরিবর্তন
মুঙ্গেরে দেখেছি, বর্তমানে এখনও দেখছি, কৌশল আর কূটনীতিকে তাঁর শক্তি বানিয়ে ফেলে কাজ উদ্ধার করে চলছিলেন মীর জুমলা। আবারও তিনি সুজার বিরুদ্ধে রণনীতি হিসেবে পথ ধরলেন সোনা প্রভাব নীতির।বীরভূমের জমিদারকে তিনি স্বপক্ষে নিয়ে এলেন যেভাবে তিনি খড়গপুরের সাম্রাজ্যের পক্ষে রাজাকে নিয়ে এসেছিলেন এবং সেই ভাবেই আগামী দিনের পথের সুরক্ষা অর্জন করলেন। মুঙ্গেরের দক্ষিণ-পূর্ব পাহাড়ি অঞ্চলে যেটি মানুষখেকো হিংস্র শ্বাপদে পরিপূর্ণ, ফলাবনত গাছ এবং নির্ঝঞ্ঝাট খাদ্য এবং পানীয় জল সরবরাহের জন্য চাষের জমিগুলির ক্ষতি না করে তিনি এগিয়ে চলার পরিকল্পনা করলেন। এই দুটি বিষয়ে নিশ্চিন্ত হয়ে তিনি রাজা বাহারোজের পণ্য সরবরাহের দক্ষতার সূত্রটি সঙ্গে নিয়ে ঝাড়খণ্ডের পথে পা বাড়ালেন মীর জুমলা।
তাঁর এগিয়ে চলার রণনীতি হল –
স্বয়ং মীর জুমলা এবং জুলফিকারের নেতৃত্বে বিপুল হাতির দল আর বিশাল দ্রুত চলতে পারা ঘোড়া বাহিনীর সাহায্যে কাঠুরে এবং বড় কুঠার হাতে করা পথ দেখানো বেলদারেরা গাছ কেটে পথ তৈরি করে, পথটি বোঝাতে পথের দুপাশে পতাকা পুঁতে দিচ্ছে। সেনাবাহিনীটি নতুন পথে শুধুই দিনের বেলা চলল এবং রাতে বিশ্রাম নিল। ঝাড়খণ্ড হয়ে যে পথ বাংলায় ঢুকেছে সেটির পথ খুব সরু এবং ন্যাড়া পাহাড়ি গিরিসংকটে পরিপূর্ণ এবং ঘাস থেকে গাছ, জীবনের বিন্দুমাত্র চিহ্ন নেই। পথটি খুব বেহুদা, কিন্তু যতটা পারা যায় তাড়াতাড়ি মীর জুমলার নেতৃত্ব এবং শৃঙ্খলার জোরে বাহিনীটি দুর্দান্ত গতিতে এগিয়ে চলল – বাহিনীর ডানদিকে ছিল রথ নিয়ে ২০০০ বাহিনীর জুলফিকার, বাঁদিকে ইসলাম খান এবং ফিদায়ি খান ৫০০০ করে সেনা নিয়ে, সামনে ১৫টি ঘোড়ার সুরক্ষায় শাহজাদাকে রেখে মীর জুমলা সহ কুঁয়র রাম সিং, ইখলাস খান খোয়েসগি, রাও ভাও সিং হাদা, সৈয়দ মুজফফর খান। সঙ্গে বাঁদিকের অতিরিক্ত সুরক্ষা হিসেবে ২০০০ বাহিনীর দাউদ খান এবং ডনদিকের ২০০০ বাহিনীর রশিদ খান। গভীর জঙ্গলটি ১২ দিনে অতিক্রম করে দলটি খ্বোয়াজার জমিদারি, উখলা(উখড়া) এবং সিউড়ি পেরিয়ে বীরভূমের সমতলে পৌঁছল ২৮ মার্চ।
৬। মীর জুমলাকে রাজপুতেরা ছেড়ে গেল
প্রকৃতির প্রতিবন্ধকতা মীর জুমলা নিজস্ব উদ্যোগে পেরিয়ে আসতে পারেন, কিন্তু মানুষের অবিশ্বাস, স্বার্থবোধ এবং ভিরুতার কোন দাওয়াই তাঁর কাছে ছিল না। অভিযানের শেষের দিকে রাজপুত কুঁয়র রাম সিং(মীর্জা রাজার পুত্র), রাও ভাও সিং(রাজা ছত্রশাল হাদার পুত্র), অমর সিং, চতুর্ভূজ চৌহানের মত সেনা নায়কেরা মীর জুমলাকে ছেড়ে ঝাড়খণ্ডএর পথ বেয়ে আবার আগ্রার পথে রওনা হয়ে গেল। কোন অপ্রত্যাশিত ঘটনাক্রমের জন্য মীর জুমলার সেনাবাহিনীর তুলনামূলক শক্তি অনেকটা কমে গেল, সেই বর্ণনা একেক জন ঐতিহাসিক একেক রকমভাবে দিয়েছেন। সুজার ঐতিহাসিক মাসুমের বক্তব্য, রাজপুতেরা যে ধরণের আর পরিমান সম্পদের দাবি করেছিলেন মীর জুমলার কাছে, তিনি তা পূরণ করতে পারেন নি। শোনা যায় মীর উত্তর দিয়েছিলেন, ‘আপনারা সাম্রাজ্যের জায়গিরদার এবং বিপুল পরিমান বেতন পান। (এখন অভিযানের সময়) বেশি সম্পদ খরচ করা যাবে না। কোথা থেকে আপনাদের এত চাহিদা পূরণ করব? যখন দেশটি দখল হবে দারোগা নির্বাচন হবে, একমাত্র তখনই আপনাদের চাহিদা পূরণ করা যাবে।’ মীর জুমলার সঙ্গে থাকা রোজবিহানী দল এটিকে আওরঙ্গজেবের হিন্দু নিপীড়নের ফলশ্রুতি হিসেবে জুড়ে দিয়েছিল। রাম সিং বা ভায়োঁ সিংএর মত রাজপুত শুনেছিলেন আওরঙ্গজেব মন্দির ভেঙ্গে মসজিদ বানাচ্ছেন এবং হিন্দুদেরও ধরে ধরে কতল করবার পরিকল্পনা করেছেন, এবং তারা নিজেদের জীবনটাও নাকি মীর জুমলার অধীনে খুব একটা সুরক্ষিত বোধ করছিলেন না। ফলে তারা সম্রাটের সেনানীকে যৌথভাবে ছেড়ে যাওয়ার সিদ্ধান্ত নেন। কিন্তু এই ব্যখ্যা কতটা যৌক্তিক তা ভেবে দেখার। মনে রাখা দরকার সব রাজপুত কিন্তু মীর জুমলাকে ছেড়ে যান নি, রাজা ইন্দ্রদুম্ন কিন্তু থেকে যান। দুই পলাতকের সঙ্গে যোগ দেন দুই মুসলমান সেনানী শের বেগ এবং সৈয়দ সুজাত খান। রাজপুতদের চরিত্র বিরোধী এই কাজের মধ্যে রয়েছে শুধু মাত্র আর্থিক নয়, আরও গভীর কোন কারণ। আওরঙ্গজেব এই কাণ্ডটির তদন্তে নামায় আলিকুলি খান এটির সঠিক কারণ খুঁজে বার করেন, এবং সেটি সরকারি ইতিহাস, আলমগীরনামাতেও রয়েছে। আজমেঢে(দেওরাই ১৪-১৪ মার্চ) দারার জেতার মিথ্যা সংবাদ এবং আওরঙ্গজেবের দাক্ষিণাত্যে চলে যাওয়ার খবর আসে পিয়ালপুরে। (এই দুটি খবর জুড়ে দিয়ে একে সম্রাটের পরাজয় ভেবে) সেনাবাহিনীর একটি অংশ হতোদ্যম হয়ে পড়ে। বিশেষ করে রাজপুতেদের মনে হল যে দারা তাদের প্রতি প্রতিহিংসার কাজ করতে পারে রাজপুতানায়। এছাড়াও সুজাকে তাড়া করতে গিয়ে যেভাবে মীর জুমলা ঘুরপথ ধরেছেন, তাতেও তাদের মীর জুমলার উদ্দেশ্য সম্বন্ধে সন্দেহ জাগে। তাদের মনে হয় দারার জয়ে মীর জুমলা পথ খুঁজছেন আওরঙ্গজেবের পথ ধরে শাহজাদা সুলতান মহম্মদকে সঙ্গে নিয়ে গোপন দাক্ষিণাত্যে পালিয়েও যাওয়ার।
পলাতকেদের বোঝানোর বা শাস্তি দেওয়ার পথে না গিয়ে মীর জুমলার বাহিনী তখনও প্রায় ২৫০০০ পদাতিক সমৃদ্ধ, দারার প্রায় দ্বিগুণ, আরও দুরন্ত গতিতে আঘাত করার পরিকল্পনাকে এগিয়ে চলল।
৭। মীর জুমলার রাজমহল দখল
বীরভূমের জমিদারের বিশ্বাসঘাতকতার সঙ্গে সাম্রাজ্যের বাহিনীর অগ্রগতির সংবাদ পেয়ে সুজা রাঙ্গামাটি ছেড়ে রাজমহলের দিকে চললেন। এখানে তিনি কিছুদিন আগেই শিবির ফেলেছিলেন। মীর জুমলার নেতৃত্বে বাহিনী সুজার ঢাকা পালিয়ে যাওয়ার পথ রোধ করতে উখরা থেকে উত্তর-পূর্বের দিকে মুর্শিদাবাদের গঙ্গা ধরে সুজার বর্তমানের অবস্থানের ৩০ মাইল কাছে বেলঘাটায় পৌঁছনোয় সুজার দোদুল্যচিত্ত সন্দিহান সঙ্গীরা একে একে তাঁকে ছেড়ে যেতে শুরু করে। সুজার প্রতি বিশ্বস্ত থাকার দুটি অবশ্যম্ভাবী পরিণতি সুজার বন্ধুরা দেখলেন, বিপুল পরিমান সাম্রাজ্যের বাহিনীর হাতে কচুকাটা হওয়া এবং অথবা অসভ্য আরাকানের দিকে পালিয়ে যাওয়া।
গঙ্গার পর পাড়ে মীর জুমলার নেতৃত্বে সাম্রাজ্যের বাহিনী শিবির গড়ার খবরে সুজা তাঁর দিকের(পশ্চিম) তীরটিকেও নিরাপদ মনে করলেন না। আলিবর্দি খানের এবং তাঁর নিজের বাহিনী মিলিয়ে যেহেতু ৫-৬ হাজার থেকে খুব বেশি হলে ২০ হাজারের বেশি হবে না, ফলে বিরুদ্ধে যুদ্ধের সিদ্ধান্তে যে বাহিনীতে বিদ্রোহ দেখা দিতে পারে তা তিনি বুঝতে পেরেছিলেন। সেনাপতিদের দলের প্রধান মির্জা জান বেগ, যার পদবী খান জামানএর পরামর্শক্রমে সুজা তাঁর শিবির তুলে নিয়ে এলেন তাণ্ডায়, গৌড়ের চার মাইল পশ্চিমে(যেখানে তাঁর নিরাপত্তার জন্য একদিকে রয়েছে গঙ্গা আর অন্যদিকে প্রচুর নালার সমাহার) সাম্রাজ্যবাদী সেনাবাহিনীর হাত থেকে বাঁচতে এবং নতুন করের নৌবাহিনী তৈরি করে নিজের কমতে থাকা ক্ষমতাকে নতুন করে গড়ে তোলা। আদতে সুজা এই যুদ্ধটা নতুন করে দীর্ঘস্থায়ী রূপ দিতে চাইলেন নৈবাহিনী এবং গোলান্দাজদের সম্বল করে। ১৬৫৯ সালের ৪ এপ্রিল সুজা রাজমহল ছেড়ে ১৩ মাইল দক্ষিণে দেওগাছিতে গঙ্গা পার হলেন, এবং তাণ্ডায় আসতে তাঁর পরিবার নিয়ে ফিরোজপুরে এলেন। গঙ্গাজুড়ে নৌবাহিনী এবং পরিখা তৈরি করতে আলাপালোচনা শুরু করলেন।
সুজার রাজমহল ত্যাগের সঙ্গবাদ পৌঁছল বেলঘাটায় মীর জুমলার শিবিরে। তাঁর ছেড়ে যাওয়া এলাকা দখল করতে তিনি সঙ্গে সঙ্গে উত্তরের দিকে অভিযান করলেন। ১৩ এপ্রিল তিনি একটি রথে জুলফিকার খান, এবং শাহজাদাকে নিয়ে রাজমহল প্রবেশ করে সেখানকার প্রশাসক হিসেবে নিযুক্ত করলেন ৫০০০ বাহিনী নিয়ে জুলফিকার খানকে। তাঁর সঙ্গে সাহায্যকারী হিসেবে দিলেন সৈয়দ ফিরোজ খান, জবরদস্ত খান, রাজা ইন্দ্রদুম্ন এবং দেবী সিংহ। সুজার সেনাবাহিনীর ৪০০০ সেনা তাঁর সঙ্গে গঙ্গা পেরোতে পারে নি, তাঁরা রাজমহলে ফিরে এলে নতুন প্রশাসনে তাদের নিয়ে নেওয়া হয়। আলমগীরনামায় বলা হয়েছে, ছেড়ে যাওয়া এই শহরে তখনও সুজার আধিকারিক এবং তার বাহিনীর নানান ধরণের জিনিসে পরিপূর্ণ ছিল। এবং সুজার বাহিনীকে প্রতিশ্রুতি দিতে হয় যে তারা এই শহর লুঠের চেষ্টা করবে না। সম্রাটের নির্দেশে এতবর খানের তত্ত্বাবধানে তিন বছর ধরে এই শহরের নিরাপত্তাবিধান করা হয়। রাজমহল থেকে হুগলী পর্যন্ত গঙ্গার ডানদিকের তীরের সমগ্র এলাকাটা মীর জুমলা দখল করে নিলেন। ব্রিটিশ কুঠিয়ালেরা তাকে বাঙলার নবাব বলেই মেনে নিল।
তৃতীয় পর্ব
গঙ্গায় যুদ্ধ
১। নতুন যুদ্ধ পরিবেশে মীর জুমলার সমস্যা
গঙ্গার পশ্চিম পাড়ে সুজা চলে যাওয়ায় যুদ্ধ এক নতুন স্তরে উন্নীত হল। এত দিন ধরে যুদ্ধ স্থলে হচ্ছিল, ফলে তাঁর পদাতিক বাহিনীর পরিমান বাহুল্যে তিনি সুজাকে টেক্কা দিচ্ছিলেন, নিজের নেওয়া অভিনব পরিকল্পনায় সুজাকে বার বার মাত করে দিচ্ছিলেন। ফলে সুজা একদিনও সাম্রাজ্যের বাহিনীর সঙ্গে মুখোমুখি হতে সাহস পান নি। কিন্তু মাঝখানে গঙ্গা দুটি বাহিনীকে দুভাগে ভাগ করে দেওয়ায় এখন তাঁর শত্রুদলের থেকে কিছুটা হলেও সুজা রণনীতিতে এগিয়ে রইলেন। প্রথমত বাঙলা নদীমাতৃক দেশ। এখানে বিপুল সংখ্যক নৌবাহিনী রয়েছে। সুজা প্রচুর সাধারণ এবং ডিঙ্গি যুদ্ধ ডিঙ্গি (ফ্লোটিলা) যেমন দখল করলেন তেমনি যাতে অন্যগুলি শত্রুপক্ষের কবলে না পড়ে, তাঁর জন্য তিনি তারও বেশি ডিঙ্গি জলযান ডুবিয়ে পুড়িয়ে দিলেন। উল্টোদিকে মীর জুমলার বাহিনীতে শুধু রয়েছে স্থলে যুদ্ধ করার মত পদাতিক বাহিনী, ব্রিটিশদের ভাষায় ‘উড়ন্ত বাহিনী’। তিনি সঙ্গে নৌসেনা যেমন আনেন নি, তেমনি সুজা যেহেতু তাঁর আগে থেকেই বহু নৌকো দখল এবং ডুবিয়ে পুড়িয়ে দিয়েছে পোড়ামাটির নীতি নিয়ে, সেহেতু তাঁর পক্ষে নতুন করে নৌবাহিনী তৈরি করা চিন্তার বিষয় হয়ে দাঁড়াল। তাঁর সমস্ত উদ্যম মার খেল যেহেতু তাঁর সঙ্গে কোন নৌ বাহিনী নেই। এছাড়াও তার সঙ্গে বলা মত কোন গোলান্দাজ বাহিনীও ছিল না – তিনি খ্বোয়াজা থেকে মাত্র ৮টা কামান এনেছিলেন সঙ্গে(তাড়াতাড়ি সুজাকে ধরবেন এই রণনীতিতে)। উল্টোদিকে সুজার বাহিনীতে জোরদার ইওরোপিয় গোলান্দাজ বাহিনী ছিল; বিশেষ করে পর্তুগিজদের এবং হুগলী, তমলুক এবং নোয়াখালির দোআঁশলা(মেস্টিকো) গোলান্দাজদের নেতৃত্বে। বিপুল বেতন এবং সুখদ ভবিষ্যতে স্বপ্ন দেখিয়ে তাঁর বাহিনীতে হাজারো এই ধরণের গোলান্দাজে ভর্তি করান। এই গোলান্দাজেদের অধিকাংশ ডাচেদের হাতে জাফনাপাটন এবং শ্রীলঙ্কা থেকে উতখাত হয়ে ফেরা বাহিনী। তাণ্ডাতে তাঁবু ফেলে বিপুল যুদ্ধ ডিঙ্গি এবং গোলান্দাজ বাহিনী সম্বল করে সুজা সাম্রাজ্যের বাহিনীর ওপর পারের তীরে রাজমহল থেকে বাকারপুর, ফিরোজপুর থেকে সুতি পর্যন্ত এলাকা নিরাপত্তার চাদরে ঢেকে ফেললেন। সুজার হাতে থাকা কামান আর যুদ্ধ নৌকো দুয়ে মিলে বিপুক্ষের দুঃস্বপ্ন হয়ে উঠল, যেহেতু গোলান্দাজ বাহিনীকে আর এক জায়গায় বসিয়ে রাখার প্রয়োজন হল না, গোলান্দাজেরা জলে এখন ভেসে বেড়িয়ে যুদ্ধ করতে পারে। খুব কম স্থল বাহিনী নিয়ে তিনি মীর জুমলার মুখোমুখি হতে না পারলেও নৌযুদ্ধে তিনিই সেরা প্রমানিত হলেন। এবং বাঙলার ভৌগোলিক অবস্থা তাকে বিপক্ষের ওপর খবরদারির সুযোগ করে দিল। সুজার রণনীতিতে মীর জুমলার বিশাল বিপুলাকায় বাহিনীর অগ্রগতি থমকে গেল, তাঁর দুঃস্বপ্নের দিন বেড়েই চলল গুণোত্তর প্রগতিতে। বালেশ্বরের কুঠিয়ালেরা মীর জুমলার রণনীতি জানতে পারেন নি, তাদের নিদান ছিল (৩০ এপ্রিল ১৬৫৯) এই বছরে যদি মীর জুমলাকে যুদ্ধ জিততে হয়, তাহলে সেটি করতে হবে বর্ষার আগেই। কিন্তু এই লক্ষ্যটি পূরণ করা প্রায় অসম্ভব হয়ে দাঁড়াল মীর জুমলার নৌ এবং গোলান্দাজ বাহিনী অপ্রতুলতার জন্য। নৌসেনা অপ্রতুলতার জন্য তিনি পশ্চিম পাড় থেকে পূর্ব পাড়ে যেতে বিপুলাকায় গঙ্গাই পেরোতে পারলেন না। এমন কি মীর জুমলার হাত থেকে সুজার বাহিনী রাজমহল ছিনিয়ে নিতে সক্ষম হল। ফলে শত্রু ধাওয়া করার সিদ্ধান্তে বাধ্য হয়ে ছেদ টানলেন।
মীর জুমলার রাজমহল দখল করার ১৩ এপ্রিল ১৬৫৯ থেকে ১২ এপ্রিল ১৬৬০ সুজা ঢাকায় প্রবেশ করার এই এক বছর আদতে মীর জুমলার বিফলতা এবং সুজার চমৎকার রণনীতির কাছে মীর জুমলার হারের সময়, যদিও শেষ পর্যন্ত মীর জুমলার রক্ষণ ভাঙতে সক্ষম হল সেনানী শ্রেষ্ঠ মীর জুমলা। এই নাটকটি তিন অঙ্কে সমাপ্ত হয়, মাঝে মধ্যে ভাগ্যলক্ষ্মী, ঢেঁকির মত কখনো এক পক্ষ কখনো অন্য পক্ষে ঢলে পড়তে থাকেন। প্রথম অঙ্কে সুজা গঙ্গায় আত্মরক্ষামূলক রণনীতি অনুসরণ করতে থাকেন এবং এটি শেষ হয় ১৬৫৯ সালের ৮ জুন শাহজাদা মহম্মদ সুলতান দল বদল করে সুজার দলে চলে যাওয়ার পর। দ্বিতীয় অঙ্ক অনুষ্ঠিত হয় পশ্চিম পাড়ে সুজা আক্রমণাত্মক হয়ে উঠে রাজমহল দখল করে নেন, কিন্তু শেষ পর্যন্ত সেটি দখলে রাখতে পারেন নি। তৃতীয় অঙ্কে মীর জুমলা আক্রমনাত্মক হয়ে ওঠেন এবং যুদ্ধের ঢেঁকির এবারে হেলে যায় পশ্চিম পাড়ের দিকে, তিন দিকে আক্রান্ত হয়ে উঠে সুজাকে পূর্ব পাড় চিরতরে ছেড়ে যেতে হয়।
২। মীর জুমলার দোগাছিতে প্রথম প্রত্যাঘাত
নতুন যুদ্ধ নাট্যশালায় দুর্বিপাক উপস্থিত দেখে নিশ্চুপ না থেকে মীর জুমলা তাঁর বিরুদ্ধ পরিবেশটি পাল্টানোর চেষ্টা করতে লাগলেন আন্তরিকভাবে। রাজমহল(১৩ এপ্রিল) পুনর্দখল করার পরে তাঁর প্রথম কাজ হল যুদ্ধ নৌকো জোগাড় করার চেষ্টা করা, কেননা জলযান ছাড়া এই পরিস্থিতিতে এক পাও এগোন যাবে না। প্রায় একপক্ষকাল ধরে দূর দূর এলাকায় খোঁজ করে বেশ কিছু জলযান জোগাড় হল।
নৌকো ছাড়া কিছুই করা যাবে না বুঝে, রাজমহলে সময় নষ্ট না করে তিনি আরর ১৩ মাইল দক্ষিণে দোগাছির দিকে এগোলেন শাহজাদাকে নিয়ে ১৪ এপ্রিল। সেখানে তিনি শিবির ফেললেন। সেখানে নদীর মধ্যের চরে শত্রুর বিপক্ষ পাড়ে একটা উঁচু ভূমি ছিল। উল্টো দিকে বাকারপুরে সুজার সেনাপতি সৈয়দ কুলি গোলান্দাজ বাহিনী নিয়ে শিবির করে ছিলেন আর সুজা স্বয়ং নদীতে যুদ্ধ ডিঙ্গি করে টহল দিচ্ছিলেন। তাঁর মনে হল এই এলাকার রণনৈতিক গুরুত্ব অপরিসীম, কিন্তু তাঁর সঙ্গে যেহেতু তখনও কোন ডিঙ্গি নেই, সেহেতু সুজার বাহিনী এক রাতে সেটি দখল করে নিয়ে সেখানে গোলান্দাজ বাহিনী বসিয়ে দিয়ে বিপক্ষের ওপরে গোলাফেলার পরিকল্পনা করতে থাকে।
হাতে কয়েকতা ডিঙ্গি এলে মীর জুমলা সেগুলি নির্ভর করে সেই চরটি দখল করতে সুজার বাহিনীর ওপর আক্রমণ করা, সম্ভব হলে নদী পেরিয়ে সরাসরি সুজার বাহিনীর ওপরে হামলা চালাবার সিদ্ধান্ত নিলেন। রাত-জুড়ে ছোট ছোট বাহিনীতে ভাগ হয়ে মীর জুমলার দক্ষ ব্যবস্থাপনায় এবং ব্যক্তিগত নির্দেশে নৌকো করে ২০০০ পদাতিক, কিছু সেনানী - জুলফিকার, ফতে জং, রশিদ খান আনসারি, লোদি খান, সুজন সিং বুন্দেলা, তাজ নিয়াজি সহ অন্যান্য অনুগামী ২০০ বেলদার এবং কড়েকটি কামান নিয়ে চরে ঘাঁটি গাড়লেন। পরের দিন সকাল হতে না হতেই সুজার বাহিনী বিপক্ষকে দেখতে পেয়ে জোর আক্রমন চালালেও তাদের ছেড়ে যাওয়া চরে মীর জুমলার বাহিনী ঘাঁটি গাড়তে সক্ষম হয়।
পরের দিক সুজার বাহিনীর সেনানী ফিদায়ি খান তাঁর সমগ্র নৌ বহর নিয়ে মীর জুমলার গোটা বাহিনীর ওপর জোরদার আক্রমন শানান। দুপক্ষের গোলাগুলিতে নদী দুপাশ ধোঁয়ায় ধোঁয়ায় ভরে যায়। ধোঁয়ার আড়ালে তিনি চরের এক দিকে উঠে এলে তাকে আক্রমন শানান তাজ নিয়াজী এবং তাঁর আফগান যোদ্ধারা। কিছু সময়য় ধরে সমানে সমানে তালে তাল ঠোকা চলল দুপক্ষের। তীরে বসে এই হাতাহাতি লড়াই দেখতে দেখতে মীর জুমলা লড়াইয়ের ফল, সর্বশক্তিমানের ইচ্ছের ওপর ছেড়ে দিয়েছিলেন। শেষ পর্যন্ত সুজার বাহিনী পিছু হঠতে বাধ্য হয় এবং তাদের কয়েকটি ডিঙ্গি ডুবেও যায়। তাঁর পরেও আরও একটি বিশাল যুদ্ধের পর, যেখানে কামানে কামানের গর্জনে জলের মাছগুলিও অস্থির হয়ে উঠছিল, রণকৌশলগত দিক থেকে চরটি মীর জুমলার বাহিনী সুরক্ষিতভাবে দখল করতে সক্ষম হয়।
৩। সুতিতে মীর জুমলার নৌঅভিযান
বাস্তবে মীর জুমলার প্রথম আঘাতটি যদিও ডাকাবুকোর মত হয়ত হঠাত হঠকারীর মত মনে হতে পারে কিন্তু গভীরে দেখলে যথেষ্ট পরিকল্পনা মাফিক। তিনি নৌকো জোগাড় করেন প্রায় বিদ্যুতগতিতে। সুজার বিরুদ্ধে তিনি প্রথম লড়াইতে জিতলেন কেননা সুজার নিজের নৌবাহিনীর গরিষ্ঠতা এবং দক্ষতার ওপর আত্মসন্তুষ্টি এবং মীর জুমলার নৌ বাহিনীতে তাচ্ছিল্যের ভাব এসে গিয়েছিল, এবং মীর জুমলার এই হতচকিত আক্রমণকেও বিন্দুমাত্র দূরদৃষ্টিতে দেখতে পান নি সুজা। এই হারে সুজা শিক্ষা নিয়ে নতুন করে আক্রমন শানাতে কোমর বাঁধলেন। তাঁর নৌবহর রাজমহল থেকে দেওগাছির মধ্যে টহল দিলেও, রাজমহলে যেখানে নদী সবথেকে চওড়া, সেই রাজমহলে তিনি সব থেকে বেশি গোলান্দাজ নৌকোর টহল চালালেন। ফলে মীর জুমলা বুঝলেন হাতে মাত্র কয়েকটি নৌকো আর নোকোয় ভাসমান কামান নিয়ে ছোট ছোট বাহিনীতে ভাগ হয়ে ওপারের তীরে গিয়ে সদা জাগ্রত বাহিনীকে গেরিলা আক্রমণের রণনীতি এখন আর সফল হবে না। এবং দীর্ঘ লড়াইএর পরেও বিপক্ষের বাহিনীকে এই ধরণের যুদ্ধে তাঁর পক্ষে হারানো সম্ভব হবে না। ফলে অবশ্যম্ভাবীভাবে মীর জুমলাকে রণনীতি পরিবর্তন করতে হল। তিনি সময় নিলেন। উত্তরে রাজমহল থেকে ২৮ মাইল দক্ষিণ পূর্বে সুতির মধ্যের এলাকাটি কয়েকজন বাছা বাছা সেনা নায়কের হাতে ছেড়ে দিলেন; রাজমহলের দায়িত্ব দিলেন মহম্মদ মুরাদ বেগের হাতে, সুজার শিবিরের উল্টোদিকের দোগাছির নেতৃত্ব দিলেন শাহজাদার সঙ্গে জুলফিকার খান এবং ইসলাম খান এবং বিশাল বাহিনীর অধিকাংশ নিয়ে; আরও আট মাইল দক্ষিণে দুনাপুরে আলিকুলি এবং মীর জুমলা নিজে হাজার সাতেক সেনা নিয়ে সুতিতে শিবির করলেন।
সুতিতে মীর জুমলার নিজের ঘাঁটি গাড়া খুব বড় রণনৈতিক পরিকল্পনা ছিল। তার হাতে যথেষ্ট নৌবহর ছিল না। কিন্তু সুতিতে নদীর পরিসর খুবই সরু। স্থানীয়দের থেকে খবর পেলেন এখানে নদী হেঁটে পারাপার হওয়া যায়। এর আগেও তিনি এই রণনীতিতে জিতে এসেছেন। শাহজাদাও মীরের এই প্রস্তাব মেনে নিলেন যে সুজার বাহিনী আর নৌবহরকে নদী পার হতে দেওয়া যাবে না। সেই জন্য এই রণনীতি সক্কলকে জানিয়েও দিলেন। নদীর সমস্ত ফেরি এবং পারাপার হওয়ার রাস্তা বন্ধ হল। এই নিষেধাজ্ঞা এবং নজরদারি এতই কঠিন এবং কড়া করে লাগু হল যে ছিঁচকে চোরেরাও সেই কয় দিন চুপিসাড়েও নদী পার হতে পারে নি, যদি কেউ ধরা পড়ত তাদের নাক কান কেটে ফেলা হত।
শিবির ফেলার পরের দিন মীর জুমলা নদী পার হওয়ার চেষ্টা করলেন। কিন্তু নদীর গভীরতা বুঝতে ভুল হয়েছিল তাঁর। তিনি বুঝলেন স্থানীয় মানুষের কথায় তিনি প্রতারিত হয়েছেন। এবং দেখা গেল ১৪ দিন আগে যে জলস্তর ছিল, তা হঠাত বেড়ে গেল। বেশ কিছু ক্ষতি হল, কিন্তু আরও বড় দুর্ঘটনা থেকে অন্তত সেনাবাহিনী বেঁচে গেল।
মীর জুমলা উল্টোদিকে অবস্থান করছে বুঝে সুজা সুতির উল্টোদিকের পাড়ে নুরুল হাসান এবং দুনাপুরের উল্টদিকে ইসফান্দিয়ার মামুরি এবং তাঁর বড় ছেলে জায়িনুদ্দিনকে তাণ্ডায় দায়িত্ব দিলেন, সে তাঁর পরিবারের নিরাপত্তা সুনিশ্চিত করতে তাদের নিয়ে সেখানে গেল।
মীর জুমলা অতি গোপনে উল্টো দিকের তীরে সেনানী পাঠাবার রণনীতি তৈরি করে যেতে লাগলেন, পরিকল্পনা, কোন একদিন সেখানে গিয়ে তিনি নিজে নেতৃত্ব দেবেন। এই কাজে তাঁর দরকার প্রচুর নৌকো। তিনি পদস্থ আধিকারিকদের হুগলি, কাশিমবাজার বা এই সব এলাকায় যে কোন ধরণের নৌকো – কিস্তি বা ঘুরাবের খোঁজে পাঠালেন। হুঁশিয়ারি দিলেন ব্যর্থ হলে তাঁর পরিবার এমন কি তাঁর দেশকেও তিনি ধুলোয় গুঁড়িয়ে দিতে দ্বিধা করবেন না। হুঁশিয়ারিতে ফল ফলল। ১০ থেকে ১৫ দিনের মধ্যে তারা শয়ে শয়ে নৌকো জোগাড় করে এনে দিল মীর জুমলাকে। জুলফিকারও তাকে ৪০টি নৌকো দিল। এই নৌকোগুলির সাহায্যে মীর জুমলা সুজার যে কোন আক্রমন আটকাতে পারবেন। ফলে মীর জুমলা পূর্ব তটের ৪০ ৫০ লিগ এলাকা তাঁর নৌবাহিনী নিয়ে টহল দিতে লাগলেন।
পশ্চিম পাড় হাতছাড়া হয়ে গেলে সুজা শত্রুর বাহিনী লক্ষ্য করে গোলা দাগতে ৮টি বিশাল কামান বসালেন। অন্যদিকে মীর জুমলা তাদের ওপর আক্রমণ রুখতে এক রাত্রিতে তিনি ১০ টা নৌকো বোঝাই করে বাছাই সেনা পাঠালেন বিপক্ষের কামান দখল করতে। কিন্তু সেটি সফল হল না। তিনি সময় পরিবর্তন করলেন। পরের দিন দিনে দুপুরে ২০ সেনা পাঠানোর পরিকল্পনা করলেন এবং তাঁর এই পরিকল্পনা অযাচিতভাবে সফল হল। বাতাসে অনুকূলে তর তর করে উজিয়ে গিয়ে হঠাত আক্রমনে বিপক্ষকে হতচকিত করে দিয়ে আটটি কামান এবং ব্যাটারিগুলি কোন ক্ষয় ক্ষতি ছাড়াই তুলে নিয়ে এল।
৪। ৩ মে ১৬৫৯, মীর জুমলার হার
সাফল্যের আত্মপ্রসাদে মীর জুমলা আরও বড় হামলার পরিকল্পনা করলেন। কিন্তু ততক্ষণে সুজার বাহিনী নিজেদের ঢিলে ঢালা সুরক্ষা কষে বেঁধে নিয়েছে, তিনি সেনানায়ক নুরুল হাসানকে বদল করে দক্ষ সেনানী বারহার সৈয়দ আলম (খানইআলম)কে দায়িত্ব দিয়েছেন। কয়েকটি ব্যাটারি তীরে আলগোছে ফেলে রাখার টোপ দিয়ে পিছনে সৈয়দ আলম এবং মুথাশাম খানের নেতৃত্বে কয়েকটি যুদ্ধ হাতি সম্বলিত বাহিনী লুকিয়ে রাখলেন। ২ মে রাতে মীর জুমলার একটা বাহিনী আক্রমনে গেল কিন্তু সেটা বিফল হল। ৩ তারিখ ভোরে মীর জুমলার ৭৩টি নৌবহর করে কাশিম খান এবং শাহবাজ খানের নেতৃত্বে ২০০০ সেনার বাহিনী উল্টোদিকের তীরে গিয়ে বাধাহীনভাবে উঠে পরিখায় উদ্দেশ্যপূর্ণভাবে টোপ হিসেবে কয়েকজনকে বসিয়ে রাখা সেনা আক্রমন করে এলাকা দখল নেয়। হঠাতই সুজার বাহিনী যুদ্ধ হাতি নিয়ে রে রে শদে তেড়ে যায় এবং মীর জুমলার ছোট বাহিনীকে ঘিরে ধরে কচুকাটা করতে থাকে। আক্রমনকারীরা প্রবল পরাক্রমে যুদ্ধ করলেও উল্টো দিকে বসে থাকা মীর জুমলা হতাশ এবং আতঙ্কিত অবস্থায় দেখতে থাকেন নিজেদের সেনার ওপরে আক্রমন, এবং সেই আক্রমন ঠেকাতে পারে না। প্রায় অর্ধেক সেনা মারা যায়। ৫০০ গ্রেফতার করে মালদা ফিরোজপুর ও অন্যনায় এলাকায় পাঠানো হয়, কিছুকে মৃত্যু দণ্ড দেওয়া হয়। এই হারের ব্যাপকতা হারের থেকেও বেশি হয়, নৈতিকভাবে মীর জুমলার বাহিনী ভেঙ্গে পড়ে। তিনি নিজেও হতাশ হয়ে পড়েন। এবং এই দুর্বিপাক তাঁর বর্ণময় জীবনে কলঙ্কের দাগ হয়েই রইল। তিনি সব ঝেড়ে উঠে নতুন করে জেতার পরিকল্পনা নিলেন। এই হার তাঁর আগামী দিনের লড়াইতে আশীর্বাদস্বরূপ হয়ে দেখা দিল, এবং তিনি এর পর থেকে সদা সতর্ক হয়েই তাঁর আগামী সব রণনীতি তৈরি করতেন।
সুজার পক্ষের ঐতিহাসিক মাসুম মীর জুমলার হারের কারণ সঠিকভাবেই নিরূপন করেছেন, এই আক্রমন হয়ত সময়োচিত এবং প্রাজ্ঞার প্রকাশ ছিল তিনি শত্রুর বহর না আঁচ করেই বেহুদা আক্রমণ করতে মুয়াজ্জম খান বাহিনী পাঠিয়েছিলেন, আশাছিল তার সেনা আরও একবার বিপক্ষকে বেমওকা পেয়ে যাবে। আদতে মীর জুমলা কিন্তু সত্যিকারের বিপক্ষের ওজন, রণনীতি আঁচ না করেই আক্রমনের পরিকল্পনা রচনা করেছিলেন। নিজের সেনা আর রণনীতির ওপর অত্যধিক আস্থা এবং অহংএর বহিঃপ্রকাশ এই বিফল আক্রমনের জনক। স্যর যদুনাথ সরকার বলেছেন বিপক্ষকে তুচ্ছ করতে গিয়ে মীর জুমলা খুব ক্ষতি ডেকে আনলেন। তাঁর রোজবিহানী অনুগামীদের প্রতি এক স্বগতোক্তি মূলক লেখায় মীর জুমলা বলছেন, আমার বয়স ৭০ বছর। এই পরিণত বয়সে এই রকম হারের মুখোমুখি হলাম! ব্রিটিশ কুঠিয়ালেরা বলছে সাম্রাজ্যবাদীরা ছোট ছোট ডিঙ্গিতে ছিল আর সুজার বাহিনী ছিল জালিয়ার মত বড় নৌকোয়। সুজার বাহিনীতে ছিল প্রচুর গতিশীল কোষা নৌকোর বহর। অথচ মাত্র ৬টি নৌকোয় ১০০০ সেনা এনেছিল মীর জুমলার বাহিনী, তাই তাদের সব নৌকো যে ছোট ছিল একথা সত্যি নয়। তাও বলা যায় সত্যই মীর জুমলা বাহিনীর নৌকগুলি সত্যিকারের ছোট তো ছিলই এবং কিছুটা তাঁর জন্য হার যে হয়েছে তা না স্বীকার করা মুর্খামি।
৫। নতুন আক্রমণের পরিকল্পনায় মীর জুমলা
পুরোনো হারের হতাশা ঝেড়ে ফেলে নতুন আক্রমণের দাবার গুটি সাজাতে বসলেন মীর জুমলা। নষ্ট হয়ে যাওয়া নৌকোগুলি তাঁর নতুন পরিকল্পনায় বাধ সাধছিল যেমন, তেমনি নতুন রণনীতি তাঁর চরম একাগ্রতা মনোযোগ দাবি করছিল। হুগলি, মুর্শিদাবাদ এবং বর্ধমান থেকে নৌবহরের আরও সরঞ্জাম জোগাড়ের চেষ্টা করতে লাগলেন। নৌকো কারিগর এবং চলতি নৌকো জোগাড়ে আবার নেমে পড়ল তাঁর বাহিনী। নদীতে চলাচল করা যত বড় নৌকো সব হুকুম দখল নেওয়া হল, মুকসুদাবাদ পেরিয়ে কোন নৌকোই আর আসতে পারছিল না। পর্তুগিজদের বিরুদ্ধে ইওরোপিয় ডাচ বা ব্রিটিশ সেনানীদের জোগাড়ে বিহার বাংলায় মীর জুমলা তাঁর পদমর্যাদা কাজে লাগালেন। কাশিমবাজার থেকে মাত্র ৩৫ মাইল দূরে থাকায় তিনি ডাচেদের ডাক্তার এবং গোলান্দাজদের তাঁর বাহিনীতে যোগ দিতে বললেন। ব্রিটিশেরা তাঁর সঙ্গে দেখা করতে এল না, কিন্তু ডাচ নির্দেশক ম্যাথায়াস ভ্যান্ডেনব্রোক হুগলী থেকে তাঁর সঙ্গে মোলাকাত করতে এলেন। জনশ্রুতি সাম্রাজ্যের সেনাপ্রধান ডাচেদের সহায়তার বিনিময়ে দুলক্ষ টাকা দেওয়ার নাকি প্রস্তাব দিয়েছিলেন। এর আগে ১৬৫৯ সালের জুলাই মাসে প্রধান নির্দেশক মীর জুমলাকে সব ধরণের সাহায্য এবং তাদের যত শ্লুপে কামান রয়েছে সে সবগুলি মুঘল সাম্রাজ্যের হয়ে নদী পাহারা দেওয়ার আশ্বাস দিয়েছিলেন।
মীর জুমলা এত দিনে ওডিসায় আওরঙ্গজেবের শাসন বিস্তৃতির পরিকল্পনা করলেন। সাম্রাজ্যের যুদ্ধকে সাহায্য করার জন্য বালেশ্বর এবং অন্যান্য শহরের প্রশাসনকে দূত এবং নির্দেশ পাঠান। বালেশ্বরে সুজাপক্ষী আধিকারিককে চিঠি লিখে মুহম্মদ সুলতানের সঙ্গে দেখা করার নির্দেশও দেন। কিন্তু তারা তখনও সুজাকে ছাড়তে ভয় পাচ্ছিল, এবং ব্রিটিশদের আশা ছিল মীর জুমলা শীঘ্রই বালেশ্বর দখল করবেন এবং তখন বাধ্য হয়ে প্রশাসকের মীর জুমলার পক্ষে যাওয়ার চিন্তা করা ছাড়া আর কোন উপায় থাকবে না।
মীর জুমলা বুঝলেন যতই সামনা সামনি আক্রমন করা যাক, তা দিয়ে নদীর সামনে ঘাঁটি গেড়ে বসা সুজার বাহিনীকে হঠনো যাবে না। সুজার বাহিনীর পিছন দিকে আক্রমন করে তাঁর দৃষ্টি ঘুরিয়ে দিতে হবে, কায়দা করে সিংহের গুহায় ঢুকতে হবে। তাঁর বাহিনীকে পূর্ব, পশ্চিম এবং উত্তর দিক থেকে আক্রমন করতে হবে। এই পরিকল্পনা রূপায়ণে তাকে বিহারের সুবাদার দাউদ খানের ওপরে নির্ভর করতে হবে।
দাউদ খানকে এক চিঠিতে মীর জুমলা লিখলেন নতুন সেনা জোগাড় করতে। এর সঙ্গে তিনি বললেন রণজয়ী হাদি বা আবদুল মাল আলি খান বা কাকারদের মত আভিজাত এবং তাঁর বাহিনীকে দলে পেতে গেলে তাকে সিন্দুক খুলে দিতে হবে এবং যতগুলি পারা যায় কস্তি এবং ঘুরাব(কামান দাগার নৌকো) সংগ্রহ করতে এবং প্রত্যেক নৌকোয় প্রয়োজনীয় গোলাবারুদকামান দিয়ে সাজিয়ে তুলতে। বন্যার সময়টা এড়াতে তাকে যত তাড়াতাড়ি সম্ভব সেনা নিয়ে চলে আসতে বললেন এবং তাঁর পরে বড় নৌকোগুলো পাঠালেই হবে। কোশি পার হওয়ার সময় তিনি যেন চিরাগ বেগের নেতৃত্বাধীন রোজবিহানী বাহিনী এবং সুতিতে রশীদ আর দেওগাছিতে মহম্মদ সুলতানের সঙ্গে আলোচনা করে নেন। দাউদ খান, রশিদ এবং চিরাগের যুক্ত বাহিনী গঙ্গার বাঁ পাড়ে সুজার বাহিনীকে আক্রমন করবে এবং তার পরেই দাউদের নৌকোগুলি করে মীর জুমলা আক্রমন করে শেষ পেরেকটি মেরে শত্রুর শেকড় উপড়োবার কাজটি শেষ করবেন।
৬। সুজার বাহিনীতে মহম্মদ সুলতানের পলায়ন
৩ মের হারের ক্ষত পূরণ করতে এবং আগামী দিনে যাতে আর নতুন করে আক্রমণের মুখে না পড়তে হয়, সে পরিকল্পনা করতে নতুন করে যখন আক্রমণের ঘুঁটি সাজাতে ব্যস্ত ছিলেন মীর জুমলা, তখনই ৮ মে রাতে তাঁর সহযোগী সেনানায়ক শাহজাদা মহম্মদ সুলতান দেওগাছি ছেড়ে সুজার শিবিরে যোগ দেয়। এই খবর মীর জুমলার কাছে বিনা মেঘে বজ্রাঘাত। এই খবরে হয়ত গোটা মীর জুমলার বাহিনীই ছত্রভঙ্গ হয়ে যেত, কিন্তু পোড় খাওয়া বহু যুদ্ধের সেনানী মীর জুমলা উপস্থিত বুদ্ধি, সেনানীদের ওপর তাঁর নিয়ন্ত্রণ এবং অপরিসীম সাহসের জন্য সেই বাহিনী টিকে গেল শুধু নয়, নতুন আক্রমণের উদ্যম নিতে শুরু করল।
শাহজাদার পালানোটা অবশ্যম্ভাবীই ছিল - সুজার মেয়ের প্রতি তাঁর ভালবাসা, সিংহাসনের প্রতি তাঁর দুর্নিবার আকর্ষণ, এবং তাকে কাকার বারবার লোভ দেখানো ছাড়াও মীর জুমলার নিচে তাঁর থাকা, মীর জুমলার শত্রুদের বারবার কান ভাঙ্গানো, এবং সাম্রাজের নির্দেশে মীর জুমলা তাকে গ্রেফতার করতে পারেন এই ভয়টাও নাকি তাঁর ছিল। সুজাপন্থী ঐতিহাসিকদের বক্তব্য, সম্রাটের প্রতি তাঁর পুত্রের মনোভাব নির্ধারণ করেছিল দুটি বিষয় - প্রথমটি ছিল মীর জুমলা সরাসরি সম্রাটকে চিঠি লিখে জানান যে ৩ তারিখের যে অভিযান হয়, তাঁর পুত্র সে সম্বন্ধে তাঁর লোকদেখানো অজ্ঞতা এবং অবহেলার প্রকাশ করেছেন, যা আসলে সেই অভিযানের ব্যর্থতার অন্যতম কারণ বলে মীর জুমলার ধারণা দ্বিতীয়ত একটি কবিতা সূত্রে জানতে পারা যাচ্ছে সম্রাটের নির্দেশে সেনাবাহিনীর আনুগত্যের পারদ খোঁজ করা নিয়ে দুটি চরের মতের বিরুদ্ধে শাহজাদা উল্টো মত প্রকাশ করেছিলেন। এই ঘটনা সম্বন্ধে সম্রাট মীরকে লেখেন, সাধারন বা বিশেষ, তোমার ওখানে বা এখানে সব ঘটনা তোমার নির্দেশেই পরিচালনা করে থাকি। যদি আমার পুত্র তোমার নির্দেশ পালন না করে আর তুমি যদি মনে কর তোমায় আর তাঁর দরকার নেই তাহলে শীঘ্রই তাকে ফেরত পাঠিয়ে দেবে। সম্রাটের এই নির্দেশকে চরেরা মনে করছিল বাস্তবিক তাঁর গ্রেফতারি এবং সেই অবস্থায় তাকে দিল্লি পাঠানোর নির্দেশ। শাহজাদা সমস্ত ধৈর্য হারিয়ে সেই রাতেই নদী পেরিয়ে তাঁর কাকার আশ্রয় নেওয়াকেই তাঁর নিশ্চিত নিরাপত্তা রূপে ভাবলেন।
সুতিতে থাকা মীর জুমলা এই ঘটনায় হতবাক হয়ে যান। নিজের বাহিনীকে শান্ত করে তিনি পরের সকালেই দেওগাছির পানে রওনা হয়ে যান। রাস্তায় আওরঙ্গজেবের নিযুক্ত চরেদের সঙ্গে দেখা হয়, তারা পলায়ন কাণ্ডে হতবুদ্ধি শাহজাদার রক্ষীদের কবল থেকে পালাতে পেরেছিল। তাদের থেকে আদত খবর পেয়ে তিনি নিশ্চিন্ত হন।
দেওগাছিতে গিয়ে দেখলেন শিবিরের অবস্থা ছিন্নভিন্ন অবস্থায় পড়ে রয়েছে। মীর জুমলা ঘুরে দেখলেন প্রত্যেকেই নির্দেশ অমান্য করতে বসে রয়েছে, শিবির জুড়ে দিশাহীনতা এবং হতাশার পরিবেশ। কিন্তু মীর জুমলা মানুষের জন্ম নেতা। তিনি জানেন এই রকম ছিন্নভিন্ন বাহিনীর মনোবল কিভাবে বাড়ানো যায়। যুদ্ধ সমিতির বৈঠকের আগে প্রত্যেক সেনার সামনে বক্তৃতা দিতে উঠলেন মীর জুমলা মুয়াজ্জম খান। তিনি মনোবল বাড়াবার জন্য রঙ্গিন বক্তৃতা দিলেন।আগামী দিনের যুদ্ধে হারই সম্বল এই মনোভাবের প্রতিবাদ করে তিনি বললেন, শেয়ালের মত পালিয়ে বেড়ানো শত্রুর ভয়ে মরছ? সে আমাদের দেখে পালাচ্ছে, না তার ভয়ে আমরা? তিনি তখন তাদের মনে বিশ্বাস পুরে দিলেন, শত্রুকে আজ মনে হচ্ছে সূর্যের মত উজ্জ্বল কিন্তু তোমরা জান আমিও মেঘ, আমি উজ্জ্বল সূর্যকে ঘিরে ফেলব... আমি তাদের ফিরিঙ্গিদের(পর্তুগিজ) কাছে তাড়িয়ে নিয়ে যাব। শাহজাদার পালিয়ে যাওয়াটা বাস্তবে কোন ঘটনাই নয়, তিনি বললেন, সম্রাট আমার সেনাপতি নির্বাচন করেছেন, তাকে আমার সঙ্গে শুধু পরামর্শ করতে পাঠিয়েছিলেন, এর বেশি কিছুই নয়। এর পরে আগামী দিনের তাদের কর্মপদ্ধতি, তাদের পরিকল্পনা ইত্যাদি আলোচনা করে তাদের মন জিতে নেন আওরঙ্গজেবের সেনাপতি মীর জুমলা।
তাঁর বক্তৃতা, তাঁর রাগের বহিঃপ্রকাশ, আশার চেতনা বয়িয়ে দেওয়ার ক্ষমতা তাঁর উদ্দেশ্যপূরণে সহায়ক হল। যারা আগের মুহূর্তেও নড়বড়ে হয়ে বিদ্রোহের তোড়জোড় করছিল, তারা কয়েক ঘণ্টার মধ্যেই মীর জুমলাকে তাদের একমাত্র নেতা রূপে বৃত করে নিল। উত্তেজিত মীর জুমলা সেনাপতিদের হয়ে তাদের পদন্নোতি এবং বেতন বাড়ানোর প্রতিশ্রুতি দিয়ে সম্রাটকে চিঠি লেখার প্রতিশ্রুতি দিলেন। খাজাঞ্চিখানার দারোগাকে সেনাদেরকে তিন মাসের অগ্রিম দিতে নির্দেশও দিলেন।
সেনাদের মন জিতে মীর জুমলা শাহজাদার ছেড়ে যাওয়া মালপত্র নিতে আসা একটা বাহিনীকে তাড়িয়ে দিলেন এবং পলাতক শাহজাদার সম্পত্তিীবং খাজাঞ্চি সম্রাটের নামে ক্রোক করারও নির্দেশ দিয়ে তাঁর সেনাকে সম্রাটের বাহিনীতে অন্তর্ভূক্ত করে নিলেন। ফলে মীর জুমলার নেতৃত্বের গুণে নেতাহীন একটি বাহিনীও মনে নতুন আগুণ জ্বেলে এগোল। এ প্রসঙ্গে আকিল খান মন্তব্য করলেন আমরা একজনশাহজাদাকে মাত্র হারালাম।
ফিদায়ি খানকে সুতি ইসমান খানকে দেওগাছি রেখে এবং জুলফিকারকে রাজমহলে পাঠিয়ে নিজে সুতিতে ফিরে গিয়ে ১০ জুনে রশিদ খানকে দাউদ খানের কাছে এবং তাঁর পরে কাজি কেরিয়ার কাছে পাঠালেন।
বাংলায় তখন পূর্ণ বর্ষা। মীর জুমলা তাঁর বাহিনীকে ছাউনিতে পাঠিয়ে দিলেন। তাঁর রণনীতি হল মনোযোগ এবং প্রত্যাহার। দেওগাছি দুনাপুর এবং সুতি থেকে সেনা তুলে নিয়ে শুধু দুটি জায়গায় সেনা রাখলেন। ১৫০০০ সেনা নিয়ে মাসুমবাজারে(মুর্শিদাবাদে)এ একটি উঁচু জায়গায় রইলেন স্বয়ং তিনি প্রচুর রসদ নিয়ে। রাজমহলে রইলেন জুলফিকার খান, ইসলাম খান, ফিদায়ি খান, সৈয়দ মুজফফর খান, ইখলাস খান, রাজা ইন্দ্রদুম্ন, কিজিলবাস খান এবং অন্যান্যরা।
১। মীর জুমলার বাড়তে থাকা অস্বস্তি
শাহজাদার মীর জুমলার শিবির ছেড়ে যাওয়া যুদ্ধের মোড় ঘোরানো ঘটনা ছিল। এত দিন ধরে গঙ্গার যুদ্ধে প্রায় একতরফা আক্রমন করে আসছিলেন মীর জুমলা, আঘাত সামলাচ্ছিল বিপক্ষ দল, বিশেষ করে মীর জুমলার রাজমহল দখল করার পরের সময়ে। এত দিন ধরে সুজা আত্মরক্ষামূলক রণনীতি অনুসরণ করছিলেন। গঙ্গা যুদ্ধের গতি পালটে এই প্রথম অনিচ্ছাকৃতভাবে প্রতিআক্রমনে যেতে শুরু করলেন তিনি এবং শেষ বারের মত। এবার যুদ্ধ নতুন পর্বে প্রবেশ করল তাই নয়, দৃশ্যপটও পরিবর্তন হয়ে গেল। শাহজাদা পশ্চিম পাড় থেকে পূর্ব পাড়ে চলে যাওয়ায় যুদ্ধের প্রকোপটা ছিল গঙ্গার ওপরে, সেটি ঢলে পড়ল পশ্চিম দিকে। সুজা এবারে রাজমহল আক্রমণের সুচিন্তিত প্রস্তুতি শুরু করলেন।
শাহজাদার শিবির পরিবর্তন কিন্তু মীর জুমলার পক্ষে হাজারো বাধা তৈরি করল। অবশই শাহজাদা চলে যাওয়ায় সৈন্যবাহিনীর সংখ্যা সঙ্কুচিত হয় নি, কিন্তু মনে মনে যে বোঝা যাচ্ছিল যে কোথাও একটা তার কেটে গিয়েছে। আর যেহেতু মীর জুমলার যুদ্ধ সমিতিতে তিনি ছিলেন, তাই তার যুদ্ধ করার পদ্ধতি এবং সেনা বাহিনীর গোপন খবরাখবর দিয়ে সুজাকে যুদ্ধের মাঠে কয়েক কদম এগিয়ে দেবে বলাই বাহুল্য। আর শাহজাদার শুধু উপস্থিতিই সুজার বাহিনীকে এতই চাঙ্গা করে তুলেছিল যে তারা নতুন করে যুদ্ধর শেষ দেখে ছাড়ার পরিকল্পনা করে আক্রমনে যাওয়ার সিদ্ধান্ত নিয়ে ফেলল। বালেশ্বরের কুঠিয়ালেরা ১৫ ডিসেম্বর চমতকৃত হয়ে দেখল যে, সুজা এখন গঙ্গা যুদ্ধের শেষ পর্ব নিয়ন্ত্রণের অবস্থায় চলে এসেছেন। এবং বর্ষার উতপাতও মীর জুমলাকে কিছুটা পিছিয়ে দিল। বর্ষা, বন্যা শুধু যে দু পক্ষের ৬০ মাইলের অলঙ্ঘ বাধা তৈরি করল তাই নয়, মীড় জুমলার বড় বাহিনীর জন্য কাদা রাস্তাগুলি যাতায়াতের অনুপযুক্ত হয়ে উঠল, এবং মীর জুমলার শিবির আশংকায় থাকল সাম্রাজ্যের বাহিনীর জন্য তেরি রসদ সরবরাহের পথগুলি সুজা কেটে দিতে পারেন।
এই সবক’টি কারণ মিলে আশংকার গহ্বরে ডুবে গেল সাম্রাজ্যের বাহিনী। অন্যদিকে সুজা নতুন উদ্যমে মীর জুমলার বাহিনিকে আক্রমন করার পরিকল্পনা রচনা করা শুরু করে দিলেন। সুজার বাহিনীর কাছে প্রধান প্রশ্ন হল, মুকসুদাবাদ না রাজমহল, কোন শিবিরে সুজা আগে আক্রমন শানাবে। সিদ্ধান্ত হল গঙ্গার পশ্চিম পাড়ের রাজমহল। মুর্শিদাবাদের আক্রমনে অনেক পার্শ্বপ্রতিক্রিয়া হতে পারে। গঙ্গার ওপর থেকে সরাসরি নৌবহর থেকে মুর্শিদাবাদের উঁচু টিলায় বসে থাকা মীর জুমলার বাহিনীর ওপর আক্রমণের অনেক অসুবিধে রয়েছে। সুজার আশংকা ইওরোপয়দের – তার ডাকে তারা সাড়া দেয় নি – এ সময় হুগলী এবং কাশিমবাজারের কুঠিয়ালেরা একসঙ্গে যদি মীর জুমলার পাশে দাঁড়ানোর সিদ্ধান্ত নেয়, তাহলে যুদ্ধের মোড় ঘুরে যেতে পারে। অন্যদিকে রাজমহলে গঙ্গা থেকে সরাসরি কামান দাগা যেতে পারে। রাজমহল দখল হয়ত যুদ্ধের গতি পাল্টাতে পারবে না, কিন্তু তাদের সম্মান পুনরুদ্ধার করতে সাহায্য করবে। উত্তর-পশ্চিম থেকে দাউদ খান বা দক্ষিণ থেকে মীর জুমলার শিবির থেকে ত্রাণ নিয়ে পৌঁছনো সেখানে মুশকিল হবে।
সুজার রণনীতিতে রাজমহল দখল করে সাম্রাজ্যবাদীদের হাতে মারার সঙ্গে সঙ্গে হুগলী মুর্শিদাবাদের ইওরোপিয় কোম্পানিগুলির থেকে রসদের যোগান কেটে দিয়ে তাদের ভাতে মারারাও পরিকল্পনা ছিল। মুর্শিদাবাদ থেকে গঙ্গা বক্ষ দিয়ে যে রসদের ভাণ্ডার পাঠানো হচ্ছিল মুর্শিদাবাদে, সেগুলি সুজার বাহিনী দখল নিল। বিহার এবং বাঙলার পশ্চিম অঞ্চলের বহু জমিদারকে নিজের দিকে টেনে এনে সুজা তার নিজস্ব রসদের ভাণ্ডারটি জোরদার করলেন। শুধু গঙ্গাই নয়, রাস্তা ধরে পাঠানো রসদের বহরও দখল করতে শুরু করে সুজার বাহিনী। মাজোয়ার রাজা হরচাঁদকে সুজা প্রলুব্ধ করে সেই অঞ্চলের প্রত্যেক বণিককে গরুর গাড়ি বোঝাই করে খাদ্যশস্য নিজের শিবিরে পাঠানোর ব্যবস্থা করলেন। ৫ জুলাইয়ের কাশিমবাজারের জমিদারকে লেখা এক চিঠি থেকে জানা যাচ্ছে, যে কোন বেনিয়া বা সেনার টাকাকড়ি বা সম্বল লুঠ করার পূর্ণ অধিকার দিয়েছিলেন সুজা এই শর্তে যে তার চাহিদা মত তাকে রসদ পৌঁছতে এবং যুদ্ধ হাতি সরবরাহ করতে হবে। হুগলি আর কাশিমবাজারের মধ্যে এখন একটা ত্রাসের তাজত্ব তৈরি হল, যে কোন বানিয়াই লুঠের আশংকায় তাদের রসদ নিয়ে এমন কি কোন হরকরাও চিঠিপত্র নিয়েও সেই বাধা পার হতে পারল না।
২। সুজার রাজমহল দখল
মীর জুমলা রাজমহল উদ্ধারে কিচ্ছু করে উঠতে পারলেন না। নৌবাহিনীর অভাবে দূর থেকে বসে দেখলেন আস্তে আস্তে শত্রুর শক্তিশালী নৌবহরে জলরুদ্ধ হয়ে শহরটা তার হাতছাড়া হয়ে গেল। শহরের বাসিন্দাদের জন্য তিনি যে রসদ ত্রানের জন্য পাঠালেন তা রাস্তাতেই লুঠ হয়ে গেল। ঐতিহাসিক মাসুম রাজমহলের মানুষের তৈরি করা এই মন্বন্তরের চোখে দেখা বিবরণ দিয়েছেন, দানা শস্যের দাম দাঁড়াল সোনার মূল্য। এক টাকায় নষ্ট, দুর্গন্ধ মোটা চাল আর ডালের দাম দাঁড়াল টাকায় ন’সের। ...খাদ্যের অভাবে মানুষ বিষও খেতে শুরু করল। মাংসের দাম প্রতি সের একটাকা হল। গরীবেরা নিজেদের মাংসও চিবিয়ে খেতে শুরু করল। নিজেদের ঠোঁট চেবাতে শুরু করল তারা। মাসুমকে দানা শস্য কেনার জন্য ২০-৩০তাকা খরচ করতে হল। ফাঁকা দোকানের সামনে কুকুর বেড়াল অভুক্ত অবস্থায় বসে। মন্দির মসজিদ জনশূন্য হয়ে পড়ল। মন্বন্তরের লেলিহান শিখা গ্রাস করল রাজমহলকে। মীর জুমলার রোজবিহানী সেনারাও মানল যে রুটির একটা টুকরো যেন জলের মত প্রাণদায়ী মনে হতে লাগল। আকিল খান বলছেন, নিজেদের যকৃতের রক্ত পান করে জলের তেষ্টা মেটাতে লাগল মানুষ। মন্বন্তরের সঙ্গে এল বন্যার হাহাকার। ঘোড়া আর গরুর মরতে থাকল শয়ে শয়ে। রাজমহলে মীর জুমলার বাহিনীর এখন তখন অবস্থা। হতাশ, বিশৃঙ্খলতার ঘড়া কাণায় কাণায় পূর্ণ হয়ে যাওয়ায় সেনাপতিদের রাজমহল ছেড়ে যাওয়া ছাড়া আর কোন উপায় দেখা গেল না।
সেই মুহূর্তে সুজা আক্রমণ করলেন। বিপক্ষের বিন্দুমাত্র প্রতিরোধ না পেয়ে রাজমহলের দক্ষিণে পাটুরা দখল করে সুজার সেনাপতি শেখ আব্বাস রাজমহল দখল করার সাজসজ্জা শুরু করলেন। কিছু সময় পরে সুজা পশ্চিম তীর পার হওয়ার জন্য ছটফট করতে শুরু করলেন। তাণ্ডায় সেরাজুদ্দিন জাবরি, মীর আলাউদ্দিন, দেওয়ান মুহম্মদ জামান এবং মীরইজামানকে রেখে তিনি পাটুরার দিকে রওনা হলেন ১৮ আগস্ট। ২২ আগস্ট তিনি নৌবহর নিয়ে রাজমহল দখল করে বসলেন। সাম্রাজ্যের সেনানীদের মধ্যে উঁচু স্থানে থেকেও অসুস্থ জুলফিকার খান লড়াই দিতে পারলেন না, যতটুকু লড়াই করার রাজা ইন্দ্রদুম্ন করলেন। শহরের সুরক্ষার দায়িত্বে থাকা ইসলাম খান এবং ফিদায়ি খান শত্রুর আক্রমণের সামনে দাঁড়িয়ে হতোদ্যম হয়ে যৌথভাবে আক্রমণ রোখার পরিকল্পনাটাই তৈরি করে উঠতে না পেরে দাঁড়িয়ে দাঁড়িয়ে মার খেলেন। সক্কলে মিলে ঠিক করলেন শহর ছেড়ে মুর্শিবাদাদে মীর জুমলার কাছে ফিরে যাওয়ার। পাহাড়ের তলায় নতুন শহরের মধ্যে দিয়ে শত্রুর গোলাগুলির সয়ে সাম্রাজ্যের বাহিনী শহর ছেড়ে রওনা হলেন, যদিও সরকারি ইতিহাসে বলা হয়েছে সেই আক্রমণ যথেষ্ট জোরদার ছিল না। তাদের ছেড়ে আসা সমস্ত কিছু দখল করল সুজার বাহিনী। রাজমহল দখল করে সুজা গঙ্গার পশ্চিম পাড় নিয়ন্ত্রণ করতে শুরু করল। 
ছত্রভঙ্গ হয়ে সেসে পৌঁছন সেনাবাহিনীকে একহাত নিলেন মীর জুমলা। হতচ্ছাড়া, তোমরা যুদ্ধের উপযোগীই নও। তোমাদের ছেঁড়া খোঁড়া পোষাক, বাগানে বাইজদের সঙ্গে ফুর্তি করার মাতালদের মত চরিত্র নিয়ে তোমরা শত্রুর মুখোমুখি হয়েছিল? পুরুষের মূল্য তার সাহসিকতায়, আর সাহসিকতার নীতি দাঁড়ায় মনুষত্বের মহিমার ওপর নির্ভর করে। তোমাদের মত বুড়ো শেয়ালদের সেই যোগ্যতা নেই। তোমরা সেনাহীন, দক্ষতাহীন উদ্যমহীন বাহিনীর কাছে হেরে পালিয়েছ। সেনানায়কের এই দুর্বাক্যের রকমাত্র প্রতিবাদ করেন জুলফিকার। তিনি বললেন সম্মানিত সেনাপতিদের মুনুষত্বহীন ভীরু বলার অধিকার সেনানায়কের নেই। জুলফিকার নিজে দারা এবং সুজার যশোবন্ত সিংএর বিরুদ্ধে যুদ্ধে জয়ী হয়েছেন, কিন্তু তাকে গোটা সেনাবাহিনী নিয়ে এই যুদ্ধ স্থল ছাড়তে হয়েছে সুজার বাহিনীর পরাক্রমে নয়, তার চতুরতার জন্য এবং রসদের অভাবের জন্য, খালি পেট থাকার জন্য। জুলফিকারের কথার সারবত্তা অনুভব করে মীর জুমলা তাকে সান্ত্বনা দিলেন এবং তার পূর্বের বীরত্বের জন্য এবং মীর জুমলা বললেন, তিনি যে শহর নতুন করে দখল করেছিলেন, সেই শহরটাকে সুজার আক্রমণের সামনে নয়, রসদের অভাবে ছেড়ে আসতে হয়েছে সেই দুঃখ তার চিরকাল থাকবে। তিনি বাকি সেনাদের হতাশ হতে বারণ করলেন এবং রাজমহল উদ্ধারের আশা ছাড়তে বারণ করলেন। এবং তার বিশ্বাস তিনি এই শহর সুজার বাহিনীর হাত থেকে উদ্ধার করেই ছাড়বেন।
হঠাত আক্রমন করে বিপক্ষকে হতচকিত করে দিয়ে সুজা রাজমহল দখল করলেন, কিন্তু মীর জুমলার দক্ষিণের রসদের যোগানের রাস্তাটি বন্ধ এবং মীর জুমলাকে একাকী করার কাজ পারলেন না। তাঁর মুর্শিদাবাদের সেনা ছাউনিতে গোটা বর্ষায় মীর জুমলা বিশ্রাম তো নিচ্ছিলেনই না, বরং তার বিপুল সেনাবাহিনীর সংখ্যাধিক্যের জোরে তিনি হুগলী দিকে এবং থেকে দক্ষিণের রাস্তা পরিষ্কার করার কাজ করতে লাগল, বিশেষ করে আবাধে ঘোরাফেরা করা সুজাপন্থী জমিদারদের ওপরে নজরদারির কাজ করতে শুরু করলেন তিনি। জুলাই মাসে তিনি ঘোর একজন ৫০০ ঘোড়ার ফৌজদার (মহম্মদ শরিফ?) নিয়োগ করে কাশিমবাজার থেকে হুগলির মধ্যেকার রাস্তা পরিষার করার কাজে হাত দেওয়ালেন যাতে তিনি হুগলি এবং এমন কি মেদিনীপুরও দখল করতে পারেন। এর উত্তরে সুজা, হিজলির প্রশাসক মির্জা ইসফানদার(ব্রিটিশদের নথিতে মেজর স্পিলন্ডার)কে ৬০০০ পদাতিক এবং ৫০০ ঘোড়সওয়ার আর কিছু গেরিলা (জলবা) বাহিনী নিয়ে হুগলির প্রশাসকের হাত শক্ত করার দায়িত্ব দিলেন। কিন্তু তিনি সঠিক সময়ে সেখানে পৌঁছতে পারেন নি। যদিও কাশিমবাজারের ব্রিটিশ কুঠিয়ালেরদের আশংকা ছিল যে মীর জুমলার বাহিনীকে কঠিন পরীক্ষার মধ্যে পড়তে হবে হয়ত, কিন্তু শেষ পর্যন্ত নির্বিঘ্নে তারা হুগলী দখল নিলেন। সেপ্টেম্বরের শুরুতে যখন মীর জুমলার বাহিনী মেদিনীপুর দখল নিচ্ছে তখনও মেদিনীপুর শহরের ১৭ কিমি দক্ষিণ-পূর্বে নারায়ণগড়ে রয়েছে সুজার বাহিনী।
৩। বেলঘাটা, গিরিয়ার যুদ্ধ
রাজমহল দখল করে উজ্জীবিত সুজা তার পরবর্তী পদক্ষেপের কথা ভাবতে শুরু করলেন। তিনি কি রাজমহলের দিকে অভিযান করা দাউদ খানের বিরিদ্ধে অভিযান করবেন না দক্ষিণে মীর জুমলার বাহিনীর ওপর আক্রমন করবেন এই দ্বন্দ্বে পড়লেন। শাহজাদা মহম্মদ আজমের পরামর্শতে বর্ষার ঠিক পরে পরেই তিনি নিজে মীর জুমলা আর তার বিশাল বাহিনীর বিরুদ্ধে লড়ায়ের ময়দানে নামার সিদ্ধান্ত নিলেন, কেননা মীর জুমলাকে হারাতে পারলেই দাউদ খানের অভিযান ব্যর্থ হবে। যদিও তিনি দাউদ খাননের অভিযানকে বিন্দুমাত্র তুচ্ছ করছেন না, তার বিরুদ্ধে সেনাবাহিনী সামলানোর দায়িত্ব দিলেন ফিদায়ি খান এবং খ্বোয়াজা মিশকি(ইতাবর খান)কে। বর্ষা শেষ হতে না হতেই সুজা ৮০০০ বর্ম পরা সেনা নিয়ে খাসা এবং ঘুরাব নিয়ে রাজমহল থেকে দুনাপুর, দোগাছি এবং সুতি হয়ে বেলঘাটা পৌছঁলেন দুমাসের মধ্যে।
ইতোমধ্যে ছাউনিতে থাকা বাহিনীকে যুদ্ধের জন্য উপযোগী করে ফেলেছেন মীর জুমলা। রথে নেতৃত্ব দিচ্ছেন জুলফিকার খান, ডানদিকে মুজফফর, বাঁয়ে ফিদায়ি(খান কোকা), গোলান্দাজ বাহিনী মহম্মদ মুরাদ বেগের নেতৃত্বে আর মহম্মদ আঘর(উইঘুর) হারনাওয়াল(?) হিসেবে ছিলেন। মাসুমবাজার থেকে ২০ মাইল দূরে বেলঘাটায় তিনি ভাগীরথীর তীরে ঢুকে যাওয়া একটি গভীর নালাকে পরিখা হিসেবে বেছে নিলেন। একটি বাহিনী মূল বাহিনীর কাছে, অন্য বাহিনীটি এক মাইল দূরে রেখে তিনি তাদের মাথা সুরক্ষা আচ্ছাদনে ঢাকলেন। একতাজ খান বাঁদিকের বাহিনীর হয়ে লড়ায়ের দায়িত্ব পেলেন। সেনাপতিদের পালিয়ে যাওয়া রুখতে হাতির বদলে তিনি ঘোড়া চড়তে নির্দেশ দিলেন। কেউ তার নির্দেশ অমান্য করলে হাতি দিয়ে মাড়িয়ে মেরে ফেলার হুমকি দিয়ে রাখলেন তিনি। মীর জুমলার বাহিনীর অগ্রগমনের সংবাদে সুজার বাহিনীতে আতঙ্ক ছড়িয়ে পড়ল।
নালা দিয়ে বিভক্ত দুই বাহিনীর মধ্যে প্রথমে গোলার লড়াই শুরু হল ৬ ডিসেম্বর দিনের দেড় পহর(প্রহর? তিন ঘন্টায় এক প্রহর আর যাম হিসেবে ছটায় সকাল ধরলে দুপুর এগারোটা নাগাদ শুরু হল লড়াই - অনুবাদক) থেকে। কয়েকদিন ধরে গোলা বিনিময় এবং খণ্ডযুদ্ধের পর মীর জুমলার বাহিনীকে টেনে আনতে রাজমহলের দিকে পিছু হঠার ভান করল। সেই সুযোগে মীর জুমলার বাহিনী সুজার ছেড়ে যাওয়া যায়গা দখল করে সুজার বাহিনীকে ঘিরে নেওয়ার চেষ্টা করলে সুজার সেনানী মহম্মদ সুলতান মাত্র ৪০০ বাহিনী নিয়ে সামনের দিক পাহারা দেওয়া একতাজ খানের বাহিনী ঘিরে নেয়(১৫ ডিসেম্বর)। মুখ্য পাহারাদার একতাজ, তার বাহিনীর সাহায্যের জন্য মীর জুমলাকে নতুন বাহিনী পাঠাবার অনুরোধ করলেন। মীর জুমলা জুলফিকারকে বললেন আঘার(উইঘুর) এবং রোজবিহানীদের ৭০০০ মেলানো মেশানো বাহিনী পাঠাতে। এবং যদি তারা জয় নিশ্চিত করতে পারে তাহলে যেন তারা শাহজাদার পিছন ধাওয়া করে। কিন্তু বিপক্ষের গোলাগুলিতে আহত একতাজকে সঙ্গে নিয়ে নালার সেতু পেরিয়ে পিছিয়ে আসতে বাধ্য হয় জুলফিকার।
মীর জুমলা নতুন করে দাবার ঘুঁটি সাজাতে বসলেন। সুজার তিনজন সেনানায়কের মধ্যে, এই বাহিনীর সঙ্গে লড়াই করার অভিজ্ঞতা হয়েছে সামনে লড়াই দেওয়া শাহজাদার যিনি বাঁদিকের সেতু দখলের দিকে এগোচ্ছিলেন। মীর জুমলা পাশ এবং পিছন দিয়ে সুজার বাহিনীকে ঘেরার পরিকল্পনা করলেন স্বভাবসিদ্ধ রণনীতিতে। সামগ্রিক সেনা চালনার দায় জুলফিকার খানকে দিয়ে মীর জুমলা বাঁদিকের সেতু ধরে নালা পেরিয়ে ধীর গতিতে জঙ্গল, কাদা পেরিয়ে গিরিয়ার কাছে ভাগীরথীর তীরে সুজার সেনার পিছনে মীর ইসফানদিয়ার মামুরির বাহিনীর ওপর গোলান্দাজ বাহিনী, হাতি এবং উট হাউই(সুইভেল?) বাহিনী নিয়ে তীব্র আক্রমন শানালেন। মীর জুমলার আক্রমন এতই তীব্র হয়েছিল যে, শাহজাদাকে তার সেনার উদ্ধারে চলে আসতে হল এবং জিতলে হিন্দুস্তানের অর্ধেকটা তাকে উপহারও দেওয়া হবে এমন লোভ দেখালেন। জুলফিকারের বিপক্ষে লড়াইতে গোলাবারুদের দারোগা ইবন হুসেইনকে সামনে রেখে সুজা ছোট কিন্তু দক্ষ সেনা বাহিনী নিয়ে সর্বশক্তিমানের ওপর ভরসা রেখে তাকে বার বার বিপদে ফেলা বৃদ্ধ যোদ্ধা, মীর জুমলাকে শিক্ষা দিতে এলেন।
দিনের তিন পহর পার হয়ে গেলেও সুজা জোরদার যুদ্ধ করলেন। তার পিছনটি সুরক্ষিত একটি গ্রাম এবং সামনে কামানের সারি দিয়ে। মির্জা জান বেগ মীর জুমলার আক্রমণের সামনে পাহাড়ের মত দাঁড়িয়ে থেকে কামান থেকে ১০ থেকে ১৫ সেরের গোলা ছুঁড়ছিলেন। তার পরিকল্পনা প্রায় বিফলে যেতে বসেছিল। কিছু সময় তিনি এগোতেও পারছিলেন না, পিছোতেও পারছিলেন না। আলমগিরনামায় বলা হয়েছে মীর জুমলার বাহিনীর সেনাপতিরা পরস্পরের সঙ্গে যোগাযোগ রেখে চলছিলেন না। তারা নিজেদের মত আক্রমন সাজাচ্ছিলেন বিচ্ছিন্নভাবে। ফলে কেন্দ্রিভূতভাবে একজন কারোর পক্ষেই নেতৃত্ব দেওয়া সম্ভব হচ্ছিল ছিল না।
দুই পক্ষই রণক্লান্ত হয়ে পড়েছিল।মীর জুমলার গোলা শেষ হয়ে গেল এবং তিনি বিপুল বাহিনী নিয়ে একটি খাঁড়ির মধ্যে আটকে পড়লেও সুজা তার ওপরে খুব বেশি গোলা ছুঁড়ল না। সুজার ঐতিহাসিক বলছেন, তিনি যদি এই আক্রমনটা জোরদার করতে পারতেন, তাহলে হয়ত মীর জুমলার বাহিনীকে হারিয়েও দিতে পারতেন। কিন্তু এই যুক্তিটা খুব সাজানো মনে হল। শেষ দুটি লড়ায়ে একটি বাঁদিকের বাহিনীর ওপরে এবং গিরিয়ায় নিজের বাহিনীর পিছনের অংশে তিনি প্রাথমিক সাফল্য পেয়েছিলেন তার গোলান্দাজির জন্য। মীর্জা জানের বিপুল কামান বাহিনীর গোলার ভাণ্ডার শুন্য হয়ে গিয়েছিল ততক্ষণে। ফলে গোলার সুরক্ষা না নিয়ে তিনি মীর জুমলার বিপুল বাহিনীর সঙ্গে হাতে হাতে যুদ্ধের ঝুঁকি নিতে চান নি। অন্য দিকে গিরিয়ার যুদ্ধে মীর জুমলা পরিকল্পিত ভাবে আটকে পড়া বাহিনীকে উদ্ধারের কাজ করছিলেন ব্যক্তিগত তদারকিতে। এবং হয়ত তিনি বুঝতে পারেন নি যে সুজার বাহিনীর গোলা ফুরিয়ে গিয়েছে এবং রাতে সুজার গোলার প্রাবল্যের ধাক্কায় তার হতোদ্যম সেনাপতিদের নিয়ে তিনি হয়ত আর যুদ্ধ খুব একটা এগোতে পারতেন না।
তার পূর্ব রণনীতিতে পরিকল্পিত সময়ের পিছনে চলছিলেন মীর জুমলা। বর্ষার শেষে তিনি দাউদ খানকে বলেছেন(তখন মুঙ্গেরে) কোশি পেরিয়ে তাণ্ডার দিকে এগোতে। তিনি প্রত্যেকদিন আশা করছেন, দাউদ খানের বাহিনীর আসার খবর পেয়ে সুজা এই যুদ্ধ ছেড়ে তার শিবির বাঁচাতে কখন দৌড় লাগাবেন। এদিকে সম্রাটের পাঠানো দিলির খানের নেতৃত্বে গোলান্দাজ বাহিনীর অপেক্ষা করছিলেন তিনি, ফলে খালি হাতে লড়ে তার বাহিনীকে আর নষ্ট করতে চাইছিলেন না। ফালে তিনি তাড়াতাড়ি নালা পেরিয়ে মুর্শিদাবাদের দিকে চললেন।
মীর জুমলার পশ্চাদাপসরণ দেখে এবং নিজের পিছনে দাউদ খানের আক্রমণের কথা ভুলে গিয়ে সুজা মীর জুমলাকে মুর্শিদাবাদ থেকে বিচ্ছিন্ন করার উদ্যম নিলেন। ভাগীরথী পেরিয়ে মীর জুমলার সমান্তরালভাবে মুর্শিদাবাদের উত্তরে নসিপুর (নাসিরপুর) পেরিয়ে আবার নদীর ওপর পারে গিয়ে মীর জুমলার রসদের রাস্তা বন্ধ করে দেওয়ার চেষ্টা চালালেন। বহুদিন ধরে দুইতীরে পরস্পরের মধ্যে গোলান্দাজির প্রতিযোগিতা চলল। ডিসেম্বরের ২৬ তারিখের রাতে যখন সুজা ফেরি পের হচ্ছেন, সেই সময় খবর পেলেন কোশি পেরিয়ে তার সেনানায়ককে হারিয়ে দাউদ খান দ্রুত তাণ্ডার দিকে এগোচ্ছেন।
৪। দাউদ খানের পাটনা থেকে মালদার দিকে আগমন
সুজার ভাগ্য পরিবর্তনের বিষয়টা বোঝা যাবে না যদি আমরা মে মাসে সম্রাটের নির্দেশবলে মীর জুমলার চিঠি পাওয়ার পর থেকে দাউদ খানের কর্মপদ্ধতিটি বুঝতে না পারি। মীর জুমলার চিঠি পাওয়ার পরে দাউদ তুরন্ত কাজ করতে শুরু করে দেন। তার সেনানায়ককে তিন মাসের অতিরিক্ত বেতন দিয়ে তিনি সম্রাটের কাজের জন্য নির্দিষ্ট বাহিনীর প্রধান করে দেন। এবং বিশাল সেনা বাহিনী তৈরি করেন। মেশি আর দ্বারভাঙ্গা থেকে দু জন পালোয়ান আর তাদের বাহিনী, অর্থ এবং সম্পদ চাইলেন, মানকালী পরিবার এবং ককর নেতাদের ডাকলেন। তিনি স্থানীয় মাঝিদের থেকে প্রচুর কিস্তি এবং ঘুরাব নৌকো কিনে নেন এবং প্রত্যেকটি নৌকোকে ১০টি গোলান্দাজ বাহিনী এবং গোলাবারুদ দিয়ে সাজিয়ে তোলেন।
এই প্রস্তুতি নিয়ে দাউদ তার ভাই শেখ মহম্মদ হায়াতকে তার অধীনে নিয়ে ১৩ মে পাটনা ছেড়ে বেরিয়ে পড়েন ১৫০০ রিসালা(অশ্বারোহী), ২০০০ পদাতিক নিয়ে। গঙ্গা পেরোলেন নৌকোর সেতুতে এবং তার পরে ভরা বর্ষার সরযূ আর গণ্ডকে শত্রুর নানান বাধা পেরিয়ে ভাগলপুরের উল্টো দিকের গ্রাম কাজি-কেরিয়ায় উপস্থিত হন তিন মাস পরে। রোজবিহানীরা তখন ভাগলপুরে অপেক্ষা করছে, তাদের আনতে ৯০টি নৌকো পাঠালেন। সেখানে আগেই খাসা এবং ঘুরাব যুদ্ধ জাহাজের বিপুল নৌবহর নিয়ে উপস্থিত ছিলেন সুজার সেনানায়ক খ্বোয়াজা মিশকি(ইতিবর খান)। তার সঙ্গে যুদ্ধ শুরু হয়। প্রথম দিনে যুদ্ধে শুধুই গোলাগুলি চলে, রাতে দাউদ ১০টি কামানে সাজানো নৌকো আর ১০টা সাঁজোয়া নৌকো নদীর সুরক্ষায় সাজিয়ে রাখতে নির্দেশ দিলেন। পরের দিন লড়াইয়ে খ্বোয়াজার হারের পর ১০ জুন মীর জুমলার রশিদ এবং রোজবিহানী সেনাবাহিনী এবং তার নেতৃত্ব চিরাগ দাউদের সঙ্গে দেখা করে সুলতান মহম্মদের পলায়নের খবর দেন এবং বর্ষা শেষ না হওয়া পর্যন্ত তিনি যেন কাজি-কেরিয়া না ছাড়েন মীর জুমলার এই নির্দেশ পৌঁছে দেন। কোশি, কালিন্দি আর মহানন্দায় বিপুল বন্যার জন্য দাউদকে সেখানেই বসে থাকতে হল। দাউদের নির্দেশে তীর জুড়ে রশিদ নিজের বাহিনী নিয়ে বিপক্ষের গোলান্দাজির নিরাপত্তা বিধান করলেন। পরের দিন দাউদকে আক্রমণে সফল না হয়ে মিশকি ভাগলপুর ফিরে যেতে বাধ্য হয়। সেখানে তিনি মীর জুমলার ফৌজদারকে গ্রেফতার করেন। পরে সুজার দল মীর জুমলার সেনানী আলি কুলির(শামসের) ভাইপোর ১০০ বাহিনীর হাতে হেরে যায়। আলি কুলি ফৌজদারকে ছাড়িয়ে আনেন, যুদ্ধের সঞ্জাম উদ্ধার এবং খরাজ আদায় করে।
ঠিক এই সময়ে ২২ আগস্ট সুজা রাজমহল দখল করেন। সেই উত্তেজনায় তিনি ফিদায়ি খানকে নির্দেশ দেন মুঙ্গেরে গিয়ে ভাগলপুর থেকে সুরাজগঞ্জের মধ্যের এলাকার সম্রাটের বাহিনীর সঙ্গে লড়াই করে নদীপথ, গ্রাম দখল করে নদী পারাপার নিজের সেনা দিয়ে নিয়ন্ত্রণ করতে। তাকে খ্বোয়াজা মিশিকির সঙ্গে যোগ দিয়ে দাউদকে আক্রমন করতেও নির্দেশ দেওয়া হয়। দাউদ তখন ভাগলপুর আর কলগঙ্গের মাঝে একটা এলাকায় ছিলেন। আলি কুলির ভাস্তা শামসের বিপক্ষের ফিদায়ি খানের বিপুল বাহিনীর সঙ্গে যুদ্ধে সরাসরি যায় না, ভাগলপুর থেকে জাহাঙ্গিরা(সুলতানগঞ্জের কাছে)য় উপস্থিত হন। ভাগলপুর থেকে তাড়াতাড়ি দিয়ে শত্রুর ছেড়ে যাওয়া জাহাঙ্গিরা দখল করেন ফিদায়ি ইসমাইলের কবল থেকে, প্রচুর অর্থ এবং রসদ উদ্ধার করেন, প্রত্যেক গ্রামে তরফদার এবং রহদার নিয়োগ করে ফেরি নিয়ন্ত্রণ করে সুজার পরবর্তী নির্দেশের জন্য অপেক্ষা করতে থাকেন। যুদ্ধে ইসমাইল আহত হন এবং মুঙ্গেরে মারা যান।
দাউদ যতক্ষণ বেঁচে রয়েছেন এবং তার এলাকাটি নিজের নিয়ন্ত্রণে না নিয়ে আসতে পারছেন, ততক্ষণ সুজা নিজেকে নিরাপদ ভাবছেন না। মুঙ্গেরের দুর্গ মহম্মদ হোসেন এবং তার পাঁচ সাথী নিরাপদে রেখেছিলেন। একজন মারা গিয়েছেন ইসমাইল; অন্য চার জন রাসুল, মির্জা, হাসান এবং শামসের তখনও রয়েছেন। তাকে মুঙ্গেরে দিকে না পাঠিয়ে সুজা নির্দেশ দিলেন সব ফেরি দখল নিয়ে সেখান থেকে টাকা তুলতে এবং দাউদের বিরুদ্ধে জলযুদ্ধ যুদ্ধ শুরু করতে। সেই যুদ্ধে জিতলে দাউদ ছাড়া চার ভাইকে হত্যার নির্দেশও দিয়ে তার বাহিনীকে মীর জুমলার সঙ্গে লড়ায়ের কাজে বাংলায় পাঠিয়ে দিতে। ফিদায়ের হাতে জাহাঙ্গিরা ছেড়ে দিয়ে চলে যাওয়ার সময় তিনি তাকে নির্দেশ দিয়ে গেলেন দাউদকে তার বহর দিয়ে ঘিরে ফেলতে।
দাউদের সঙ্গে দ্বিতীয়বারের যুদ্ধ শুরু হল। প্রথম দিনের যুদ্ধে গোলান্দাজির পর দ্বিতীয় দিনে খুব খারাপ টিপ করে সুজার বাহিনী গোলান্দাজি করতে থাকায় দাউদের খুব বেশি ক্ষতি হল না। দাউদের নিষেধ এবং বিপুল গোলান্দাজি সত্ত্বেও বিপক্ষের নৌকোগুলি ক্ষতি করতে নদীতেই প্রচুর ঘোড়া নামিয়ে দেয় রশিদ এবং চিরাগ। সুজার বাহিনী ক্রমে বন্যার প্রকোপে ৭০০ নৌকো নিয়ে জাহাঙ্গিরায় চলে যেতে বাধ্য হয়। এই সংবাদে সুজা হতাশ হয়ে মন্তব্য করলেন ভাগ্যলক্ষ্মী তার প্রতি অপ্রসন্ন হয়েছেন। জাহাঙ্গিরায় মিশকিকে রেখে, মাসুমবাজারে থাকা ফিদায়ি খানকে সুজা নির্দেশ দিলেন সেপ্টেম্বরে(?) মীর জুমলার দখলে থাকা রাজমহল আক্রমন করতে আসা দাউদের অভিযানে নৌকো নিয়ে বাধা সৃষ্টি করতে। এই সময়ে দাউদ আওরঙ্গজেবের থেকে খবর পেলেন মুঙ্গেরে গঙ্গা পার হয়ে দিল্লি থেকে অর্থ, অস্ত্রশস্ত্র এবং রসদ, ১০০০ উইঘুর এবং উজবেগ সেনা, আবু নাবির নেতৃত্বে ৫০ জন রোজবিহানী সেনা নিয়ে আসা ফারহাদ খান আসছেন, তার জন্য অপেক্ষা করতে – এবং সেই অর্থ থেকে সৈনিকদের তিন মাসের অগ্রিম এবং নৌকোয় দিল্লি থেকে আনা ৪০টি কামান বসিয়ে ফিদায়ি এবং মিশিকির প্রতিরোধ গুড়িয়ে দিতে। তারপর দাউদ খানকে মীর জুমলার সাহায্যে পাঠিয়ে তার নির্দেশ অনুসরণ করতে। দাউদ সম্রাটের এই নির্দেশ অক্ষরে অক্ষরে পালন করার প্রতিশ্রুতি দিয়ে জানালেন, পাঁচ মাস ধরে যে নিরবিচ্ছিন্ন যুদ্ধ চলছে, তার জন্য খান সেনাপতিদের কিছু পুরষ্কারের প্রতিশ্রুতি দেওয়া প্রয়োজন। সম্রাট দাউদের এই অনুরোধ মান্য করে সঙ্গে সঙ্গে চিরাগের নেতৃত্বে রোজবিহানী বাহিনীকে পুরষ্কার দিতে নির্দেশ দিলেন এবং স্বয়ং দাউদের পদ মনসবদারি আরও ১০০০ বাড়ল।
কাজি কেরিয়ায় থেকে ডিসেম্বরের শুরুতে অর্ধেক বাহিনী এবং নিজেকে নৌবহরে চাপিয়ে, রশিদকে বাকি অর্ধেক সেনা নিয়ে শীঘ্র ঘোড়ায় চেপে মুঙ্গেরের দিকের গঙ্গার বাঁদিকের তীরে টহল দিতে বললেন, যদি শত্রুপক্ষ তাকে আক্রমন করে বসে। জাহাঙ্গিরায় মিশকি দাউদের অগ্রগমণ রোধ করলেন যতদূর সম্ভব পর্তুগিজ আর মেস্টিকোজদের নেতৃত্বে নিজের নৌবহর নিয়ে। মিশকির আক্রমণ চিরাগ বেগের বাহিনী রুখে দিলে, ৩ রাত ৩ দিনের চেষ্টায় দাউদ মুঙ্গেরের বাঁদিকের তীরে খুব কষ্টে উঠতে সক্ষম হন। দুর্গের হাবিলদার শত্রুর অগ্রগতি গোলান্দাজি এবং চিরাগের নেতৃত্বে ৪০টি নৌকো দিয়ে আটকে দেয়। সুজার বাহিনী ৪০টি কামান ও ১০০০০ রকেট হারিয়ে জাহাঙ্গিরায় পালিয়ে যায়। কিন্তু সেখানেও মুঙ্গের থেকে ঘোড়ায় দাউদ নিজে এবং ৭০০ নৌকোয় দুভাগে বিভক্ত আক্রমন শানিয়ে জাহাঙ্গিরা ছাড়া করেন। দাউদ সেখান থেকে মীর জুমলার বাহিনীকে সাহায্যের জন্য আবুন নবি, হাসান, মির্জা, শামসের এবং মহম্মদ রসুলকে পাঠান। তবে মিশকি মাঝেমধ্যেই দাউদকে আক্রমন করতে থাকে। এর মাঝে মীর জুমলা তাকে নির্দেশ দিলেন গঙ্গা পার হয়ে তাণ্ডায় অভিযান করে শত্রুর ধনসম্পদ দখল করে তার জন্য অপেক্ষা করতে। আর যদি তিনি বাঁদিকের তীর পার হন, তাহলে সুজাকে ধরার কাজ শুরু করতে। এর উত্তরে দাউদ বললেন এই কাজগুলি সম্পাদন করতে তার দেরি হয়ে যাবে। চিরাগের গোয়য়েন্দাদের হাতে খবর পেয়ে ভাগলপুরে সুজার সেনাপতির য়ুসুফ খানের শিবির লুঠের আক্রমন প্রতিহত করেন। মীর জুমলা দাউদের নেতৃত্ব, তার সফলতার প্রশংসা করলেন।
কলগঙ্গে যাবার দিনই দাউদের বাহিনীকে আক্রমন করে মিশকি ৭০০ নৌকো নিয়ে। কিন্তু প্রতিহত হয়ে পালানপুরে পালিয়ে যেতে হয়। তাণ্ডার দিকে যেতে গিয়ে গড়ি(তেলয়াগড়ি)তে দেখলেন রাজমহলের পথ বন্ধ করে দিয়েছে সুজার সেনাপতি বারহার সৈয়দ তাজুদ্দিন, মিশকি এবং জামাল ঘোরি। সেই মুহূর্ত্তে শক্তিশালী বিরোধী পক্ষের বিরুদ্ধে যুদ্ধ না করে তিনি বেলদারদের বললেন নদী থেকে একটা খাল কাটতে যাতে তার নৌকো নিয়ে তিনি তাদের কাটিয়ে বেরিয়ে যেতে পারেন। দুদিক থেকে শত্রুপক্ষ তাড়াতাড়ি এসে পড়লে দাউদের পুত্র হামিদ, কাদির এবং চিরাগের নেতৃত্বে কোশিতে যুদ্ধ শুরু হল। জামাল সেই যুদ্ধে মারা যায়। মিশকি পালিয়ে গিয়ে সমধে(রাজমহলের বিপরীতে) কামান নিয়ে নতুন করে বাধা সৃষ্টি করে। মুঘল, শেখ এবং পাঠানদের নিয়ে দাউদ কোশি পার হলে পুর্ণিয়ার এক ঘোড়সওয়ার তাকে খবর দেয় যে তার বক্সী ফাতাউল্লা ৫০০ জনের বাহিনী নিয়ে পুর্ণিয়ার সুজাপন্থী ফৌজদার থেকে ৩০০০০ দিরহাম, কামান সহ ২০টি কোষা নৌকো, হাতি সুইভেল এবং প্রচুর হাউই উদ্ধার করে সম্রাটের বাহিনীর সেবার জন্য উদ্দিষ্ট করেছেন। এই বিশাল পরিমান রসদ নিয়ে নদী পেরিয়ে দাউদ অপ্রতিহত গতিতে এগোতে থাকলেন। সিক্রিগলির পূর্ব দিকে আকবরপুরে দারাইসিয়া(কালিন্দি) পার হয়ে আরও এগোবার আগে নতুন রসদ আসার জন্য অপেক্ষা করতে থাকলেন।
৫। পূর্ব পাড় থেকে সুজাকে তাড়িয়ে দিলেন মীর জুমলা
পালাতে থাকা সুজাপন্থী সেনানায়ক খ্বোয়াজা মিশকি শত্রুপক্ষের হাত থেকে সমধের বড় চর রক্ষার জন্য ঘাঁটি গেড়ে বসলেন। চারদিকে জলে ঘিরে থাকা এই চরটি মোটেই সুরক্ষিত নয়। অথচ এই চরটি সুজার বিরুদ্ধে আসা আক্রমণকারীদের আক্রমণ রোখার শেষতম স্থল। এটি হারানোর অর্থই হল তাণ্ডার উদ্দেশ্যে দাউদের অভিযানের রাস্তা খুলে দেওয়া এবং সেখানে রাখা সম্পদ এবং সুজার পরিবারের নিরাপত্তা বিঘ্নিত করা। উদ্বিগ্ন হয়ে সুজা যুদ্ধ সমিতির বৈঠক ডাকলেন। মিশকির হাত শক্ত করতে চরে বাহিনী পাঠানোর অর্থ বর্তমান যুদ্ধ এলাকায় যুদ্ধদক্ষ সেনা হারানো এবং মীর জুমলার হাতে নিশ্চিত পরাজয় বরণ। তাই সেই মুহূর্তে মীর জুমলার প্রতি সরাসরি আক্রমন না করে ঠিক হল সৈন্য নিয়ে সুজা মালদার উদ্দেশ্যে রওনা হবেন, সমধের সুরক্ষা নিশ্চিত করে দাউদের অভিযান রুখবেন। দীর্ঘকালীন দৃষ্টিতে আন্দাজ করা হল, বর্ষা কালে পূর্ব পাড়ের নিরাপত্তা বিঘ্নিত হবে না এবং বর্ষার শেষের আগেই তিনি ফিরে এসে আবার সম্রাটের বাহিনীর মহড়া নিতে পারবেন। শাহজাদার পরামর্শে তার অবর্তমানে সুজা তার বাহিনীর পিছনের অংশটা হাতির বাহিনীর দ্বারা সুরক্ষিত করার পরিকল্পনা করলেন এই হুঁশিয়ারি দিয়েই, যারা পালাবার কথা ভাববে তাদের পরিবারকে মেরে ফেলা হবে এবং পারিবারিক সম্পত্তি কেড়ে নেওয়া হবে। শত্রু যদি এগিয়ে আসে তাহলে কামান দিয়ে তাদের আগ্রগমণ রোধ করা হবে। ২৬ ডিসেম্বরের নসিপুরে গিয়ে সুজা ভাগীরথী পার হলেন তাণ্ডার পথে যেতে সুতি পার হলেন।
কারাওয়াল(চর)দের থেকেই সুজার পশ্চাদপসরণের খবর পেয়ে মীর জুমলা প্রতিআক্রমনে গেলেন। গিরিয়ার অভিজ্ঞতায় তিনি প্রত্যেককে হুঁশিয়ারি দিলেন, যারা ভয়ে পিছনে থেকে যাবে তাদের জন্য কফিনের দরজা খোলা রইল। ২৭ ডিসেম্বর সকাল ৯টায় তিন মাইল এগিয়ে তিনি বাঙলার সুবাদারকে দেখলেন একটি কাদাওয়ালা জমিতে নালার পিছনে দাঁড়িয়ে তার দুপাশে কামান সাজিয়ে রেখেছেন। এই ধরণের হাওর এলাকায় মীর জুমলার অগ্রগমণ সম্ভব ছিল না। সন্ধ্যে পর্যন্ত আক্রমনের পরিকল্পনা মুলতুবি রেখে আর এগোলেন না, শিবিরে ফিরে এলেন। সম্রাটের রসদের জন্য অপেক্ষা করতে লাগলেন। ২৮ ডিসেম্বর সুজা পালালেন। সকালে সেনাপতিরা দক্ষভাবে নালাটা আর হাওর পেরিয়ে গিয়ে সুজার পিছু নিলেন। চরেরা খবর আনল সুজা তরতিপুরে ফেরি পার হবেন। দুমাইল এগোনোর খবর পেলেন, (এটি ভুল তথ্য) সুজা সুতির দিকে যাচ্ছেন। ইখলাস খান এটি জাচাই করে দেখার পর মীর জুমলা নিজে পলাতক শাহজাদার পিছন ধরলেন। পাঁচ মাইল গিয়ে তিনি ফতেপুরে বিশ্রাম নিলেন। মহম্মদ মুরাদ বেগের কামান বাহিনী রাতে এল। পরের দিন সকালে সুতি পেরিয়ে আধ মাইল গিয়ে চিলমারিতে সুজার মুখোমুখি হলেন মীর জুমলা।
সন্ধ্যে পর্যন্ত গোলান্দাজি করলেন সুজা। সম্রাটের বাহিনীর উদ্দেশ্যে আবদুল মজিদ ডেকানি, পীর মহম্মদ উইঘুর এবং অন্যান্যদের নেতৃত্বে ১০০ জনের একটি ডাকাবুকো বাহিনী তরোয়াল হাতে সুজার বাহিনীর ডানদিকের দেওয়াল ভেদ করে ঢুকে গেল। রাত একটা নাগাদ যুদ্ধ শেষ হল। সুজার পক্ষে আর জেতা নয় বুঝে নুরুল হাসান মীর জুমলার বাহিনীতে যোগ দেন। সুজা বুঝলেন যে তার পক্ষে আক্রমন আর গোলান্দাজি সমানতালে শানানো সম্ভব নয়। মীর জুমলার চেষ্টা হল সেখান থেকে সুজা যাতে নদী পার না হতে পারেন সেটা লক্ষ্য রাখা।
রোজ হাতাহাতির অসংখ্য ঘটনা ঘটতে লাগল। সেখানে নদী পার হওয়ার পরিকল্পনা বাতিল করে সুজা ১ জানুয়ারি ১৬৬০ সালের রাতে উত্তরে দুনাপুরের(দানাপুর?) দিকে পালানোর পরিকল্পনা করলেন। প্রচুর নালা পেরিয়ে নালার ওপর তৈরি সেতু ভেঙ্গে দুনাপুর থেকে দোগাছিতে পালালেন বিপক্ষের দেরি করিয়ে দেওয়ার রণনীতি নিয়ে। মীর জুমলা তার পিছনে পড়ে রইলেন কিন্তু হাওর, নালা আর ভাঙা সেতু তার অগ্রগতি রোধ করছিল। উদাহরণস্বরূপ বলা যায় দুনাপুরে মীর জুমলা বাহিনী আর গোলান্দাজি বাহিনীকে নালা পেরোতে হয় সেটি কাদা দিয়ে বুজিয়ে এবং খুব ধীরে ধীরে সেই পথে কামানগুলি পার করা হয় সেতু তৈরি করে। এখানে সুজার ছেড়ে যাওয়া কিছু নৌকো, গোলাবারুদ, ১০টি কামান ২০০টি হাউই উদ্ধার করলেন।
দেওগাছিতে মীর জুমলা আত্মরক্ষায় পরিখা কাটলেন। সুজা এর আগে যে সফল যুদ্ধ নীতি নিয়েছিলেন সেটি এবারেও অনুসরণ করার চেষ্টা করতে চাইলেন – দেওগাছি আর গিরিয়ার উল্টোদিকের চর দখল করা। তার বাহিনীকে অযথা গোলা বারুদ নষ্ট না করতে লুকিয়ে থাকতে নির্দেশ দিলেন তিনি, যদি শত্রুরা আক্রমণ করে তাহলেই জবাব দিতে। বিপক্ষের বিচক্ষণ সেনাপতি এই ধরণের চালাকিতে পা দিলেন না, কেননা এই খবরটি তিনি আগেই কারাওয়ালাদের থেকেই পেয়েগিয়েছিলেন। যেহেতু গোলান্দাজিতে তিনি সুজার তুলনায় পিছিয়ে রয়েছেন, সেহেতু সঠিক নজর না করে তিনিও জবাব দিতে উতসুক হলেন না। ফতে জং এবং ইসলাম খান খোঁজ খবর না নিয়ে পথপ্রদর্শকদের নিয়ে দেওগাছির নালার কাছে চলে যায়। সুজার বাহিনী হঠাতই গোলা বর্ষণ শুরু করাতে তারা আর এগোতে পারেন না।
ফিদায়ি খান এবং জুলফিকারকে সঙ্গে নিয়ে মীর জুমলা চাপ দিতে শুরু করলেন এবং চেষ্টা করলেন যদি সুযোগ আসে তো তিনি নালাটা পার হয়ে শুধুই সংখ্যাধিক্যে বিপক্ষের ওপর আক্রমন করার চেষ্টা করবেন এবং পালাবার সমস্ত পথ বন্ধ করে দেবেন। কিন্তু বিপক্ষের গোলান্দাজিতে এই আগ্রগমণ সম্ভব হয় না। তার হাল্কা কামান নিয়ে মীর জুমলা ভারি গোলান্দাজির বিরুদ্ধে দিনের শেষ থেকে মাঝ রাত পর্যন্ত লড়ার যথাযাধ্য চেষ্টা করতে থাকেন কিন্তু প্রচুর ক্ষতি হয়। এতদ সত্ত্বেও মীর জুমলা আক্রমণের ঝাঁঝ বজায় রাখেন শত্রুকে নিশ্বাস নেওয়ার সুযোগ করে দেন না, এবং কোন সুযোগ এলে সেটাও তিনি ছেড়ে দেন নি।
প্রতিদ্বন্দ্বীর গুরুতর আক্রমণের বিরুদ্ধে মীর জুমলার জোরদার প্রতিরোধ সুজাকে এতই হতোদ্যম করে দেয় যে, সে দাঁতে নখ কাটতে শুরু করে।
মীর জুমলার পক্ষে ভারি কামান এসে গেলে সেগুলিকে শত্রুপক্ষের বিরুদ্ধে যথাযোগ্যভাবে কাজে লাগাবার উদ্যম নেন তিনি এবং সেগুলি সুজার বাহিনীর পক্ষে ঘাতক হয়ে দাঁড়ায়। ফলে হাতাহাতি লড়ায়ের দিন শেষ। মাঝরাতে সুজার গোলান্দাজি বন্ধ হল। মীর জুমলাও বন্ধ করলেও কামানের মুখ শত্রু শিবিরের দিকে তাক করে রাখেন।
২ জানুয়ারি সুজা পূর্ব পাড়ে এবং মীর জুমলা তাকে অনুসরণ করে নালার পশ্চিম পাড় ধরে রাজমহলের দিকে অগ্রসর হলেন। সুজা চিন্তিত হলেন। তীরে শত্রু, ফলে নদী পার হওয়া খুব কঠিন কাজ হল। তিনি যদি নিজে সেনার আগে পার হওয়ার চেষ্টা করেন তাহলে তাকে তার বাহিনী চেড়ে চলে যাবে, আর যদি তার আগে সেনা নদী পার হয়, তাহলে তারা শত্রুর হাতে গ্রেফতার হওয়ার ভয় থাকবে। সুজা এখন তার শিবির ঘিরে গভীর পরিখা কেটে সেখানে কামানের সারি বসিয়ে দিলেন। মহম্মদ সুলতানের মতিগতি তার সন্দেহজনক মনে হওয়ায় তাকে তিনি তাণ্ডায় পাঠিয়ে দিলেন। সুজা নৌকো সেতু গড়ার চেষ্টা করলে মীর জুমলা তার দিকে বৃথা গোলা ছুঁড়তে লাগলেন। ৯ জানুয়ারি ১৬৬০, সেই সেতু করে সুজা নদী পার হয়ে গেলেন
পঞ্চম পর্ব
১। গঙ্গা পারের উদ্যম
পশ্চিম পাড় থেকে সুজার পালানো এবং মীর জুমলার রাজমহলের দখল করায় দিল্লির সিংহাসন দখলের লড়ায়ের বাঙলার পর্ব শেষ পর্যায়ে পৌঁছল। পশ্চিম পাড় শত্রু কবল মুক্ত করলেই গঙ্গা পার হওয়ার সম্রাটের নির্দেশ পালন করতে মীর জুমলা বিন্দুমাত্র সময় নষ্ট করলেন না। গঙ্গার ডান দিকের তীরটি শত্রুর হঠাত আক্রমণের থেকে বাঁচাতে তিনি উদ্যোগ নিলেন। ১০ জানুয়ারি দোগাছির আভিজাতদের সঙ্গে তিনি পরামর্শ সভা ডাকলেন। এছাড়াও বহুদিন ধরে শত্রুর আক্রমনে বন্ধ থাকা নদীর ধারের রাঙ্গামাটি থেকে তেলিয়াগড়ি হয়ে মুঙ্গের পর্যন্ত রাস্তা খুলে রাখার জন্য তিনি মহম্মদ মুরাদ বেগের অধীনে ৩০০০ পদাতিক এবং গোলান্দাজ বাহিনী নিযুক্ত করলেন। ১১ তারিখে রাজমহলে দাউদ খানের নৌকোয় গঙ্গা পেরোবার জন্য এগোলেন। রাস্তায় তিনি জানতে পারলেন সম্রাটের নির্দেশে দিলির খান(সঙ্গে ২৫০০ আফগান নিয়ে) আকবরপুরে থাকা দাউদ খানের মার্ফত মীর জুমলার নির্দেশ অনুযায়ী ৯ জানুয়ারি কদমতলা ফেরিতে গঙ্গা পেরিয়েছেন। রাজমহলের প্রশাসনের ভার দেওয়া হল ইসলাম খানকে। তাকে সাহায্যের জন্য কয়েকজন দক্ষ আধিকারিক নিয়োগ করা হল। আর দেওয়া হল ১০০০০ ঘোড়া। একজন করে ফৌজদার এবং কোতোয়ালও নিযুক্ত হল। নদীর পাড় জুড়ে পরিখা খোঁড়া হল এবং শত্রু যাতে অচকিতে আক্রমন না করতে পারে তার জন্য নিয়মিত খবর রাখার চেষ্টা হল। কর্মী এবং আধিকারিকদের চাকলা এবং পরগণায় পাঠানো হল। রাজমহলের থানেদার নিযুক্ত হল রসুল বেগ রোজবিহানী। দোগাছি এবং সুতির মধ্যে অনেকিগুলি থানা তৈরি হল। ৫০০০ সেনা নিয়ে ইসলাম খান দোগাছি পাহারায় রইলেন। দুনাপুরের দায়িত্ব দেওয়া হল আলি কুলি খানকে। রাঙ্গামাটি হয়ে রাজমহল এবং তেলয়াগড়ির মধ্যের বড় জাঙ্গালের নিরাপত্তা দায়িত্ব পেলেন রাজা কোকালত উজ্জয়নিয়া তেলয়াগড়ি এবং মুঙ্গের এলাকা রক্ষার দায়িত্ব পেলেন রাজা বাহারোজ।
খুব তাড়াতাড়ি এই ব্যবস্থাপনা করে মীর জুমলা, জুলফিকার খান, রাজা বাহারোজ, রাজা কোকলত এবং অন্যান্য অভিজাত নিয়ে ১১ জানুয়ারি রাজমহলের উত্তরাঞ্চল, পীরপাহাড়ে শিবির ফেললেন। পরে তিনি কদমতলা(বা দোধা)য় শিবির স্থাপন করেন। মীর জুমলা তার অভিযানের খরচ হিসেবে সৈয়দ নাসিরুদ্দিন খানকে পাঠিয়ে মুঙ্গের থেকে ১৭ লক্ষ টাকা আনানোর দায়িত্ব দিলেন। ১৬৬০ সালের ফেব্রুয়ারির মাঝামাঝি তিনি সমধায় ফিরে আসেন সাড়ে চৌদ্দ লক্ষ টাকা নিয়ে।
সুজার সমধা, চৌকি-মীরদাদপুর, তাণ্ডা এবং মালদায় শিবির ভাঙ্গার কাজের দিকে এবারে নজর দিলেন মীর জুমলা – এই পরিকল্পনাটি রূপায়ণ করতে তার লেগেছিল মোট আট মাস।
২। সমধায় মীর জুমলা
১৩ জানুয়ারি দাউদের পুত্র শেখ হামিদ ১৬০টি নৌকোর বহর দোধায়(কদমতলা) নিয়ে এল। এখানে গঙ্গা তিন ভাগে বিভক্ত হয়েছে। একটি ছোট ধারায় নৌকো সেতু বেয়ে মীর জুমলা পার হলেন ১৫ জানুয়ারি। এবারে সেই নৌকোগুলি রাজমহলের উল্টো দিকের বড় দুটি নদীতে নিয়ে এসে স্থাপন করা হল এমনভাবে যাতে বিপুল পরিমান সেনা ও রসদ নদী পার হয়ে চরে পৌঁছতে পারে। ১৭ জানুয়ারি মীর জুমলা নিজে চরে পৌঁছলেন দ্বিতীয় বড় নদীটি পেরিয়ে।
মীর জুমলার দ্রুত পদচারণ সুজার পরিকল্পনা নষ্ট করে দিল। তিনি প্রস্তাব দিলেন মহম্মদ সুলতানকে কামান এবং নৌকো দিয়ে মহানন্দায় দিলির এবং দাউদ খানের অভিযানে বাধা দান করতে। তিনি নিজের সব নৌকো ডাক দিলেন, শাহজাদার কাছে যেগুলি ছিল সেগুলিও চেয়ে পাঠালেন এবং চরেদের নিয়োগ করলেন সমধার নাবিকদের অপহরণ করতে।
সুজার এই পদক্ষেপ রুখতে মীর জুমলাও পরিকল্পনা ছকতে শুরু করেছেন। যথা শীঘ্র সম্ভব তৃতীয় নদীতে নৌকোর সেতু তৈরি করার উদ্যম নিলেন। সুজার চরেদের আটকানোর ব্যবস্থা করলেন। স্থানীয় মাঝিরা যাতে সুজার পক্ষে যোগ দিতে না পারে তার জন্য তিনি ১০০০ বাহিনীর একটি থানা তৈরি করলেন সমধায়। সমধায় যে দিন মীর জুমলা উপস্থিত, সেই দিন দুপুরেই আকবরপুর(নদীর উলতো দিক থেকে) থেকে দিলির দাউদ এবং রশিদকে ডাকিয়ে এনে বৈঠক হল।
মীর জুমলার সমস্যা যে শুধু সুজার থেকে কম নৌকো তাই নয়, তার বিশাল বাহিনীও এই হাওর, প্রচুর নালা, বিশাল জঙ্গুলে এলাকায় বোঝা হয়ে দাঁড়াল কেননা তারা যে খুব তাড়াতাড়ি চলতে পারছেনা সেটা তার কাছে পরিষ্কার। তিনি মন্তব্য করলেন, এই এলাকা খুবই খারাপ, এরা প্রত্যেক বাঁকে যেন একটা করে নালা গুঁজে রেখেছে।
খোলা মাঠে সাম্রাজ্যের বাহিনীকে তাদের বহরের জোরে পারবেন না বুঝে সুজা তাদের প্রতিরোধের রাস্তা নিলেন মহানন্দা এবং কালিন্দী ধরেই। মীর জুমলার সরাসরি তাণ্ডায় যাওয়া আটকাতে মহানন্দার শাখা কালিন্দিতে তিনি দুই সারি পরিখা খনন করলেন এবং সেটির দায়িত্ব দিলেন সৈয়দ তাজ এবং মিশকিকে। সমধার উল্টো দিকে চৌকি-মীরদাদপুরের ঘাটে মহম্মদ সুলতানের সঙ্গে সুজা স্বয়ং রইলেন।
মীর জুমলাকে হুঁশিয়ার আর সাবধান হয়েই পদক্ষেপ করতে হবে। শত্রুপক্ষ সমধার মাত্র চার মাইল দূরে কালিন্দিতে ভারি কামান সাজিয়ে রেখেছে, ফলে তিনি তক্ষুণি সেখান ছেড়ে আরও পূর্বের দিকে এগোনো সমীচীন বোধ করলেন না। এটি ছেড়ে যাওয়ার অর্থই হল সমধার পতন এবং রাজমহলকে সরাসরি শত্রুর আক্রমনের নিশানায় নিয়ে আসা। তিনি যদিও তৃতীয় ধারাটি তাড়াতাড়ি পেরোতে চাইছিলেন, আগামী কয়েকদিন, অন্তত ২৯ ফেব্রুয়ারি পর্যন্ত তিনি তার সদরটি সমধায় রেখে দেওয়ার সিদ্ধান্ত নেন।
এ ছাড়াও মীর জুমলার পক্ষে সুজাদের কাটা পরিখা এবং সৈয়দ তাজ এবং মিশকির তৈরি করা নিরাপত্তা ভেদ করা আত্মহত্যার সামিল হবে। প্রথমে তিনি কালিন্দি আর মহানন্দার মোহলায় কালিন্দি পার হওয়ার চেষ্টা করবেন এবং তার পরে অভিজ্ঞ দাউদ এবং দিলিরের পরামর্শ অনুযায়ী মহানন্দা পার হওয়ার চেষ্টা চালাবেন। কিন্তু তার কাজ থেকে শত্রুপক্ষের দৃষ্টি ঘোরাতে তিনি দুজন খানকে নির্দেশ দিলেন শত্রুর মুখোমুখি কোথাও একটা দেখিয়ে দেখিয়ে পরিখা কাটার অভিনয় করবেন।
পরিখা কাটার কাজ চলতে থাকলে সমধায় মীর জুমলা, চৌকি-মীরদাদপুরে থাকা সুজার শিবিরের ওপর গোলান্দাজি চালান। পরিখা কাটা শেষ হয়ে যাওয়া সত্ত্বেও পরস্পরের ওপর গোলান্দাজি সপ্তাহ কাল ধরে চলতে থাকল। তা সত্ত্বেও দেখা গেল শত্রুর এলাকা ছাড়ার লক্ষ্মণ দেখা যাচ্ছে না, গঙ্গার পূর্বপ্রান্তের এক শাখা নদীতে মীর জুমলা হাঁটু জল খোঁজার চেষ্টা চালিয়ে গেলেন। পরিখা নিরীক্ষণ করার সময় ডুবুরি দিয়ে গঙ্গার তল খোঁজারও কাজ ব্যক্তিগত উদ্যোগে চালালেন। কিন্তু নদীর তল পাওয়া গেল না।
হঠাতই মীর জুমলার চরেরা মহানন্দার উপরের উচ্চ অববাহিকায় গুণরাখা নামক একটি এলাকায় হাঁটু জলস্তর আবিষ্কারের খবর আনল। সাম্রাজ্যের একটি শিবিরের থেকে ৮ মাইল দূরে, অন্যটির থেকে ৪ মাইল। যাইহোক সামগ্রিক রণনীতিতে এই খবরটির গুরুত্ব অপরিসীম। এলাকাটি জঙ্গলে পরিপূর্ণ, সেই জঙ্গলে বাস করে জংলি কুয়ার গোষ্ঠী এবং সেই এলাকা হেঁটে পার হওয়া সম্ভব। ১৬৬০ সালের ৩১ জানুয়ারির রাতে ফারাদ খানের সঙ্গে কারাওয়াল আর বেলদার দিয়ে নদী পার হয়ে সেখানে পরিখা খোঁড়ার কাজ দিলেন যাতে শত্রু পক্ষ তাদের রাস্তা আটকাতে না পারে। পরের দিন ১ ফেব্রুয়ারি জুলফিকার, ফিদায়ি এবং লোদি খান যুদ্ধ করার ভান করলে মীর জুমলা, মুখলিস খানকে নিয়ে দিনের দেড় প্রহরে নৌকোর সেতু বানিয়ে গঙ্গার পূর্বপ্রান্ত পার হয়ে গেলেন।
এবারে মীর জুমলা হাঁটু জলের এলাকা পার হওয়ার জন্য এগোলেন দিলির, দাউদ, মীর্জা, আর রশিদ খানকে সঙ্গে নিয়ে। মীর জুমলার ব্যক্তিগত তত্ত্বাবধানে বেলদার, কারাওয়ালা, উজবেগ এবং নানান রসদ নিয়ে ৫০ গজ চওড়া মহানন্দা পার হলেন ৩ দিনে ১–৩ ফেব্রুয়ারি। ঘোড়াগুলি সাঁতরে পার হল। মীর জুমলার নির্দেশে ৩০টা ডোবানো নৌকো তোলা হল – কোনটা কামান বাহক কোনটাকে সেতু তৈরির কাজে লাগানো হবে। ফারহাদের তৈরি পরিখা, এবং গোলান্দাজি, পীর মহম্মদের লাজবাব কারাওয়ালদের দৌলতে শত্রুদের দূরে থাকা একটা বাহিনী তাদের নদী পার হতে দেখলেও কিছু করে উঠতে পারল না, বরং তাদের নেতা আমীর কুলি মারা গেল।
সৈয়দ তাজ আর মিশকির উল্টোদিকে থাকা দিলির আর দাউদের কাটা পরিখার দায়িত্ব আবদুল্লা খানসারাই, সৈয়দ সালার খান, মিয়ানা খান, জামাল দিলিজাককে দিয়ে, মীর জুমলা স্বয়ং সমধায় এলেন, এখানেই সেনাবাহিনীর বড় অংশটাই শিবির গেড়ে ছিল, যাতে শত্রু নদী পেরোতে না পারে।
মীর জুমলার চালে মাত হয়ে যাওয়া সুজার দুই সেনাপতি সৈয়দ তাজ এবং মিশকি আতঙ্কিত হয়ে ৩ ফেব্রুয়ারি সুজার শিবিরে ফিরে গেল। সুজা শত্রুপক্ষের সহজে মহানন্দা নদী পার হওয়া, চরেদের হাতে ৩ জন সুজাপন্থী সেনা ধরাপড়ার ঘটনায় মর্মাহত হলেন। অথচ তার পক্ষে কোন পদক্ষেপ করা বা মুখোমুখি সংঘর্ষে যাওয়া সমুচিত বোধ হল না। হতাশ হয়ে পড়া সুজার মনোবল চাঙ্গা হয়ে উঠল ঢাকা থেকে সৈয়দ আলম জাইনুদ্দিন আর ১৫০০ রিসালা আর ২০০ কামান পৌঁছনোয়। বর্ষা পর্যন্ত জলে চোবানো দুর্গটি রক্ষা করার পরিকল্পনা করে তিনি সমধার উল্টো দিকের নিরাপত্তা সুনিশ্চিত করতে নির্দেশ দিলেন।
৫ ফেব্রুয়ারি দিলির আর দাউদ ছেড়ে যাওয়া পরিখার কাছে এলেন। চিরাগের নেতৃত্বে দিলিরের রোজবিহানী বাহিনী গোলান্দাজির জন্য সেতুটি আবিষ্কার করতে ব্যর্থ হলেও তারা উল্টো দিকে কিছু নৌকো দেখতে পেল। দিলির এবং দাউদের ২ মাইল দূরের মহানন্দার নালা হেঁটে পার হওয়ার কাজ দেখতে এবং তত্ত্বাবধান করতে মীর জুমলা গঙ্গা এবং মহানন্দার পূর্বপ্রান্ততম শাখাটি পার হলেন সেতু তৈরি করে ৭ ফেব্রুয়ারি। পরের দিন তিনি সৈয়দ সালার খান, মিয়ানা খান, জামাল দিলজাকের নেতৃত্বে ১০০০ ঘোড়সওয়ার, বহু পদাতিক এবং কামান মালদার দিকে পাঠালেন পূর্ব দিক থেকে সুজাকে ঘিরে ফেলতে এবং তার পূর্ব দিক হয়ে পালাবার পথ আটগকে দিতে। ইতিমধ্যে সুজার দক্ষিণ, পশ্চিম এবং উত্তরপ্রান্ত হয়ে পালানোর পথ যথাক্রমে রাজমহল থেকে সুতি এবং সমধা থেকে মহানন্দা পর্যন্ত বন্ধ করে দেওয়া হয়েছে পাহারা বসিয়ে। সুজা এখন সর্বনাশের মুখে দাঁড়িয়ে। সুজার বাহিনী মালদা ছেড়ে গেল। মীর জুমলার নির্দেশে দাউদ খান, আমীর খান, রসিদ খান এবং তাদের সবকটি বাহিনী গঙ্গা এবং মহানন্দার মধ্যে পরিখা কাটতে শুরু করল।
৩। শাহজাদা মহম্মদ সুলতান ফিরে এলেন
সুজার বিপদ চরমে দেখে শাহজাদা মহম্মদ সুলতান তার শ্বশুরকে ফেলে সম্রাটের শিবিরে ফেরত এলেন। আলমগীরনামা বলছে তার ধারণা হয়েছিল সুজা এখন হারা যুদ্ধ লড়ছে, হারার শিবিরের অংশিদার তিনি হতে চান না। তার ভুল বুঝতে পেরে শাহজাদা তাণ্ডায় তার অসুস্থ স্ত্রীকে দেখতে যাবার ছলে রাজমহলের সাম্রাজ্য শাসক ইসলাম খানকে খবর পাঠিয়ে বললেন দেওগাছি থেকে আসা তার বাহিনীর জন্য অপেক্ষা করতে। কিন্তু আসল কারণ ছিল অন্য। এর আগে বলা গিয়েছে সুজা যখন পশ্চিম প্রান্ত ছেড়ে যেতে বাধ্য হচ্ছেন তখন তিনি শাহজাদাকে আগে পাঠিয়ে দিয়েছিলেন। এবং পূর্বপাড়েও যখন নিজের সুরক্ষায় সুজা লড়ছেন, তখনও কিন্তু আমরা শাহজাদার দেখা পাইনি। সুজার পক্ষে শাহজাদাকে ছুঁড়ে ফেলে দেওয়া তার চরিত্রের সঙ্গে খাপ খায় না, কেননা তিনি সুজাকে অনেক সেবা করেছেন, তার বহু আভিযানে নেতৃত্ব দিয়েছেন। এটা বলা যায় যে সুজার মনে শাহজাদার বিষয়ে কিছু না কিছু সংশয় তৈরি হয়েছিল। এই সিদ্ধান্তে আমরা আসতে পারি আলমগীরনামা এবং সেই সময়ের ইওরোপিয় ভ্রমণকারীদের রচনা সূত্রে।
এই ঘটনার নেপথ্যে কিছুটা মীর জুমলার কূটনৈতিক চাতুর্য রয়েছে। এই চাতুর্যের ঘটনা মনে পড়িয়ে দেয় শাহজাদা আকবরের বিদ্রোহকে যেভাবে আওরঙ্গজেব সামলেছিলেন। আওরঙ্গজেবের পরামর্শে শাহজাদার উদ্দেশ্যে মীর জুমলা একটি চিঠি লেখেন যার সারতসার হল, তিনি চান শাহজাদা সুজার কাছে থাকুন যাতে তিনি সম্রাটের স্বার্থ অক্ষুণ্ণ রাখতে পারেন এবং তিনি তার পিতাকে যে প্রতিশ্রুতি দিয়েছেন, সেই প্রতিশ্রুতি যতদিন না তিনি পূর্ণ করতে পারছেন, ততদিন যেন তিনি সুজার শিবিরেই অবস্থান করেন। উদ্দেশ্যপূর্ণভাবে চিঠিটি সুজার হাতে পড়ল, স্বভাবতই সুজা সন্দেহ করতে শুরু করলেন শাহজাদার কাজকর্ম। শাহজাদা শ্বশুরকে জানালেন এই ঘটনায় তার কোন হাত নেই। এটা জাল, এবং এটা উদ্দেশ্যপূর্ণভাবে সুজার সঙ্গে বিরোধ ঘটাতে লেখা হয়েছে। যদিও আলমগীরনামায় এই ঘটনার সঙ্গে মীর জুমলা বা আওরঙ্গজেবের জড়িত থাকার কোন সূত্র দেওয়া হয় নি; পরের লেখকেরা কিন্তু এই ঘটনায় মীর জুমলারই অদৃশ্য হাত দেখতে পেয়েছেন। ঈশ্বরদাস লিখছেন, তিনি তাবির এবং তাজবীর অনুসরণ করে খেলাটা খেলে দিলেন এবং শাহজাদাকে তার শিবিরে ফিরে আসতেই হল। সুজার সন্দেহ জাগার সঙ্গে সঙ্গে তার জামাইও ভাবলেন এই সুযোগে শিবির বদল করা যাবে। তিনি আর হেরো দলের সঙ্গে থাকতে চান না। তিনি যতদিন সুজার সঙ্গে চৌকি-মীরদাদপুরে ছিলেন ততদিন তার পক্ষে কোন পদক্ষেপ করা সম্ভব ছিল না। কিন্তু যখন তিনি তাণ্ডায় গেলেন – আলমগীরনামার কবিতা সূত্র বলছে সুজার নির্দেশে তাঁর অসুস্থ স্ত্রীকে দেখতে, সেই সময় তিনি দেওগাছি থেকে গোপনে ইসলাম খানের সঙ্গে চিঠি আদানপ্রদান করতে শুরু করলেন। ঢাকা থেকে সুজার পুত্র দীন মহম্মদের নির্দেশে খানইআলমের নেতৃত্বে নতুন বাহিনী এসে পৌঁছনয় শাহজাদার ব্যক্তিত্বে আঘাত লাগল। তার মনে হল তাকে বাদ দিয়েই সব গুরুত্বপূর্ণ সিদ্ধান্ত নেওয়া হয়ে যাচ্ছে, এবং এটি সিদ্ধান্ত নেওয়ার মুঘল ঐতিহ্যের পরিপন্থী বলে তার মনে হল। ঠিক যে রকম করে তিনি তার পিতা আর তার পিতার সেনানয়কএর ওপর রাগ করে একদিন শ্বশুরের শিবিরে যোগ দিয়েছিলেন ঠিক সেই রকম সিদ্ধান্ত হঠাতই সিদ্ধান্ত নিয়ে তিনি আমার তার পূর্বের ছেড়ে আসা শিবিরে যোগ দেওয়ার সিদ্ধান্ত নিয়ে ফেললেন। ৮ ফেব্রুয়ারি সন্ধ্যায় শাহজাদা তাণ্ডা ছাড়লেন দেওগাছি যাবার উদ্দেশ্যে। সেখানে তাকে স্বাগত জানাতে অপেক্ষা করছিলেন সেনানী ইসলাম খান, সঙ্গে ১৮টি ইরাণী সোনার কিংখাব (জরবাফত), মৃগনাভি, ৩৬টা সিন্দুকে সোনা, হিরে এবং একটা নীলকান্ত মণি। সুজা শাহজাদার এই কাজে গভীরভাবে দুঃখ পেলেন। তার মনে হল, তার হাত থেকে গ্রেফতারি এড়াতে শাহজাদা পালিয়ে গেলেন। তিনি বুঝতে পারলেন যে ভাগ্যের চাকা তাকে ধ্বংসের দিকে নিয়ে যাচ্ছে, সুজা বললেন, আমার চোখের জল আমার ভাগ্য... যাকে আমি তৈরি করলাম, সেই আমার শত্রু হল।
সেই মাঝইরাতেই প্রথম সংবাদবাহক মীর জুমলাকে এই সংবাদটা দিল। মীর জুমলা মহানন্দার পূর্বপাড় থেকে সমধায় ফিরে এলেন ১২ ফেব্রুয়ারি শাহজাদাকে স্বাগত জানাতে। তাঁকে সম্মান জানিয়ে নিজে তার ঘোড়া থেকে নামলেন এবং ভেরি বেজে উঠল। তার জন্য সরকারি খাজাঞ্চিখানা থেকে প্রয়োজনীয় রসদ জোগাড় করাছিল, এ ছাড়াও তাকে দেওয়া হল ৪০ পেটি সোনা, নীলকান্ত মণি, জহরত, ৮টি ইরাণের সোনার কিংখাব, মৃগনাভি, রাম(?) এবং য়ুনান(?), ইজিপ্ট এবং সিরিয়া থেকে জোগাড় করা সোনার জিন সহ ৪০টা আরবি ঘোড়া, আর হাতি। এই আড়ম্বরীয় সম্মান দেখানোর পিছনে উদ্দেশ্য একটাই, শাহজাদাকে তার মার্জনাহীন পিতার হাতে তুলে দেওয়া। ইসলাম খানের পরামর্শে শাহজাদা মীর জুমলার আশ্রয়ে এসেছেন, যতক্ষণনা সম্রাটের থেকে কোন প্রতিক্রিয়া আসছে, তার পক্ষে সরাসরি সম্রাটের কাছ এই জটিল মামলা শাহজাদার পক্ষ নিয়ে পাঠানো খুব কঠিন হবে। মীর জুমলার চেষ্টায় পুত্রের ফেরত আসায় সম্রাট স্বস্তি প্রকাশ করলেন কিন্তু তার প্রধান সেনানীকে নির্দেশ দিলেন তাকে চোখে চোখে রাখতে। তবুও মীর জুমলা শাহজাদাকে চিন্তা না করতে বলে বললেন তার পিতা বরাবরের মত ক্ষমাশীল। ২৯ ফেব্রুয়ারি তিনি ফিদায়ি খানকে দিয়ে শাহজাদাকে দরবারের উদ্দেশ্যে পাঠালেন।
৪। তাণ্ডার দিকে মীর জুমলার অভিযান
সুজার আশেপাশের ঘিরে থাকা পরাজয়ের জালটিকে আরও ঘণ করে সুজার ওপরে ফেলার চেষ্টা করে চললেন মীর জুমলা। প্রথমে মহানন্দা এবং পরে দক্ষিণের দিকের পালানোর পথটিতেও পাহারা বসিয়ে দিলেন। স্থানীর জমিদারদেরে থেকে খবর পেলেন যে বালাঘাটের কাছে নিচের অববাহিকায় হাঁটু জল থাকতে পারে এবং শত্রুর রসদ এই পথেই যায়। সেখানে গিয়ে মালদার পথ কেটে দেওয়ার নির্দেশ দিলেও এই ঘটনা আঁচ করে সময় মত সুজার পুত্র বুলন্দ আখতার এবং সেনাপতি সৈয়দ আলম ডান পাড় পাহারা দেওয়ায়, সম্রাটের বাহিনীর সেই উদ্দেশ্য পূরণ হল না। মীর জুমলা সময় নিলেন। মালদায় সুজার বাহিনী তার সেখানকার বাহিনীর থেকে অনেক বেশি শক্তিশালী বুঝে তিনি দিলির খানকে নির্দেশ দিলেন মালদার বাহিনীকে জোরদার করতে এবং তাকে তিনি মালদা-বালাঘাট এলাকার সমস্ত কাজের সেনানায়ক বানিয়ে দিলেন। ২৭ ফেব্রুয়ারি শিবির ছেড়ে দিলির দক্ষিণের দিকে এগোলেন, রাস্তায় শীতলঘাটে সুজার সেনাপতি মির্জা বেগের বাহিনী হারিয়ে, মহানন্দায় সৈয়দ আলম এবং বুলন্দ আখতারের তীরের উল্টো দিকে ঘাঁটি গাড়লেন।
বাঁদিকের পাড়ের একটি অংশের সেনার হারের খবর সুজার কানে পৌঁছল। তখন তিনি কালিন্দির দক্ষিণ তীরে দাউদ খানের সেনার উল্টো দিকে জান বেগ আর ইবন হুসেনের ছোট বাহিনী নিয়ে পাহারা দিচ্ছিলেন। পুত্র বুলন্দ আখতার আর খানইআলমকে মহানন্দার পূর্ব পাড়ের অংশটা জোর দিতে বলে সুজা সমধার উল্টো দিকে তার নিরাপত্তা জোরদার করলেন। তিনি জানেন এটি হাতছাড়া হওয়া মানেই তার বাহিনীর কচুকাটা হওয়া এবং তার সাম্রাজ্যের পতন।
ঈশপের গল্পের এক চক্ষু হরিণের মত তার সব কিছু সমধার পতনে নির্ধারিত হবে এই চিন্তায় সুজা বড় ভুলটি করে ফেললেন। সুজাকে ব্যস্ত রাখতে মীর জুমলা তার উল্টো দিকে কিছু সৈন্য দাঁড় করিয়ে রেখে মহানন্দার পূর্ব পাড়ের অংশটির প্রতি নজর দিলেন। হেঁটে নদী পার হওয়ার একটাই অসুবিধে ছিল তাকে ব্যক্তিগতভাবে সেই কাজটায় জড়িয়ে থাকতে হবে, না হলে সমস্যা দেখা দিতে পারে। উত্তরের যুদ্ধ ক্ষেত্রে দাউদ খানকে সমস্ত দায়িত্ব দিয়ে সমধায় সুজন সিংকে ১০০০ সেনা আর ৫০০০ বন্দুকবাজ দিয়ে দাঁড় করিয়ে রেখে, মীর জুমলা চরটি ছাড়লেন ২৯ ফেব্রুয়ারি। পরের দিন মহানন্দা পার করে মালদার দিকে এগোতে থাকলেন(২ মার্চ)। ৬ তারিখ তিনি মালদার দক্ষিণে মহানন্দার কাছে পৌঁছলেন। পরের দিন তিনি উল্টো দিকে বুলন্দ আখতার এবং সৈয়দ কুলি উজবেগের বাহিনীর দিকে তাক করে পরিখায় কামান খাড়া করা দিলির খানের সাজসজ্জা পরিদর্শন করতে গেলেন।
মীর জুমলা ঢাকা থেকে শত্রুর কাছে পাঠানো রসদের রাস্তায় বাধা তৈরি করার উদ্যম নিলেন। সে অঞ্চল থেকে ঢাকার পথে যাওয়া তিনটি স্থলপথ। দুটি - একটি বালাঘাট হয়ে একটি মালদা হয়ে – নিয়ন্ত্রণ করছে সাম্রাজ্যবাদীরা। তৃতীয় পথটি শেরপুর হাজারাহাটির রাস্তাটি পাহারা দিতে লোদি খানকে নির্দেশ দিলেন।
সুজা আর মীর জুমলার মধ্যেকার দ্বৈত লড়াই এখন সময়ের অপেক্ষা। মীর জুমলা বিপক্ষকে ভুলপথে চালিত করার কাজ আগেও সফলভাবে করেছেন, এবারেও সেই নীতি অনুসরণ করলেন। উত্তরে সুজার বাহিনীর নজর টিকিয়ে রাখার জন্য মীর জুমলা কালিন্দির মধ্যে দিয়ে বলপ্রয়োগ করে সুজার পরিখা ভেদ করে দাউদ খানকে একটা পথ তৈরি করতে নির্দেশ দিলেন। এক মাসের জন্য সমস্ত সুযোগ সুবিধে এবং বিলাসিতা ছেড়ে তিনি মহম্মদাবাদের পড়ে রইলেন যাতে সুজার সঙ্গে যুদ্ধটা তিনি বর্ষার আগেই সেরে ফেলতে পারেন। কিন্তু যতটা সহজে কাজটা হবে ভেবেছিলেন, সুজার বাহিনী, পরিখায় দৃঢভাবে দাঁড়ানো সেনা, গোলান্দাজি, নদী আর নদীতে নৌবহরের জন্য মীর জুমলার কাজটা ততটাই কঠিন হয়ে উঠল।
দিলির খানের বহু চেষ্টা, বহু খোঁজাখুঁজি, বহু পাহারা না দেওয়া, বহুদিন না হাঁটা নদী পথ দেখে দেখে যখন ক্লান্ত, তখন স্থানীয় এক রাজার চেষ্টায় নদীতে একটা পায়ে হাঁটা পেরোবার পথ পাওয়া গেল বালাঘাটের ৪ মাইল নিচে। মীর জুমলা সঙ্গে সঙ্গে এই একমাত্র পথটি যাতে হাত ছাড়া না হয়, অবিলম্বে তার ব্যবস্থা করতে নির্দেশ দিলেন। প্রাথমিক সব প্রস্তুতি নেওয়ার পর শিবির ছেড়ে মহানন্দার পাড়ে দাঁড়িয়ে ৫ এপ্রিল ভোর তিনটের সময় ১০-১২ হাজার পদাতিক নিয়ে বালাঘাট থেকে দিলির খানকে তুলে ভোরে নদী হাঁটতে নামলেন। সূর্য উঠতে অবাক হয়ে দেখলেন উল্টো দিকে একটা ছোট শত্রু শিবির কয়েকটি কামান তাদের দিকে তাক করে বসে রয়েছে।
এক মুহূর্ত দেরি না করে মীর জুমলা তার বাহিনীকে জলে নামতে নির্দেশ দিলেন। দিলির খান, ইখলাস, মুখলিস এবং মুজফফর সবার আগে নেমে তাদের হাতি জলে ভাসিয়ে দিলেন। তার পরে রিসালা জলে নামল। দুই তীরের দুই পাশে গভীর জল, কিছু সেনা তাড়াতাড়িতে আবার শত্রুর গোলান্দাজির ভয়ে নদীতে নেমে হাঁটা পথ হারিয়ে ফেলে ডুবে গেল, কিছু শত্রুর গোলান্দাজিতে মারা পড়ল - এই সবে বিন্দুমাত্র দমে না গিয়ে তার দূরের লক্ষ্যে মীর জুমলা অটল রইলেন। ১০০০ সেনা মারা গেল। ততক্ষণে সাম্রাজ্যের সেনা নদী পেরিয়ে বিপক্ষকে কচুকাটা করে ফেলেছে, কিছু তাদের সমস্ত রসদ ফেলে পালিয়ে গিয়েছে। মীর জুমলা দীর্ঘ লক্ষ্য পূরণে এই ক্ষতি খুব একটা গায়ে মাখলেন না। বহু পরে শাহজাদা বুলন্দ আখতার আর সৈয়দ আলমের বাহিনী এল, ততক্ষণে তাদের বিশাল বাহিনী স্থানীয়ভাবে নৌকো জোগাড় করে সেতু বানিয়ে নদী পার হয়েগিয়েছে।
সিংহাসন দখলের লড়াইতে এই পর্বের যুদ্ধটায় মীর জুমলা জেতার খেলা খেললেন। বুলন্দ আখতার তাণ্ডা ছেড়ে পালালেন, আর সৈয়দ আলম পালিয়ে দুপুরে চৌকি-মীরদদপুরে পৌঁছে সুজাকে এই দুঃসংবাদ দিলেন। দাউদের তীরের উল্টোদিকে দাঁড়ানো সুজার তিনপাশ তখন ঘিরে ফেলেছে মীর জুমলার বাহিনী। তার সামনে একটাই পথ নদী পথে দ্রুত পালিয়ে যাওয়া। মির্জা জান বেগের পরামর্শে তিনি রাতে চৌকি-মীরদাদপুর ছেড়ে ভোর চারটেয় তাণ্ডা পৌঁছলেন ৬ এপ্রিল। সন্ধ্যে ৪টেয় কয়েকটি যুদ্ধ নৌকোয় চড়ে তিনি ঢাকার দিকে রওনা হয়ে গেলেন।
৫। তাণ্ডা-তারতিপুর-ঢাকা
সুজা পালিয়ে যাওয়ার, মীর জুমলা যথেষ্ট সময় পেলেন কেন না হাঁটু জলে নেমে তার বিশাল বাহিনী সামলাতে, নদীতে পড়ে যাওয়া নানান রদস এবং অস্ত্রশস্ত্র তোলার জন্য মাছ ধরার জাল ফেলতেই বহু সময় কাটিয়ে দিয়েছেন, ফলে তাণ্ডার দিকে তাড়াতাড়ি রওনা হতে পারেন নি।
৬ এপ্রিল যখন সুজা টাণ্ডার দিকে তখনও মীর জুমলা ব্যস্ত। সকালে তিনি তাণ্ডার দিকে রওনা হলেন। রাস্তায় তিনি কিছুটা বাঁয়ে তারতিপুরে গিয়ে সুজার গঙ্গার ওপর দিয়ে পালানোর পথ বন্ধ করতে গিয়ে রসদে বোঝাই ৪০০টি নৌবহর পেলেন। সেখানে তিনি ৬০০ বন্দুকবাজ সহ নুরুল হাসান আর মীর আজিরকে ওয়াকিয়ানবিশ হিসেবে রেখে এলেন। মধ্য রাত্রে ৪০০ সেনা বাহিনী নিয়ে তিনি তাণ্ডায় পৌঁছলেন।
মীর জুমলার পৌছন যেন ঘোলা জলে তেল পড়ার মত হল। কিছু ক্ষণের লুঠ খুন আর তাণ্ডবের পর, ৭ এপ্রিল তিনি সব কিছু নতুন করে সাজিয়ে তোলার নির্দেশ দিলেন। সরকারি সমস্ত সম্পদ, সম্পত্তি আর সেনা যে সব জিনিস লুটেছিল সেগুলি উদ্ধারে মন দিলেন। সুজা যে সব মহিলা হারেমের মহিলা ছেড়ে গিয়েছিল সেটির নিরাপত্তা সুনিশ্চিত করে আধিকারিক আর খোজাদের দায় দায়িত্ব পালন করতে বলা হল। এই সন্ধ্যায় দাউদ খান মীরদদপুর হয়ে তাণ্ডায় পৌঁছলেন।
মীর জুমলা তাণ্ডায় ১২ দিন ধরে থেকে সব কিছু নিয়মতান্ত্রিকভাবে শৃঙ্খলিত করলেন। জেতার এলাকায় প্রশাসন বসালেন। পলাতক শাহজাদার থেকে সম্পত্তি এবং ভাণ্ডার উদ্ধার করতে দক্ষিণ দিকে মীর জুমলা নদীর পাড়ে পাহারা বসালেন। তারা তারতিপুরে ধনরত্নভর্তি দুটি ঘুরাব দখল নিল। হাজারাহাটি আর শেরপুরে সুজার আধিকারিক সহ নৌবহরের ৩০টি নৌকো দখল নিল লোদি খান। তারা মীর জুমলার সামনে ৯ এপ্রিল আত্মসমর্পণ করল এবং সম্রাটের সেবায় কাজে লেগে গেল।
যুদ্ধের বিশদ বর্ণনা আর দিলির খানের গুণবত্তা বর্ণনা দিয়ে দিয়ে মীর জুমলা সম্রাটকে চিঠি লিখলেন এবং আশা করলেন, সুজা হয়ত ঢাকায় না গিয়ে আরাকানের দিকে পালিয়ে যাবে। এছাড়াও যুদ্ধের সরঞ্জামগুলি তিনি দরবারে পাঠাবেন কি না সেই প্রশ্নও করলেন। ২০ এপ্রিল চিঠি পেয়ে সম্রাট খুব খুশি হলেন। তিনি সেনানায়ককে পুরষ্কৃত করে বললেন যাতে প্রত্যেক সেনাকে যথাযোগ্য বেতন দেওয়া হয়। রসদগুলি দরবারে পাঠিয়ে ঢাকায় গিয়ে সুজাকে তাড়িয়ে দিতে নির্দেশ দিলেন।
১৯ এপ্রিল মীর জুমলা তাণ্ডা থেকে তারতিপুরের দিকে রওনা হয়ে গেলেন। ইসলাম খানের যায়গায় রাজমহলের ফৌজদার করে তিনি মুখলিস খানকে পাঠালেন। ইসলাম খানের সঙ্গে মীর জুমলার ঝগড়ার পর সম্রাটের অনুমতি না নিয়ে সে দরবারের উদ্দেশ্যে রওনা হয়ে যায়।
২০ এপ্রিল ঢাকার উদ্দেশ্যে স্থলপথে বেরিয়ে তারতিপুর ছেড়ে মীর জুমলা হিজরাপুরে পৌঁছলেন। তার সঙ্গে ছিলেন দিলির খান, দাউদ খান, রশিদ খান, সৈয়দ নাসিরুদ্দিন খান, ফরহাদ খান, উইঘুর খান, কারাওয়াল খান, এবং আবদুল বারি আনসারি। ঢকা থেকে সুজাকে তাড়াতে তিনি দ্রুত ঢাকা চললেন। যেসব জমিদার সুজাকেকে ছেড়ে গিয়েছে তাদের শাস্তি দিতে সুজা এখন অপারগ, অথবা তার দিকে এগিয়ে আসা সেনাপতির সঙ্গেও লড়ায়ের সাধ্য না থাকায় তার পূর্ব দিকের রাজধানী ছেড়ে ৬ মে আরাকানের রাজার থেকে সাহায্যের আশায় ঢাকা ছেড়ে পালালেন। ঢাকার বাইরে মীর জুমলা পৌঁছলেন ৯ মে। সুজা যে সব যুদ্ধ রসদ ছেড়ে গিয়েছেন সেগুলি সম্রাটের উদ্দেশ্যে পাঠালেন। এখন সমগ্র হিন্দুস্তান সম্রাটের আধীনে হল।
ষষ্ঠ পর্ব
ইওরোপিয়দের সঙ্গে মীর জুমলার সম্পর্ক(১৬৫৮-৬০)
১। জাহাজ পর্ব তখনও সমাধা হয় নি
১৬৫৮র চুক্তিতে গ্রীনহিলের কুঠিয়ালির সময় মীর জুমলার যে জাহাজটি ব্রিটিশেরা দখল করেছিল, সেই পর্ব তখনও সমাধানের পথে হাঁটে নি। গ্রিনহিল সেটি এডোয়ার্ড উইন্টারকে বিক্রি করে দিয়েছিলেন, উইন্টার সেটি ব্যক্তিগত কাজে ব্যবহার করছিলেন। মুঘল সাম্রাজ্যে মীর জুমলার বাড়তে থাকা প্রভাবে শঙ্কিত হয়ে সুরাটের আধিকারিকরা মাদ্রাজ দপ্তরকে জানাল(২৭ নভেম্বর ১৬৫৮) উইন্টারের থেকে জাহাজটির দাম উসুল করা হোক। মীর জুমলাকে শান্ত করা না গেলে মছলিপত্তনম এবং অন্যান্য এলাকার ব্যবসা সঙ্কটে পড়তে পারে এমন কি বন্ধও হয়ে যেতে পারে। কমিটি অব নিউ জেনারেল স্টক(১৩ সেপ্টেম্বর ১৬৫৮) এই বিষয়ে কোন দায় নিতে অস্বীকার করে এবং কুঠিয়ালদের হুঁশিয়ারি দিয়ে আগামী দিনে স্থানীয় রাজনীতিতে মাথা ঢোকালে কি হাল হতে পারে তা এই ঘটনাটা থেকে শিক্ষা নিতে।
মীর জুমলার জাহাজ উদ্ধারে সম্রাট আওরঙ্গজেবের ফরমানের উত্তরে মীর জুমলার ব্যবসায়িক আধিকারিক মীর মহম্মদ হুসেইন টাপা টাপা(তাবাতাবাই) উইন্টারের কবল থেকে জাহাজটি উদ্ধারের দাবি জানালেন। মছলিপত্তনপমের কুঠিয়াল এই বিষয়ে মাথা গলাতে আস্বীকার করাতে টাপা টাপা(তাবাতাবাই) ব্রিটিশদের হাতে বন্দী মীর জুমলার সেনানী কাজি (মহম্মদ হাশিম)র মুক্তির দাবি জানালেন। এই সব হুঁশিয়ারিতে কোম্পানি এবং আধিকারিকেরা আশংকা করছিলেন যে তাদের ব্যবসার ওপরে আঘাত আসতে চলেছে।
ভারতের কোম্পানি এখন দুটি মতদ্বৈধতায় পড়েছে – একদিকে মীর জুমলার জাহাজ ফেরতের জোরালো দাবি কোম্পানির ইংলন্ডের কর্মকর্তা, বিশেষ করে গ্রিনহিলের উত্তরসূরী এজেন্ট চেম্বার, তার স্ত্রীর পক্ষ নিয়ে কোন দায় নিতে অস্বীকার করছে, অন্যদিকে কোম্পানির নির্দেশে উইন্টার সেটি মীর জুমলার ব্যবসায়িক আধিকারিকের কাছে ফেরত দিয়েও পরে সেটি কেড়ে নেন, সে বিষয়ে কি সিদ্ধান্ত নেওয়া হবে।
২। বিহার আর বাংলায় মীর জুমলার দায়িত্ব
জাহাজ পর্বের আরও জটিলতা বাড়ল বাংলা-বিহারে জুড়ে সুজার বিরুদ্ধে লড়তে মীর জুমলাকে আওরঙ্গজেব সম্পূর্ণ দায়িত্ব দেওয়ায়। যদিও ব্রিটিশ কুঠিয়ালেরা মীর জুমলাকে যমের মত ভয় করত, কিন্তু জাহাজ কাণ্ড সমাধানে তাদের উদ্দেশ্যটা অনেকটা ঘটনা প্রবাহের গতি এবং সিংহাসনের দখলের লড়াতে মীর জুমলার জড়িয়ে থাকা এবং তাঁর ভাগ্য পরিবর্তনের ওপর বহুলভাবে ছেড়ে দিয়েছিল। যদিও বাঙলার কুঠিয়ালেরা এই ঘটনাকে দেখছিল করমণ্ডল কুঠির দায়িত্ব হিসেবে, মীর জুমলা জাহাজ কাণ্ডকে দেখতেন সামগ্রিকভাবে ইস্ট ইন্ডিয়া কোম্পানিকে জড়িয়েই, এবং তিনি স্পষ্টতই মনে করতেন জাহাজ কাণ্ডে বাঙলার কুঠিয়ালেরা তাদের দায় এড়িয়ে যেতে পারে না। ফলে তার প্রথম কাজটাই হল এই ঘটনার শাস্তি স্বরূপ ব্রিটিশেরা যাতে বিহার থেকে সোরা কিনতে না পারে তার ব্যবস্থা করা। তাঁর সঙ্গে দু’দুবার দেখা করেন পাটনা কুঠির কুঠিয়াল চেম্বারলিন। দ্বিতীয় আলোচনায়(২১ ফেব্রুয়ারি ১৬৫৯) মীর জুমলা ৬০০টাকার উপঢৌকন পেয়ে প্রচণ্ড ক্ষুব্ধ হন, ব্রিটিশ কুঠিয়ালকে জলদস্যু বা ছিঁচকে চোরের থেকে বেশি মর্যাদা দেন নি। এর প্রতিক্রিয়ায় তিনি ব্রিটিশদের মাল পরিবহনে গাড়ি, নৌকোগুলি দখল হলে তাঁর সাপেক্ষে অগ্রিম ক্ষতিপূরণ পাওয়ার দস্তক দিতে অস্বীকার করেন এবং একই সঙ্গে বলেন চেম্বারলিনকে গ্রেফতার এবং তাঁর কুঠিকে দখল না করে তাদের প্রতি তিনি যথেষ্টই দয়া দেখিয়েছেন। চেম্বারলিন যেন এটা মনে রাখেন।
সুজার বিরুদ্ধে যুদ্ধে মীর জুমলার জয় ব্রিটিশদের বাধ্য করল যতদূর সম্ভব মীর জুমলারকে শান্ত রাখার নীতি গ্রহণ করতে। জাহাজটি হয় ফেরত পাওয়া যাবে নয়ত ক্ষতিপূরণ, এবং এই বিষয়টি তিনি বালেশ্বরের কুঠিয়ালের মাধ্যমে সেন্ট জর্জের কুঠিয়ালকে সাড়ে চারমাসের মধ্যে সমাধান করতে অনুরোধ করেছেন, চেম্বারলিনের এই আশ্বাসে পাটনায় ব্রিটিশদের ব্যবসার আনুমতি দিলেন মীর জুমলা এবভং বললেন তাঁর কর্মচারী সংশ্লিষ্ট কাগজপত্র হাতে পেয়ে সন্তুষ্ট হলে জাহাজ কাণ্ডের সমাধান হয়েছে বলে তিনি মেনে নেবেন।
গোলাগুলি এবং অন্যান্য রসদের সরবরাহ বিষয়ে ডাচেদের সাহায্য চাইতে কাশিমবাজারের কুঠিয়ালকে তাঁর শিবিরে ডেকে পাঠান মীর জুমলা। যেহেতু তাঁর জন্য ব্রিটিশেরা অপেক্ষা করে নি বলে ব্রিটিশদের কাশিমবাজার কুঠি বন্ধে নির্দেশ দেন তিনি। এই নিষেধাজ্ঞা তুলতে কুঠিয়াল কেনকে মে মাসে মীর জুমলার সঙ্গে দু’দুবার দেখা করতে হয়। মীর জুমলা উপঢৌকন নিতে আস্বীকার করেন এবং তাঁর জাহাজটিকে ফেরত এবং ৪০০০০টাকা ক্ষতিপূরণ দাবি করেন। তিনি এর জন্য দুমাসের বেশি অপেক্ষা করতে পারবেন না জানিয়ে দেন, এবং এই কাজের ক্ষতিপূরণের মঞ্জুরিপত্র কেন যাতে বালেশ্বর এবং হুগলী থেকে আনিয়ে নিতে পারেন তাঁর জন্য তাকে বেশ কিছু দিন সময় দেন এবং এটি না করতে পারলে তাদের সব ব্যবসা বন্ধ করিয়ে দেওয়ার এবং সবধরণের অগ্রিম ক্ষতিপূরণের দস্তক না দেওয়ার এবং ক্ষতিপূরণ হিসেবে তাদের মজুদ সোরাও দখল করার হুমকি দেন। মে মাসের শেষের দিকে হুগলীর স্থানীয় কুঠিয়ালদের থেকে চিঠি নিয়ে ম্যাথিয়াস হলস্টেড মীর জুমলার সঙ্গে সাক্ষাৎ করতে আসেন এবং সেই চিঠির প্রেক্ষিতে মীর জুমলা ব্রিটিশদের দাবি কিছুটা মেনে নেন। বালেশ্বর এবং হুগলীর কুঠিয়ালেরা নবাবের ক্ষতিপূরণ হিসেবে ২৫০০০টাকা ধার্য করার সিদ্ধান্ত নেন। জুনের প্রথম দিকে হলস্টেড আর কেন মীর জুমলার সঙ্গে দেখা করেন এবং এক মাসের মধ্যে তাঁর দখল করা পণ্যের দাম মিটিয়ে দিলে ব্রিটিশদের দস্তক দেওয়ার প্রতিশ্রুতি দিলেন।
ডাচ কুঠিয়াল ম্যাথায়াস ভ্যান ডেন ব্রোক মীর জুমলার সঙ্গে দেখা করতে চললেন, ডচেরা হুগলী নদী নৌকো এবং কামান নিয়ে পাহারা দেওয়ার কাজ নিজেদের কাঁধে তুলে নেওয়ায় তাদের ব্যবসার পথ রোধ হয় নি। সে সময় কানাঘুষোয় শোনা যাচ্ছিল যে বিপুল অর্থের বিনিময়ে ডাচেরা হুগলীর প্রশাসনিক ক্ষমতা অর্জন করতে পারে। জুনের মাঝখানে শাহজাদা মহম্মদ সুলতান মীর জুমলার শিবির ছেড়ে সুজার বাহিনীতে যোগ দেওয়ায়, ব্রিটিশেরা সেই সুযোগে জাহাজ নিয়ে দরকষাকষির ব্যাপারটা একটু ঢিলে দেওয়ার সিদ্ধান্ত নেয়। আগের চুক্তি অনুযায়ী, সেপ্টেম্বরের শুরুতে কেন মুর্শিদাবাদে এসে মীর জুমলা এবং বালেশ্বরের কুঠিয়াল ত্রেভিসার জন্য অপেক্ষা করতে থাকে। যুদ্ধের অনিশ্চিতির বাহানা দেখিয়ে বালেশ্বরের কুঠিয়াল ক্ষতিপূরণের অর্থ দেওয়া আপাতত স্থগিত রাখা হয়েছে এবং যুদ্ধের গতি কোন দিকে গড়ায় দেখে তা সিদ্ধন্ত নেওয়া হবে কেনকে বলে জানায়। ত্রেভিসা নবাবের সঙ্গে দেখা করতে চেষ্টা করে ব্যর্থ হয়ে সুরাটের প্রেসিডেন্ট এন্ড্রু এবং মছলিপত্তনমের মীর জুমলার আধিকারিকের চিঠি মীর জুমলার উদ্দেশ্যে পাঠিয়ে দেন।
মীর জুমলা খুব কঠিন ধাতের মানুষ ছিলেন, তিনি মন রাখা প্রতিশ্রুতিতে বিন্দুমাত্রও প্রভাবিত হতেন না। তিনি বহু সময় অপেক্ষা করলেন, কুঠিয়ালদের প্রতি সভ্যতা এবং শালীনতা প্রদর্শন করলেন। ক্রমে তাঁর দীর্ঘ অপেক্ষা রাগে রূপান্তরিত হল। আর কোন সমঝোতা নয়, অবিলম্বে নগদে টাকা ছাড়া অন্য কোন কিছুতে সন্তুষ্ট হবেন না জানিয়ে দিলেন। বালেশ্বরের সুবাদারকে বললেন সব ধরণের ব্রিটিশ রপ্তানির ওপর ৪% রপ্তানি শুল্ক প্রয়োগ করতে এবং বন্দরে জাহাজ ভেড়ানোর জন্য একটা শুল্ক চাপিয়ে দিতে এবং ত্রেভিসাকে হুগলীতে পাঠিয়ে দিতে। নভেম্বরে দেখা গেল ব্রিটিশদের সমস্ত ব্যবসাই প্রায় বন্ধের মুখে দাঁড়িয়ে পড়েছে। স্থানীয় বেনিয়াদের থেকে উচ্চ সুদে টাকা ধার করে যে সব বিপুল পণ্যের দাদন দেওয়া হয়েছে, তাকে সন্তষ্ট না করলে সে সবগুলি তিনি দখল নেবেন। হুগলী কুঠিয়ালের সামনে বিপুল দুর্যোগের ঘনঘটা। বিপুল বিনিয়োগে সে বছরের জন্য যে সব পণ্য তারা কিনেছেন, হয়ত মীর জুমলা তাদের সব জাহাজকে বন্দর ছাড়তে নিষেধাজ্ঞা জারি করতে পারেন, সে সবের ভবিষ্যৎ নিয়ে কি হবে তাই তাঁর মাথা ব্যথা থেকেই গেল। সারা ভারতের সরতাজ বাঙলার ব্রিটিশ ব্যবসা হাত ছাড়া হতে বসেছে দেখে ব্রিটিশদের টড়নক নড়ল যে জাহাজ কাণ্ডকে যত তাড়াতাড়ি সম্ভব সমাধা করে ফেলা অত্যন্ত জরুরি।
পাটনায় সোরা ব্যবসার নিষেধাজ্ঞায় উদ্বিগ্ন সুরাটের কুঠিয়াল মাদ্রাজের আধিকারিকদের কঠোরভাবে নির্দেশ দিয়ে জাহাজ কাণ্ডকে যততাড়াতাড়ি সম্ভব মিটিয়ে নিতে এবং মীর জুমলার ক্ষতিপূরণ দিতে নির্দেশ দিলেন(৩ জুন ১৬৫৯)। একই সঙ্গে সেই নির্দেশের সঙ্গে সঙ্গতি রেখে ১২ অক্টোবর এক নির্দেশে গ্রিনহিল এস্টেট থেকে মীর জুমলাকে ক্ষতিপূরণ দিতে নির্দেশনামা জারি করলেন। নভেম্বরের শুরুতে মাদ্রাজের কুঠিয়াল, বাঙলার কুঠিয়ালকে পরামর্শ দিলেন যাতে তারা নবাবের চাহিদা মত যত বেশি সম্ভব ক্ষতিপূরণ দিয়ে ব্যাপারটার একটা স্থায়ী মিটমাট করে নেওয়ার কথা ভাবেন। কিন্তু হঠাতই তাঁর কানে মীর জুমলার যুদ্ধে হারের উড়ো খবর পৌ্ঁছনোয় তিনি বাংলার কুঠিয়ালদের জোর দিয়ে বললেন যে তারা যেন মীর জুমলাকে বুঝিয়ে দেন, মীর জুমলার কাজে যদি তাঁদের কোম্পানির ক্ষতি হয় তাহলে তাদের প্রত্যাঘাত করার যথেষ্ট ক্ষমতা রয়েছে। খবরটা যে সত্যি উড়ো এবং ভিত্তিহীন সেটা বাঙলার কুঠিয়ালেরা জানত এবং তারা জানত জাহাজ কাণ্ডে ক্ষতিগ্রস্ত মীর জুমলার প্রকৃত ক্ষমতার ব্যপ্তি এবং মাদ্রাজের কুঠিয়ালের এ ধরণের পরামর্শ হাস্যকর ছাড়া আর কিছু নয়।
শেষে ১ ডিসেম্বর ত্রেভিসা কেনের সঙ্গে হুগলি ত্যাগ করে মীর জুমলার শিবিরের দিকে রওনা হল মীর জুমলার সঙ্গে জাহাজ কাণ্ডটির দরাদরি করে স্থায়ী সমাধানের উদ্দেশ্যে। নবাবের সঙ্গে তার যে সব শর্তে চুক্তি হয় সেগুলি হল- ১) সমস্ত দখল নেওয়া পণ্য সহ জাহাজটি তাকে অবিলম্বে ফিরিয়ে দিতে হবে। ২) ক্ষতিপূরণের অর্থের বিষয়টি নিয়ে তাঁর পক্ষ থেকে তাবাতাবাই এবং ব্রিটিশদের পক্ষ থেকে সর্বশ্রী ঊম আ কোর্ট এবং জার্সি যৌথভাবে দেখাশোনা করবেন এবং এটি আগামী চার মাসের এই হিসেব মধ্যে শেষ করতে হবে। মীর জুমলার ভাবভঙ্গী দেখে ত্রেভিসার মনে হল তাকে সন্তুষ্ট না করতে পারলে নবাব ব্রিটিশদের খোলা হাতে ব্যবসা করার ছাড়পত্র দেবেন না। কিন্তু ৭ জুমাদা ১০৭০, ৯ ফেব্রুয়ারি ১৬৬০ সালে শাহজাহানের ফার্মানের অনুসরণে তিনি ত্রেভিসার সমস্ত আশঙ্কা উপেক্ষা করে বাস্তবতা অনুসরণ করে ব্রিটিশেরা যাতে ব্যবসা করতে পারেন, সে উদ্দেশ্যে যথাবিহিত দস্তক এবং পরওয়ানা জারি করেন।
ষষ্ঠ অধ্যায়
বাঙলার সুবাদার মীর জুমলা
১। বাঙলার সুবাদারি প্রাপ্তি
সুজার আরাকানে পলায়ন এবং মীর জুমলার ঢাকা প্রবেশের খবরে দশ দিনের উতসবের নির্দেশ দিলেন আওরঙ্গজেব(২৪মে)। শেষ ষোল মাস মীর জুমলা নানান বিপদ সামলে যেভাবে সাম্রাজ্যকে সেবা করেছেন, সেই কাজের পুরস্কার স্বরূপ তাকে বাঙলার সুবাদার পদে নিয়োগ করা হল।
জারি করা ফরমানে পাদশাহ স্পষ্টভাবে তাঁর পদপ্রাপ্তির কারণ উল্লেখ করেছেন। যে বিজয় তিনি অর্জন করেছেন, তাতে একজন মহান ক্ষমতাশালী চক্রবর্তী রাজাও গর্বিত হতেন, এবং যে আনুগত্যে, যে সাহসিকতায়, যে দক্ষতায়, যে প্রজ্ঞায় তিনি যুদ্ধ পরিচালনা করে সাফল্য অর্জন করেছেন, তাঁর পদপ্রাপ্তি সেই সব গুণেরই প্রতিফলন মাত্র। মীর জুমলা তাঁর পুত্রকে লিখছেন, যে বাংলায় সঠিক প্রশাসনিক ব্যবস্থার অভাব রয়েছে। তাই এই প্রদেশে যোগ্য সুবাদারের পদপ্রাপ্তিটা মুঘল সাম্রাজ্যের পক্ষে খুব জরুরি পদক্ষেপ ছিল। আওরঙ্গজেব তাকে লিখলেন, ‘সামগ্রিকভাবে, বহু বছর ধরে, বাঙলার প্রশাসনে গাছাড়া মনোভাব এবং শৈথিল্য, আনুগত্যের অভাব, এবং বিদ্রোহ রন্ধ্রে রন্ধ্রে ঢুকে রয়েছে, এবং সে তথ্য তোমার অজানা নয়... প্রত্যেক জেলায় স্থানীয় ক্ষমতাশালীদের মদতে দাঙ্গা আর বিদ্রোহের আগুণ জ্বলছে।’ এর আগে মীর জুমলা বাঙলার সুবাদারির পদ প্রত্যাখ্যান করেছিলেন এই যুক্তিতে, যে এই স্বার্থপর পদক্ষেপে তাঁর অনুগামীরা তাকে ভুল বুঝে তাঁর থেকে দূরে সরে যাবে। কিন্তু পাদশাহের যুক্তি ছিল বাঙলার মত গুরুত্বপূর্ণ সুবার দায়িত্ব তিনি মীর জুমলা ছাড়া অন্য কারোর হাতে দিতে বিন্দুমাত্র উতসাহী নন, কেননা মীর জুমলার আনুগত্য, দক্ষতা সততা, বিচারের পদ্ধতি এবং নৈতিকতাই তাকে এই পদে যোগ্য করে তুলেছে।
তাঁর আগের মনসব ছাড়াও তাকে হপ্ত হাজারহফত হাজার সওয়ারএর মধ্যে ৩০০০ সওয়ার হবে শেহ আসপা দু আসপা। এক কোটি দাম বেতন ছাড়াও তনখা হিসেবে আগের সুবাদারদের জন্য বরাদ্দ মহালগুলি থেকে বেছে বেছে সব থেকে ভাল জাগিরগুলি দেওয়া হল। একটি অপূর্ব খিলাত, কন্সতান্তিনোপলের তুর্কি সম্রাটের আস্তাবলে থেকে শাহজাহানের ৩১তম জালুসে(বছরে)র উপলক্ষ্যে উপহার দেওয়া থেকে সব থেকে ভাল, বিশেষ এবং দ্রুততম ইরাকি এবং আরবি ১০টি ঘোড়ার সঙ্গে সম্রাটের নিজের আস্তাবলের আরও ৪০টি তাতারি(তুর্কি, ইংরেজদের ভুলভাল উচ্চারণে টাট্টু ঘোড়া) ঘোড়া, একটি মদ্দা হাতি সহ কয়েকটি হাতি দেওয়া হল। এর পরেও বলা হল, কোন মহালকে তিনি যদি খারাপ মনে করেন, এবং সেটি বদলে যদি অন্য কোন ভাল পরগণা মহাল হিসেবে চান, তাহলে তার ইচ্ছে পাদসাহকে জানিয়ে সেটি বদল করে দেওয়া হবে। এ ছাড়াও একটি রত্ন খচিত কোমর বন্ধনী তাঁর সঙ্গে রত্ন খচিত তরবারি, যেটির হাতল আকীক(agate) রত্নদ্বারা তৈরি উপহার দেওয়া হয়।
আওরঙ্গজেব তাঁকে নির্দেশ দিলেন বিক্ষুব্ধদের শান্ত করতে, আইনভঙ্গকারীদের শাস্তি দিতে, গোলান্দাজ এবং বন্দুকবাজদের আয়ত্ত্বে আনতে – বিশেষ করে নোবাহিনীর যুদ্ধ জাহাজগুলিকে, রাস্তা, রাজপথের আবাধ গতায়াতের বন্দোবস্ত করতে এবং এই কাজ করার জন্য প্রয়োজনীয় নির্দেশাবলী জারি করতে। সম্রাট তাকে লিখলেন, ‘অশক্তের ওপর ক্ষমতাশালীর হাত, শোষকের ওপর শোষিতের হাত বলপূর্বক সরিয়ে দিতে হবে। জীবনের সব ক্ষেত্রে শারিয়তের আইন প্রযুক্ত এবং বিচার সুনিশ্চিত করবে। সর্বশক্তিমানের সৃষ্টি সব জীবের বিশেষ করে গৃহী এবং বিদেশি ভ্রমণকারীদের শান্তি দেওয়া তাদের উন্নতি ঘটানো দরকার, এবং সীমান্তের ওপর সদা সতর্ক তোমার নজরদারি থাকুক। অত্যাচারীদের অত্যাচার থেকে মুক্ত হয়ে যাতে কৃষকেরা যাতে চাষের কাজ অবাধে করতে পারে সেই দিকে তোমার মনযোগ ধাবিত হোক।’
পরগনার বিভিন্ন বিদ্রোহী জমিদার বিশেষ করে অসমীয়া এবং মগেদের শাস্তি দেওয়ার কাজে মীর জুমলাকে নির্দেশ দেন, কেননা এরা মুসলমানদের ওপর অত্যাচার এবং দুর্ব্যবহার করত। ইসলামের সৌভাতৃত্ব এবং ধর্মাচার অবাধ করার জন্য তিনি মীর জুমলাকে নির্দেশ দিয়েছিলেন। আওরঙ্গজেব কয়েকজন গুরুত্বপূর্ণ সেনানীকে অন্তত এক বছর বাংলায় থাকার নির্দেশ দিয়ে কয়েকজনকে দিল্লিতে ডেকে নিয়েছিলেন। এবং যদি মীর জুমলা তাদের মধ্যে থেকে কাউকে যোগ্য মনে করে রেখে দেওয়ার প্রস্তাব সম্রাটকে দেন তাহলে তাঁর অনুরোধ পালন করা হবে।
আওরঙ্গজেবের ৪৪তম জন্মদিবসে(১৫ জুলাই, ১৬৬০) মীর জুমলার সুজার বিরুদ্ধে জয় স্মরণে রাখতে তাকে নতুন করে সম্মান জানানোর সিদ্ধান্ত নেওয়া হয়। বাঙলা জয়ের জন্য তিনি খানইখানান এবং সিপাহসালার উপাধি অর্জন করলেন, ৭০০০ মনসবদার করা হয় তাকে, পাশাপাশি তাঁর পদকে আরও ২০০০ দু আসপা শেহ আসপা বাড়ানো হয়। তাঁর ব্যক্তিগত অনুগামীর মধ্যে ২০০০কে দু আসপা শেহ আসপা করা হয়। এই উপলক্ষ্যে তাকে একটি বিশেষ খেলাত এবং একটি সোনার তরোয়ালও দেওয়া হয়।
মীর জুমলা খুব কঠিন ধাতের মানুষ ছিলেন, তিনি মন রাখা প্রতিশ্রুতিতে বিন্দুমাত্রও প্রভাবিত হতেন না। তিনি বহু সময় অপেক্ষা করলেন, কুঠিয়ালদের প্রতি সভ্যতা এবং শালীনতা প্রদর্শন করলেন। ক্রমে তাঁর দীর্ঘ অপেক্ষা রাগে রূপান্তরিত হল। আর কোন সমঝোতা নয়, অবিলম্বে নগদে টাকা ছাড়া অন্য কোন কিছুতে সন্তুষ্ট হবেন না জানিয়ে দিলেন। বালেশ্বরের সুবাদারকে বললেন সব ধরণের ব্রিটিশ রপ্তানির ওপর ৪% রপ্তানি শুল্ক প্রয়োগ করতে এবং বন্দরে জাহাজ ভেড়ানোর জন্য একটা শুল্ক চাপিয়ে দিতে এবং ত্রেভিসাকে হুগলীতে পাঠিয়ে দিতে। নভেম্বরে দেখা গেল ব্রিটিশদের সমস্ত ব্যবসাই প্রায় বন্ধের মুখে দাঁড়িয়ে পড়েছে। স্থানীয় বেনিয়াদের থেকে উচ্চ সুদে টাকা ধার করে যে সব বিপুল পণ্যের দাদন দেওয়া হয়েছে, তাকে সন্তষ্ট না করলে সে সবগুলি তিনি দখল নেবেন। হুগলী কুঠিয়ালের সামনে বিপুল দুর্যোগের ঘনঘটা। বিপুল বিনিয়োগে সে বছরের জন্য যে সব পণ্য তারা কিনেছেন, হয়ত মীর জুমলা তাদের সব জাহাজকে বন্দর ছাড়তে নিষেধাজ্ঞা জারি করতে পারেন, সে সবের ভবিষ্যৎ নিয়ে কি হবে তাই তাঁর মাথা ব্যথা থেকেই গেল। সারা ভারতের সরতাজ বাঙলার ব্রিটিশ ব্যবসা হাত ছাড়া হতে বসেছে দেখে ব্রিটিশদের টড়নক নড়ল যে জাহাজ কাণ্ডকে যত তাড়াতাড়ি সম্ভব সমাধা করে ফেলা অত্যন্ত জরুরি।
পাটনায় সোরা ব্যবসার নিষেধাজ্ঞায় উদ্বিগ্ন সুরাটের কুঠিয়াল মাদ্রাজের আধিকারিকদের কঠোরভাবে নির্দেশ দিয়ে জাহাজ কাণ্ডকে যততাড়াতাড়ি সম্ভব মিটিয়ে নিতে এবং মীর জুমলার ক্ষতিপূরণ দিতে নির্দেশ দিলেন(৩ জুন ১৬৫৯)। একই সঙ্গে সেই নির্দেশের সঙ্গে সঙ্গতি রেখে ১২ অক্টোবর এক নির্দেশে গ্রিনহিল এস্টেট থেকে মীর জুমলাকে ক্ষতিপূরণ দিতে নির্দেশনামা জারি করলেন। নভেম্বরের শুরুতে মাদ্রাজের কুঠিয়াল, বাঙলার কুঠিয়ালকে পরামর্শ দিলেন যাতে তারা নবাবের চাহিদা মত যত বেশি সম্ভব ক্ষতিপূরণ দিয়ে ব্যাপারটার একটা স্থায়ী মিটমাট করে নেওয়ার কথা ভাবেন। কিন্তু হঠাতই তাঁর কানে মীর জুমলার যুদ্ধে হারের উড়ো খবর পৌ্ঁছনোয় তিনি বাংলার কুঠিয়ালদের জোর দিয়ে বললেন যে তারা যেন মীর জুমলাকে বুঝিয়ে দেন, মীর জুমলার কাজে যদি তাঁদের কোম্পানির ক্ষতি হয় তাহলে তাদের প্রত্যাঘাত করার যথেষ্ট ক্ষমতা রয়েছে। খবরটা যে সত্যি উড়ো এবং ভিত্তিহীন সেটা বাঙলার কুঠিয়ালেরা জানত এবং তারা জানত জাহাজ কাণ্ডে ক্ষতিগ্রস্ত মীর জুমলার প্রকৃত ক্ষমতার ব্যপ্তি এবং মাদ্রাজের কুঠিয়ালের এ ধরণের পরামর্শ হাস্যকর ছাড়া আর কিছু নয়।
শেষে ১ ডিসেম্বর ত্রেভিসা কেনের সঙ্গে হুগলি ত্যাগ করে মীর জুমলার শিবিরের দিকে রওনা হল মীর জুমলার সঙ্গে জাহাজ কাণ্ডটির দরাদরি করে স্থায়ী সমাধানের উদ্দেশ্যে। নবাবের সঙ্গে তার যে সব শর্তে চুক্তি হয় সেগুলি হল- ১) সমস্ত দখল নেওয়া পণ্য সহ জাহাজটি তাকে অবিলম্বে ফিরিয়ে দিতে হবে। ২) ক্ষতিপূরণের অর্থের বিষয়টি নিয়ে তাঁর পক্ষ থেকে তাবাতাবাই এবং ব্রিটিশদের পক্ষ থেকে সর্বশ্রী ঊম আ কোর্ট এবং জার্সি যৌথভাবে দেখাশোনা করবেন এবং এটি আগামী চার মাসের এই হিসেব মধ্যে শেষ করতে হবে। মীর জুমলার ভাবভঙ্গী দেখে ত্রেভিসার মনে হল তাকে সন্তুষ্ট না করতে পারলে নবাব ব্রিটিশদের খোলা হাতে ব্যবসা করার ছাড়পত্র দেবেন না। কিন্তু ৭ জুমাদা ১০৭০, ৯ ফেব্রুয়ারি ১৬৬০ সালে শাহজাহানের ফার্মানের অনুসরণে তিনি ত্রেভিসার সমস্ত আশঙ্কা উপেক্ষা করে বাস্তবতা অনুসরণ করে ব্রিটিশেরা যাতে ব্যবসা করতে পারেন, সে উদ্দেশ্যে যথাবিহিত দস্তক এবং পরওয়ানা জারি করেন।
ষষ্ঠ অধ্যায়
বাঙলার সুবাদার মীর জুমলা
১। বাঙলার সুবাদারি প্রাপ্তি
সুজার আরাকানে পলায়ন এবং মীর জুমলার ঢাকা প্রবেশের খবরে দশ দিনের উতসবের নির্দেশ দিলেন আওরঙ্গজেব(২৪মে)। শেষ ষোল মাস মীর জুমলা নানান বিপদ সামলে যেভাবে সাম্রাজ্যকে সেবা করেছেন, সেই কাজের পুরস্কার স্বরূপ তাকে বাঙলার সুবাদার পদে নিয়োগ করা হল।
জারি করা ফরমানে পাদশাহ স্পষ্টভাবে তাঁর পদপ্রাপ্তির কারণ উল্লেখ করেছেন। যে বিজয় তিনি অর্জন করেছেন, তাতে একজন মহান ক্ষমতাশালী চক্রবর্তী রাজাও গর্বিত হতেন, এবং যে আনুগত্যে, যে সাহসিকতায়, যে দক্ষতায়, যে প্রজ্ঞায় তিনি যুদ্ধ পরিচালনা করে সাফল্য অর্জন করেছেন, তাঁর পদপ্রাপ্তি সেই সব গুণেরই প্রতিফলন মাত্র। মীর জুমলা তাঁর পুত্রকে লিখছেন, যে বাংলায় সঠিক প্রশাসনিক ব্যবস্থার অভাব রয়েছে। তাই এই প্রদেশে যোগ্য সুবাদারের পদপ্রাপ্তিটা মুঘল সাম্রাজ্যের পক্ষে খুব জরুরি পদক্ষেপ ছিল। আওরঙ্গজেব তাকে লিখলেন, ‘সামগ্রিকভাবে, বহু বছর ধরে, বাঙলার প্রশাসনে গাছাড়া মনোভাব এবং শৈথিল্য, আনুগত্যের অভাব, এবং বিদ্রোহ রন্ধ্রে রন্ধ্রে ঢুকে রয়েছে, এবং সে তথ্য তোমার অজানা নয়... প্রত্যেক জেলায় স্থানীয় ক্ষমতাশালীদের মদতে দাঙ্গা আর বিদ্রোহের আগুণ জ্বলছে।’ এর আগে মীর জুমলা বাঙলার সুবাদারির পদ প্রত্যাখ্যান করেছিলেন এই যুক্তিতে, যে এই স্বার্থপর পদক্ষেপে তাঁর অনুগামীরা তাকে ভুল বুঝে তাঁর থেকে দূরে সরে যাবে। কিন্তু পাদশাহের যুক্তি ছিল বাঙলার মত গুরুত্বপূর্ণ সুবার দায়িত্ব তিনি মীর জুমলা ছাড়া অন্য কারোর হাতে দিতে বিন্দুমাত্র উতসাহী নন, কেননা মীর জুমলার আনুগত্য, দক্ষতা সততা, বিচারের পদ্ধতি এবং নৈতিকতাই তাকে এই পদে যোগ্য করে তুলেছে।
তাঁর আগের মনসব ছাড়াও তাকে হপ্ত হাজারহফত হাজার সওয়ারএর মধ্যে ৩০০০ সওয়ার হবে শেহ আসপা দু আসপা। এক কোটি দাম বেতন ছাড়াও তনখা হিসেবে আগের সুবাদারদের জন্য বরাদ্দ মহালগুলি থেকে বেছে বেছে সব থেকে ভাল জাগিরগুলি দেওয়া হল। একটি অপূর্ব খিলাত, কন্সতান্তিনোপলের তুর্কি সম্রাটের আস্তাবলে থেকে শাহজাহানের ৩১তম জালুসে(বছরে)র উপলক্ষ্যে উপহার দেওয়া থেকে সব থেকে ভাল, বিশেষ এবং দ্রুততম ইরাকি এবং আরবি ১০টি ঘোড়ার সঙ্গে সম্রাটের নিজের আস্তাবলের আরও ৪০টি তাতারি(তুর্কি, ইংরেজদের ভুলভাল উচ্চারণে টাট্টু ঘোড়া) ঘোড়া, একটি মদ্দা হাতি সহ কয়েকটি হাতি দেওয়া হল। এর পরেও বলা হল, কোন মহালকে তিনি যদি খারাপ মনে করেন, এবং সেটি বদলে যদি অন্য কোন ভাল পরগণা মহাল হিসেবে চান, তাহলে তার ইচ্ছে পাদসাহকে জানিয়ে সেটি বদল করে দেওয়া হবে। এ ছাড়াও একটি রত্ন খচিত কোমর বন্ধনী তাঁর সঙ্গে রত্ন খচিত তরবারি, যেটির হাতল আকীক(agate) রত্নদ্বারা তৈরি উপহার দেওয়া হয়।
আওরঙ্গজেব তাঁকে নির্দেশ দিলেন বিক্ষুব্ধদের শান্ত করতে, আইনভঙ্গকারীদের শাস্তি দিতে, গোলান্দাজ এবং বন্দুকবাজদের আয়ত্ত্বে আনতে – বিশেষ করে নোবাহিনীর যুদ্ধ জাহাজগুলিকে, রাস্তা, রাজপথের আবাধ গতায়াতের বন্দোবস্ত করতে এবং এই কাজ করার জন্য প্রয়োজনীয় নির্দেশাবলী জারি করতে। সম্রাট তাকে লিখলেন, ‘অশক্তের ওপর ক্ষমতাশালীর হাত, শোষকের ওপর শোষিতের হাত বলপূর্বক সরিয়ে দিতে হবে। জীবনের সব ক্ষেত্রে শারিয়তের আইন প্রযুক্ত এবং বিচার সুনিশ্চিত করবে। সর্বশক্তিমানের সৃষ্টি সব জীবের বিশেষ করে গৃহী এবং বিদেশি ভ্রমণকারীদের শান্তি দেওয়া তাদের উন্নতি ঘটানো দরকার, এবং সীমান্তের ওপর সদা সতর্ক তোমার নজরদারি থাকুক। অত্যাচারীদের অত্যাচার থেকে মুক্ত হয়ে যাতে কৃষকেরা যাতে চাষের কাজ অবাধে করতে পারে সেই দিকে তোমার মনযোগ ধাবিত হোক।’
পরগনার বিভিন্ন বিদ্রোহী জমিদার বিশেষ করে অসমীয়া এবং মগেদের শাস্তি দেওয়ার কাজে মীর জুমলাকে নির্দেশ দেন, কেননা এরা মুসলমানদের ওপর অত্যাচার এবং দুর্ব্যবহার করত। ইসলামের সৌভাতৃত্ব এবং ধর্মাচার অবাধ করার জন্য তিনি মীর জুমলাকে নির্দেশ দিয়েছিলেন। আওরঙ্গজেব কয়েকজন গুরুত্বপূর্ণ সেনানীকে অন্তত এক বছর বাংলায় থাকার নির্দেশ দিয়ে কয়েকজনকে দিল্লিতে ডেকে নিয়েছিলেন। এবং যদি মীর জুমলা তাদের মধ্যে থেকে কাউকে যোগ্য মনে করে রেখে দেওয়ার প্রস্তাব সম্রাটকে দেন তাহলে তাঁর অনুরোধ পালন করা হবে।
আওরঙ্গজেবের ৪৪তম জন্মদিবসে(১৫ জুলাই, ১৬৬০) মীর জুমলার সুজার বিরুদ্ধে জয় স্মরণে রাখতে তাকে নতুন করে সম্মান জানানোর সিদ্ধান্ত নেওয়া হয়। বাঙলা জয়ের জন্য তিনি খানইখানান এবং সিপাহসালার উপাধি অর্জন করলেন, ৭০০০ মনসবদার করা হয় তাকে, পাশাপাশি তাঁর পদকে আরও ২০০০ দু আসপা শেহ আসপা বাড়ানো হয়। তাঁর ব্যক্তিগত অনুগামীর মধ্যে ২০০০কে দু আসপা শেহ আসপা করা হয়। এই উপলক্ষ্যে তাকে একটি বিশেষ খেলাত এবং একটি সোনার তরোয়ালও দেওয়া হয়।
২। মীর জুমলার বাঙলা প্রশাসন
প্রায় তিন বছর(৯ মে ১৬৬০-৩১ মার্চ ১৬৬৩) বাঙলার প্রশাসনিকভার সামলান মীর জুমলা। কিন্তু যেহেতু তিনি নভেম্বর ১৬৬১ সাল থেকেই অসম আর কোচবিহারের সঙ্গে যুদ্ধে লিপ্ত ছিলেন, তাঁর বাঙলার প্রশাসনিক দায়িত্বের কার্যকর মেয়াদকাল ছিল মোটামুটি দেড় বছর। দীর্ঘকাল পরীক্ষা নিরীক্ষা করে যে প্রশাসনিক সংস্কার করে সুফলগুলি পাওয়া যাওয়ার সুযোগটি তিনি পান নি। সরকার, পরগণা এবং তাঁর আমলাতান্ত্রিকতার যে ব্যবস্থা বাংলায় তাঁর আগে বর্তমান ছিল সেটি আকবরের সময়ে তৈরি। কার্যনির্বাহী শাসক(হুজুর), রাজস্ব(মল) এবং প্রশাসক এবং দেওয়ানের মধ্যে প্রশাসনিক বিভাগটিও আকবরের সময় থেকে বাংলায় পূর্ণদ্যমে চলে আসছে। প্রশাসক, সদর এবং বিচারক, কাজির মধ্যেও যে প্রশাসনিক পার্থক্য সেটি তখনও চালু ছিল। তবুও মীর জুমলার মত শক্তিশালী প্রশাসক খুব কম সময়েও তাঁর নিজের কর্মদক্ষতা প্রমান করেছেন বাংলায়।
তিনি পর্তুগিজ এবং আরাকানি দস্যুদের নিয়ন্ত্রণে রাখতে প্রাথমিকভাবে বাঙলার রাজধানী রাজমহল থেকে ঢাকায় তুলে নিয়ে যান। টিপেরা, ঘোড়াঘাট আর হাজোর রাজা মীর জুমলাকে রাজস্ব দিতে অস্বীকার করেন। তিনি রশীদ খানের নেতৃত্বে হাজো, ফরহদ খানের নেতৃত্বে টিপেরা এবং সুজন সিংএর নেতৃত্বে ঘোড়াঘাটে সেনা পাঠানোর প্রস্তাব করেন।
রাজস্ব প্রশাসনে জমির যে তিন ধরণের ভাগ ছিল – খালসা, জায়গির বা জমিদারি এবং সায়ুরঘালই বজায় থাকল। ১৬৫৮এ শাহ সুজার প্রশাসনে তোডরমল্লের রাজস্ব প্রস্তাব আআসে এবং সেটি কিছুটা সংস্কার হয় পরের বছর। তোডরমল্লের আগে খালসায় আসল জমা হিসেব(৬৩,৪৪,২৬০ টাকা)রূপে আদায় ছিল। সেই পরিমানটি ২৪ লক্ষ টাকা বাড়ে (৮৭,৬৭,০১৬ টাকা)। কিন্তু জায়গির রাজস্বের বৃদ্ধি ঘটে নি (৪৩,৪৮,৮৯২ টাকা)। এই দুয়ে মিলিয়ে সুজার সময়ে বাঙলার মোট রাজস্ব ছিল ১,৩১,১৫,৯০৭ টাকা। এই হিসেব চলে আওরঙ্গজেবের প্রথম দস্তুর উল আমল(১০৬৯ অলহজ্ব এবং ১০৬৫ ফাসিলে) অর্থাৎ যখন মীর জুমলা বাঙলার সুবাদার বা নবাব হয়ে এলেন, সেই সময় পর্যন্ত। কিন্তু বাস্তবে সংগ্রহ হল মাত্র ৮৬,১৯,২৪৭ টাকা, যা আদতে শাহ সুজার সময়ের আদায়ি মোট খালসা রাজস্বের কিছু কম। এই কম অর্থ আদায়ের বড় কারণ হিবে ধরা হয় সে সময়ে বাঙলার রাজনৈতিক আস্থিরতাকে। রাজস্ব বিষয়ে স্থায়ী সিদ্ধান্ত নেওয়ার আগেই তাকে কোচবিহার এবং অসম অভিযানে চলে যেতে হয়।
ঢাকায় প্রশাসন চালানোর সময় খালসা জমিতে কৃষকদের থেকে তিনি তাঁর প্রজ্ঞা এবং বাস্তবতা প্রয়োগ করে রাজস্ব আদায় করেছেন।
অন্যদিকে মনসবদারদের থেকে জায়গিরগুলির আদায়ও খুব কিছু সন্তোষজনক ছিল না। যেহেতু সেগুলি দূরে দূরে ভিন্ন ভচি পরগণায় অবস্থিত ছিল, এবং তাদের সঙ্গে জুড়ে ছিল প্রচুর অংশিদার, ফলে কৃষকদের ওপর অত্যধিক চাপ পড়ত। কৃষকদের ওপর অত্যাচার হত এবং পরগণাগুলি শেষ পর্যন্ত জনশূন্য থেকেই যেত।
সায়ুরঘাল জমিগুলি বিষয়ে বলা যায়, মীর জুমলা নিজের জায়গিরে প্রচুর আয়মাদার এবং জলপানি পাওয়া গুণীকে বসিয়েছিলেন। এছাড়াও বহু মানুষ যারা সম্রাটের থেকে শুল্কশূন্য জমি ভোগের ফরমান পেতেন তারাও এই সব জমিতে বসতেন। কিন্তু বহু সময় দেখা গিয়েছে জায়গিরদারের বদলি বা মৃত্যুর পর বহু সময়ে এই ভোগদখলকারীর উত্তরাধিকারীদের হাতে এই জমিগুলি ভোগের পাট্টা থাকত না। মীর জুমলার মৃত্যুর পর তার জায়গিরে এই ধরণের শুল্কমুক্ত জমির(মদদইমাশ, আয়মা, সয়ুরঘাল) দখলদারি নিয়ে সমস্যা দেখা দেয়। ১৬৬০ সালে সদর, কাজি রিজভি এই ধরণের অধিকারগুলির দেখাশোনার দায়িত্বে ছিলেন। যাদের হাতে সম্রাট বা জায়গিরদারের ফরমান ছিল না, তাদের তিনি জমির ভোগদখল থেকে উচ্ছেদ করেন। জমিগুলি জায়গিরদারদের এস্টেটে দখলিকৃত হয়। আয়মাদারদের জমি কর্ষণের অধিকার দেওয়া হল, এবং তাদের রাজস্বও দিতে হত। এই নির্দেশ আয়মাদারদের ওপরে খুব গভীর হল, কেননা আয়মাদারেরা জমি চাষ করতেন না, ফলে তাদের রাজস্ব দেওয়ার কোন সুযোগই ছিল না। তারা সদর, কাজি রিজভির বিরুদ্ধে শায়েস্তা খাঁয়ের কাছে অভিযোগ করেন এবং তার প্রতিবিধান তারা উসুল করেন শায়েস্তা খানের থেকে।
জাকাত, আয়ের একের চল্লিশভাগের একভাগ কর আদায় হতে থাকল হিন্দু এবং মুসলমান উভয় সওদাগর(মার্চেন্টস), ভ্রমণকারীদের থেকে এবং শুল্ক(কাস্টম - হাসিল) আদায় করা হতে থাকল কারিগর, ব্যবসায়ী(ট্রেডসমেন), খুশনসিন(নবাগত বা ধনী)দের থেকে। পরগনাগুলিতে জায়গিরদার বা জমিদার নিঃসন্তান রায়ত, নবাগত, বা মরন্মুখ ব্যক্তিদের সম্পত্তি, এমন কি স্ত্রী, কন্যা দখল নিতে শুরু করত।
তাঁর সময়কালে মীর জুমলা দ্রুত এবং যথাযোগ্য বিচারের ব্যবস্থা করেন। তিনি নিজে প্রশাসনিক কাজে আকবরের দেখানো পদ্ধতির অত্যন্ত অনুগামী ছিলেন, ফলে তাঁর কাছে বিচার চাইতে আসা সাধারণের তিনি কোন বাধা ছাড়াই সরাসরি বিচার দেওয়ার ব্যবস্থা করতেন। তিনি নদীর মুখোমুখি নিজের আসনে বসে অস্ত্রহীন উচ্চনীচ ধনীনির্ধন ভেদাভেদ না করেই যথাযোগ্য বিচার করতেন। ঢাকার নারায়ণগঞ্জের কাছে খিজিরপুরে থাকাকালীন দই বেচানী এক মহিলাকে ডেকে তাঁর এক চাকর অর্থ ছাড়াই দই নিয়েছিল। সেই মহিলা সঙ্গে সঙ্গে নবাবের কাছে বিচার চেয়ে বসল। স্বভাবত চাকরটি সেই অভিযোগ অস্বীকার করে। তাকে বমির ওষুধ দিয়ে বমি করানো হলে দেখা গেল সে খাবারের সঙ্গে দইও বমি করে। সুবাদার তখন তাঁর পেট কেটে প্রকাশ্যে ঝুলিয়ে রেখেদিয়েছিলেন, যাতে এ ধরণের কাজ করতে গিয়ে অন্যেরা সতর্ক হয়। সে সময় জনশ্রুতি ছিল, মীর জুমলার এই বিচারের পদ্ধতি এমন কার্যকর হয় যে কেউ একটাও খড় চুরি করত না।
তাঁর কাছে খবর ছিল ঢাকার কাজি মোল্লা মুস্তাফা ঘুষ নেন এবং মীর আদিল তাকে এই কাজে সাহায্য করেন। তিনি উভয়কেই ঢাকা থেকে বহিষ্কার করেন এবং স্বয়ং ধর্মীয় এবং অন্যান্য বিষয়ে বিচারের দায় নিজের কাঁধে তুলে নেন। তিনি যেটিকে ঠিক বলে বিশ্বাস করেন সেটি নিজে পালন করতেন। অসমের পথে অভিযান করার সময় নির্দেশ দিয়ে গেলেন কোরানীয় বিধিতে যে বিচার হবে সেটি করবেন শেখ আজম, কিন্তু কাগজকলমে তিনি কাজির পাঞ্জা ব্যবহার করতে পারবেন না। ধার দেওয়া বা ধার শোধ চাইবার বা চুরি যাওয়া সম্পদ ফেরত পাওয়ার সময় রাষ্ট্র থানা মার্ফত একের চল্লিশাংশ কেটে রেখে দিত। বিচারকের সামনে অভিযোগ করা বাদী বিবাদী মমলার সমাধান না হওয়া পর্যন্ত তাদের ধরে রাখা হত, এবং যিনি সমন বা নির্দেশ নিয়ে যেতেন তাকে প্রত্যেক দিন শুল্ক দিতে হত যা রাজস্ব হিসেবে জমা পড়ত।
নিজাম হিসেবে মীর জুমলা বাঙলা প্রশাসনে অব্যাহত একনায়কতন্ত্র চালাতেন। বিহার আর ওডিসার প্রশাসন তিনি কিছুটা নিয়ন্ত্রণের চেষ্টা করেছেন। ১৬৬০-৬১সালে পাটনার দেওয়টান লুতফুল্লা বেগ রাষ্ট্রের রাজস্ব বাড়াবার জন্য সোরা ব্যবসা দখলের চেষ্টায় ডাচেদের সঙ্গে যে সব মধ্যসত্ত্বভোগীরা কাজ করত তাদের নির্দেশ দিলেন সমস্ত সোরা রাষ্ট্রকে জমা দিতে। হুগলীর ডাচ কুঠিয়াল ভ্যান্ডেনব্রোক, মীর জুমলা এবং ব্রিটিশদের অভিযোগ করে বলেন যে এই কাজটি পাটনার ব্রিটিশ কুঠিয়াল চেম্বারলেইন আর দালাল গঙ্গারামের ষড়ে হয়েছে, গঙ্গারাম দেওয়ানকে সমস্ত সোরা দেওয়ার প্রতিশ্রুতি দিয়েছেন, এবং ব্রিটিশেরা দেওয়ানের থেকে সোরা কিনে নেবে(বলা দরকার সেই সময় পাটনার বিপুল পরিমাণ সোরা কিনত ডাচেরা - অনুবাদক)। এর উত্তরে ব্রিটিশ কুঠিয়াল ত্রেভিসা সরাসরি বললেন তিনি দেওয়ানের এই চুক্তিতে সায় দিচ্ছেন না, বরং সোরা কেনা ব্যবস্থায় ডাচেদের সঙ্গে রয়েছেন এবং তারা সরাসরি দালালদের থেকে সোরা কিনবেন বরাবরের মত। মীর জুমলা পরওয়ানা দিয়ে লুতফুল্লাকে ডাচেদের বিরুদ্ধে যেতে বারণ করলেন।
নিজাম হিসেবে মির জুমলার কোন সহকারী ছিল না, তাহলে হয়ত কিছু প্রশাসনিক দায়িত্ব ভাগ করে দিতে পারতেন। ১৬৫৯এর বসন্তে মীর জুমলা বাঙলার দখল নিশ্চিন্ত করে ইস্তিয়াখ খানকে অস্থির ওডিসার দায়িত্ব দিলেন। মনে হয় এই সময়েই রাষ্ট্রীয় ফরমান বলে মীর জুমলা খালসা রাজস্ব না মেটানোর অভিযোগে ওডিসার রাজা নীলকান্ত দেবের তুয়ুল দখল নেন কিন্তু কাশিজোড়া মহালের সরকার গোয়ালপাড়ার কুতুবপুরের মদদইমাশ জমি ভোগ করা শেখ আবদুল খয়ের স্বত্ব বজায় রাখলেন। ওডিসার দেওয়ান হবিসেবে খানইদৌরানের পদের মাধ্যমে মীর জুমলা কিছুটা হলেও ওডিসার ওপর দখলদারি বজায় রেখে ছিলেন। অসম অভিযানের ঠিক আগে ওডিসা থেকে রাজমহল পর্যন্ত ডাকচৌকি বসানো হল, কিন্তু তার সময়টা জানা যায় নি। রাজমহল হয়ে বাঙলা ওডিসার রাজস্ব একযোগে দিল্লিতে পাঠানো হত।
হিজলির বিদ্রোহী জমিদার বাহাদুর খানকে দমন করতে খানইদৌরানকে ব্যবহার করেন মীর জুমলা। বাহাদুর খান সুজার কারাগার থেকে পালিয়ে গিয়ে নতুন করে তার ক্ষমতা পুনরুদ্ধার করেন। ইওরোপিয় কুঠির নথি বলছে মীর জুমলা এটি দখল করতে ডাচ, ব্রিটিশ, পর্তুগিজদের থেকে জাহাজ দাবি করেন। তবে ওডিসার প্রধান হিসেবে খানইদৌরানের পদপ্রাপ্তিতে এই অভিযানের পরিকল্পনা কিছু দিনের জন্য স্থগিত থাকে। শেষ পর্যন্ত মীর জুমলা সম্রাটকে প্রভাবিত করে ওডিসা বাঙলার প্রশাসনের অন্তর্ভূক্ত করেন, ব্রিটিশ স্লুপ আর ডাচ গ্যালিয়ট নিয়ে হিজলি দখল করেন। বাহাদুরের ভাই কমল খান নিহত হয়। ৬ মে বাহাদুর এবং তার ১১ জন সাথীকে গ্রেফতার করে ঢাকায় নিয়ে যাওয়া হয়।
আরাকানের রাজা মীর জুলমার দখল করা তার কিছু রাজত্বের অংশ চেয়ে পাঠিয়ে একটি উদ্ধত চিঠি দেয়। মীর জুমলা তার অভিযোগ খারিজ করে একটি যুক্তিপূর্ণ চিঠি এবং কিছু সামান্য উপহার পাঠান। সুজাকে আরাকান থেকে নিয়ে আসার জন্য তিনি ডাচেদের ওপরে চাপ দিলেন। মগেদের অত্যাচার চরমে উঠলে মীর জুমলা সম্রাটকে জানান যে খিজিরপুরের আগের মুঘল আধিকারিক মগেদের আক্রমণের ভয়ে পালিয়ে থাকতেন। শীতের পরে যখন মগেদের অক্রমণের ঝাঁঝ কমত, তখন ঢাকার সুবাদার তার সেনা নিয়ে সেখানে যেতেন। মগদের অত্যাচার বন্ধ করার জন্য মীর জুমলা কিছু পরিকল্পনা করেন। তবে সেটি রূপায়িত করার কথা ভাবেন কোচবিহার অভিযানের পরই।
কোচবিহার-অসম আক্রমণের আগে তিনি বাংলায় কিছু প্রশাসনিক পদক্ষেপ গ্রহণ করেন। রাজমহলের দেওয়ান হিসেবে কাজ করতে থাকেন মুখলিস খান, ওডিসার দায়িত্ব ছেড়ে আসার পর তিনি ইস্তিশান খানকে ঢাকা সুরক্ষায় খিজিরপুরের দায়িত্ব দিলেন। সাম্রাজ্যের দেওয়ান রায় ভগবতী দাস এবং খ্বাজা ভগবান দাস সুজায়িকে সাম্রাজ্যের আর্থ ব্যবস্থা দেখাশোনা করার পাশাপাশি বাংলায় মীর জুমলা সরকারের একই বিভাগ দেখাশোনা করার দায়িত্ব দেন। দক্ষ, চতুর এবং কর্মঠ হিসেবে বর্ণিত ঢাকার আধিকারিক মহম্মদ মুকুম নাওয়ারার(নৌবাহিনী) দায়িত্ব এবং মীর গাজিকে খাজাঞ্চি এবং খবর-লেখকের(গোয়েন্দা) দায়িত্ব দেন।
মীর জুমলা যখন অসম অভিযানে যান তখন দুবছর ধরে বাংলায় চরম দুর্ভিক্ষ চলেছিল। জাকাত দানের সমান চালের দাম উঠেছিল। চৌকিদার, রাহদারের(শুল্ক আধিকারিক) অত্যাচারে এবং আভ্যন্তরীণ গোলযোগের জন্য ব্যবসায়ীদের গতায়াত বন্ধ হয়ে যায়। তালিশ সে সময়ের মানুষের অবর্ণনীয় সমস্যার ওপর আলোকপাত করেছেন, ‘মানুষের জীবন রুটির চেয়েও শস্তা, অথচ দেশের কোথাও রুটি পাওয়া যেত না’। এই দুর্ভিক্ষের প্রভাব পড়েছিল অসমে মুঘল শিবির মথুরাপরের ওপরেও। লাখুতে মুঘল নৌবাহিনীর জন্য কোন ত্রাণ পাঠানো সম্ভব হয় নি। অসমে বাহিনীর খাবার অভাব দূর করতে তিনি অসমের দিহিং নদীতে দখল করা ১২০০০ মণ চাল শিবিরে পাঠাতে নির্দেশ দেন। মীর জুমলার প্রশাসক উত্তরসূরী দাউদ খান জাকাতের সম্পূর্ণ দান জনগণের জন্য উন্মুক্ত করে দেন, তাতে কিছুটা দর্ভিক্ষের প্রকোপ প্রশমিত হয়।
সুজার সময় থেকে বাঙলার প্রশাসনিক কিছু সংস্কার করার প্রয়োজন হলেও মীর জুমলা সেগুলি করার সুযোগ পান নি। মীর জুমলার মৃত্যুর পর সাময়িকভাবে দায়িত্বপ্রাপ্তর পক্ষে এটি রূপায়ন করা সম্ভব হয় নি এবং দুর্যোগ আরও গভীরতর হয়। শায়েস্তা খান বাঙলার নবাব(সুবাদার) হয়ে বেশ কিছু যোগ্য প্রতিবিধান করে এই বিশৃঙ্খলতা মেটান। মীর জুমলার যে কটি অর্ধসমাপ্ত কাজ তিনি সমাধা করেন, তার মধ্যে গুরুত্বপূর্ণটি ছিল নৌবাহিনীকে নতুন করে গড়ে তোলা। যে সব পরগণাকে নৌবাহিনীর দেখাশোনা করার জন্য দায়িত্ব দেওয়া হয়েছিল বার্ষিক ১৪ লক্ষ টাকার বিনিময়ে, সুজার সময়ে তার গাছাড়া মনোভাবের জন্য, সারা বাঙলা জুড়ে গোলযোগ চলার জন্য এবং রাজস্ব আদায়কারীদের অত্যাচারের জন্য এই অর্থ তোলা যায় নি, নৌবাহিনী। মীর জুমলার পদপ্রাপ্তির ফারমানে আওরঙ্গজেব, ইব্রাহিম খানের নীতি অনুসরণ করে নৌবাহিনীকে নতুন করে গড়ে তোলার সমস্ত চেষ্টা চালানোর নির্দেশ দেন। নৌবাহিনীকে নতুন করে গড়ে তুলতে নৌবাহিনীর পুরোনো ব্যবস্থাপনা বদলাবার কথা ভাবেন, কিন্তু নতুন ব্যবস্থাটি চালু করার আগেই তাকে কোচবিহার-অসম অভিযানে যেতে হয়। এই অভিযানে প্রচুর নৌসেনাপতি মারা যায় এবং গোটা নৌ বাহিনী ছিন্নভিন্ন হয়ে পড়ে। ইবন হুসেইন পদত্যাগ করলে মহম্মদ বেগকে এর দায়িত্ব দিয়ে তার গুণগত মান, সংখ্যা এবং অবস্থা সমীক্ষাপত্র জমা দেওয়ার নির্দেশ দেওয়া হয়। নৌ বাহিনীর পতনের ফলে বাংলায় মগ এবং পর্তুগিজ হার্মাদদের অত্যাচার বাড়তে থাকে। ১৬৬৪ সালে নৌবাহিনীর দায়ত্বে থাকা সদরইসৈরাব মুনাওয়ার খান ‘কয়েকটি ভাঙা ঝুরঝুরে নৌকো’ সম্বল করে তাদের মুখোমুখি হতে না পেরে পালিয়ে যান। পরে সায়েস্তা খান এসে সামগ্রিক নৌবহর গড়ে তোলেন।
৩। বাংলায় মীর জুমলার আর্থনৈতিক এবং বাণিজ্যিক কাজকর্ম
কর্ণাটকের মতই বাংলাতেও মীর জুমলার অর্থনৈতিক কর্মকাণ্ডের মূল চরিত্রিটাই হল একচেটিয়া ব্যবসা। বাঙলার সুবাদারির সুবাদে তিনি নানান পণ্য নিজের শর্তে একচেটিয়া কারবারী রূপে কিনে তার শর্তেই সেগুলি বিক্রি করতেন। ১৬৬০ সালে মীর জুমলা ব্রিটিশ কোম্পানিকে তাদের প্রয়োজন অনুযায়ী সোরা সরবরাহ করার প্রস্তাব দেন। মাদ্রাজের কুঠিয়ালের মন্তিব্য তিনি এই পদক্ষেপটি করেছেন এক্কেবারে ব্যক্তিগত লাভের জন্য। সেই সময়ে পাটনার ব্রিটিশ কুঠিয়ালকে ৩০০০০ থলে(৬০০০ মণ) ধারে সোরা সরবরাহ করেন।
নভেম্বর ১৬৬১ সালের ডাচ নথি থেকে পাচ্ছি মীর জুমলা কী ধরণের দাম চড়াতেন। ঢাকার এক শস্য কারবারির থেকে মীর জুমলা ৫০,০০০ টাকা দাবি করেন, আজকের অর্থনীতিতে এটিকে অতিরিক্ত লাভ্যাংশ কর হিসেবে গণ্য করা যেতে পারে। ডাচ সূত্রটি জানাচ্ছে মীর জুমলা দাবি করেন, কোচবিহার অসম অভিযানের আগে তার শিবিরে চাল সরবরাহ করে সেই ব্যবসায়ি দ্বিগুণ লাভ করেছেন। তারা ১০০০০ টাকা দিতে চাইলে তিনি নিজের লগুড় চালাতে শুরু করেন, এবং তার ফলে তারা ২৫০০০ দিতে বাধ্য হয়। এধরণের অত্যাচারে ঢাকার এক ব্যাঙ্কার ৩০০০০০ দিতে বাধ্য হয়।
১৬৫৮ সালে হুগলীর দেওয়ান মালিক বেগ ব্রিটিশদের থেকে কাস্টমস শুল্কের জায়গায় বার্ষিক ৩হাজার(জুন ১৬৫৮) টাকা দাবি করে এই যুক্তিতে যে বর্তমানে প্রাক্তন শাসক শাহজাহান আওরঙ্গজেবের হাতে বন্দী ফলে শাহজাহানের জারি করা কোন ফরমানই প্রযুক্ত হবে না। পরের বছর বালেশ্বরের প্রশাসকও বন্দরে জাহাজ ভেড়ানোর বিপুল শুল্ক দাবি করেন। ব্রিটিশ কুঠিয়ালেরা দুটি দাবিই মানতে অস্বীকার করায় দুপক্ষের মধ্য তিক্ততা আরও বাড়তে থাকে। ১৬৬০-৬১ সালে হুগলীর ব্রিটিশ এজেন্ট মীর জুমলার অত্যাচারে ‘অতিষ্ঠ’ হয়ে তার বাণিজ্য নৌবহরের একটি দেশি নৌকো দখল ক’রে তাদের ধার শোধ করার দাবি রূপে। ব্রিটিশদের ব্যবহারে ক্ষিপ্ত মীর জুমলা কুঠিগুলি ধ্বংস এবং মাটিতে মিশিয়ে দিয়ে দেশ ছাড়া করার হুমকি দেন। মাদ্রাজের কর্মকর্তাদের পরামর্শে ত্রেভিসা মীর জুমলার সামনে তাদের কৃতকর্মের জন্য ক্ষমা চেয়ে নেয়। কিন্তু বার্ষিক ৩০০০ টাকার দাবি মীর জুমলা ছাড়েন নি।
প্রত্যেক বছর বিনা শুল্কে ব্রিটিশদের জাহাজে তার পণ্য(যেমন গালা) সম্ভার বিদেশে, বিশেষ করে পারস্যে পাঠানো অভ্যেস করে ফেলেছিলেন মীর জুমলা। গম্ব্রনে ব্রিটিশ কুঠিয়ালকে মাদ্রাজের কুঠিয়াল লিখলেন, যেহেতু মীর জুমলা বাংলায় ক্ষমতায় রয়েছেন, তার পণ্যের ওপরে দেয় কর/শুল্ক না নেওয়াই উচিত। তবে ১৬৬২ সালের মে মাসের ব্রিটিশদের আভ্যন্তরীণ হিসেবে দেখা যায়, মীর জুমলা যা পণ্য পাঠিয়েছেন, তার কর/শুল্ক হিসেব করলে সেটা জাহাজ কাণ্ডে তার প্রাপ্ত অর্থের পরিমান ছাড়িয়ে যাবে বরং এখানে ব্রিটিশেরা মীর জুমলার থেকেই অর্থ পাবেন।
বিনিয়োগের ওপর ভাল সুদ পেয়ে মীর জুমলা ব্রিটিশদের ব্যক্তিগত ব্যবসায় অন্তত ১ লক্ষ ২৫ হাজার টাকা বিনিয়োগ করেছিলেন ত্রেভিসা মার্ফত। সুরাতের কুঠিয়ালদের বিরক্তি সত্ত্বেও বাঙলার এজেন্ট ধার করে বাঙলার পণ্য কেনার নীতি চালিয়ে যান। মাদ্রাজের কুঠিয়ালেরা এই ধরণের ব্যবসায় অভ্যস্ত ছিলেন, কিন্তু ত্রেভিসার ব্যক্তিগতভাবে ঋণ নেওয়াকে মেনে নিতে পারে নি। তাদের আশঙ্কা ছিল এই ঝামেলা আবার তাদের ঘাড়ে এসে না পড়ে। মীর জুমলার মৃত্যুর আগে পর্যন্ত এই ঋণের একটি অংশ ফেরত দেননি ত্রেভিসা। ৯৭০০ বাকি থাকা টাকার মধ্যে ৫৬৭২ টাকা কাশিমবাজার কুঠিয়ালেরা ১৬৬৪ সালের জুন মাসে শায়েস্তা খানকে শোধ করে। ১৬৬৫ সালে এই টাকা দেওয়া নেওয়ার ঝামেলাটির সমাধান হয়।
৪। ইওরোপিয়দের সঙ্গে মীর জুমলার সম্পর্ক(১৬৬০-৬৩)
ব্রিটিশদের সঙ্গে সম্পর্ক রক্ষায় মীর জুমলা চতুরতার সঙ্গে সুবিধাবাদ আর চাপে রাখার নীতির মিলমিশ ঘটয়েছিলেন। তার জাহাজ কাণ্ডকে ব্যবহার করে তিনি চাপ দিয়ে আরাকানে পালিয়ে যাওয়া সুজাকে প্রত্যার্পন করিয়ে আনতে বাধ্য করেছিলেন। মীর জুমলার জাহাজ কাণ্ড সমাধান করতে মছলিপত্তনমের কুঠিয়ালেরা নিজেদের মধ্যে সম্মেলন করে যে সিদ্ধান্ত নেয় তা তাদের প্রধান দপ্তর সুরাটের কুঠিয়ালদের যেমন বিরক্তির কারন হয়েছিল, তেমনি মীর জুমলাও এই সিদ্ধান্তে খুশি হন নি। তিনি যে ২৩০০০ প্যাগোডা দাবি করেছিলেন ব্রিটিশদের মনে হয়েছে তা বেশি, এবং তিনি বকেয়া ঋণের টাকা ৩২০০০ প্যাগোডা চেয়েছিলেন তাও কোম্পানি মেনে নেয় নি। ১৬৬০ সালের মাঝামাঝি অসন্তুষ্ট সুবাদার ব্রিটিশদের কাশিমবাজার কুঠি এবং বঙ্গোপসাগরে তাদের সমস্ত কাজ কর্ম বন্ধ করে দিয়ে ত্রেভিসাকে তার সঙ্গে ঢাকায় বৈঠক করতে নির্দেশ দেন। অগস্ট মাসে একটি ছোট বজরা করে হুগলী থেকে ত্রেভিসা ঢাকার পথে রওনা হন। আগস্টের শেষের দিকে মাদ্রাজের কুঠিয়ালেরা হুগলী কুঠিয়ালদের মীর জুমলার চাহইদা পূর্ণ করে শান্ত করার নির্দেশ দেয় এবং সুজাকে কিভাবে ফেরত আনা যায় তার ব্যবস্থা করারও নির্দেশ দেন। ত্রেভিসার দৌত্য সফল হয়, পাটনার ১৫০০০ মণ সোরা যেগুলি পড়েছিল নবাবের গুদামে সেগুলি উদ্ধার হয় এবং মীর জুমলা সে সময় ব্রিটিশ আর ডাচেদের সুজাকে প্রত্যার্পণে তাকে সাহায্যের নির্দেশ দিলেন।
আওরঙ্গজেবের উদ্বিগ্নতা বুঝে ২৭ অক্টোবর ১৬৬০ সালে ডাচ প্রধান কুঠিয়াল ম্যাথায়াস ভ্যান ডেন ব্রোককে জানান তিনি আরাকান থেকে সুজাকে প্রত্যার্পণে ইচ্ছুক এবং তাকে প্রথমে মুঘল হুগলীতে আনবেন। আর তার এই উদ্যমে সুজা যদি ডাচ জাহাজ করে পারস্য বা মোকায় পালিয়ে যেতে চায়, তা যেন তারা রোখেন। এই কাজটি ডাচেরা করে দিলে ব্রিটিশদের থেকেও বেশি ব্যবসার সুযোগ সুবিধে দেওয়া হবে বলে তিনি প্রতিশ্রুতি দেন।
সামরিক কারণে মীর জুমলা ব্রিটিশ, ডাচ এবং পর্তুগিজ জাহাজ ব্যবহার করেছেন। ত্রেভিসা যে বজরায় করে ঢাকায় এসেছিলেন, তার ইওরোপিয় নাবিকদের তিনি তার বাহিনীতে নিয়োগ করেন। যুদ্ধ জাহাজ তৈরিতে তিনি ব্রিটিশ আর ডাচেদের সাহায্য নেন। হুগলীতে তৈরি একটি ডাচ গ্যালিওট জাহাজকে ব্রিটিশদের থেকে পালিয়ে আসা ক্যাপ্টেন জন ডুরসনের নেতৃত্ব এক নাবিক বাহিনী ঢাকায় নিয়ে যায় ১৬৬১ সালের মে মাসে। টমাস প্রাট নামক একজন ব্রিটিশকে যুদ্ধ জাহাজ এবং তার উপযোগী গোলাগুলি বানানর জন্য মির জুমলা নিয়োগ করেন। কিছু ইওরোপিয় বন্দুকবাজ মীর জুমলার অসম আভিযানে অংশ নিয়েছিল।